
Eimė uždarė lagaminą ir apsidairė po miegamąjį, kuriuo dalijosi 
su savo vyru Stefanu. Viskas savo vietose — visai taip, kaip jai patin- 
ka. Stefanas vis erzindavo juokaudamas, neva Eimė kristų negyva, jei 
laikrodžiui rodant aštuntą ryto dar nebūtų paklotos visos lovos. Betgi 
vyras gali juokauti kiek nori — juk ir jam patinka, kai namuose švaru 
ir tvarkinga. 

Atsisėdusi ant medžiaga traukto suoliuko lovos kojūgaly Eimė at- 
siduso. Negaliu to padaryti, tūkstantąjį kartą pagalvojo. Kita vertus, 
kodėl ją verčia tai daryti? Jai nejauku tarp svetimų, prastai jaučiasi pa- 
tekusi į situacijas, kai reikia bendrauti su nepažįstamais žmonėmis. 
Patinka lankytis žinomose vietose, susitikti su gerai pažįstamais žmo- 
nėmis ir kalbėtis apie jų gyvenimą. Ir kas čia bloga? Juk tada ji jaučiasi 
saugi... 

Vien tai, kad Stefano ir jo tėvo kažkokia pažįstama psichologė pa- 
tarusi Eimei kuriam laikui išvažiuoti, dar nereiškia, kad ji turi paklusti. 
Beje, kas tai moteriai suteikė teisę aiškinti, kaip Žmonės turi elgtis? 

— Tu ir vėl surūgusi, — iš tarpdurio pasigirdo Stefano balsas. 

Eimei šovė mintis, kad dabar paskutinė proga parodyti vyrui, 
kaip labai jai nepatinka būti kažin kur siunčiamai, taigi stengėsi atro- 
dyti be galo nelaiminga. Tačiau viskas veltui. Stefanas, vilkįs tamsiai 
pilkomis kelnėmis ir gurgždančiais baltais marškiniais, stovėjo atsi- 
rėmęs į durų staktą. Jam už nugaros pro virš laiptų esantį langą krito 
saulės spindulių pluoštas, apšviečiantis tamsiai geltonus vyro plaukus 
ir papuošiantis galvą aureole. Vyrui šypsantis atrodė, kad iš mėlynų jo 
akių plūsta žvaigždžių šviesa. Eimė pasijuto geibstanti ir glembanti. 

— Nežiūrėk į mane taip, — tarstelėjo Stefanas. — Vaikai apačioje 
jau įnikę į traškius, be to, mes neturime laiko... — jis šyptelėjo puse 
lūpų ir parodė smakru į lovą. 

Eimei prireikė trijų sekundžių sureaguoti. 

— Davei jiems traškių? Ar žinai, ko ten pridėta? Cukraus! — Eimė 
puolė prie durų ir mėgino prasisprausti, bet Stefanas apglėbė ją per 
liemenį. 

— Va, ir pakirdai iš stingulio, — pasakė glausdamas Eimę. — Juk 
jie nevalgo nieko draudžiama, — Stefanas bakstelėjo nosimi jai į ka- 
klą. — Jie valgo tuos tavo nupirktus pjuvenas primenančius javai- 
nius. 

Eimė atšlijo nuo Stefano ir piktokai dėbtelėjo. 

— Galiu lažintis, kad tą pačią minutę, kai tik iškelsiu koją iš namų, 
tu leisi valgyti viską, ko tik jie įsigeis. 

— O kodėl ne? — šypsodamasis paklausė Stefanas, vis dar ją ap- 
kabinęs. — Aš būsiu geras berniukas, o tu — diktatorė. 

Eimė išsisuko iš glėbio. 

— Nejuokinga. 

Stefanas nuleido rankas ir surimtėjo. 

— Eime, šitaip buvo jau tūkstantį kartų. Neketinu palikti tavęs 
vienos. 

— Tai ir pasilik su manimi. Arba važiuok kartu. 

— Ne, — tvirtai atsakė vyras. — Pažadėjau berniukams eiti į 
žygį, todėl turiu laikytis žodžio, — šyptelėjo Stefanas. — Labai kvie- 
čiame keliauti drauge. 

Eimė tik pavartė akis. Ji nepaprastai myli vyrą ir abu sūnelius, 
bet leistis į žygį?.. Per vieną panašų žygį, į kurį visi buvo išsirengę prieš 
trejus metus, ji buvo tokia nervinga, kad visi gerokai prisikentėjo. 

Tada stovyklavietėje degė didelis laužas, o jaunesnysis sūnus tik 
mokėsi vaikščioti. Pirmas tris naktis ji negalėjo sudėti nė bluosto bai- 
mindamasi, kad jaunylis nenubustų ir nenurėpliotų tiesiai į ugnį. 

Vabalai, purvas, jokios vonios ar prausyklos... Galiausiai jiems pa- 
traukus namo Eimė užmigo automobilyje įveikta nuovargio, pajutusi 
palengvėjimą, kad sunkūs išbandymai pagaliau baigėsi. 

Per visus metus nei Stefanas, nei vyresnysis sūnus net neužsi- 

minė, kad ištisą savaitę Eimė skundėsi. Tačiau kitą vasarą, Stefanui 
vėl prakalbus apie žygį, Eimei dar nespėjus nė praverti burnos, sūnus 
pasakė: „Aš už tai, kad šiais metais mamytė liktų namuose“ Visi su tuo 
sutiko. 

Nuo tada nuoširdi Eimės neapykanta iškyloms tapo šeimos anek- 
dotu; ji juokdavosi kartu su visais. Antrais metais ji padėjo jiems išsi- 
ruošti — pripirko sveiko maisto, geriausių iškylautojams reikalingų 
drabužių, o paskui smagiai pamojo išlydėdama. Visą savaitę ji praleido 
ištaigingai — perdažė abiejų berniukų miegamuosius ir lankėsi spor- 
to klube. Jiems sugrįžus, visi keturi jautėsi didžiai laimingi matydami 
vienas kitą ir dalydamiesi daugybe įspūdžių. Eimė buvo tokios geros 
nuotaikos, kad tik nusijuokė šaltkrepšyje radusi nepaliestą namie ga- 
mintą sveiką maistą ir maišelį, prikimštą tuščių pakuočių nuo bjauraus 
niekalo, kuriame gerokai per daug cukraus ir riebalų, įsigyto parduotu- 
vėlėje netoli stovyklavietės. Berniukams prireikė kone trijų dienų, kad 
atjunktų nuo cukraus. Kita vertus, ir Stefanui prireikė beveik tiek pat, 
kad nuleistų garą; beje, kadangi įgytą energiją vyras eikvojo miegama- 
jame, Eimė pernelyg nesiskundė. 

Šiais metais jie jau ketvirtą kartą leistųsi į žygį — trečią kartą 
be Eimės, tačiau dabar viskas kitaip. Prieš keturis mėnesius ji patyrė 
persileidimą — prarado vaikelį, mažutytę mergytę, ir sielvartą išgyve- 
nanti Eimė niekaip negalėjo atsigauti. 

Visi kalbėjo, kad dar jauna, kad galės „dar kartą pamėginti“, bet 
Eimės niekas neguodė. Dabar ji tapo uždara, nenorėjo niekur eiti, nie- 
ko matyti. 

Visą tą laiką Stefanas buvo nuostabus. Jis eidavo pirkti maisto, 
net į mokyklos susirinkimą. Bažnyčioje jis nuolat atsiprašinėjo, kodėl 
nėra žmonos. Iš pradžių sakė, kad Eimė serga gripu, vėliau — bronchi- 
tu. Tačiau niekas juo netikėjo. Visi tik plekšnojo vyrui per petį sakyda- 
mi: „Duok jai laiko.“ 

Grįžęs namo Stefanas kariaudavo su berniukais, kol šie persireng- 
davo prastesniais drabužiais ir bėgdavo į lauką, o paskui persakydavo 
Eimei kiekvieną žodelį, ką bažnyčioje apie ją kalbėjo kiti. Pastaruosius 
du sekmadienius grįžę jie rado Eimę vis dar gulinčią. 

Tačiau prieš kelias savaites viskas pasikeitė. Jam į darbą paskam- 

bino tėvas ir pakvietė papietauti su savo draugo žmona. Ji buvo psicho- 
logė. Stefanas padėkojo tėvui už kvietimą ir pasakė, kad tikriausiai ne- 
galės eiti. Vyras jautėsi įveiktas įprasto darbo ir naujų pareigų namuose 
— visko, kuo anksčiau rūpinosi Eimė. Aną dieną jis apsimovė skirtingas 
kojines, ir naujasis klientas tai pastebėjo. Per visus dešimtį vedybinio 
gyvenimo metų Eimė visada pasirūpindavo jo drabužiais. Tiesą sakant, 
Stefanas nė nenutuokė, kur jų namuose laikomos kojinės. 

Tačiau tėvas žinojo, kaip priversti sūnų paklusti. 

— Ar mėgini pasakyti, kad nenori padėti Eimei grįžti į tikrąjį, 
mėgstantį nurodinėti menkutį savąjį aš? Negi visą likusį gyvenimą 
nori nugyventi su moterimi, kuri sunkiai įstengia išlipti iš lovos? Gal 
dar ir pats rengtis pradėsi? 

Stefanas atsiduso. Suvokė, kad pralaimėjo ginčą šiam nė nepra- 
sidėjus. Vis dėlto jam pakako sveiko proto pasidomėti ta moterimi. 
Nenorėjo apsigauti nusiųsdamas Eimę pas kažką, kas skambina varpe- 
liais ir smilko smilkalus. Anot tėvo, toji moteris galėtų pateikti „mylios 
ilgumo“ rekomendaciją. 

— Ji dirba su garsiais žmonėmis, — kalbėjo tėvas. — Negaliu 
sakyti, kas jie, nes... 

— Suprantu, — atsakė Stefanas. — Ji prarastų pasitikėjimą. Tik 
aš nenorėčiau gaišti laiko, jeigu ji daugiau nieko nepasakys, išskyrus 
tai, kad turėčiau sėdėti su Eime ir kalbėtis. Jau mėginau, nepadėjo. 

Tėvas kiek padvejojo. 

— Nori pasakyti, kad ketini girdyti ją vaistais? — pasibaisėjęs 
paklausė. 

— Ne, žinoma, ne! Aš noriu... nežinau, gal tikiuosi stebuklo. 

Tėvas prunkštelėjo. 

— Tai sėkmės! Vis dėlto leisk Džinei pamėginti. 

— Aš leisčiau bet ką, tačiau Eimė nenori nieko girdėti. 

— Sūnau, kartais tereikia prisiminti, kad esi šeimos galva. 

Stefanas pažvelgė į telefoną ir išsiviepė. 

— Puiku, tėti, aš trenksiu jai per galvą ir ištempsiu už plaukų. 

— Seni geri laikai jau praeity, sūnau, ir mes, vyrai, turime pa- 
žvelgti tiesai į akis. 

Tėvas taip rimtai ištarė šiuos žodžius, kad Stefanas nusijuokė. 

— Gerai, sutarta. Išklausysiu tos moters ir padarysiu viską, ko ji 
panorės. Tik viliuosi, kad mums nereikės susėsti ratu tarp žvakių kar- 
tu su būriu nepažįstamųjų ir pasakoti apie slapčiausias savo baimes. 

Tėvas sukikeno. 

— Kiek pažįstu Džinę, tai būtų baisiausias jos įsivaizduojamas 
košmaras. Ji ganėtinai žemiška ir viską iškloja tiesiai. 

— Aa, šaunu, — atsiduso Stefanas. — Hormonų filosofijos dak- 
tarė. 

— Džiaugiuosi, kad nepakeitei nuomonės. 

Stefanas jau žiojosi kažką atsakyti, bet kaip tik tuo metu į stiklinę 
kabineto sieną pabeldė sekretorė primindama, kad po trijų minučių 
prasidės posėdis. 

— Turiu eiti, bet aš su ja susitiksiu. Juk neskaudės, jei pasikal- 
bėsiu. 

— Dabar dar tikrai negali skaudėti. 

Stefanas padėjo telefono ragelį, apsivilko švarką ir nuėjo į posė- 
džių salę. Rytojaus dieną netoli biuro esančiame restorane jis susitiko 
su Džine Haitauer. Jau vėliau jam buvo gėda prisipažinti, jog pietauti 
ėjo įsitikinęs, kad iš to nieko gero neišeis. Žinojo, kad Eimė nesutiks 
eiti pas nepažįstamą moterį su ja aptarti savo bėdų. Žmonos nuomo- 
ne, vizitas pas psichologą reiškia, kad iki beprotnamio — vos vienas 
žingsnis. Kita vertus, Eimei patinka istoriniai romanai ir ji dažnai 
mąsto devyniolikto amžiaus sąvokomis. 

Stefaną sutrikdė moters išvaizda. Ji turėjo nedidelį antsvorį ir 
buvo panaši į močiutę, bet ne į psichologę, dirbančią su garsenybėmis, 
kaip pokalbio metu jam buvo išdėstęs tėvas. 

Stefanas buvo pasiryžęs ilgiems, nervus tampantiems pietums, 
kurių metu turės pasakoti apie savo vedybinį gyvenimą, apie tai, ar 
juodu su Eime ištikimi vienas kitam. Tačiau vos atsisėdus, Džinė stum- 
telėjo jo pusėn sulankstytą popieriaus lapą. 

— Manau, pirmiausia reikėtų sutvarkyti reikalus. Tavo tėvas man 
pasakojo apie tavo žmoną. Manau, kad kelias dienas ji turėtų praleisti 
mano namuose Meine. 

— Ką? — teįstengė ištarti Stefanas. 

— Tavo tėvas man pasakojo, kad kasmet su sūnumis važiuojate į 
žygį, o Eimė paprastai lieka suktis namuose. 

Stefanas išsitempė kaip styga. Toji moteris kalba taip, tarsi Eimei 
būtų tekę kokioje lūšnoje įrengti išvietę ar tiesti vandentiekį. 

— Taip, dažniausiai ji ką nors gražina, — pratarė Stefanas. 

Džinė nusišypsojo. 

— Kai su sūnumis vyksite stovyklauti, pasirūpink, kad tomis die- 
nomis žmona irgi išvažiuotų. Ten bus dar pora moterų; manau, trijulė 
susibičiuliaus. 

Stefanas išlankstė popieriaus lapą ir pamatė adresą tolimajame 
Meine ir savo sumanyto žygio datą. Vyras globėjiškai nusišypsojo 
Džinei. 

— Eimė turi savo galvą ir niekada nesutiks leisti laiką su nepa- 
žįstamosiomis. Ir pats negalėčiau tvirtai pasakyti, kad ši mintis man 
patinka. 

— Gerai, — tarstelėjo Džinė ir paėmė meniu. — Ko gera čia yra 
užkąsti? 

Stefanas suraukė kaktą. 

— Ir viskas? Taip viską ir paliksite? 

Džinė pažvelgė į jį žiburiuojančiomis akimis. 

— Visada galima pasakoti apie stipriausią seksualinę patirtį. Aiš- 
ku, jei seksas nenuobodus. Taigi jei istorija bus šauni, mielai paklau- 
sysiu. 

Visa įtampa atlėgo, Stefanas nusišypsojo. Jis suprato, kad Džinė 
pajuto jo pasipriešinimą ir greitai pasistengė, kad jis atsipalaiduotų. 

— Jūs gera, tiesa? 

— Pati geriausia. Tiesą sakant, aš tokia gera, kad jei tu pasinau- 
dosi visu savo šešių pėdų stotu ir įkalbėsi žmoną vykti į mano namus 
Meine, apie tai daugiau nė žodeliu neužsiminsiu, ir mudu galėsime 
šauniai papietauti. Tikriausiai tau nepatinka beisbolas? 

— Labai patinka, — atsakė Stefanas, kišdamas sulankstytą po- 
pieriaus lapelį į marškinių kišenėlę ir imdamas meniu. Nuleidęs galvą 
jis dar pratarė: — Beje, ir du coliai. 


Džinė minutėlę žvelgė į jį mirksėdama, paskui nusišypsojo. 

— Teisingai. Šešios pėdos ir du coliai. Ar esi įsitikinęs, kad neno- 
rėtum papasakoti man savo seksualinių fantazijų? 

— Fantazijų? — pakartojo Stefanas, nenuleisdamas akių nuo 
valgiaraščio. — Jūs kalbate apie tą fantaziją, kur aš aviu juodais ilga- 
auliais, joju ant juodo žirgo, o Eimė?.. 

— Tavo žmona? — išpūtusi akis pasitikslino Džinė. — Tavo sek- 
sualinėse fantazijose dalyvauja žmona? 

— Visada dalyvavo ir visada dalyvaus, — atsakė jis. — Mes susi- 
tikome būdami vos trijų dienų ir nuo tada esame... 

— Jeigu per pietus pasakosi man savo gyvenimo istoriją, prisie- 
kiu, atsiųsiu dvigubai didesnę sąskaitą, nei įkainojama viena mano 
darbo valanda. 

— Net jei papasakočiau apie kardą? 

Džinė dvejojo. 

— Gerai, paprašysiu, kad mano sekretorė paskambintų tavajai ir 
užregistruotų tave kitai savaitei. 

— Pasapnuokite, — atsakė Stefanas. 

Jam nebuvo lengva įtikinti Eimę vykti į Meiną. Paprastai jie nesi- 
ginčydavo — Stefano tėvas sakydavo, esą taip yra todėl, kad Stefanas 
leidžia Eimei kurti visas taisykles, — tačiau šį kartą susiginčijo. 

— Aš nenoriu vykti kažkur toli, į kitą valstiją, ir ištisas savaites 
būti su moterimis, kurių niekada nesu mačiusi. Su moterimis, apie ku- 
rias tau papasakojo psichologė. 

Paskutinį žodį Eimė ištarė taip, tarsi kalbėtų apie kokią žiniuonę 
ar raganą. 

Stefanas buvo pasiryžęs neleisti jai laimėti, todėl tvirtai laikėsi 
savo. 

— Negali likti čia viena, kol mes su berniukais iškylausime. 

— Tada važiuosiu su jumis. 

Ši mintis Stefanui pasirodė tokia siaubinga, kad jis net žingtelėjo 
atatupstas. Tokia jo reakcija išspaudė Eimei ašaras, kurios pastarosio- 
mis dienomis galėjo bet kada pasipilti. 

Stefanas bejėgiškai kilstelėjo rankas. 

— Eime, kitos moterys net ryžtųsi ką nors nudėti, kad tik joms 

pasitaikytų tokia proga. Tau reikia išvažiuoti ir pailsėti nuo mūsų, nuo 
namų, kuriuose dirbi kaip vergas irkliniame laive, be to... 

— Ar būtent taip apie mane ir galvoji? Kaip apie... Kaip ten mane 
pavadinai? Vergu iš irklinio laivo? 

— Betgi tu neketini visko apversti ir įrodyti, kad esu niekšas. Ma- 
nau, tau būtų naudinga išvažiuoti. 

— Aš tų moterų nepažįstu, ir tujų nepažįsti. Kas žino, kokios jos? 
Joms reikia psichologės konsultacijos. Kodėl? Gal dėl žmogžudystės? 

— Nurimk, Eime. Taip, tiesa, mes jų nepažįstame, bet jas pažįsta 
Džinė ir ji... 

— Tikiuosi, tu tą Džinę pažįsti? 

Stefanas prisiminė pietus ir dar du pokalbius telefonu; jis nega- 
lėjo suturėti šypsenos. Nors Džinė ir buvo kone jo močiutės amžiaus, 
be to, kiek paritus, tiek pastačius, ji dvelkte dvelkė savitu seksualumu. 
Stefano sekretorė, išgirdusi jį kalbantį su Džine telefonu ir besijuo- 
kiantį, net kilstelėjo antakius. 

— Ką reiškia tokia šypsena? — eidama arčiau paklausė Eimė. — 
Juk tai seksuali šypsena, ką? Judu sieja kažkas daugiau nei psichologi- 
nės konsultacijos, tiesa? 

Stefanas liovėsi šypsojęsis. 

— Kaip tau pavyko atspėti? Jau ištisas savaites mudu su Džine 
Haitauer užmezgę romaną. Puikus seksas. Labiausiai jai patinka mano 
kardas. Ir ilgaauliai odiniai batai. — Eimei nespėjus nė žodžio ištarti, 
Stefanas išėjo iš kambario. 

Šis ginčas ir buvo lūžio momentas. Tą vakarą Eimė apsivilko savo 
gražiausius nėriniais puoštus naktinius marškinius ir įsmuko po pata- 
lais šalia Stefano. Jie jau ištisas savaites nesimylėjo. Tačiau Stefanas 
suprato, ką žmona sumanė, ir jam tai nepatiko. Sukaupęs visą ryžtą, 
jis atšlijo nuo Eimės ir susiruošė miegoti. Dar niekada nebuvo atmetęs 
jos pasiūlymo pasimylėti. 

Kitą rytą Eimė anksti atsikėlė ir paruošė pusryčius. Visiems val- 
gant ji kalbėjo mažai — tam turėjo rimtą priežastį. Paprastai ir berniu- 
kai šūkaudavo vienas kitą perrėkdami, spardydamiesi po stalu, tačiau 
tą rytą visi keturi buvo tylūs. 

Stefanui susiruošus į darbą, Eimė pasakė, kad vyks į Meiną. Jam 
tai buvo tikra pergalė, tačiau visiškai nepatiko toks prievartautojo vai- 
dmuo. 

Nuo tada, kai pažadėjo Stefanui išvykti, Eimė darė viską, kad tik 
išsisuktų nuo būtinybės duotą pažadą tesėti, tačiau vyras liko nepalen- 
kiamas. Jis matė, kaip Eimė dedasi esanti linksma, tačiau matė ir tai, 
kaip kartkartėmis ji sustingsta prie virtuvės lango ir taip išstovi gerą 
pusvalandį. Pažinojo ją visą gyvenimą ir dar niekada nebuvo tokios 
matęs. Kai prieš šešerius metus mirė motina, Eimė labai gedėjo, bet 
paskui atsigavo, o štai po patirto persileidimo ji tarsi pasitraukė iš šio 
pasaulio. 

Stefanas nenumanė, kaip kelios dienos Meino vasarnamyje kartu 
su keliomis nepažįstamosiomis galėtų padėti, tačiau nesumojo, ką ge- 
resnio pasiūlyti. Atrodė, kad sulig kiekviena diena Eimė traukiasi vis 
gilyn į save. Tarėsi pamažu ją prarandąs. 

Stefanas žinojo, kad netekęs Eimės, prarastų ir savo gyvenimą. 
Eimė buvo jo gyvenimas. Visą gyvenimą — lankant darželį, pradinę 
mokyklą, vidurinę, koledžą — Eimė jam buvo viskas. Ji visada buvo 
šalia. Vieną dieną, kai jiems buvo šešeri, abiem geriant pieną ir valgant 
sausainius, Eimė pasiūlė: 

— Susituokime iškart po koledžo. Noriu didelių vestuvių ir dar 
noriu trijų vaikų — dviejų berniukų ir mergytės. Gerai? 

Stefanas linktelėjo sutikdamas. Daugiau jie apie tai niekada ne- 
kalbėjo, bet būtent taip ir padarė. 

Vienintelis jų plano trūkumas — persileidimas, ir sulig šiuo to- 
bulo Eimės gyvenimo įtrūkiu ji tarsi prarado tai, ko daugiau niekada 
neatgaus. 

Dabar vyrui reikėjo stipriai laikytis, kad nepasiduotų. Stefanas 
žinojo, kad jam pasakius „taip, kodėl gi tau nepamiršus Meino ir ne- 
patraukus kartu su mumis į žygį“, Eimė sprogtų iš laimės. Minutėlę 
pakybotų jam ant kaklo, o paskui bėgtų ruoštis ir ragintų kitus. Eimė 
— tarsi energinis užtaisas; laimingiausia ji būna tada, kai tenka or- 
ganizuoti kitus. Kartą pastorius pasakė, kad neįsivaizduoja, kaip be 
Eimės reikėtų išlaikyti bažnyčią. 

Tači4u Stefanas žinojo ir tai: kad Eimės džiaugsmas ilgai nesitęs- 

tų. Jiems dar nenuvažiavus į stovyklą, žmona jau žvelgtų pro langą 
miglotai tenutuokdama, kas dedasi aplinkui. 

Žinoma, nereikėtų pamiršti ir siaubo iškylaujant su Eime. Valyti 
žuvį jai tikrai nereiškia pramogauti. Iškylos laužai ją mirtinai gąsdina, 
ką jau kalbėti apie nepaliaujamus samprotavimus, kas gali įšliaužti ar 
įropoti į miegmaišį. Ne, iškylos — tik jam ir berniukams. Jokių vo- 
nių, skutimosi ar sveikuoliškų produktų. Praėjusiais metais jis laimėjo 
riaugėjimo varžybas, bet baiminosi, kad šiemet jų nelaimėtų jaunylis. 
Pakeliui į stovyklą Stefanas ketino pasitreniruoti. Jis ir berniukai ke- 
tino prisipirkti kolos, sustodami prie kiekvieno kiosko pakelėje, kad 
įsitikintų, kur parduodama stipriausiai gazuota. Didžiosios varžybos 
vyks paskutinį iškylos vakarą. Nugalėtojas gaus plastikinių vėmalų, 
kurie guli paslėpti jo kelionmaišio dugne. 

Ne, Stefanas tikrai nenori, kad stovyklavietėje kartu būtų ir Eimė. 
Bet jis niekada nesijaustų patenkintas, jei žmona liktų namuose, ne- 
rasdama jokios priežasties keltis iš lovos. 

— Viskas sukrauta? — linksmai paklausė jis. Eimė pažvelgė į jį 
maldaujamu žvilgsniu, bet Stefanas liko abejingas. — Greitai turėtų 
pasirodyti tėtis; jis nuveš tave į oro uostą. 

Tėvas pasakė, kad Stefanas „susileis“, jei oro uoste Eimė nubrauks 
nors vieną ašarėlę, todėl ten ją turi nugabenti kas nors kitas. 

— Taip, — sumurmėjo Eimė tokiu liūdnu balsu, kad Stefanas 
kone pasidavė. Tačiau jis tik pasitempė, paėmė žmonos lagaminą ir iš- 
ėjo iš kambario. Eimė nusliūkino iš paskos. 


Važiuodama su uošviu į oro uostą Eimė tylėjo. Iš ilgametės patir- 
ties žinojo, kad su Luisu Henfordu trumpa kalba. Kai jai buvo ketveri, 
vyras pažiūrėjo, kaip jiedu su Stefanu žaidžia smėlio dėžėje, ir tarė jai: 

— Tau taip patinka jiems vadovauti, ką? 

Eimė nežinojo, ką atsakyti, todėl tik sumirksėjo, ir tiek. Jis buvo 
aukštas, plačių pečių, kietu plokščiu pilvu. Tada Eimė dar nežinojo, 
kad Luisas žaidė pusiau profesionalų futbolą; tiesa, paskui susižeidė 
kelį ir turėjo grįžti namo. Su juo nebuvo labai paprasta gyventi, kaip ir 
su trimis vyresniais jo sūnumis, kurie buvo labai panašūs į tėvą. 

Eimė pasižiūrėjo į vyrą, kurio, nepaisant stoto ar šiurkštumo, nė 
trupučio nebijojo. 

— Mes su Stefanu susituoksime. 

Luisas pažvelgė į jauniausią sūnų — neįtikėtinai gražų šviesia- 
plaukį Stefaną, kurio temperamentas buvo visai kaip motinos. Jis vi- 
sada būdavo gerai nusiteikęs, sukalbamas, viskuo patenkintas. 

— Manau, judu labai gerai sutarsite, — atsakė Luisas ir patraukė 
namo. Nei jis, nei Eimė daugiau apie tai nekalbėjo. Abiem šis klausi- 
mas atrodė aptartas būtent tą dieną. 

Dabar automobilyje Eimė jam papriekaištavo. 

— Niekada neatleisiu jums už tai, kad privertėte Stefaną mane 
išsiųsti, — tyliai pasakė ji. 

— Gali įtraukti šitai į visų mano ydų sąrašą. 

— Tas sąrašas — tai visas popieriaus ritinys, kurį jau dabar man 
būtų sunku pakelti. 

Eimė gerai išmanė, kaip su juo kalbėtis, ir vyras nusišypsojo. 

— Tau viskas bus gerai, — švelniai atsakė Lui Henfordas. Nepai- 
sant visų ginčų, kilusių per daugelį metų, jis mylėjo Eimę kaip dukrą, 
kurios taip ir nesusilaukė. Jo visi trys vyresnieji sūnūs vedė ir išsisky- 
rė, visų gyvenimai buvo kupini praradimų ir naujų mėginimų. Tačiau 
Eimė buvo žmogus, mokantis apsispręsti ir niekada nenukrypstantis 
nuo savo tikslo. Beje, ir dabar jo nebijojo. 

— O, vadinasi, jūs jau buvote susitikęs su moterimis, kurioms 
tenka lankytis pas psichologę dėl kokių nors joms nutikusių baisių da- 
lykų. 

— Pavyzdžiui, praradus kūdikį? — švelniai tarstelėjo Luisas. 

Eimė nusisukusi žiūrėjo pro automobilio langą. 

— Dėl to pas jokią psichologę nesilankiau. 

— O turėjai apsilankyti. 

Ji atsigręžė į uošvį. 

— Kaip kad jūs turėjote apsilankyti pas psichologą mirus Martai? 

— Taip, turėjau apsilankyti pas psichologą, — garsiai pasakė Lui- 
sąs. — Turėjau su kuo nors pasikalbėti, užuot ištisus metus kiekvieną 
vakarą gėręs iki sąmonės netekimo ir mėginęs sunkvežimiu rėžtis Į 
medį. 

— Gerai, — tarstelėjo Eimė taip, kad jis aprimtų. — Norėjau su 
kuo nors pasikalbėti... — Uošvio žvilgsnis privertė ją pasitaisyti. — 
Na, gerai, gal ir nenorėjau kalbėtis apie tai, kas man atrodė labai asme- 
niška, vis dėlto sumanymas leisti laiką kažkokiame name su nepažįs- 
tamosiomis... Nesuprantu, kaip man tai galėtų padėti. 

— „Leisti laiką“, — pakartojo Luisas. — Ištarei taip, tarsi kažkas 
tave kištų į kalėjimą. Ko ten tame Meine galima nusipirkti? 

— Nusipirkti? Nežinau. Omarų. Mėlynių. 

— Tai geriau parvežk namo maisto. Stefanas ir berniukai bus pri- 
sikimšę visokio šlamšto, kurio vežasi į žygį, todėl jiems prireiks geres- 
nių kąsnelių. 

— Jeigu stengėtės mane supykdyti, jums puikiai pavyko. 

— Puiku. Pikta man patinki labiau nei verkšlenanti. 

Jis sustojo prie vietinio oro uosto išvykimo salės durų. 

— Aš vis dar nesuprantu, kaip mano Stefanas gali būti jūsų gi- 
minaitis. 

Eimė laukė, kol uošvis ką nors atsakys, tačiau tas tik sėdėjo ir ty- 
lėjo. Akivaizdu, kad jis nepadės iškelti lagamino. Eimė ir vėl pagalvojo, 
kad Luisas ir trys vyresnieji jo sūnūs — tikri neandertaliečiai. Stefanas 
visada atidarydavo moterims duris, puldavo panešti viską, kas sveria 
kiek daugiau nei rankinė, ir dar giedojo bažnyčios chore. O Luisas ir 
„berniukai“ lamdydavo alaus skardines, daužydami jas sau į kaktą. 

Išlipusi Eimė atidarė bagažinę ir iškėlė sunkų lagaminą. Prieš už- 
darydama dureles paklausė: 

— Ar niekada nesusimąstėte, kad galbūt vienu metu Marta buvo 
atgavusi sveiką protą ir Stefanas yra ne jūsų sūnus? 

Kai įtūžęs Luisas atsigręžė, Eimė saldžiai nusišypsojo ir garsiai 
užtrenkė automobilio dureles. Jis nurūko taip greitai, kad Eimė vos 
spėjo patraukti ranką. 

Ji nuėjo į oro uostą, kur laukė ilgas apsaugos tarnybos patikrini- 
mas. 

Kai pagaliau Eimė nusileido Bangoro oro uoste, jos jau laukė vai- 
ruotojas, laikantis lentelę su užrašyta pavarde. 

— Tai aš, — šypsodamasi prisistatė Eimė. 

Vairuotojas buvo pagyvenęs žmogus žilais plaukais; jis nenusi- 
šypsojo, tik nužvelgė ją nuo galvos iki kojų, tarsi mėgindamas kažką 
išsiaiškinti. 

Eimė nuraudo ir visa įsitempė. Ji buvo tikra, jog vairuotojas žino, 
kad ji yra psichologės — žmogaus, dirbančio su įvairiais sutrikimais 
besiskundžiančiais žmonėmis — viešnia. Ką turėtų atsakyti, jei staiga 
paklaustų, kodėl ji čia atsiųsta? Ar jis patikėtų, jei pasakytų, kad tos 
psichologės niekada nėra mačiusi? Žinoma, nepatikėtų! 

Jiems einant pro bilietų kasas Eimė net pagalvojo, ar nevertėtų 
pabėgti ir grįžti namo. Tačiau ją sulaikė mintyse iškilusi kreiva uošvio 
šypsenėlė ir nusivylęs vyras. 

Aš galiu tai padaryti, pagalvojo Eimė. Ji, suaugusi trisdešimt dve- 
jų metų moteris, susidoros. Įstengs viską įveikti. 

— Džinė prašė, kad jums perduočiau, — pasakė vairuotojas, Ei- 
mei sėdantis ant galinės juodo automobilio sėdynės. 

Eimė paėmė voką ir, kol vairuotojas uždarė dureles, jį atplėšė. 
Voke buvo tik popieriaus lapas su labai gražaus namelio nuotrauka 
viršuje; po nuotrauka buvo kelios pastraipos, pasakojančios to name- 
lio istoriją. Eimė permetė akimis tekstą. 1820-aisiais namą pastatė 
buvęs laivų dailidė. Iki Džinei Haitauer ir jos Vyrui įsigyjant šį namą 
1962-aisiais, jame gyveno tik dvi šeimos. Pasinaudoję senomis nuo- 
traukomis, jie suremontavo namą taip, kad atrodytų kiek galima au- 
tentiškiau. 

Apačioje buvo parašyta tai, kas Eimei pasirodė įdomu. 2000-ai- 
siais Džinė leido pasinaudoti nameliu vienai savo pacientei, nes toji 

čia norėjo atšvęsti keturiasdešimtąjį gimtadienį; toji moteris pasikvie- 
tė dar dvi drauges. Neįtikėtinai puikiai praleistas savaitgalis paveikė 
visų trijų moterų gyvenimus, todėl Džinė sumanė čia kviestis ir kitus 
žmones. Dar pridūrė, kad prieš dvejus metus namas buvo pertvarky- 
tas — dabar jame įrengti ne du, o trys miegamieji. 

— Dar daugiau kambarių nesveikiems žmonėms, — sumurmėjo 
Eimė. 

— Naje? — žvelgdamas į galinio vaizdo veidrodėlį tarstelėjo vai- 
ruotojas. Tokius žodelyčius galėjo leptelėti tik tas, kas visą gyvenimą 
nugyveno Meine. — Viskas gerai? 

— Taip, ačiū, gerai, — atsakė Eimė. — Sakykite, ar jūs pasitinka- 
te visas moteris, kurios lankosi ponios Haitauer name? 

— Dažniausiai pasitinku. Kai kurios pačios vairuoja. 

— Vadinasi, ji dažnai šitaip skolina namą? 

— Manyčiau, ne dažniau nei to reikia, — atsakė vairuotojas. 

Eimė norėjo paklausti, ar tie žmonės, kuriuos jis vežioja, nėra kly- 
kiantys lunatikai, bet nežinojo, kaip mandagiau suformuluoti klausi- 
mą. Ji vėl nudūrė akis į popieriaus lapą rankoje. Daugiau lyg ir nieko 
neparašyta, tik tiek, kad namuose bus palikta šiek tiek maisto, tačiau 
viešnios kviečiamos pasivaikščioti ar pasivažinėti po miestą ir nusi- 
pirkti ko tinkamos. 

Eimė pažvelgė pro langą, bet buvo per daug susinervinusi, kad 
ką nors pastebėtų. Mažas miestelis atrodė senas; ji buvo įsitikinusi: 
jei lankytųsi čia su savo šeima, tikrai sutiktų, kad miestelis žavus. Jie 
pravažiavo kelias parduotuvėles, kuriose galėtų nupirkti berniukams 
suvenyrų. Būtinai paieškos kokių nors lavinančių dovanėlių. 

Arba kraugeriškų, mąstė ji. Tokios dovanėlės jiems išties patinka. 
Eimė svarstė, ar čia neparduoda piratų drabužių ir aksesuarų. Ar tik 
Stefanas neminėjo kažkokio kardo? Gal jai pavyktų kokį rasti? O gal 
vertėtų nueiti į knygyną ir nusipirkti pustuzinį romanų, kad galėtų 
sėdėti kambaryje ir skaityti? Kai praeis pakankamai laiko, grįš namo, 
o paskui fantazuos apie tai, ką pamatė ir sužinojo. 

Vairuotojas sustabdė automobilį prie mielo namelio, panašaus į 
meduolinę trobelę. Eimei magėjo išsiimti fotoaparatą ir viską nufoto- 
grafuoti, kad paskui galėtų parodyti berniukams. Jai už nugaros likęs 

vairuotojas iškėlė lagaminą ir pastatė prie durų; Eimė davė jam penkis 
dolerius arbatpinigių. Ir dabar nesišypsodamas vyras tik linktelėjo ir 
pasakė: 

— Raktas po kilimėliu, — o tada nuvažiavo. 

Eimė minutėlę pastovėjo dvejodama, nesiryždama eiti vidun. 
Jeigu raktas po kilimėliu, vadinasi, ji atvyko pirmoji. Jeigu ji ketina 
sprukti, dabar — tinkamiausias metas. Gali pasiimti lagaminą, išsi- 
kviesti taksi ir vykti tiesiai į oro uostą. Tada ji... 

Pagalvojusi, kas bus tada, sunerimo. Grįžti pas Stefaną ir prisipa- 
žinti, kad pabūgo? 

Pasilenkusi Eimė kilstelėjo kilimėlio kampą ir pažvelgė po juo. 
Rakto nėra. Pakėlusi visą kilimėlį ėmė žvalgytis po priebutį, bet kaip 
tik tada prasivėrė durys. 

— Ar tu viena? — paklausė jauna moteris, kiek vyresnė nei dvi- 
dešimties, gerokai dažytomis akimis, juodai lakuotais nagais, žvil- 
gančiais juodais plaukais. — Man pasirodė, kad išgirdau automobilį, 
bet kai niekas nepasibeldė... — Nebaigusi sakinio ji nutilo ir stovėjo 
žvelgdama į Eime, rankose tebelaikančią kilimėlį. — Tikriausiai tu irgi 
viena iš Džinės pakvaišėlių, — iš lėto pratarė mergina, tarsi jausdama 
pareigą kuo aiškiau ištarti kiekvieną žodį. 

Visi Eimės būgštavimai tilpo šiame viename sakinyje. 

— Aš... aš niekada nesu jos mačiusi, — teįstengė pralementi ji. 

— Tikrai? Užeik, ir aš tau viską apie ją papasakosiu. 

Eimė dvejojo. Ar ir visas mažas miestelis apie jas galvoja kaip apie 
„Džinės pakvaišėles ? 

— Eikš, — plačiai atidariusi duris pakartojo mergina. — Mes 
nesikandžiojame. Gal ir galėtume pamėginti gydyti elektros šoku, bet 
nesikandžiojame. 

— Tują gąsdini, — pratarė kitas balsas ir pažvelgusi Eimė išvydo 
ateinančią vyresnę, gal kiek per penkiasdešimties moterį. — Prašau 
užeiti, — pasakė toji, atsistodama šalia pirmosios. — Aš esu Feita, o 
čia — Zojė. Aš čia vos kelios valandos, bet jau pastebėjau, kad Zojė turi 
įgimtą polinkį į humorą. 

— Aš? — šyptelėjusi paklausė Zojė. 

Feita čiupo Eimės lagamino rankeną ir nusitempė ratuotą nešulį 
į namelį. 

— Tikiuosi, neprieštarausi, kad nelaukusios tavęs pasidalijome 
kambarius. 

— Traukėme korteles, — pridūrė Zojė. 

Eimė klausiamai pažvelgė į Feitą, šioji linktelėjo. 

— Apsidžiaugsi sužinojusi, kad tau teko naujasis kambarys su 
atskira vonia. Mes su Zoje vonia turėsime dalytis. 

Eimė beveik neturėjo laiko apsižvalgyti po namelį, apžiūrėti se- 
novinių ir šiaip nugyventų baldų. Viskas buvo miela, tik kiek aptriu- 
šę. Eimė pamanė, kad per pastaruosius kelerius metus nameliu turėjo 
būti dažnai naudojamasi. Akimirką jai dingojosi, kad čia taikoma kokia 
nors terapija. Gal čia koks reabilitacijos centriukas, kur jos bus pažadi- 
namos ketvirtą valandą ryto ir verčiamos eiti pasivaikščioti? 

— Puiku, — pratarė Eimė, kai Feita atidarė duris į gražų kamba- 
riuką, muštą rožiniais raštais margintu kartūnu. Kambarėlis įrengtas 
visai pagal Eimės skonį ir ji vylėsi, kad šitai padės ištverti tas kelias 
dienas. 

Atsigręžusi ji pažvelgė į Feitą. 

— Dabar manau, kad ištversiu. ž 

Žilstelėję moters plaukai buvo supinti ir kone ant sprando susuk- 
ti į kuodą; ji vilkėjo medvilnine gėlėta suknele, puošta balta apykaklai- 
te. Moteris atrodė miela ir maloni. Eimė svarstė, ar tik ji nėra serijinė 
žudikė. 

— Žinoma, — iš lėto pratarė Feita. — Sakyk, jei ko prireiks. Pa- 
manėme, kad būtų neblogai kartu pavakarieniauti. Gal apie šeštą? 

— Man truputį skauda galvą, tai gal pasiliksiu čia, — atsakė 
Eimė. 

Feitai nepavyko susiturėti nesuraukus antakių, bet galiausiai ji 
nusišypsojo. 

— Tai gerai. Jeigu nesusitiksime, labos nakties. 


— Ji man nepatinka, — pasakė Zojė. — Tikrai sakau — ji man 
kuo nuoširdžiausiai nepatinka. 

Jiedvi su Feita sėdėjo vietiniame jūrų gėrybių restoranėlyje. Prieš 
jas stovėjo moliuskų ir omarų prikrautos lėkštės, o vienoje salės pusėje 
buvo milžiniškas langas, pro kurį galėjo grožėtis Meino pakrantėmis. Į 
pačią jūrą vedė medinis tiltas. 

Jiedvi buvo keista pora. Spindinčiais juodais plaukais Zojė, storu 
grimo sluoksniu nusitepusi veidą ir apsivilkusi keliasluoksniais iš įvai- 
rios medžiagos siūtais juodais drabužiais — pradedant oda ir baigiant 
nėriniuota apykakle — traukte traukė žmonių žvilgsnius. O į Feitą 
visai niekas nekreipė dėmesio. Ji buvo žemesnė nei vidutinė, apkū- 
nesnė, gunktelėjusi — galėtum pagalvoti, kad visą gyvenimą praleido 
pasilenkusi. Beje, taip ir buvo. 

— Nemanyčiau, kad vertėtų taip kategoriškai nuspręsti, — tarė 
Feita. — Džinė sakė, kad mes visos trys patyrėme traumas; ji manė, 
kad būsime geros viena kitai. 

— Kadjau apie tai prakalbome, — pratarė Zojė, mirkydama oma- 
rą į šiltą lydytą sviestą, — kokią traumą patyrei tu? 

Feita nusišypsojo, leisdama Zojei suprasti, kad neketina nieko 
pasakoti. 

— Juk sutarėme palaukti, kol susirinksime visos, tada ir pasikal- 
bėsime. 

— Bet Mažoji Panelė Tobuloji sakė, kad Džinės niekada nė ne- 
matė. 

— Kadaji taip sakė? 

— Kai atidariau duris. Ji stovėjo laikydama kilimėlį ir žiūrėjo į 
mane taip, tarsi būčiau vabzdys, kurį jai norėtųsi sutraiškyti. 

— Ar nesidžiaugi, kad įkalbėjau tave išsiverti iš nosies auskarą? 

— Tiesą sakant, ne, — atsakė Zojė. — Jeigu būčiau žinojusi, kad 
trečioji belaisvė bus tokia susierzinusi akiplėša kritikė, būčiau įsivėru- 
si dar tuziną auskarų. 

— Tikrai nemanau, kad derėtų ją vertinti artimiau nesusipažinus. 

— O kodėl ne? — paklausė Zojė, sriūbtelėjusi didelį gurkšnį so- 
dos vandens. — Apie mane ji jau tikrai turi savo nuomonę. Galėjau per- 
skaityti, ką ji galvoja. Tiesą sakant, galėjau perskaityti jos gyvenimą. 

— Liaukis, — subarė ją Feita, suraukusi kaktą. — Neteisingai 
kalbi. Niekas negali perskaityti kito žmogaus gyvenimo. 

— Gerai, — pasakė Zojė, šluostydamasi į servetėlę rankas. — 
Nori, papasakosiu apie tave. 

Feitos atsakymo Zojė nelaukė. 

— Tu užaugai nedideliame miestelyje visų mylima, vaikščiojai į 
bažnyčią, turėjai tave dievinančius tėvus... Ką? — ji nutilo, nes Feita 
pradėjo juoktis. 

— Manyčiau, tau reikėtų išsiblizginti krištolo rutulį. Labiau ne- 
pataikyti neįmanoma. 

— Kaip labai suklydau? 

Feita buvo beprabylanti, bet paskui nusišypsojo. 

— Ne, neišdegs. Nepasakosiu savo istorijos, kol nesusirinksime 
visos trys. 

— Ar manai, kad artimiausiomis dienomis Panelė Tobuloji išlįs iš 
savo kambario? Tikrai neišlįs. Tūnos ten, kol sugalvos, kad išeiti sau- 
gu, o tada grįš pas mylinčią šeimą, kuri ją apgins nuo visų ją apnikusių 
bjaurasčių. 

— Gal Džinei reikėjo tave išsiųsti į kokią nors stovyklą, kur mo- 
koma mandagumo, — dėbtelėjo į ją Feita. — Mes nežinome, kas nu- 
tiko Eimės gyvenime, ir nemanau, kad turėtum elgtis kaip teisėja ar 
prisiekusioji. Ar tau patiktų, jei apie tave spręstų iš išvaizdos? 

— Bet juk taip ir yra. Ir apie tave sprendžia iš išvaizdos. Apie vi- 
sus taip. 

— Ir tu nori, kad žmonės manytų, jog esi... — pažvelgusi į Zojės 
plaukus ir grimą ji nutilo. 

— Kad aš esu kas? — drąsiai paklausė Zojė. 

— Jeigu taip labai nori kalbėti, prašau, kalbėk. Papasakok man 
viską apie pagedusią savo vaikystę, apie tai, kaip augai visų nekęsda- 
ma, nes tau nutiko kažkas siaubinga. Ir kas gi tau nutiko? Naktį pas 
tave apsilankė dėdė? 

Minutėlę Zojė žiūrėjo į Feitą mirkčiodama. 

— Ir tu gali garsiai apie tai visiems skelbti, taip? 

— Nori pasakyti, kad ir aš esu sklidina neapykantos? Gal tau ir 
atrodo, kad viską apie mane žinai, bet taip nėra. Tavo žiniai, paauglys- 


tėje buvau laikoma labiausiai pasiutusia mergina visame mieste. Per 

daug gėriau, gerokai per dažnai lakstydavau įvairiausiais automobi- 
liais ir mylėdavausi nevaržydama aistros. 

— Kas tave pakeitė? — tyliai paklausė Zojė. 

— Santuoka su geru žmogumi, — paskubėjo atsakyti Feita; pas- 
kui paėmė ant stalo krašto padėtą sąskaitą. — Jau eisim? O gal nori 
likti čia ir narstyti visus žmones po kaulelį? 

Netarusios viena kitai nė žodelio, jos sumokėjo prie baro, o pa- 
keliui į vasarnamį Feita tylėdama žingsniavo priešais Zoję. Ji atrakino 
lauko duris ir įėjo vidun, vis dar nieko nesakydama jaunajai moteriai. 
Feita liko užsidariusi miegamajame, laukdama, kol vonios kambaryje 
pasigirs bėgantis vanduo, o tada ji smuko pro galines duris ir išėjo į 
nedidelį sodelį. 

Vos išėjusi į lauką, atidarė mobiliojo telefono dangtelį ir paskam- 
bino Džinei. 

— Neveikia, — be jokių įžangų pasakė Feita. 

— Kas neveikia? — paklausė pilna burna kramtydama Džinė. 

— Neapsimesk, kad nežinai, apie ką kalbu. Šitai neveikia. Niekas 
neveikia. Sumanymas tris traumų iškankintas nepažįstamąsias apgy- 
vendinti viename name. 

— Gerai, dabar viską man papasakok, — paliepė Džinė. 

Feita jai išklojo, kaip atvyko pirma, kaip pagalvojo, kad miestelis 
ir namas išties žavūs. Ji nežinojusi, kas čia turėtų nutikti, bet išties 
daug ko tikėjusis. 

— Tačiau taip buvo, kol atvyko Zojė. Kaip galėjai pamanyti, kad 
tokia agresyvi, akivaizdžiai per daug savimi pasitikinti mergina galėtų 
su manimi sutarti? 

— Arji tau apie save pasakojo? — paklausė Džinė. 

— Nė žodelio. 

— Tai todėl, kad menkai apie save težino. Ji pateko į automobilio 
avariją, jai buvo stipriai sužalota galva; maždaug nuo šešiolikos metų 
Zojė nieko neprisimena. Žino tik tiek, kad sąmonę atgavo ligoninėje, o 
visas miestas griežė ant jos dantį. 

— Kodėl? 


— Ji nežino. 

— Betgi tu galėjai surasti ją pažinojusių žmonių, galėjai jų pa- 
klausinėti. 

— Be abejo, susiradau ir paklausinėjau. 

— Ir kąjie pasakė? — smalsavo Feita. 

Džinė tylėjo. 

— Na? 

— Turiu paisyti konfidencialumo taisyklių. Kodėl tau nepaklau- 
sus Žojės? 

— Žavu, — pratarė Feita, — bet juk tu stengiesi, kad ji imtų man 
patikti. 

— Nesistenk, kad ji imtų tau patikti, tik būk kantri. 

— Tai nėra paprasta, — atsakė Feita. — Zojė sako negalinti pa- 
kęsti Eimės, nenori turėti su ja nieko bendra. 

— O kaipji? 

— Eimė? Kai Zojė atidarė duris, ji atrodė mirtinai išsigandusi. 
Nusinešė lagaminą į naująjį miegamąjį, ir nuo tada jos nematėme. 

— To ir bijojau. Ji nenori būti su žmonėmis, kurių nepažinojo 
bent dvidešimt metų. 

— Džinės pakvaišėlės, — tyliai pasakė Feita. 

— Ką? 

— Zojė mus vadina Džinės pakvaišėlėmis. 

Džinė taip nusikvatojo, kad vos neužspringo. 

— Manau, vertėtų įsigyti lentelę su išgraviruotais būtent tokiais 
žodžiais. Kaip sakai, gal reikėtų tokią lentelę pasikabinti virš durų? 

— Puiki mintis, — tarstelėjo Feita. — Aš tai jau tikrai norėčiau 
būti namelio su tokiu užrašu viešnia... 

— Gerai gerai, nekabinsiu tos lentelės, — atsakė Džinė, — bet 
dabar jau niekada negalėsiu žiūrėti į namelį nematydama iškabos. 

Paskui Džinės balsas pasikeitė, ji prakalbo rimtai: 

— Klausyk, Feita, nė viena jūsų nesate pakvaišusi. Niekada ne- 
sukviečiu būrin sutrikimų turinčių žmonių. Visos jūs patyrėte sunkią 
asmeninę traumą, ir manau, kad jums išeis į naudą, jei apie tai, kas 
nutiko, pasikalbėsite su kitu žmogumi, o ne su specialistu. Viskas labai 
paprasta. 

Feita atsiduso. 

— Mano vyras mirė po labai sunkios ligos. Bet aš vis dar nežiū- 
riu į tai kaip į traumą. Juk apie jo mirtį buvo galima numanyti ir tam 
rengtis. 

Džinė tylėjo. 

— Liaukis! — šūktelėjo Feita. — Sakau, liaukis! Tuoj pat liaukis! 
Jau matau tavo žvilgsnį. Nori pasakyti, jeigu tai nėra sunki trauma, 
kodėl ėmiau ir išgėriau buteliuką tablečių? Ir kodėl per laidotuves puo- 
liau savo anytą? 

— Tai tu man viską paaiškink, — tepasakė Džinė. 

— Jau aiškinau! — pakeltu balsu drėbė įpykusi Feita. — Kiaurus 
metus aiškinau, kodėl taip elgiausi, bet tu niekada netikėjai nė vienu 
mano žodeliu. 

— Feita, — pertarė ją Džinė. — Kiek tau metų? 

— Juk žinai, kiek man metų. 

Džinei nieko neatsakius, Feita atsiduso. 

— Man trisdešimt aštuoneri. 

— Kai neatrodysi taip, lyg tau būtų penkiasdešimt, kai kiekvie- 
nas tau galės duoti tiek metų, kiek iš tikrųjų yra, imsiu manyti, kad 
padarėme šiokią tokią pažangą. O dabar nemanau, kad mudvi būtume 
ko nors pasiekusios. Kaip laikosi tavo anyta? 

— Tikiuosi, jau negyva, — nė nepagalvojusi leptelėjo Feita. 

— Jau pasiduodu. Feita, iš tikrųjų per trumpesnį laiką man pa- 
vyksta toliau pasistūmėti dirbant su į nusikaltimus linkusiais rimtų 
sutrikimų turinčiais žmonėmis nei su tavimi. Visus šiuos metus aš vis 
laukiu, kada vidurnaktį suskambės telefonas ir bus pranešta, kad tu 
nusižudei. 

— Absurdas. 

— Tikrai? Ką turi rankinėje? 

Feitai neatsakius, Džinė tęsė: 

— Tikiuosi, kad Zojė tikrai labai tau nepatinka ir tave erzina. Ti- 
kiuosi, ji tave taip įsiutins, kad išklosi jai viską, ko niekada nepasakojai 
man. 

— Manau, jau išklojau, — tyliai pratarė Feita, prisiminusi, kaip 
pasisakė Zojei mokykloje buvusi smarki mergiotė. Džinei per sesijas Ji 
niekada nebuvo to minėjusi. 

— Gerai! — šūktelėjo Džinė, o paskui nuleido balsą. — Feita, ne- 
turėčiau tau šito sakyti, bet jūs visos trys esate labai panašios. 

— Irjoms teko ištverti sunkias artimųjų ligas? 

— Ne, — atsakė Džinė. — Jūs visos trys slepiate tai, ką jaučiate, 
ir nieko niekam nepasakojate. Noriu, kad rastumėte moterų, kurioms 
galėtumėte išsipasakoti. 

— Jeigu pasakysi, kad esu vyriausia, todėl turėčiau suburti tas 
merginas ir vaidinti psichologe, išvažiuosiu dar šįvakar. 

— Taip, Zojė jauna, bet amžiaus skirtumas tarp tavęs ir Eimės 
nėra labai didelis. Ji taip jaunai atrodo tik todėl, kad turi iš koto ver- 
čiantį vyrą. Taigi ji savimi rūpinasi. Tu atrodai sena, nes... 

— Na, kodėl? — susidomėjusi paklausė Feita. 

— Aš ištisus metus verčiau tave mokėti pinigus, kad tik pati man 
tai pasakytum, bet taip ir nepasakei. 

Feita giliai įkvėpė. 

— Gerai, pakalbėkime apie susiklosčiusią padėtį. Ką rytoj turė- 
čiau daryti, kad Zojė liautųsi įžeidinėjusi Eimę ir mane? 

— Pagrindiniame kambaryje yra didelė mėlyna spintelė. Ji pilna 
menininkams reikalingų priemonių. Parodyk visa tai Zojei, ir ji turės 
ką veikti. O tau reikia išvilioti iš kambario Eimę ir nusivesti ją apsi- 
pirkti — paieškoti lauktuvių jos vyrui ir vaikams. Jeigu paklausinėsi 
apie juos, gal ji ir prabils. 

— Tai kiek man sumokėsi už tai, kad dirbsiu tavo darbą? 

— Jeigu išvažiuosi nesijausdama patenkinta, atiduosiu viską iki 
cento, ką esi sumokėjusi. Beje, Feita? 

— Ką? 

— Surink visų vizitines korteles. 

— Kaip? 

— Surink. Nė vienos neišmesk. Paskambink man rytoj; pasakysi, 
kokias korteles turi. 

— Ar čia kokia nors terapija itin sunkiems ligoniams? 

— Ir taip, ir ne. Tiesiog viską man papasakosi, gerai? 

— Žinoma, — atsakė Feita, sutrikdyta tokio prašymo. Juodvi at- 
sisveikino, ir Feita grįžo į namelį. Zojė jau buvo išėjusi iš vonios kam- 
bario, pro durų plyšį šviesos nesimatė; tikriausiai ji jau miega. Feita 

pagalvojo, ar nepasibeldus į Eimės duris, nes jos kambaryje šviesa dar 
degė, vis dėlto nepasibeldė. Diena buvo ilga; ji norėjo pailsėti. 

Feita nuėjo į vonios kambarį ketindama nusiprausti po dušu, bet 
paskui nusprendė prisileisti vonią labai karšto vandens ir šiek tiek pa- 
mirkti. Atsipalaidavimas itin karšto vandens vonioje jau daugelį metų, 
kurių jos vyrui prireikė numirti, Feitai buvo viena iš nedaugelio pra- 
mogų. Vyras visada sakydavo, kad vonioje ji gali mirkti kiek tinkama; 
kiekvienos maudynės jai buvo tarsi hedonistinės apeigos — karštis, 
malonūs žolelių aromatai ir žvakės. Edis nuolat erzindavo juokauda- 
mas, kad atsidūrusi vonioje ji tarsi iškeliauja į pasakų karalystę. 

Tačiau pablogėjus Edžio sveikatai Feita ėmė bijoti, kad kiekviena 
kartu su vyru praleista sekundė netaptų paskutinė, todėl liovėsi mau- 
dytis vonioje ir pasitenkindavo trumpomis maudynėmis duše. 

Dabar Edžio jau nėra. Jis mirė daugiau nei prieš metus, ir tai nu- 
tiko tada, kai jos nebuvo namuose; būtent šito Feita labiausiai bijojo. 
Paskutinėmis vyro gyvenimo dienomis buvo nusamdyta profesionali 
slaugė, ateidavusi trims valandoms per dieną, o Feita tuo metu tvarkė 
įvairiausius reikalus. Nors jie gyveno Edžio motinos namuose, kuriuo- 
se dirbo keturi tarnai, Feita vis tiek buvo siuntinėjama į vaistinę, mais- 
to prekių parduotuvę ir visur kitur, kur tik panorėdavo anyta. 

Feita grįžo iš parduotuvės nusiteikusi papasakoti daugybę isto- 
rijų apie tai, kas dedasi pasaulyje, ir pamatė, kad mielą Edžio veidą 
slaugė uždengusi paklode. Paskutinėmis gyvenimo minutėmis šalia jo 
buvo motina. Tai ji laikė Edžio ranką ir ištarė paskutinį sudie. 

Kai Feita išleido iš vonios vandenį, nusišluostė, apsivilko nakti- 
nius marškinius ir apsisiautė chalatą, buvo jau vėlu. Eidama į miega- 
mąjį kažką išgirdo. Nejau koks įsibrovėlis? 

Ji pravėrė duris ir virtuvėje pamatė trečią moterį — Eimę. Feita 
norėjo eiti į patalą, bet kartu knietėjo su ta moterimi susipažinti. 

— Sveika, — tyliai pratarė Feita, bet Eimė vis tiek pašoko, tarsi 
jai už nugaros būtų sprogęs fejerverkas. — Atleisk, nenorėjau tavęs 
išgąsdinti. 

— Viskas gerai, — skubiai atsakė Eimė. — Atsiprašau, kad paža- 
dinau. Norėjau puodelio arbatos. 

— Ar vakarieniavai? 

— Oro uoste nusipirkau sumuštinių, todėl man visko pakako, 
ačiū. 

Eimė pasuko miegamojo link. 

— Šįvakar kalbėjausi su Džine. 

Eimė stabtelėjo ir atsigręžė į Feitą. 

— Niekada nesu mačiusi tos moters. Nė nesusitikusi su manimi 
ji primygtinai liepė vyrui išsiųsti mane į... štai čia. 

Feita nusišypsojo puse lūpų. 

— Labai į ją panašu. Manau, mes visos trys esame traumų aukos, 
ir Džinė pagalvojo, kad norėsime pasikalbėti. 

— Traumų? — pakartojo Eimė ir dirstelėjo į tamsų Zojės kamba- 
rį. — Kokių traumų? 

— Tu nori išsiaiškinti, ar kuri nors iš mūsų ko nors nenužudė- 
me? 

Kai Eimė išgirdo tokią prielaidą, garsiai ištartą kito žmogaus, žo- 
džiai nuskambėjo išties absurdiškai, kita vertus, ji tų moterų visiškai 
nepažįsta. 

Feita paėmė iš dėžutės arbatos maišelį, įsimetė jį į puoduką ir už- 
pylė verdančiu vandeniu. Nusinešusi puodelį prie medinio stalo, atsi- 
sėdo. 

— Apie tave nieko nežinau, bet aš nė nenutuokiu, kodėl mane čia 
atsiuntė. 

Eimė išpūtė akis ir žengė kelis žingsnius atgal, traukdamasi nuo 
durų. 

— Ir aš nenutuokiu. 

— Mirė mano vyras, bet jis jau labai ilgai sirgo. Ir šito nevadinčiau 
trauma. Žinojau, ko tikėtis. Aš vis kartoju Džinei, kad žmogui reikia 
laiko apsiprasti su mirtimi, bet atrodo, kad, jos manymu, jau kitą dieną 
turėjau viską pamiršti ir pradėti rengtis raudonomis suknelėmis. 

— Man patinka tavo drabužiai, — pratarė Eimė, sėsdamasi prie- 
šais Feitą. — Jie tau tinka. 

— Gal ir tinka, — išsiblaškiusi atsakė Feita. — O tu? Kodėl tu 
čia? 

Eimė giliai įkvėpė ir pažvelgė į tamsų didįjį kambarį, tarsi tikrin- 
dama, ar ten Nėra Zojės. 

— Aš patyriau persileidimą, — tyliai pratarė ji. 

— Seniai? 

— Prieš keturis mėnesius. 

— Bet tiek laiko nepakanka, kad viską pamirštum, ką jau kalbėti 
apie mirtį, — pasakė Feita. 

— Visiškai sutinku! — pritarė Eimė. — Bet manes niekas neklau- 
so. Taigi esu atsiųsta štai čia... — ji mostelėjo ranka, rodydama į kam- 
barį. — Atsiųsta, kad gyvenčiau su nepažįstamomis moterimis — ti- 
krai nenoriu įžeisti, — nors nesuprantu, kam to reikėjo. 

— Taigi mus šis tas sieja, — baigdama gerti arbatą pasakė Fei- 
ta. — Turime čia pasilikti, kad liktų patenkinti kiti. 

— Būtent, — sutiko Eimė. 

— Manau, turime kiek galima geriau išnaudoti šią viešnagę. 

— O kaip... ji? — pritildžiusi balsą paklausė Eimė. 

— Zojė? — Feita pakilo ir nuėjo į didįjį kambarį; priėjusi prie mė- 
lynosios spintelės ją atidarė. Uždegusi šviesą pamatė, kad spintelėje 
gausu įvairiausių dailininkams būtinų reikmenų — dažų, drobės, vaš- 
kinukų, kreidelių, didžiulių popieriaus lakštų, akvarelių ir teptukų. 

— Tik labai prašau, pasakyk, kad mums nereikės piešti slapčiau- 
sio savojo aš, — Feitai už nugaros pasigirdo Eimės balsas. 

— Tikiuosi, nereikės. Džinė patarė atidaryti šią spintelę Zojės pa- 
nosėje; tada dienų dienas ji turės kuo užsiimti. 

— Aleliuja, šlovė tau, Viešpatie! — tyliai tarstelėjo Eimė ir nusi- 
šypsojo Feitai. — Gal išeitume kur nors papusryčiauti? 

— Norėčiau, — atsakė Feita. — Labai norėčiau. 

— Ar puikiai leidote laiką dviese? — paklausė Zojė, ir jos balse 
moterys išgirdo priešiškumą. — Ar spėjote susigyventi? 

Zojė buvo sodelyje už namo; ant metalinio stalelio džiūvo dvi 
akvarelės. 

— Gražu, — pasakė Eimė, pažvelgusi į akvareles. — Akvarelės iš 
tikrųjų labai geros. 

Ji paėmė lakštą, kuriame buvo pavaizduoti trys maži vaikai, trau- 
kiantys ant akmenuoto kranto kanoją. 

— Jeigu tokią akvarelę pamatyčiau parduotuvėje, būtinai nusi- 
pirkčiau, — ji pažvelgė į Zoję jau kitomis akimis. 

— Prabilo karalienė, — leptelėjo Zojė ir atsisukusi į Eimę nusi- 
lenkė. 

— Beje, pamačiusi dailininkę, iškart persigalvočiau. 

Zojė nusijuokė. 

— Ar judvi šauniai pasivaikščiojote? Daug prisipirkote? 

— Eimė nupirko pusę miestelio, — sėsdamasi prie stalelio ir ap- 
žiūrinėdama Zojės darbus atsakė Feita. — Tikriausiai reikia užsidaryti 
mokykloje visam šimtmečiui, kad sukurtum tokius darbus. 

— Tiesą sakant, niekada nelankiau dailės mokyklos, — išsigynė 
Zojė. — Ar kuri norėtumėte lašelio alkoholio? Galėčiau sutaisyti ąso- 
tėlį margaritos. 

Nei Eimei, nei Feitai nieko neatsakius, Zojė tęsė: 

— Norite, atspėsiu: du viduriniosios klasės Amerikos angelai ne- 
geria. 

— Atnešk tekilos, — prabilo Eimė ir purtydama galvą pažvelgė į 
Zoję. — Ar būna, kad pasakai ką nors malonaus? 

— Nebūna, jei aplinkybės nepriverčia, — atsakė Zojė ir patrau- 
kė virtuvėn. Pažvelgusi į šaldytuvą apsidžiaugė, kad jis prikimštas dė- 

žučių su jau paruoštu maistu. Ji buvo tikra, kad kitos dvi moterys ją 
paliks ir eis pietauti vienos, bet taip neatsitiko. Zojė vis tiek jautėsi 
išduota. Jiedvi su Feita jau buvo apsigyvenusios namelyje, kai kiek vė- 
liau atvyko Eimė. Jeigu jau reikia susigrupuoti, ar ji su Feita neturėtų 
būti prieš Eimę? 

Spausdama žaliųjų citrinų sultis Zojė tarėsi girdinti Džinės klau- 
simą: kodėl būtinai kas nors turi būti prieš ką nors nusistatęs? Kodėl 
jos visos trys negalėtų būti viena komanda? 

Po kelių minučių Zojė jau buvo paruošusi grafiną, padruski- 
nusi tris taures ir sustačiusi jas ant padėklo. Minutėlei stabtelėjusi 
prie lango, stebėjo Feitą ir Eimę, apžiūrinėjančias tądien jos išlietas 
akvareles. Jai buvo malonu matyti, kaip abi moterys susižavėjusios iš 
nuostabos kraipo galvas. Feita pasakė, kad Zojė tikriausiai daug laiko 
praleido besimokydama tapybos. Bet ne, vieną rytą Zojė atsipeikėjo 
su metalinėmis sankabėlėmis galvoje, visiškai neprisimindama savo 
prabėgusio gyvenimo. Būtent tada jai padavė tušinuką ir bloknotą, 
kad ji ką nors parašytų, nes jai labai skaudėjo gerklę ir negalėjo kal- 
bėti, tačiau Zojė nupiešė visų aplink buvusių žmonių portretus. Visi 
nupiešti žmonės — ligoninės personalas. Jos neatėjo aplankyti joks 
giminaitis ar draugas. 

Zojė padėjo padėklą ant staliuko sodelyje. Feita nunešė akvareles 
į namelį, kad šios nesudrėktų, o paskui grįžo pilstyti gėrimo. 

— Čia labai gražu, — pratarė Eimė, žiūrėdama į tvorą aplipusias 
vijoklines rožes. — Suprantu, kodėl Džinė čia siunčia traumas patyru- 
sius pacientus. 

Kai Zojė įbedė į Eimę smarkiai išdažytas primerktas akis, tarsi 
norėdama pasakyti kažką labai nemalonaus, prabilo Feita: 

— Patyrę traumas — tai dar ne ligoniai. 

— Manau, nosį ne į savo reikalus kaišiojanti Džinė su tavimi ne- 
sutiktų, — pašaipiai pratarė Zojė. 

— Jeigu ji tau nepatinka, kodėl pas ją važiuoji? — paklausė 
Eimė. 

— Teismas liepė. 

Kai niekas nieko nepasakė, Zojė perbraukė ranka plaukus. 

— Pusė jų — ne mano. Priauginti. Patekau į automobilio avariją, 
man buvo atvožtas viršugalvis. Gydytojai mane susiuvo, bet... — Mo- 
teris gūžtelėjo pečiais. — Galvoje kažkas nutiko. Neprisimenu dalies 
savo gyvenimo. 

— Gerai nors tiek, kad išliko talentas. 

— Nemanau, kad iki avarijos tą talentą turėjau. 

— Nemanai? O ką sako tavo šeima? — paklausė Eimė. 

— Mano tėvai mire. Turiu tik seserį, kuri manes nekenčia. 

Feita tyliai suniurnėjo. 

— Iš savo patirties galiu pasakyti, kad visos seserys viena kitos 
nekenčia. Grynas pavydas. Manyčiau, jei viena sesuo neturi namų, 0 
kita gyvena rūmuose Long Ailende, tačiau toji benamė turi garbanotus 
plaukus, turtingoji sesuo pavydės ir jos nekęs. 

Eimė ir Zojė nustebusios žvelgė į Feitą. 

— Tai tik mano asmeninė nuomonė, — pratarė Feita priglaudusi 
prie lūpų taurę ir ja pridengdama burną. 

— Kai pirmą kartą tave pamačiau, — prabilo Zojė, — pamaniau, 
kad tokio nuobodaus žmogaus dar niekada nesu sutikusi, bet dabar 
jau imu keisti savo nuomonę. 

— Ar tai komplimentas? — pasidomėjo Feita. 

— Jeigu ir komplimentas, aš jo neišgirdau, — pasakė Eimė, ta- 
čiau šypsodamasi. 

— Siūlau pietauti čia, prie šio stalelio, — tarė Zojė, — o Feita 
mus linksmins savo gyvenimo istorija. Norėčiau išgirsti tą dalį, kai bu- 
vai išklydusi iš kelio. 

Eimė susidomėjusi pažvelgė į Feitą. 

— Ar tai tiesa? 

— Daugmaž, bet aš ištekėjau už turtingiausio žmogaus visame 
mieste sūnaus. 

— Tai todėl ir segi dvidešimties tūkstančių dolerių vertės laikro- 
dį? — paklausė Zojė. 

Feita laikrodį pridengė ranka, o paskui prisivertė ją patraukti. 

— Prieš penkerius metus jį man nupirko Edis. Sakiau, kad ne- 
pirktų, prašiau, kad grąžintų į parduotuvę, tačiau laikrodį jis buvo iš- 
graviravęs, todėl nieko negalėjau padaryti. 

— Kodėl susiraukei? — neatlyžo Zojė. — Nemalonūs prisimini- 
mai? 

— Su Edžiu viskas gerai, tačiau jo motina dėl šio laikrodžio labai 
įtūžo. Matote, visai nesvarbu, kad lankiau koledžą, kad gavau diplomą, 
nesvarbu, kad penkiolika savo gyvenimo metų paaukojau rūpindama- 
si jos sūnumi, — Rutai Velman aš visada buvau tik vargana perėjūnė iš 
pietinių valstijų. Niekingiausia iš niekingiausiųjų. Atmata. 

— Tai ir papasakok mums, — paprašė Eimė. — Juk neturime ko 
veikti, belieka klausytis. 

— Nėra ko pasakoti. Užaugau nedideliame miestelyje, įsimylėjau 
turtingiausios miestelio šeimos sūnų, mudu susituokėme. 

— Didelės vestuvės? — pasidomėjo Zojė. 

— Mažutės, bet gražios. 

— Ar dėl motinų? — tyliai paklausė Eimė. 

— Ir taip, ir ne. Tiesą sakant, greičiau taip. Ponia Velman, kuri 
buvo — yra — neįtikėtinai turtinga našlė, primygtinai reikalavo, kad 
vestuvių išlaidas apmokėtų nuotakos šeima. Mano mama irgi buvo 
našlė, tačiau jos vyras, mano tėvas, mirdamas paliko skolų. Mano ma- 
mai teko dirbti po šešiasdešimt valandų per savaitę, kad mus pamai- 
tintų, aprengtų ir išlaikytų stogą virš galvos. 

— Ir vis dėlto anyta liepė tavo motinai sumokėti už vestuves, — 
stebėjosi Eimė. 

— O aš manau, kad tokiu būdu ji mėgino sukliudyti tau ištekėti 
už jos sūnaus, — pareiškė Zojė. 

Feita linktelėjo. 

Eimė atsistojo ir nuėjo į virtuvę atnešti maisto, kurio jiedvi su 
Feita buvo pripirkusios. Ji neketino leisti laiko su moterimis, kurioms 
kabinama „traumos aukų“ etiketė, vis dėlto su Feita ji puikiai praleido 
dieną. Feita sakė, kad neturi žmonių, kuriems galėtų nupirkti lauktu- 
vių, ir nuo šių žodžių Eime nukrėtė šiurpas. Tačiau paskui Feita tiek 
daug klausinėjo apie Eimės šeimą, kad visa įtampa dingo. 

Kadangi Eimė buvo linkusi bendrauti tik su pažįstamais žmonė- 
mis, jai nedažnai tekdavo pasakoti apie savo šeimą. Pirmiausia ji pa- 
pasakojo apie savo sūnus, paminėdama, kokie jie smarkūs ir sumanūs, 
kokie šaunūs sportininkai. 

— Atsiprašau, kad giriuosi, — tarsi teisinosi ji. 

— Pasakok. Labai įdomu. Norėčiau sužinoti daugiau. 

Eimė beveik visą laiką kalbėjo, o Feita jai padėjo išrinkti lauktu- 
ves abiem berniukams. Tik joms susėdus priešpiečių Feita prasitarė, 
kad Eimė nė neužsiminė apie savo vyrą. Jos balsas nuskambėjo taip, 
tarsi ji įtartų, kad tarp Eimės ir vyro ne viskas klostosi sklandžiai. 

Eimė pasirausė rankinėje ir išėmė nedidelį nuotraukų albumą; iš- 
traukusi vieną nuotrauką, padavė Feitai. 

— Dievulėliau, — išpūtusi akis aiktelėjo Feita. — Arjis tikrai taip 
atrodo, ar tik nuotrauka labai gera? 

— Gyvas jis atrodo geriau, — atsakė Eimė, o paskui parodė gra- 
žuolių savo sūnų nuotraukas. 

— Jie visi tokie gražūs — kaip kino filmų žvaigždės, — šypsoda- 
masi pasakė Feita. — Kartą... 

— Kas? 

— Ai, nieko, — tepasakė Feita žiūrinėdama valgiaraštį. 

— Nagi, papasakok, — nenurimo Eimė. 

— Vakar vakare Zojė man kai ką pasakė ir... 

— Ką nors nemalonaus? 

— Žinoma. Juk ji — Zojė, — šyptelėjo Feita, bet Eimė nenusi- 
šypsojo. 

— Kas atsitiko? 

— Zojė man kai ką priminė; kai ką, kas nutiko labai seniai. O 
dabar, pamačius tavo vyrą, vėl viskas grįžta. 

Feitai nespėjus pradėti savosios istorijos, atėjo padavėja priimti 
užsakymų. Abi moterys užsisakė omarų salotų. Padavėjai nuėjus, Eimė 
palinko prie Feitos. 

— Ką ketinai papasakoti? 

— Nieko svarbaus. Dar būdama maža įsimylėjau jaunuolį, trupu- 
tį panašų į tavo vyrą, tik tamsiaplaukį, juodaakį. 

— Tikrai? — negalėdama patikėti pratarė Eimė. 

— Taip, tikrai, — patikino ją Feita. — Bet, kaip supratau, tavo 
vyras kilęs iš geros šeimos, o... 

— Iš geros, bet... kaip pažiūrėsi. Kartais šeimose atsiranda „ne- 
tinkamų žmonių. Mano vyras turi tėvą ir tris vyresnius brolius, kurie 

tikrai labai primityvūs. Jiems ir traktoriaus vikšrai yra aukštasis me- 
nas. Tačiau Stefanas puikiai jaučiasi vilkėdamas smokingą. 

— Taileriui būtų artimesnės traktorių temos, — pradėjo pasakoti 
Feita. — Jis net vidurinės nebaigė. Dažniausiai būdavo paišinas — iš- 
sitepęs nuo remontuojamų automobilių — ir retai kada valgydavo 
maistą ne iš popierinių pakuočių. Jis išties buvo neįtikėtinai šiurkštus, 
primityvus, neįtikėtinai... — nebaigusi nuleido akis ir nutilo. 

— Ar tujį mylėjai? — švelniai paklausė Eimė. 

— Iš visos širdies. 

Eimė ištiesė per stalą ranką ir uždėjo delną Feitai ant riešo. 

— Tai kas jam nutiko? 

Feita nusijuokė ir iš jos akių dingo tarsi tolybėse klydinėjęs 
žvilgsnis. 

— Nežinau. Nieko. Manau, jis pabėgo. Kas žino? Kai pasineri į 
tokius dalykus, tikrai neketini tekėti už visokių tailerių, ką? 

— Tikriausiai ne, — atsiduso Eimė. — Man pasisekė, kad žmo- 
gus, kurį pamilau, neturėjo jokių ydų. Jis sumanus, linksmas, atidus, 
gerai ir daug dirba. Jis tobulas. 

Padavėjai atnešus salotas, Feita pratarė: 

— Liaukis, turi būti kokia nors jo savybė, kuri tau nepatinka. 
Bent kokia smulkmena. 

— Ne, nieko nėra, — nuoširdžiai atsakė Eimė. — Kai pasakė no- 
rįs, kad leisčiausi į šią kelionę, knietėjo jį apmėtyti puodais ir keptuvė- 
mis, bet dabar imu manyti, kad vyras buvo teisus. 

— Tačiau tu neketini jam šito pasakyti, ką? 

— Aišku, ne, — patikino Eimė. — Gal jis ir tobulas, bet aš — ne. 

Moterys nusijuokė ir baigė valgyti priešpiečius. Likusią popietę 
jos plepėjo apie gyvenimą, tačiau nė viena neužsiminė apie jokius svar- 
bius nutikimus. 

Dabar ant padėklo Eimė sudėjo maistą, lėkštes ir viską išnešė į 
sodelį. Feita ir Zojė sėdėjo tylėdamos, gurkšnodamos gėrimus, spok- 
sodamos į niekur. 

Absurdas, pamanė Eimė. Negalime štai šitaip leisti laiko. 

— Zoje, — griežtai pratarė ji, — eik ir paruošk didelį ąsotį šaltos 


39 


JUDE DEVERAUX 


arbatos. Feita, padėk Zojei, o paskui surask peilių, šakučių, servetėlių 
ir viską atnešk čia. 

Kai nė viena moteris nė nekrustelėjo, Eimė pridūrė: 

— Kai viską pasiruošime, Feita mums papasakos istoriją apie 
vyrą, vardu Taileris. 

— Apie savo vyrą? — nuobodžiaudama paklausė Zojė. 

— Ne. Taileris — akinamai gražus jaunas vyras, kuris išsprūdo 
jai iš rankų. Tai nuolat ją persekiojanti meilė, kviečianti keliauti laiku 
atgal. Tai grandinė, siejanti ją su praeitimi. Tai meilė, kuri turėjo sužy- 
dėti, bet nesužydėjo. 

Feita ir Zojė žvelgė į Eimę išsižiojusios iš nuostabos. 

— Pirmyn! — paragino Eimė, tarsi kalbėtųsi su savo vaikais. Mo- 
terys uoliai lyg mokinukės nutipeno į virtuvę. Išdėliojusi maistą Eimė 
nusišypsojo. Gal šį kartą Meine nebus taip jau blogai, galų gale. 

— Galliausitės į mane žiūrėjusios taip, tarsi būčiau kaimo pasakų 
sekėja, — gurkštelėjusi vyno tarė Feita. Jos baigė pietauti, susitvarkė 
ir susirinko didžiajame kambaryje. Zojė atkimšo butelį šardonė, pri- 
pildė taures; visos susėdo ir laukdamos įbedė žvilgsnius į Feitą. — Aš 
tikrai neturiu ko pasakoti, — ji pažvelgė į Eime taip, tarsi ši būtų iš- 
davusi jos pasitikėjimą, o Feitai šitai nepatiko. Kai ką nors pasakoji 
normaliam žmogui, yra viena, bet Zojei? Ne, labai ačiū! 

— Bet ar mes neturėtume kalbėtis apie traumų sugadintus savo 
gyvenimus ir nenudirbti už Džine jos darbų? — paklausė Zojė. 

— Gerai, tada tu apie save papasakok, — atšovė Feita. 

— Puiku, — sutiko Zojė. — Vieną dieną atsipeikėjau ligoninėje; 
beveik visas mano kūnas buvo sutvarstytas, abi kojos — įtvaruose. 
Neprisiminiau, kas man nutiko, ir dabar neprisimenu. 

— Kas tave lankė ligoninėje? — maloniai šypsodamasi paklausė 
Feita. 

— Džinės labai ilgas liežuvis, — atsakė Zojė. 

— Ką aš praklausiau? — žvilgčiodama tai į vieną, tai į kitą pasi- 
domėjo Eimė. 

— Džinė pasakė tik tiek, kad ant Zojės pyko visas miestelis. O aš 
noriu žinoti kodėl. 

— Nė nenutuokiu, — pratarė Zojė. 

— Bet juk pasidomėjai, tiesa? — smalsavo Eimė. 

— Ne. 

Feita ir Eimė susižvalgė. 

— Nori pasakyti, kad turi šeimą ir draugų, bet visi ant tavęs pyks- 
ta, o tu neprisimeni kodėl, tačiau niekada taip ir nepaklausei, ką pada- 
rei, kad dabar jie tavęs nekenčia? — klausinėjo Eimė. 

— Stipriai pasakyta, — atsakė Zojė. — Neapykanta. Pyktis. Ne, 

aš niekada nieko neklausinėjau. Aš neprisiminiau didelės savo gyve- 
nimo atkarpos, ir teismas mane nukreipė pas Džinę. Lankausi pas ją 
ilgiau nei metus. Tikrai nuobodu. 

— O kur tu užaugai? Ar turi tėvus? Brolių arba seserų? — klau- 
sinėjo Eimė. 

— Turiu seserį, bet su manimi ji nenori turėti nieko bendra, todėl 
ir aš nenoriu suja turėti jokių reikalų. Galjau galėtume baigti? Mieliau 
išklausyčiau Feitos istoriją apie prarastą meilę. 

— Gal turėjai vaikiną? — neatlyžo Eimė. 

— Tai dar vienas klausimas, į kurį nežinau atsakymo. Prisime- 
nu tik tiek, kad vidurinės mokyklos šokių vakare vaikino neturėjau; 
apskritai tai paskutinis faktas, kurį prisimenu. Kita vertus, neprisi- 
menu daugybės metų. Atsipeikėjau ligoninėje su sukabinta galva ir 
neprisimenu visiškai nieko, kas nutiko per tuos metus po mokyklinio 
vakarėlio. 

— Kodėl?.. — bandė įsiterpti Eimė, bet Zojė taip į ją pasižiūrėjo, 
kad ši užsičiaupė. 

— Feita, — vėl prabilo Zojė, — dabar tu pasakok. Palinksminsi 
mus, kol aš brūkštelėsiu kelis eskizus. 

Paėmusi didelį piešimo bloknotą ir pieštuką, prisitraukė kelius ir 
pažvelgė į Eime, tarsi ketintų ją piešti. 

Eimė pašoko, išsitraukė iš rankinės nediduką nuotraukų albumą 
ir padavė jį Zojei. 

— Ar moki piešti iš nuotraukų? 

— Žinoma, — atsakė Zojė pažvelgusi į nuotraukas ir išpūtusi 
akis. — Čia tavo šeima? 

Eimė nusišypsojo. 

— Prieš juos Holivudo šeimos atrodytų baisiai. Nesu įsitikinusi, 
ar pajėgsiu tokią tobulybę perkelti ant popieriaus. 

— Zoje, gali būti, kad vis dėlto pastebėsiu vieną kitą tavo bruožą, 
kuris man patiks. 

Žojė sudejavo: 

— O, ne! Taip nesakyk. Žlugs mano reputacija. Ir Džinei to nepa- 
sakok. Ji padidins kainas ir dar labiau populiarės stengdamasi mane 
paversti geresniu žmogumi. 

Eimė įsitaisė ant kartūnu trauktos sofos ir pažvelgė į Feitą. 

— Man atrodo, turėtum papasakoti savo istoriją. 

— Iš tikrųjų, — pradėjo Feita, — nėra jokios istorijos. Mano gy- 
venimo meilė buvo mano vyras. Jeigu norėtumėte apie jį išgirsti, pa- 
pasakočiau, bet... 

— Aš noriu išgirsti apie pasprukusį nuostabų gražuolį, — pasakė 
Eimė. — O kaip tu, Zoje? 

— Aš noriu išgirsti apie seksualinį tavo ir to vyro gyvenimą, — 
pasakė toji, žvelgdama į Stefano nuotrauką. 

— Sulaikykime kvapą, — tarstelėjo Eimė, priversdama kitas mo- 
teris nusišypsoti. — Feita? 

— Gerai. Nuo ko čia pradėti? — svarstė ji žvelgdama į vyno tau- 
rę. — Gal turėčiau pradėti nuo to, kaip iš koledžo grįžau namo. Mudu 
su Tajumi visą gyvenimą buvome draugai, nuo pat pradinės moky- 
klos. 

— Kaip ir mes su Stefanu, — įsiterpė Eimė. — Net būdami vaikai 
žinojome, kad vieną dieną susituoksime, — ji pažvelgė į Feitą. — At- 
leisk. Tesk. 

— Galiu lažintis, kad šeimoje turėjai bėdų, — nepakeldama nuo 
bloknoto akių pratarė Zojė. 

— Tiesą sakant, ne, — atsakė Eimė. — Oi, dar kartą atsiprašau. 
Feita, ar tavo šeimoje buvo bėdų? 

— Ar buvo bėdų! Gyvenau viena su motina, kuri darė viską, kas 
tik buvo įmanoma, kad mano gyvenimas būtų kuo geresnis. Ji labai il- 
gai dirbdavo, o tai reiškė, kad dažnai likdavau be priežiūros. Turėdavau 
sėdėti namuose ir mokytis; dažniausiai taip ir darydavau. Mokykloje 
gaudavau beveik vien geriausius pažymius. Visada gražiai rengdavausi 
ir niekada nepakliūdavau į jokias bėdas. Taigi taip buvo, kol baigiau 
pradžios mokyklos. 

— O kaip Taileris? — paklausė Eimė. 

— Tas nepakartojamas kaimo bernelis, — tęsė Feita. — Niekada 
nežinojau, kiek jo šeimoje vaikų; pats Tajus niekada apie tai nepasako- 
jo. Kai buvome maži, jo namą mačiau tik kartą. Kaip man atrodė, jis 
stovėjo miške. Aš gyvenau ten, kur namai stovėjo vienas šalia kito, kur 

išgrįsti šaligatviai, o seną, nušiurusį Tajaus namą supo medžiai, seni 
automobiliai ir šunys, grandinėmis prirakinti prie plieninių stulpų. 

— Ką apie draugystę su Tajumi manė tavo mama? — paklausė 
Eimė. 

— Juk galima įsivaizduoti, — atsiduso Feita. — Mano mama 
buvo karjeros žmogus. Ji nuolat kartodavo, kad ištekėjusi už mano 
tėvo nusileido karjeros laipteliu žemyn. O paskui jis pasielgė taip, kaip 
gali pasielgti tik žemesnės klasės atstovas, — ėmė ir numirė, nepalikęs 
mums draudimo pinigų. Už tai motina jam niekada neatleido. 

— O kąji darė, kad tave išlaikytų? — pasidomėjo Zojė. 

— Teikė grožio procedūras. Eidavo į turtingų moterų, gyvenu- 
sių penkiasdešimties mylių spinduliu nuo mūsų miestelio, namus ir 
tvarkydavo joms plaukus, nagus, veidus. Pešiodavo antakius, daryda- 
vo ilgalaikį makiažą, įvairiausius viso kūno įvyniojimus. Manau, pusė 
mūsų bėdų kildavo būtent todėl, kad mano motina visą laiką būdavo 
apsupta prabangos. Ji lankydavosi tokių moterų namuose, kur duris 
atidarydavo tarnaitė, o pietus virdavo virėjas, ir mano motinai atrodė, 
kad iš tikrųjų ji turėtų priklausyti būtent tam pasauliui. Neprisimenu 
tokios dienos, kad ji man nebūtų pasakiusi, jog tekėdama iš meilės pa- 
darė didele klaidą. 

— Aha, — tarstelėjo Zojė. 

— Ką tai reiškia? — paklausė Feita. 

— Štai kodėl ištekėjai už turtingiausio miestelio vyro. 

— Aš ištekėjau iš meilės, — kategoriškai atkirto Feita. — Mano 
vyras Edis buvo didžioji mano gyvenimo meilė. Būtent dėl jo netekties 
ir patyriau traumą. Jis buvo visas mano pasaulis. 

Eimė griežtai pažvelgė į Žoję, tačiau šioji nepakėlė akių ir nieko 
nepastebėjo. 

— Gal galima švelniau, ką? 

— Tada turėtume išklausyti tavo istoriją, — Eimei pasakė Zojė. — 
Kaip suprantu, tavo gyvenime didesnių bėdų nei šerpetojantis nagas 
nė nebuvo. Ištekėjusi už pono Gražuolio, susilaukusi dviejų nuostabių 
vaikų. Galiu lažintis, kad gyveni naujutėlaičiame name su granito stal- 
viršiais virtuvėje. Ir dar turi šešių kaitviečių viryklę. Galiu lažintis, kad 
prie kiekvieno miegamojo yra po vonios kambarį. 

Eimė nieko neatsakė, nes Zojė buvo visiškai teisi. 

— O aš galiu lažintis, kad savo miestelio žmonėms padarei kažką 
siaubinga ne vieną, bet šimtus kartų. Galiu lažintis, kad jie pasinaudo- 
jo tuo nelaimingu atsitikimu, norėdami visiems laikams nutraukti su 
tavimi bet kokius ryšius. 

Zojė nusijuokė. 

— Tikriausiai tu teisi. 

— Feita, — vėl prabilo Eimė. — Atleisk, kad įsiterpėme. Prašau, 
tesk savo pasakojimą. Kas nutiko, kai grįžai iš koledžo? 

— Nežinau, — atsakė ji, nudūrusi akis ir apžiūrinėdama ran- 
kas. — Na, iš tikrųjų žinau, bet kartu ir nežinau. Niekada taip ir nesu- 
gebėjau išsiaiškinti. Mano mama sužinojo, į kokį koledžą įstojo Edis, o 
tada ir mane ten išsiuntė. 

Zojė iškalbingai pažvelgė į Eimę. 

— Viskas buvo visai ne taip! — paprieštaravo Feita. — Mes su 
Edžiu buvome tokie pat geri draugai kaip ir su Tajumi. Tiesą sakant, 
besimokydami pradinėje mokykloje buvome neišskiriama trijulė, 
nors šitai atrodė keistokai. Tajus sakydavo, kad mes atstovaujame vi- 
siems sluoksniams — nuo turtuolių iki vargšų. Kad ir kas mes būtu- 
me, Edžio motina niekaip negalėjo išardyti mūsų draugystės. Ji reng- 
davo Edžiui didžiules gimtadienio šventes, bet nei manęs, nei Tajaus 
nepakviesdavo. 

Patylėjusi Feita nusišypsojo. 

— Švesdamas šeštąjį gimtadienį Edis labai supyko, kad jo motina 
neleido pasikviesti mūsų, tad įsėlino į virtuvę, atidarė man ir Tajui du- 
ris, o mes pavogėme gimtadienio tortą. Edžio motina taip susinervino, 
kad net teko kviesti gydytoją ir sugirdyti jai raminamųjų. Kol ji gaiva- 
liojosi, Edis paspruko pas mus. Mes prisivalgėme tiek torto, kad net 
pasidarė bloga. Nuo tada jo motina šventes rengdavo restoranuose. 

Visa tai prisiminusi Feita nusišypsojo. 

— Tačiau mums pradėjus mokytis vidurinėje mokykloje viskas 
pasikeitė. Edis lankė debatų klubą, buvo matematikų klubo vadovas, o 
Tajui po pamokų reikėjo dirbti; jis dažnai praleisdavo pamokas, nes tu- 
rėdavo tai šen, tai ten padėti tėvui; mes taip ir nesužinojome, ką Tajus 
veikdavo, — jis nieko nepasakodavo. 

— O kaip tu? — paklausė Eimė. 

— Deja, gaudžiau vėjus. Dažniausiai su Taileriu. Jis turėjo sustip- 
rinto galingumo kabrioletą, o aš tada buvau raudonais plaukais. Pavo- 
jingas derinys... 

Eimė pažvelgė į Feitą sunkiai galėdama įsivaizduoti ją būtent to- 
kią. Dabar moters plaukai buvo tvarkingai sušukuoti atgal, suknelė — 
žemiau kelių, nugara pakumpusi. Atrodė taip, tarsi gyvenime niekada 
nebūtų veikusi ko nors įdomaus. 

Pamačiusi Eimės išraišką, Feita nusijuokė. 

— Pašėlusi buvau trumpai, tiesą sakant, tik paskutinius dvejus 
vidurinės mokyklos metus. Man darėsi bloga nuo nuolatinio sėdėjimo 
namuose kartu su motina, kuri niekada nesiliaudavo skųstis; na, šiek 
tiek buvau išmokusi iš jos grožio meno. 

Zojė pakėlė akis nuo eskizo. 

— Nori pasakyti, kad tavo išvaizda vertė iš koto. 

— Daugmaž, — atsakė Feita. — Tikrai buvau gražiausia tame 
miestelyje. 

— Tau gerai! — tarstelėjo Eimė. 

— Po vidurinės apsiraminau. Turėjau apsiraminti. Įstojau į tą 
patį koledžą kaip ir Edis; ten mes iš tikrųjų pažinome vienas kitą. Jau 
antrais mokslo metais mums viskas buvo aišku — ketinome susituok- 
ti. Tik viešai apie tai nekalbėjome — abu siaubingai bijojome apie tai 
prasitarti jo motinai. Ji jau buvo išrinkusi Edžiui nuotaką — jo trečios 
eilės pusseserę, labai panašią į arklius, kurie jai ypač patiko. 

— Vadinasi, pasirinkai Edį, o ne Tajų, — švelniai įsiterpė Eimė. 

— Turtus, o ne meilę, — patikslino Zojė. 

— Iš tikrųjų aš nieko nesirinkau. Tajus mane paliko. 

— Gerai, — pratarė Eimė. — Dabar jau tikrai noriu išgirsti viską 
iki smulkmenų. 

Minutėlę Feita svarstė. Jai neleido išdidumas pasakoti Džinei 
apie pirmą meilės romaną su gražiausiu gimtojo miestelio atskalūnu. 
Kaip ir Zojė, Feita nenorėjo lankytis pas psichologę. Ji šantažu buvo 
priversta apsispręsti po to, ką padarė per Edžio laidotuves. Anyta pa- 
teikė kaltinimus, tad Feitai grėsė įkalinimas vietiniame kalėjime ir 
teistumas visam gyvenimui. Jai prireikė daug pastangų, bet galiausiai 

su Edžio motina pavyko susitarti: jei ji, Feita, išvyks iš miestelio ir su- 
siras „pagalbą , anyta atsiims kaltinimus. Taigi Feita išsinuomojo butą 
Niujorke ir ėmė lankytis pas psichologę, kuri, anytos teigimu, buvo 
vienintelė, kelianti jai pasitikėjimą. 

Bet iš tikrųjų šitai nepadėjo. Jau iš pat pradžių Feita siejo Džinę 
su Edžio motina, o tai reiškė, kad bet kokia kaina stengėsi nuo jos ap- 


sisaugoti. 
— Gerai, — pratarė Feita. — Papasakosiu. Manau, labai svarbi 
mano gyvenimo atkarpa prasidėjo... — ji suskaičiavo metus. — Sunku 


patikėti, bet tai nutiko vos prieš šešiolika metų. O atrodo, kad praėjo 
visas šimtas. Grįžus namo iš koledžo motina supyko ant mano piršto 
nepamačiusi žiedo. Miriau iš noro pasakyti, kad mudu su Edžiu taip 
gerai sutariame, kad esame daugiau nei susižadėję, bet žinojau, kad 
jau po penkių minučių ji viską išpliurps pirmai pasitaikiusiai klientei, 
o paskui naujiena pasklis po visą miestelį. Edžiui reikėjo laiko, kad ga- 
lėtų apie tai pranešti motinai, jam reikėjo pasistengti, kad sužinoju- 
sios naujieną jos neištiktų infarktas. 

Buvau savo miegamajame ir dėliojau iš kelioninio krepšio drabu- 
žius, kai Tajus atlapojo langą ir kyštelėjo vidun galvą. Akimirką nega- 
lėjau atgauti kvapo, nes tąsyk jis man pasirodė dar gražesnis nei pri- 
siminiau. 

PRIEŠ ŠEŠIOLIKA METŲ 


— Sveika! — sušuko Tajus, atlapodamas Feitos miegamojo langą 
ir ropšdamasis vidun. 

— Ar ne per daug sau leidi? — mergina pribėgo ketindama nu- 
stumti Tajų nuo palangės, bet tas jau buvo kambaryje. Ji dirstelėjo pro 
langą norėdama pažiūrėti, kiek žmonių pamatė jį lipantį į jos miegamą- 
jį. Tačiau po langais vis dar augo viską slepianti vešli kininė glicinija. 

— Neblogai, — jai pasilenkus tarstelėjo Tajus, nužvelgęs Feitą 
pasigėrėjimo kupinu žvilgsniu. 

— Liaukis! — paliepė Feita, uždarydama langą. — Mes jau ne 
trečioje klasėje. 

— Trečioje klasėje aš į tave taip nežiūrėjau, — pasakė Tajus nusi- 
sukdamas ir apžiūrinėdamas plakatus ant miegamojo sienos. — Jeigu 
būčiau žiūrėjęs, būčiau uždarytas. 

— Žinai, baik, — pasakė Peita, įsirėmusi rankomis į šonus, žvelg- 
dama vaikinui į nugarą. 

— Ką baigti? — tingiai tarstelėjo jis. Tokios Tajaus intonacijos 
žavėjo daugelį merginų, Feita — ne išimtis. Kad ir labai nenorėdama, 
ji turėjo pripažinti, jog per trejus metus — nuo tada, kai jie paskutinį 
kartą buvo kartu — Tajus tikrai pasikeitė. Atrodė, kad kiekvieną kar- 
tą jai grįžus iš koledžo kažin kas vis sutrukdydavo jiems susitikti. Per 
tuos metus mirė jo tėvas; Feita girdėjo, kad daug jo brolių ir seserų 
išvyko iš miestelio. Praėjusią vasarą jai buvo pasakyta, kad dabar sena- 
me miško namelyje gyvena tik Tajus su motina. Feita norėjo jį aplan- 
kyti, bet neaplankė. Žinojo, kad jis buvo sustojęs prie jos namų ir kelis 
kartus šūktelėjo, bet Feita taip ir neatsišaukė. Gal neaplankė Tajaus 

todėl, kad nujautė jo norą sužinoti apie ją ir Edį, o ji nenorėjo nieko 
pasakoti. Galėjo meluoti motinai ir visam miesteliui, tačiau Tajus ją 
kiaurai permatytų. 

— Mes jau ne vaikai, ir tu negali įšokti pro langą į mano miega- 
mąjį kada panorėjęs, — griežtai pareiškė Feita. 

— Ar tikrai? 

Tajus išsitiesė ant jos lovos. Lova buvo apklota rožine lovatiese su 
raukinukais, kurią Feita išsirinko būdama devynerių; ant tokios lovos 
Tajus atrodė dar vyriškesnis. Jis buvo aukštesnis nei Feita prisiminė, 
jo kojos netilpo per visą lovos ilgį. Ji visai nenorėjo, tačiau nesusilaikė 
nepalyginusi jo su Edžiu. Edis buvo šviesiaplaukis ir mėlynakis, mielas 
ir nekaltas; Tajus — tamsiaplaukis, lieknas ir... Ir seksualus, pamanė 
Feita. Jautėsi taip, tarsi į vaikišką jos miegamąjį būtų įsiveržęs kažkas, 
apie ką vaikai neturėtų žinoti. 

Nors iš tikrųjų Feita tenorėjo atsigulti šalia jo ir prisiglausti. Ar 
ir dabar jis moka taip bučiuotis kažkada? Tajus buvo pirmasis Feitos 
meilužis — paskutinius dvejus metus mokykloje jie leido išties aistrin- 
gai. Ir dabar plikomis šlaunimis tarėsi juntanti jo automobilio sėdynių 
odą. 

— Na? — tarstelėjo Tajus. — Ką manai? Tiesiog baisiai į mane 
žiūri. 

— Svarstau, kaip po tiek daug laiko tu gali šitiek sau leisti. 

— Teisingai, — atsakė jis. — Ir aš tą patį manau į tave žiūrėda- 
mas. Gerai atrodai. Lyg būtum užsiauginusi raumenų. 

— Sportuoju, — atsakė Feita. — Koledže. 

Tai pasakiusi tikėjosi atvėsinti Tajų, bet šis tik nusišypsojo. Jis 
dėvėjo džinsus ir juodus marškinėlius, per kuriuos puikiai matėsi rau- 
menys, tačiau Feita neketino nieko komentuoti. 

— Manau, tau reikėtų eiti, — kiek įmanydama tiesmukiau pasa- 
kė ji. 

— O aš manau, kad tau reikėtų nusivilkti tą gražią suknelę, apsi- 
mauti Levis ir eiti su manimi. 

— Kur? 

Jis gūžtelėjo pečiais; šis gestas Feitai buvo labai gerai pažįsta- 
mas. 

— Tiesiog pasivažinėti. Visą savaitgalį krapščiausi prie savo se- 
nojo kabrioleto, dabar jis stovi kieme. Ar nenorėtum kartu su manimi 
pasivažinėti plaikstydamasi plaukais? Beje, ką padarei plaukams? Ar 
juos dar turi? 

— Turiu, — keldama ranką atsakė Feita. — Tiesiog susišukuoju 
atgal. Taip tvarkingiau. 

— Ir kas tau taip pasakė? Edvardas? — sėsdamasis Tajus paėmė 
nuo šalia lovos stovinčio stalelio nuotrauką. Fotografijoje buvo jie visi 
trys vaikystėje — visi laimingi, susikibę rankomis; visi purvini, besi- 
juokiantys, rankose laikantys vyteles su tądien pagautomis žuvimis. 

Tais laikais Feita matė tik iš nuotraukos trykštantį džiaugsmą, 
tačiau dabar viską prisiminė jau kaip suaugęs žmogus. Žuvį jie atida- 
vė Tajui, nes žinojo, kad didelei jo šeimai visada trūkdavo maisto. Edį 
motina nubaudė už tai, kad parėjo susipurvinęs ir smirdantis; paskui 
jam dvi savaites neleido kelti kojos iš namų. Feitos motina pravirko, 
pamačiusi murziną dukrą, ir dvi valandas skaitė paskaitą, ką reiškia 
būti tikra ledi. 

Feita priėjo prie Tajaus ir ištraukė iš jo rankos nuotrauką. 

— Manau, tau jau metas. 

Feitai nespėjus pasitraukti, Tajus apsivijo rankomis jos liemenį ir 
priglaudė prie pilvo galvą. 

— Aš tavęs pasiilgau, — švelniai pratarė jis. — Visus metus, kie- 
kvieną minutę jutau, kaip man tavęs trūksta. Maniau, numirsiu, kai 
grįžai, bet manęs neaplankei. Nemaniau, kad ištversiu, kol baigsi tą 
prakeiktą mokyklą ir grįši namo, pas mane. 

Feita suprato, kad turijį atstumti, bet nepajėgė. Ji kilstelėjo ranką 
ir palietė jo plaukus. Plaukai buvo stori, vešlūs ir švelnūs; jie priminė 
Feitai kartu praleistas šiltas vasaros dienas. Prisiminė kiekvieną naktį, 
kai panardindavo veidą Tajaus plaukuose ir giliai uosdavo jų kvapą, 
norėdama visa prisigerti to aromato. 

Tajus pakėlė į ją akis. 

— Važiuok su manimi prie ežero. Tik šią popietę. Automobilyje 
turiu pilną šaltkrepšį maisto. 

— Aš... — pradėjo Feita. Ji žinojo, kad turi daug ką padaryti. Ir 
Edis turėjo planų, kuriuos norėjo įgyvendinti su Feita, ir motina buvo 

sumaniusi pustuzinį reikalų, laukiančių mieste, tačiau tą akimirką Fei- 
ta nieko neprisiminė. — Gerai, — išgirdo save tariančią. 

Tajus atsistojo, liesdamasis prie jos visu kūnu. 

— Gerai. Eik persirengti. Po penkių minučių lauksiu tavęs lauke. 
Tu užtruksi šešias, o aš atlėksiu tavęs paimti. 

Tai pasakęs Tajus saldžiai pakštelėjo jai į lūpas, paskui pravėrė 
langą ir išlipo lauk. 

Visą minutę Feita taip ir stovėjo sutrikusi, žvelgdama pro langą. 
Ji ką tik baigė ketvirtus metus Šiauriniame koledže, kur buvo Edvar- 
do Velmano mergina, — labai stengėsi būti verta jo dėmesio, draugų, 
pavardės. 

Pirmieji metai buvo sunkūs. Į pirmąsias paskaitas atėjo segėda- 
ma visai trumputį, kone įžūlų sijonėlį. Jos plaukai vešliomis garbano- 
mis krito ant pečių, o berankovė palaidinė taip aptempė liemenį, kad 
atrodė tarsi antra oda. Žingsniavo per studentų miestelį, o ją pamatę 
jaunuoliai stverdavosi už širdies ir dramatiškai krisdavo ant žemės jai 
po kojomis. Feita juokėsi iš jų ir mėgavosi kiekviena tokia akimirka. 

Tik sutikusi merginas ji sulaukė pašaipų. Kai viena mergina tie- 
siais rudais plaukais, sušukuotais atgal ir parištais juosta, mestelėjo 
repliką apie „prasčiokes kaimietes iš pietų“, Feita suvokė, kokia atrodo 
jų akimis. Suprato, kad maištaudama prieš savo ir Edžio motinas nuė- 
jo per toli ir ne tuo keliu. 

Jau kitą dieną ji nusikirpo plaukus ir į paskaitas atėjo apsirengusi 
kaip ir kitos merginos — džinsais ir kuklia palaidine. Įvaizdžiui pa- 
keisti jai prireikė visų likusių metų, tačiau Feita tam pasiryžo mokyda- 
masi daug uoliau už kitus. Aukšti jos akademinių pasiekimų įvertini- 
mai nulėmė tai, kad Feita pagarsėjo kaip puiki pagalbininkė mokantis. 
Anglų literatūros studijas baigusi diplomu su pagyrimu, ji pelnė tiek 
dėstytojų, tiek bendramokslių pagarbą. 

Tačiau pačiai geriausia atrodė tai, kad išvydusi tokius pokyčius 
Edžio motina dabar jau tikrai turėtų ją priimti. Feita suprato, kad 
norėdama pelnyti šį priėmimą grįžusi namo būtinai turėtų laikytis 
atokiau nuo Tajaus. Ji neturi būti pamatyta važinėjanti po miestelį au- 
tomobiliu su vienu iš Parksų vaikų. Labiau už viską gyvenime Feita 

troško pasirodyti kaip santūri jauna moteris, turinti teisę būti Edžio 
Velmano žmona. 

Tačiau būtent dabar mergaitiškame jos miegamajame tvyrojo 
Tajaus kvapas ir nežabotas seksualumas; atrodė, kad ketverių kole- 
džo metų ir pasikeitusios Feitos nė nebuvo. Net pati to nesuvokdama 
ištraukė iš plaukų segtukus, išsirišo juostą ir pasileido garbanas. Jos 
plaukai buvo stori, natūralios kaštonų spalvos; Feita puikiai žinojo, 
kad palaidais plaukais priverčia vyrus galvoti apie seksą — ar bent jau 
taip jai, gulinčiai bičiulio glėbyje ir žiūrinčiai į žvaigždes, kartodavo 
Tajus. 

Ir kuo gi tie blogi berniukai taip žavi? — klausinėjo savęs Feita, 
kone nusiplėšdama suknelę ir apsitempdama džinsus, kurių nedėvėjo 
jau dvejus metus. Jiedu su Edžiu buvo susitarę, kad iki vestuvių kartu 
nemiegos. Studentų miestelyje buvo nedidelė jaunuolių grupelė, pasi- 
žadėjusi elgtis taip pat. Jiedu jokių įžadų nepriėmė. „Tai tik mūsų rei- 
kalas, niekieno kito, — pasakė Edis; taip, jie smagiai užsiiminėdavo 
petingu, bet „iki galo neidavo . 

Feita neabejojo, kad Edis žino, jog ji ir Tajus buvo meilužiai, ta- 
čiau niekada apie tai neužsimindavo, suprantama, Feita taip pat ne. 

Apsirengusi Feita virstelėjo miegamojo duris, tačiau išgirdusi vir- 
tuvėje besitvarkančią motiną, dar nenutuokiančią, ką dukra sumanė, 
išlipo pro langą. Lipdama vėl pasijuto jauna — žinoma, absurdas, nes 
jai vos per dvidešimt. Tačiau sprukdama, kad pabūtų su Tajumi — kaip 
daugybę kartų yra dariusi seniau, — ji vėl tarėsi esanti šešiolikos. 

Dar nepamačiusi Tajaus automobilio išgirdo duslų jo burzgimą; 
Feita žinojo: Tajus sustojo už kampo, kad nepamatytų jos motina. Fei- 
tos motina Tajaus niekada nemėgo. Ne todėl, kad jis nebuvo manda- 
gus ar pagarbus, ne todėl, kad nuo vienuolikos metų už dyką pjaudavo 
jų veją, bet dėl jo šeimos. „Gimes iš nieko, taip ir liks niekas“, — toks 
buvo jos nuosprendis. 

Bėgdama Feita juto ant pečių banguojančius plaukus; žinojo, kad 
ją stebi kaimynai. Taip pat žinojo, kad jie paskubės viską papasakoti 
motinai, bet dabar jai niekas nerūpėjo. Bėgdama juto krintant ketve- 
rius metus nešiotus tramdomuosius marškinius. 

— Puikiai atrodai, mažyte! — pasidžiaugė Tajus, Feitai įlipus į 

automobilį ir įsitaisius šalia jo. Kaip visada, Tajus uždėjo ranką jai ant 
pakaušio ir pabučiavo į lūpas. Abu nusijuokė, Tajus paspaudė akcelera- 
toriaus pedalą; variklis sukriokė, ir jie atsiplėšė nuo kelkraščio. 

Feita atmetė galvą ir nusijuokė svaigdama nuo užplūdusio laisvės 
pojūčio. Ji buvo laisva juoktis, rėkti, eiti, veikti, stebėti — galėjo daryti 
viską, ko koledžo metais turėjo atsisakyti. 

— Ar išmokai ko nors tame koledže? — įsukdamas į greitkelį ir 
perjungdamas trečią pavarą paklausė Tajus. 

— Visko išmokau. Paklausk manęs apie Šekspyrą ar Vordsvortį... 
Paklausk manęs apie Hotorną. 

— Ačiū, ne, — atsakė Tajus atsigręždamas į ją. — Atrodai geriau 
nei tada, kai išvažiavai. Ar gali taip būti? 

— Jeigu koledže mano išvaizda nebūtų sukėlusi tiek rūpesčių, 
pavadinčiau tave melagiu. 

— Ką tai reiškia? 

— Koledžas buvo labai konservatyvus, — užsimerkusi ir džiaug- 
damasi skruostus myluojančiu vėju aiškino Feita. — Didžiakrūtės rau- 
donplaukės nėra jų etalonas. 

— O man yra, — tarė Tajus šnairuodamas į Feitą. 

Abu nusijuokė. 

Kai Feita atsimerkė, Tajus buvo besukąs iš greitkelio. 

— Bet šis kelias veda ne prie ežero. Nebent man nesant ežerą 
kažkas perkėlė. 

— Tas kažkas turėjo daug gražaus laiko, — pasakė Tajus, norėda- 
mas pabrėžti, kaip ilgai jos nebuvo. — Noriu tau kai ką parodyti. 

Tajus važiavo senu keliu, jau spėjusiu užželti žole grindiniu; kad 
nenuplėštų automobilio apačios, jam teko visiškai sumažinti greitį. 

— Tai ką nori parodyti? — paklausė Feita. — Kokią nors nuošalią 
vietelę, kurios niekas niekada nėra matęs? — kilstelėjo antakius ji. 

— Niekaip negali manęs sulaukti, taip, mažyte? 

Sveikas protas Feitai kuždėjo, kad dabar yra tinkamas metas pa- 
sakyti apie juodu su Edžiu, bet ji nieko nepasakė. Dabar ji jautėsi daug 
geriau nei visus pastaruosius metus ir nenorėjo šio jausmo užgesinti. 
Feita gerai pažinojo Tajų — jeigu pasakys, kad išteka už Edžio, jis par- 
veš ją namo ir ten paliks, tada tikriausiai jau niekada jo nepamatys. 

Kartą Feita pasakė, kad devyniasdešimt procentų jo asmenybės suda- 
ro išdidumas. Jis atsakė, jog taip yra todėl, kad gyvenime jam daugiau 
nieko ir nelikę. 

Kelias kirto lauką, kuriame kažkada ganėsi pieningos karvės, bet 
dabar čia vešėjo piktžolės. Žmogus, kuriam ši žemė priklausė, mirė dar 
tada, kai Feita buvo maža, o jo įpėdiniai gyveno rytuose, todėl daugelį 
metų niekas nieko tame sklype nedarė. 

Tajus nusuko nuo kelio ir atsidūrė žvyruotoje aikštelėje priešais 
seną plytinį pastatą su trimis atviromis nišomis. Viename namo gale 
buvo apgriuvusi kontora. Kažkada čia veikė automobilių remonto įmo- 
nė, bet dabar priešais pastatus vešėjo betoną pramušusi žolė. Aplinkui 
nieko nebuvo; tarp pastatų ir medžių švilpavo vėjas. Vieniša, nuošali, 
apleista vieta. 

Feita žiūrėjo, kaip Tajus lipa iš automobilio ir dairosi nutaisęs to- 
kią išraišką, kokios ji niekada nebuvo mačiusi. Ji norėjo iš čia dingti, 
bet išlipusi nuėjo ir atsistojo šalia Tajaus. 

— Kodėl mane čia atvežei? 

— Prisimeni šią vietą? 

— Žinoma, — atsakė ji trindama rankas. Diena buvo karšta, bet 
nuo vėjo šiurpo oda. — Man čia nepatinka. 

Jis apkabino Feitą per pečius ir prisitraukė arčiau, bet nenuleido 
akių nuo apleisto seno pastato. 

— Taip yra tik todėl, kad nežinai, kas čia yra. 

— Kažkas, kas laukia nesulaukia savo galo? 

Šypsodamasis jaunuolis dar stipriau ją spustelėjo, o paskui pa- 
leido ir nužingsniavo pastato link. Tajus švelniai, su meile perbraukė 
ranka sieną. 

— Jis mano. 

Feita sumirksėjo. 

— Tavo? Tik nesakyk, kad nusipirkai šitą siaubingą senieną. 

Ji norėjo paklausti, iš kur gavo pinigų, bet nepaklausė. 

— Prisimeni tą senį Nelsoną, pas kurį dirbau? 

— Kaip galėčiau pamiršti? Praradai šimtą savaitgalių su manimi 
ir Edžiu, nes buvai jo vergas. 

— Na, taip, bet viskas atsipirko. 

— Jis tau visa tai atidavė? — Feita žvelgė į Tajų taip, tarsi ketintų 
paklausti, koks buvo antrasis prizas. 

— Atidavė? — pakartojo Tajus. — Tikriausiai juokauji. Tas žmogus 
niekada niekam nieko nedavė. Jo nekentė visa šeima, o po vyro mirties 
jiems visiškai nieko neliko. Viską, ką turėjo, paliko bažnyčiai. Esą bažny- 
čia labiau nusipelniusi pinigų nei tinginiai jo vaikai. 

— Puikus žmogus. 

— Ne, jis nebuvo puikus. Tačiau niekas nežino, kad gulėdamas 
mirties patale jis kai ką davė man. 

— Norėdamas atsidėkoti už visus jam paaukotus metus? Prisi- 
menu, kaip sekmadienio rytą pamačiau tave tokį pavargusį, kad vos 
pastovėjai ant kojų, nes iki dešimtos vakaro tu jam kažką kasei ar dir- 
bai kitą darbą, nors tada buvai vos dvylikos. 

Tajus truktelėjo pečiais. 

— Jis sumokėdavo už kiekvieną valandą, o man visada reikėdavo 
pinigų. 

Minutėlę jis tylėjo, vis dar su meile žvelgdamas į seną statinį. 

— Na? — tarstelėjo Feita. — Kąjis tau davė? 

— Suteikė informacijos. 

Feita suprato, kad Tajus ją erzina, tyčia delsia iškloti viską, ką 
nori pasakyti, kad ji imtų maldauti. Šį žaidimą jie žaidė visą gyvenimą. 
Tajus tiek versdavo Feitą ir Edį klausinėti, kol tiedu netekę kantrybės 
kone puldavo jį kumščiais. 

— Pasiduodu! — sušuko Feita. — Ką tau pasakė tas siaubingas 
senis? 

— Kad per šią vietą valstybė ketina tiesti kelią. 

— Per šią vietą? — žvalgydamasi aplink pakartojo Feita. 

— Ketinama nutiesti didžiulį greitkelį, jungsiantį dvi valstijas. 

Geriau pagalvojusi Feita suprato, kad tokio greitkelio išties rei- 
kėtų. Visą gyvenimą ji girdėdavo suaugusiuosius besiskundžiant, kad 
norint pasiekti autostradą, jiems reikia apvažiuoti ežerą, o paskui kra- 
tytis šunkeliais. Nuolat pasigirsdavo gandų, kad valstija ketina tiesti 
naują kelią, bet... 

— Daug kartų esu apie tai girdėjusi, — tarė Feita. — Tai, ką jis 
tau pasakė, jokia naujiena. 

— Taip, bet senasis Nelsonas žinojo datą ir turėjo nubraižytą pla- 
ną. Kelio tiesimo darbai prasidės kitais metais, o toje vietoje, kur jis 
bus tiesiamas, aš turiu daug žemės. Sutartys jau pasirašytos. 

Feita neįstengė suturėti nuostabos. 

— Tu pirkai žemės? — išsižiojo ji. — Kaip? 

— Kai tu ir Edis išvykote, man neliko nieko kita, kaip tik dirbti. 
Mirus tėvui ir iškeliavus broliams palaidūnams, man su motina nedaug 
ir reikėjo, todėl kiek galėdamas taupiau ir viską investavau į žemę. 

Feita matė, kaip jis gūžtelėjo pečiais, tarsi norėdamas pasakyti, 
kad visa tai — vieni niekai, tačiau ji labai gerai suprato, ką Tajus veikė 
visus tuos ketverius metus. Jis turėjo dirbti be jokio poilsio savaitga- 
liais, švenčių dienomis ir net naktimis. 

Ji mąstė apie tai, ką jis padarė, ir svarstė, kodėl Tajus atsisakė 
tiek daug gyvenimo smagumų dėl pinigų, kita vertus, ji žinojo, kodėl. 
Tajus viską darė dėl jos. Feita negalėjo liautis dirsčiojusi į jo džinsus. 
Jeigu ji apskritai nors truputį Tajų pažįsta, gali būti tikra, kad kišenė- 
je jis turi žiedą su deimantu. Sužadėtuvių žiedą. Tajui visai nesvarbu, 
kad jie nesimatė ne vienerius metus. Jam visai nerūpėtų, jeigu ji būtų 
susitikinėjusi su kitais vyrukais; Feita irgi buvo įsitikinusi, kad per visą 
tą laiką Tajus turėjo daug merginų. Jis jau seniai apsisprendė dėl jų ir 
neketino to apsisprendimo keisti. 

Sąmonės kertelėje Feitai kirbėjo, kad jeigu ji turi nors krislelį 
sveiko proto, jau šią akimirką privalo viską iškloti apie save ir Edį. Ta- 
čiau ji to nepadarė. Tik nusišypsojo. 

— Gerai, tada man viską aprodyk ir papasakok. Jeigu ką nors pra- 
leisi, imsiu deklamuoti eilėraščius. 

Ji matė, kaip atslūgo Tajaus kūną kausčiusi įtampa. Jis apglėbė ją 
per liemenį, pakėlė nuo žemės ir apsuko. 

— Tuvis dar mano mergiotė! — džiaugėsi jis. — Visada buvai ir 
visada būsi. Eikš! 

Jis pastatė Feitą ant žemės, paskui stvėrė už rankos ir per juos- 
menį siekiančias piktžoles ėmė tempti prie apgriuvusio seno namo, 
stovinčio už ketvirčio mylios nuo garažų. 


Tai buvo dviejų aukštų ūkininko gyvenamasis namas — aukštas, 

didelis, prašyte prašantis rimto remonto. Feitai pašiojant iš marškinių 
erškėčių dyglius, Tajus užtempė ją ant priebučio. 

— Atsargiai, neužlipk ant tos lentos, — įspėjo, kai Feita atsistojo 
vienoje durų pusėje. 

Durys buvo užtrenktos, tačiau Tajui rakto nereikėjo — žinojo, 
kaip jas atidaryti kilstelėjus rankenos bumbulą ir gerokai stumtelėjus. 
Kad durys atsidarytų, teko jas tris kartus stipriai pastumti petimi, o 
kai galiausiai atsidarė, vaikino delne liko rankenos bumbulas. 

— Reikės sutvarkyti, — sumurmėjo Tajus ir pirmas žengė vidun. 
Feita išgirdo plunksnų šnaresį — name gyvena paukščiai; tada prie jos 
vėl priėjo Tajus ir ištiesė ranką. 

Name buvo nešvaru; kažkokie vaikai kambarių sienas išpurškę 
dažais — pakeverzoję savo vardus. Feita pažino vardus tų, su kuriais 
kartu lankė mokyklą. Ji linktelėjo Tajui, rodydama vieną užrašą. 

— Taip ir maniau, kad laisvalaikį jis leidžia niokodamas seną 
namą. 

Pamatęs ant sienos užrašytą savo vardą, Tajus nunarino galvą. 
Šypsodamasis vedžiojo Feitą po kambarius. 

Feita apžiūrinėjo namą kaip suaugęs žmogus, mąstantis, kaip ga- 
lėtų čia gyventi. Kambariai dideli, aukštomis lubomis; Feita pagalvojo, 
kad name pūsčios šalti vėjai. Lubos puoštos dailiais lipdiniais, o prie 
vienos sienos, paslėptas po dažų sluoksniu, matėsi nuostabus židinys. 
Tikriausiai kažkada jo būta išties gražaus. 

Tajus nusivedė Feitą į viršų ir parodė jai keturis miegamuosius ir 
vonios kambarį. 

— Čia viską galima pertvarkyti ir įrengti daugiau vonios kam- 
barių, — kalbėjo Tajus, laikydamas Feitą už rankos ir vedžiodamas iš 
vieno nešvaraus kambario į kitą. Nuo sienų buvo nusilupę keli apmu- 
šalų sluoksniai, ir Feita galėjo apžiūrėti skirtingus marginių raštus nuo 
šeštojo dešimtmečio pradžios iki, kaip galima numanyti, laikotarpio 
prieš Pilietinį karą. 

— Tikriausiai tu nemanai čia gyventi, — pratarė ji. — Jeigu jie 
nuties greitkelį, bus siaubinga. 

— Ne, — iš lėto pratarė Tajus. — Ne čia. 

Feita laukė, kol Tajus pasakys ką nors daugiau, bet tas tylėjo. Jis 
privedė ją prie didžiojo miegamojo lango ir parodė, kur drieksis nu- 
matytas naujasis greitkelis. Kelias turėjo eiti vos per kelias pėdas nuo 
namo. 

Feita galvojo apie tai, ką Tajus pasakė. Jis pasakė Ne čia. 

— Tu mąstai, kaip šį namą būtų galima perkelti į kitą vietą, ką? 

Tajus gūžtelėjo pečiais. Feita žinojo, kad toks jo gestas reiškė ne- 
norą ką nors sakyti bijant, kad nebūtų išjuoktas. Ir vėl tas jo išdidu- 
mas... 

— Tau patinka namas? 

Feita giliai įkvėpė. Taip, ji žinojo, kad Tajus planuoja savo gyve- 
nimą su ja. Šis namas galėtų būti jos; žinojo, kad Tajus turi žinių ir 
patirties, taigi galėtų jį perstatyti. 

— Taip, jis man patinka, — nuoširdžiai atsakė ji. 

Tajus jau buvo ją beapkabinąs, bet Feita atsitraukė. 

— Tajau, manau, turėčiau tau kai ką pasakyti. 

Jis nuleido rankas ir žengė kelis žingsnius atgal. 

— Nori pasakyti, kad ketini tekėti už Edžio? 

— Iš kur tu?.. — pradėjo Feita, bet užkando žadą. — Tu su juo 
kalbėjaisi, taip? 

— Ne, — atsakė Tajus. — Per pastaruosius ketverius metus aš su 
juo kalbėjausi ne dažniau nei su tavimi. Abu išvykote į koledžą ir mane 
palikote, gal pamiršai? 

— Buvo visai ne taip, — atsakė Feita, bet greitai pajuto, kaip ima 
kaisti skruostai. 

— Ne, būtent taip, ir aš tavęs nė truputėlio nekaltinu. Jums 
abiem reikėjo iš čia ištrūkti, pasprukti nuo Edžio motinos. O ir tau 
reikėjo bėgti nuo savosios. 

Feita įsitempė kaip styga. 

— Ne taip, kaip tau, kuris neturi giminaičių, nuo kurių reikėtų 
sprukti. 

— Taigi, — sutiko Tajus. — Niekada neteko būti po kieno nors 
padu. Visada puikiai mačiau, kokie jie, supratau, kas mes esame, štai ir 


viskas. Zinau, kaip į mus žiūrėjo visas miestelis. Visada laikiausi ato- 

kiau, bet tu ir Edis... — jis nutilo ir papurtė galvą, tarsi negalėdamas 
patikėti. — Jūs buvote kontroliuojami. Abu valdė motinos. 

— Ne, nevaldė! Paskutinius porą metų mokykloje buvau tokia, 
kokios manęs motina negalėjo pakęsti. Ar prisimeni, kaip visą laiką 
lakstydavau su tavimi? — vos tai pasakiusi Feita didžiai pasigailėjo. 
Jos žodžiai nuskambėjo taip, tarsi Tajus būtų menkiausias iš menkiau- 
siųjų, tarsi su juo susitikinėdama pati būtų baisiai žemai puolusi. — Aš 
nenorėjau to pasakyti. 

Tajus šyptelėjo. 

— Žinau, kad nenorėjai. Tavo motina mėgino paversti tave snobe, 
bet nesugebėjo. Nors Edžiui beveik pavyko padaryti iš tavęs vienuolę. 
Kai vakar pirmąkart tave pamačiau, pamaniau, kad galėčiau padegti 
ir šį namą. Pamaniau, kad jis tave įveikė ir nusmukdė, pavertęs tikslia 
savo motinos kopija. 

— Jis nieko panašaus nepadarė! — atsakė Feita, bet negalėjo su- 
laikyti šypsenos. — Tai kodėl dabar manai, kad jam nepavyko? 

— Kai grįžai pirmąkart, manęs nematei, bet aš tave mačiau. Bu- 
vai su Edžiu ir savo motina; atrodei tokia tvarkinga ir teisinga, kad tik 
vargais negalais tave pažinau. Iš pradžių pamaniau, kad galbūt nusikir- 
pai plaukus, bet paskui pamačiau, kad tiesiog juos susirišusi. Žodžiu, 
stovėjai su jais kieme, ir aš paliepiau sau keliauti namo, nes supratau, 
kad tu — žlugęs reikalas. Bet tada pro šalį pravažiavo nedidukas gelto- 
nas kabrioletas, ir man pasirodė, kad tu sutirpsi čia pat, gatvėje. Visa 
tai truko tik vieną mirksnį, bet tavo akyse išvydau geismą. 

— Vargu ar geismą, — atsakė Feita prisiminusi matytą auto- 
mobilį. Jį vairavo mergina. Toji mergina vilkėjo berankove palaidine, 
jos plaukai plaikstėsi vėjyje. Feitai atrodė, kad jos pačios pečius slegia 
dvidešimt svarų drabužių; jos nugara ir po liemenėle tekėjo prakaito 
upeliukai. Pamačiusi automobiliu važiuojančią merginą taip jai pavy- 
dėjo, kad norėjo bėgti paskui ir šokti ant keleivio sėdynės. — Na, gerai, 
tai buvo geismas, — vėl šypsodamasi kalbėjo ji. — Buvo karšta, o toji 
mergina šauniai atrodė. Bet mes su Edžiu tikrai esame tyliai susitarę, 
Tajau. Mes jau dvejus metus kalbame apie vedybas. 

— Betjis to dar nepranešė savo mamytei, ką? 

— Nepranešė, — sutiko Feita, — bet tu juk žinai, kokia ji. 

— Ji yra baisuoklė, ir žmonėms tenka apeiti ją ratais. Nei Edis, 
nei tu niekada negalėtumėte priversti jos trauktis. 

— O tu tikriausiai galėtum. 

— Galėčiau ir galėjau, — abejingai atsakė Tajus. 

Feita trumpam nusigręžė; ji puikiai žinojo, apie ką Tajus kalba. 
Taip, jiems augant Tajus daug kartų buvo pasipriešinęs poniai Velman. 
Edis ir Feita jos bijojo, o Tajus niekada. Feita prisiminė, kaip kartą Ta- 
jus stovėjo virtuvėje ir žiūrėjo tiesiai į akis, kol moteris kartojo tai, ką 
ir anksčiau daugybę kartų buvo sakiusi, — jog jis yra niekas ir nieka- 
da kitoks nebus. Tajus ramiai atkirto, kad greičiau kupranugaris pralįs 
pro adatos skylutę, nei turtuolis pelnys dangaus karalystę. Ponia Vel- 
man čiupo šluotą ir išginė Tajų iš namų. Jau vėliau Edis ir Feita sėdėjo 
su Tajumi ant ežero kranto ir negalėjo atsižavėti tokia draugo drąsa. 
Tada Tajus atsakė: „Na ir kas toji šluota? Jeigu kas nors tave vejasi su 
peiliu, tada jau turi sunerimti. Edis ir Feita išpūtę akis susižvalgė, bet 
daugiau nieko neklausinėjo. Beje, jie ir taip žinojo, kad Tajus į jų klau- 
simus neatsakytų. 

— Gerai, vadinasi, bet kokiu atveju tu pranašesnis, — atsakė Fei- 
ta. — Aš bijau Edžio motinos, kiek mažiau bijau savosios, bet man pa- 
tinka važinėti automobiliu nukeliamu stogu. Kokių dar netoleruotinų 
charakterio ydų turiu? 

— Netoleruotinų? — pakartojo Tajus. 

— Tai reiškia... 

— Žinau, ką tas žodis reiškia, — atsakė Tajus. — Ar bent jau galiu 
numanyti. Žinai, Feita, kad gyvenime būtum šio to vertas, nebūtina 
gauti koledžo diplomą. 

— Aišku, nebūtina, — paskubėjo atsakyti Feita, tačiau ir vėl pa- 
sijuto raustanti. 

— Liaukis atrodžiusi taip, tarsi manęs gailėtumeis, — pasileidęs 
laiptais žemyn pasakė Tajus. — Pasirengusi važiuoti prie ežero? 

— Tiesą sakant, aš jau gerokai užtrukau, nepalikau jokio raštelio 
mamai, tai gal man būtų geriau važiuoti namo. 

— Gerai, — skubiai tarstelėjo Tajus. — Kaip nori. 

Jis nuėjo prie durų ir palaukė, kol Feita išeis pirma. Kol Tajus 
vargo su spyna, mėgindamas uždaryti duris, Feita trumpam stabtelėjo 

priebutyje ir giliai įkvėpė oro. Ji gyveno uždaryta ilgus ketverius me- 
tus, kuriuos taip ir prasėdėjo įbedusi nosį į knygą. Atrodė, kad per visą 
tą laiką daugiau nieko nė nematė, tik betoną. Kai grįždavo namo, mo- 
tina iškart pateikdavo ilgiausią įvairiausių reikalų sąrašą. Pastarąsias 
dvi vasaras Feita kartu su motina vykdavo pas klientes atlikti grožio 
procedūrų. Mergina visa širdimi nekentė to darbo, ypač pedikiūro. 

— O gal... — pradėjo ji. 

— Na? — tarstelėjo į ją žiūrėdamas Tajus; gražus jo veidas buvo 
nebylus. 

— Na, kadangi mes visai netoli ežero, o dabar pietūs, ir jaučiuosi 
išbadėjusi... 

— Tesk, — pasakė Tajus. 

— Žinai, kartais būni tikras pašlemėkas. Na, tai ko turi pietums? 
Jeigu skrudintų žarnokų, grįžtu namo, nors ir reikėtų kulniuoti pėsčiai. 

— Kukurūzų paplotėlių, — rimtai atsakė Tajus. — Ir dar oposu- 
mą. Turiu tokio maisto, kurį valgydamas pats užaugau. 

— Tada rinksiuosi McDonald's, — nusigręždama nuo Tajaus lep- 
telėjo Feita. 

— Bėgam. Kuris greičiau iki automobilio? 

Tajus pasileido bėgti, Feita — jam iš paskos. 

Pribėgusi prie automobilio buvo šlapia kaip marka, o Tajus atrodė 
gaivus, tarsi ką tik išėjęs iš dušo. 

— Mažai treniravaisi, ką? 

— Visai nesitreniravau. Nelenktyniavau su jokiu berniuku bėg- 
dama iki automobilio nuo tada, kai buvau... Kelerių? Dešimties? 

— Žinojau, kad manęs pasiilgai! — šypsojosi Tajus įjungdamas 
variklį. 

Kiek pavažiavęs jis sustojo, kad Feita geriau įsižiūrėtų į giedro 
dangaus mėlynėje išryškėjus; namo siluetą. Gerai padirbėjus namas 
galėtų tapti išties gražus. Atsigręžusi į Tajų pamatė, kad vaikinas šyp- 
sosi taip, tarsi suprastų, jog ji jau praskydo. Jam įsukus į kelią Feita 
pamanė, kad turėtų dar kartą pabrėžtinai priminti apie savo ketini- 
mus tekėti už Edžio ir patikinti, kad tokio jos apsisprendimo niekas 
nepakeis. 

Tajus pasuko prie ežero, nors dar neprivažiavus Feita žinojo, kur 
ją atgabens. Tai buvo „jų“ vieta. Čia jiedu ir Edis žvejodavo, o vėliau ji 
su Tajumi čia atklysdavo pasimylėti. 

Feita stovėjo ant ežero kranto ir žiūrėjo į vandenį, o Tajus traukė 
iš automobilio gėrybes. Ji net nemėgino padėti. Ėmė atrodyti, kad ji 
nė nebuvo išvykusi iš šio mažo miestelio. Šiandieną jautėsi taip, tarsi 
nė nebūtų mokiusis koledže. Jeigu ne galvoje dūzgiančios citatos iš 
knygų ir ne tūkstantinės studentiškų paskolų sumos, galėtų pamanyti, 
kad niekada ir nebuvo išvykusi. 

Atsigręžusi žiūrėjo, kaip po didžiuliu gluosniu, kurį jie vadino sa- 
vuoju, Tajus tiesia ant žemės seną patiesalą. Medis, kaip ir jie, užau- 
go ir senstelėjo. Feita ir dabar matė tą vietelę, kur mažyčiu lenktiniu 
peiliuku, su kuriuo Tajus niekada nesiskirdavo, jie mėgino išrėžti savo 
inicialus. Tajaus klojamas patiesalas buvo tas pats, ant kurio jie pirmą- 
kart mylėjosi. 

Tajus pakėlė į Feitą akis ir, kaip dažnai nutikdavo, perskaitė jos 
mintis. 

— Nesijaudink, patiesalas išskalbtas. 

Šypsodamasi Feita prisėdo ant patiesalo kraštelio, o Tajus tuštino 
šaltkrepšį ir dėliojo maistą — sumuštinius su tuno salotomis, gabaliu- 
kais pjaustytus vaisius, namuose keptus sausainėlius. 

— Jeigu tu viso to negaminai, tai kas gamino? 

— Mama. 

Išpūtusi akis Feita pažvelgė į Tajų. 

— Aa, mama, apie kurią labai retai kalbi. Žinai, man atrodo, kad 
per visą gyvenimą tavo mamą esu mačiusi ne daugiau kaip tuziną kar- 
tų, — Feita erzino Tajų, bet kartu ir kalbėjo rimtai. 

— Ji visada buvo šalia, — rimtu veidu atsakė Tajus. — Mes visa- 
da buvome draugai. Pasak jos, mudu sutariame todėl, kad esu panašus 
įją, oneįtėtį. 

Tajus išsitiesė ant patiesalo kitapus išdėlioto maisto ir įsižiūrėjo 
į ežerą. 

— Ar tiesa, kad visa tavo šeima išvyko? — paklausė Feita, taip 
pat išsitiesusi tolėliau. 

— Broliai, — Tajus paėmė pusę sumuštinio ir dirstelėjo į Fei- 
tą. — Nutiko keisčiausias dalykas. Po tėčio mirties trys vyresnieji bro- 
liai gavo darbo pasiūlymų iš Aliaskos. 

— Kur?.. — šyptelėjo Feita. — Suprantu. Išties įdomus sutapi- 
mas. Tik pamanykite! Trys pasiūlymai trims broliams. 

— Neįtikėtina, tiesa? 

Feita paėmė sumuštinį. 

— Tik trys broliai? O kur kiti? 

— Jie visi nutarė paieškoti laimės Aliaskoje, todėl ir išvyko. Da- 
viau savo furgonėlį, ir jie išvažiavo. 

— Tikriausiai jie tau dažnai rašo. 

— Kiekvieną savaitę. Be to, skambina man ir mamai kiekvieno 
sekmadienio vakarą. 

Feita nusijuokė: 

— Tu nepakenčiamas! 

Siekdamas dar vieno sumuštinio Tajus nusišypsojo jai pritar- 
damas. 

Feita atidarė plastikinę dėžutę su vaisių salotomis. 

— Tai kas viską supjaustė? Tavo mama? 

Tajus linktelėjo. 

— Man atrodo, turėtum su ja šiek tiek pabendrauti. Ji — šauni 
moteris. 

Šoko ištikta Feita minutėlę sėdėjo išsižiojusi. Ar jis kviečia ją į 
savo namus? Juk niekada gyvenime nebuvo jų namuose. Miestelyje 
matydavo jo tėvą ir brolius, bet, kaip ir visi kiti, iš tolo aplenkdavo. 

— Puiku, — galiausiai pratarė ji. — Būtų labai malonu. 

Vėl greždamasis į ežerą Tajus nieko neatsakė. Tačiau Feita žinojo, 
kad jaučiasi patenkintas. 

— Tai papasakok apie koledžą, kuriame mokeisi, — paprašė Tajus. 

Po valandos jie jau buvo suvalgę viską iki trupinėlio ir susitvar- 
kę. Drybsojo ant antklodės pasikišę po galvomis rankas, žvelgdami į 
gluosnio viršūnę. 

— Gal eikim išsimaudyti? 

— Neturiu kostiumėlio, — atsakė Feita ir, nespėjus Tajui prasi- 
žioti, pridūrė: — nuoga nesimaudysiu. 

Tajus atsistojo ir nuėjo prie automobilio. Grįžo nešinas drobiniu 
krepšeliu, kurį numetė Feitai. 

— Pažiūrėk, gal čia ką nors rasi. 

Feita atsegė krepšelį ir pamatė keturis skirtingų dydžių maudy- 
mosi kostiumėlius. Vienas buvo dviejų dalių, kiti trys — vientisi. Vie- 
nas buvo senas ir labai didelis, o štai raudonasis atrodė jos dydžio. 

— Jeigu paklausčiau, iš kur juos gavai, ar atsakytum? 

— O kaip tu manai? 

— Manau, kad nė nenoriu žinoti. 

Pasiėmusi raudonąjį maudymosi kostiumėlį, Feita nuėjo už me- 
džių apsivilkti. Sugrįžusi galėjo mėgautis Tajaus išraiška, atspindinčia 
visas mintis apie ją, vilkinčią kostiumėliu. Mokydamasi koledže ji įsi- 
tikino, kad nutrūktgalviškos vaikystės patirtis gerokai padėjo lankant 
kūno kultūros užsiėmimus. Vėlesniuose kursuose ji buvo pasirinkusi 
kūno kultūrą kaip neprofllinę discipliną. Fiziniai pratimai išdailino jos 
kūną; Feita žinojo, kad atrodo išties šauniai. 

Tajus jau buvo apsitempęs maudymosi kelnaites ir laukė Feitos, 
bet pamatęs ją vilkinčią kostiumėliu, išpūtė akis. 

— Tavo kojos... — išstenėjo jis. 

— Na, kokios? — nekaltai paklausė Feita. Ji jau daug kartų buvo 
girdėjusi, kad jos kojos ilgos ir grakščios kaip šokėjos. — Per storos? — 
juokais paklausė ji apsisukdama. — Per plonos? Per ilgos? 

Tajus jau buvo atgavęs žadą tiek, kad įstengtų papurtyti galvą. 

— Galiu lažintis, kad tiems jankiams dėl tavęs teko daug prisi- 
kentėti. 

— Tiesą sakant, dariau viską, ką tik galėjau, kad tapčiau viena jų. 

— Nieko nenoriu girdėti, — atsakė Tajus tiesdamas Feitai ranką, 
ir abu puolė į ežerą. 

Vanduo buvo vėsus ir ramus, visai toks pat kaip vaikystėje. Bet 
dar geriau, kad Tajus atrodė linksmas ir nusiteikęs šėlioti. Jis plaukio- 
jo paniręs po vandeniu, vaikydamasis Feitą. Ji užlipo jam ant pečių ir 
įšokusi į vandenį taip pat paniro. Paskui abu surengė taškymosi turny- 
rą, kurį Tajus labai lengvai laimėjo. Pamatęs jų link plaukiančią moto- 
rinę valtį, kurioje sėdėjo šeima su keturiais nedidukais vaikais, Tajus 
atsistojo visu ūgiu taip, kad visas kūnas ir net galva būtų po vandeniu, 

o Feita užlipo jam ant pečių ir atsistojusi mojo akis išpūtusiems ir pirš- 
tais baksnojantiems vaikams. Atrodė, lyg Feita stovėtų ant vandens. 

— Tu vos manes nenuskandinai, — priekaištavo Tajus, kai valtis 
praplaukė, ir Feita leido jam išnirti. 

— O tuniekada negalėdavai labai ilgai išbūti nekvėpavęs, — atsa- 
kė Feita aptėkšdama Tajų purslais ir plaukdama į didelio ežero vidurį. 
Tajus plaukė neatsilikdamas. 

Pasiekusi vidurį Feita apsigręžė ir laikėsi vienoje vietoje laukda- 
ma, kol Tajus ją pasivys. Vaikystėje Tajus visada buvo stipresnis, ta- 
čiau iš prigimties būdama plaukikė Feita laimėdavo visas lenktynes 
vandenyje. Priplaukus Tajui jiedu apsigręžė ir pažvelgė į krantą; Feita 
buvo beįtikinti, kad ant kranto pamatys stovintį Edį. Vaikystėje jie su 
Tajumi dažnai nuplaukdavo labai toli, tada apsigręždavo, pažvelgda- 
vo į krantą ir pamodavo Edžiui. Kai ji ir Tajus per daug įsisiautėdavo 
ir neišmanydavo, kur išlieti energiją, Edis visada likdavo atokiau. Jis 
gulėdavo ant patiesalo su knyga rankose, kol draugai nardydavo varty- 
damiesi vienas per kitą kaip pora delfinų. 

— Aš ir jo pasiilgau, — pratarė Tajus, plūduriuodamas šalia Fei- 
tos. — Nemačiau jo lygiai tiek, kiek ir tavęs. Judu išvykote į koledžą 
palikdami viską, įskaitant ir mane. 

Feita pažvelgė į jį. 

— Ar tas ašaras išspaudė gailestis sau? 

— Gailestis, bet ne sau. Man gaila seno gero Edžio, nes tu ištekėsi 
už manęs, o ne užjo. Kaip manai, ar jis sutiks būti vyriausiuoju mano 
pabroliu? 

Ši mintis buvo tokia absurdiška, kad Feita aptėškė Tajų vandeniu. 

— Ištekėsiu už tavęs? — pakartojo ji. — Aišku, kad už tavęs ne- 
tekėsiu. Kaip galėčiau gyventi lūšnoje vidury miškų? 

Ji pasigailėjo savo žodžių beveik tą pačią akimirką, kai tik juos 
ištarė; išvydusi Tajaus veidą, ji kone pabūgo. Apsigręžusi ėmė plaukti į 
krantą, bet Tajus čiupo ją už rankos ir prisitraukė prie savęs. 

— Aš nesu niekšas ar šunsnukis, kaip kiti tave vertė apie mane 
manyti, — vaikino veidas buvo prie pat jos, abiejų kūnai beveik lietė- 
si. — Vien tai, kad daug laiko praleidai tarp snobų, dar nereiškia, kad 
pati pasikeitei. 

Feita mėgino priešintis, tačiau jos pastangos išsivaduoti buvo 
labai neryžtingos. Jo kūnas buvo puikiai pažįstamas, o ji tiek metų 
praleido sklidina įtampos, nepatyrusi palengvėjimo. 

Tajus tvirčiau apkabino, o lūpoms prisispaudus prie jos lūpų, Fei- 
ta taip pat apsikabino. Bučinys buvo ilgas ir saldus. Feita prisispaudė 
prie Tajaus, ir jai atrodė, kad pastarųjų kelerių metų nė nebuvo. Jai ir 
vėl septyniolika, jiedu su Tajumi visiškai vieni, ketinantys pasimylėti. 

Jie užsimiršo plūduriuojantys vandenyje, nesiekdami kojomis du- 
gno, ir pradėjo grimzti gilyn. Buvo apsikabinę — kūnas prie kūno, — 
apsiviję vienas kitą kojomis, susipynę rankomis, susispaudę lūpomis. 

Būtent Tajus pamatė jų link greitai artėjančios motorinės val- 
ties dugną. Jeigu liktų vietoje, propeleris perpjautų abu. Pasispyręs 
kojomis ir tebelaikydamas apkabinęs Feitą jis ėmė tempti gilyn po 
vandeniu. 

Feita nepastebėjo valties; pritrūkusi kvapo ėmė grumtis su Taju- 
mi. Ji norėjo išnirti į paviršių ir įkvėpti, bet Tajus ją gramzdino gilyn. 
Feitai šmėstelėjo mintis: jei jam nepavyks jos laimėti, padarys taip, 
kad nelaimėtų niekas kitas. Mėgindama nuo jo atsiplėšti Feita galvojo, 
kad Tajus ketina ją nužudyti ir nusižudyti pats, nes vaikinas ją laikė la- 
bai tvirtai. Ji daužė kumščiais jam į krūtinę ir spardėsi. Nagais draskė 
jam kaklą jusdama, kad palieka žaizdas. Tačiau Tajus jos nepaleido. Ją 
laikančios rankos buvo lyg plieninės; abu niro vis gilyn. 

Kai jie jau beveik siekė ežero dugną, kai dėl deguonies stygiaus 
buvo beprarandanti sąmonę, Feita pamatė virš galvų šliuožiančios mo- 
torinės valties dugną. Valtis buvo didelė, giliai nugrimzdusi į vandenį. 
Jeigu Tajus nebūtų susivokęs ir pasitraukęs kartu su Feita, jų jau ne- 
būtų gyvų. 

Pamatęs, kad Feita pagaliau suprato, ką jis daro, Tajus ją paleido. 
Išnirusi į paviršių Feita įkvėpė į degančius plaučius oro. Ji nežinojo, 
kaip ilgai išbuvo po vandeniu, tačiau neabejojo, kad dar niekada nebu- 
vo tiek ilgai sulaikiusi kvapo. 

Po dviejų sekundžių šalia išniro ir Tajus. Žvilgtelėjęs į Feitą, nu- 
plaukė į krantą; mergina — jam iš paskos. 

Iš automobilio bagažinės jis ištraukė rankšluosčius ir nežiūrėda- 
mas vieną rankšluostį numetė Feitai. 

— Atsiprašau, — pasakė ji tematydama besišluostančio Tajaus nu- 
garą. — Tajau, pažvelk į mane. Atsiprašau, kad grūmiausi. Maniau... 

Tajus atsigręžė liepsnodamas pykčiu. 

— Na? Ir ką gi tu pamanei? Kad ketinu tave paskandinti? — jis 
šluostėsi nuo kaklo kraują, besisunkiantį iš Feitos nagų paliktų įbrėžimų. 

Feitai nieko nepasakius, jis vėl pažvelgė. 

— Dėl Dievo, — dabar jau švelniai kalbėjo jis, — tu pamanei, 
kad jei jau aš tavęs neturėsiu, tai ir niekas kitas neturės, kad ketinau 
pribaigti mus abu. 

Būtent taip Feita ir galvojo; jos skruostai nusidažė plaukų spalva. 

— Ne, aišku, kad taip negalvojau, — sušnabždėjo ji. 

— Po velnių, negalvojau... — pakartojo Tajus nusviesdamas šla- 
pią rankšluostį ant galinės automobilio sėdynės ir ant šlapių glaudžių 
maudamasis džinsus. — Tu su Edžiu išvažiavai į kažkokį prabangų 
koledžą šiaurėje, o grįžai tam, kad galėtum iš aukšto žvelgti į mus, pi- 
etiečius. Ir tau nė motais, kad mes beveik visą gyvenimą buvome ne- 
išskiriami. Tau nė motais, kad tratindavomės kaip triušiai. O dabar tu 
jau ištobulėjusi — beje, žinau, ką tas žodis reiškia, — ir tariesi esanti 
geresnė už mus, prasčiokus. 

Tajus akimirką nutilo, o paskui vėl pažvelgė į Feitą. 

— Žinai, Feita, klydau dėl tavęs. Tu pasikeitei. Tu parduodi visą 
savo ateitį. Ir dėl ko? Kad gyventum su vyruku, kuris, manai, įtiks tavo 
motinai? Ar tikiesi, kad ištekėjusi už turtuolio Edžio pateksi į kitą vi- 
suomenės sluoksnį? — Tajus nė nelaukė Feitos atsakymo ar paaiški- 
nimo. — O žinai, ką iš tikrųjų gausi? Tu ištekėsi už Edžio motinos. Tai 
ji Edį valdo. Visada valdė ir valdys. O save tu visada matysi jos akimis. 
Tai reiškia, kad ir ko gyvenime pasieksi, tau visada atrodys, jog nesi 
pakankamai gera. 

Jis atidarė automobilio dureles, įlipo, atsisėdo ir nieko netarda- 
mas spoksojo įbedęs žvilgsnį prieš save. Feita skubiai užsimetė drabu- 
žius ant šlapio maudymosi kostiumėlio, pakėlė nuo žemės patiesalą ir 
atsisėdo ant priekinės automobilio sėdynės. 

Nežiūrėdamas į Feitą Tajus čiupo patiesalą ir išmetė iš automobilio. 

— Daugiau nenoriu šito matyti. Per daug blogų prisiminimų. 

Jis užvedė automobilį, ir tylėdami jiedu nuvažiavo namo. 

— O kas nutiko paskui? — Feitai kuriam laikui nutilus paklausė 
Eimė. — Negali mūsų palikti nežinioje. Žinau, kad ištekėjai už Edžio, 
bet kas atsitiko Taileriui? 

— Nežinau, — atsakė Feita baigdama tuštinti vyno taurę ir įsipil- 
dama dar vieną. — Aš tikrai nežinau, kas jam atsitiko. 

Akimirką Eimė ir Zojė tylėjo. 

— Ką darei po ginčo? — paklausė Zojė. 

— Tajus mane išleido prie namų, ir aš nuėjau vidun. Motina jau 
laukė pasigalandusi liežuvį, kad galėtų aprėkti. Ji pasakė, kad aš ne 
ką geresnė už prostitutę, kad su šlapiais drabužiais ir suveltais plau- 
kais būtent taip ir atrodau. Tačiau nors kartą gyvenime nepuoliau gin- 
tis. Nuėjau į savo kambarį, persirengiau ir atsiguliau. Jaučiausi tokia 
prislėgta, kad tikriausiai būčiau likusi lovoje visam gyvenimui, jei kitą 
dieną Edis nebūtų atėjęs manęs gelbėti. Motina taip džiaugėsi jį maty- 
dama, kad net įleido į mano miegamąjį. 


— Išeik, — paliepė Feita užsitraukdama ant galvos antklodę. — 
Nieko nenoriu matyti. 

— Bet aš nesu niekas, — atsakė Edis atsargiai traukdamas ant- 
klode. 

Tačiau Feita vis tiek liko užsidengusi veidą. 

— Palik mane. Atrodau siaubingai. 

— Tarsi niekada nebūčiau tavęs tokios mates, — atsakė Edis. — 
Mačiau tave ir apsitaškiusią purvu. O atsimeni, kaip judu su Tajumi 
įsipainiojote į nuodingus vijoklius? Tada atrodei daugiau nei bjauriai. 

— Neminėk man jo vardo. 


— Aa, — nutęsė Edis sėsdamasis ant rožine medžiaga trauktos 

kėdės šalia lovos. — Taileris. Taip ir maniau. — Dabar balsas nuskam- 
bėjo nelinksmai, Edis tarsi prigeso. — Tai kas šįkart tarp jūsų nutiko? 

Feita nubloškė antklodę, atsisėdo lovoje, pažvelgė į vaikiną ir kone 
nusišypsojo. Edis jai pasirodė maloniai pažįstamas, puikiai derantis 
prie šio vaikiško kambario. Ji galėjo numanyti, kaip jis atrodys pase- 
nęs. Be abejo, bus plikas, nes plikas buvo jo tėvas, o ir motinos plaukai 
vietomis labai išretėję. Turės nedidelį pilvuką ir nešios akinius. 

— Kodėl taip į mane žiūri? 

— Mėginau įsivaizduoti, koks atrodysi pasenęs. 

Edis nenusišypsojo, nors Feita tikėjosi šypsenos. 

— Noriu žinoti, kas nutiko tarp tavęs ir Tailerio. 

— Tie patys seni reikalai, — braukdama nuo akių plaukus atsakė 
Feita. Po vakarykštės dienos su Tajumi ji nebuvo palindusi po dušu, to- 
dėl dabar galėjo užuosti ant kūno likusį ežero kvapą. Jos plaukai buvo 
susigarbanoję ir pasiriebalavę. 

— Nori pasakyti, kad judu puikiai leidote laiką, kol vienas kuris 
kažką leptelėjo, kitas klaidingai suprato, o tada pradėjote peštis. 

— Daugmaž, — atsakė Feita, vengdama Edžio žvilgsnio. Ji nega- 
lėjo papasakoti grumtynių aplinkybių, nes tada tektų paminėti bučinį 
po vandeniu. 

Atsistojęs Edis priėjo prie lango ir pažvelgė į lauką. 

— Maniau, kad su juo viskas baigta, — švelniai pratarė jis. — Ma- 
niau, tie metai, kuriuos praleidome kartu, ištrynė Tajų iš tavo minčių. 
Bet dabar matau, kad jis niekur nedingo. 

— Niekas neišsitrynė iš mano minčių, išskyrus tai, kad negaliu 
būti su Tajumi labai ilgai. 

Edis pažvelgė į Feitą nemaloniai suraukęs kaktą. 

— Aš vis dar prisimenu, kad judu daug laiko praleisdavote kartu. 

Feita nukreipė žvilgsnį, mėgindama kaip nors susivaldyti ir ne- 
raudonuoti. Po akimirkos ji pažvelgė į Edį. 

— Na, gerai, mes būdavome kartu, bet aš juk nelikau su juo, tie- 
sa? Išvykau su tavimi. 

— Tik todėl, kad tavo motina užpildė stojimo į koledžą prašymą 
ir sumokėjo, kad kažkas už tave parašytų stojamąjį rašto darbą. 

— Ir gerai, o gal aš nenorėjau vykti į koledžą, už tūkstančių mylių 
nuo visų, kuriuos pažįstu. 

— Ir nuo Tajaus. Čia jis vienintelis tau rūpi. Būtum skridusi mo- 
kytis ir į Mėnulį, kad tik ištrūktum iš motinos globos. 

Feita perbraukė rankomis per akis. 

— Nuo tavo kalbų man nė kiek ne lengviau. Tiesa, tada nenorėjau 
palikti Tajaus, bet tikrai norėjau įgyti išsilavinimą, kad artimiausius 
dvidešimt metų nesėdėčiau namuose keisdama vystyklus. 

— Ir dar dėl manes. 

— Ką? — tarstelėjo Feita. — Aa, taip. Norėjau išvykti, kad būčiau 
šalia tavęs. Edi, tu visada buvai mano draugas, toks pat bičiulis kaip ir 
Tajus. 

— Taip, buvau, bet tikrai ne toks kaip Tajus. 

Tai išgirdusi Feita prisimerkusi pažvelgė į Edį. 

— Jeigu tai užuomina apie seksą, tai čia jau ne mano kaltė. 

Trečiaisiais studijų metais, kai jiedu su Edžiu kalbėdavosi apie 
vestuves taip, tarsi jau būtų visam laikui vienas kitam pasižadėję, vie- 
ną vakarą likusi be kambario draugės Feita sumanė surengti vakarienę 
dviem prie žvakių šviesos. Tikėjosi, kad Edis su ja praleis visą naktį. 

Tačiau taip nenutiko. Edis įėjo, metė žvilgsnį į Feitos papuoštą 
kambarį ir visas pastiro. Per visą vakarienę atrodė kaip kareivis, išgir- 
des komandą „ramiai“. Jis nė nepalietė Feitos įpilto vyno ir vos paval- 
gęs kone bėgte išbėgo iš kambario. Feita pasijuto tokia įskaudinta, kad 
turbūt dvi savaites neprisivertė į jį pažvelgti. 

Per tas savaites Edis užvertė jos kambarį gėlėmis, bet Feita vis 
tiek negalėjo į jį nė pažiūrėti. Trečią savaitę patykojęs ją žingsniuojan- 
čią nuošaliais studentų miestelio keliukais, Edis čiupo už rankos ir pri- 
vertė susėsti pasikalbėti. Būtent tada jis ir pasakė Feitai norįs, kad jie- 
du „pasitaupytų“ vestuvių nakčiai, o paskui padovanojo žiedą su trijų 
karatų deimantu. Keista, bet jis nepaklausė: „Ar tekėsi už manęs?“ Vis 
dėlto Feita suprato, kad šį klausimą atstojo žiedas. Jai besimaunant 
žiedą ant kairės rankos piršto, Edis pasakė norįs, kad žiedą ji nešiotų 
ant kaklo, užsivėrusi ant grandinėlės — jis net grandinėlę nupirkęs. 
Jam nė nereikėjo sakyti, jog iš tikrųjų bijo, kad kas nors pamatys Feitą 
muūvinčią žiedą ir apie tai praneš jo motinai. 

Nepaisant tokio slaptumo, gražaus žiedo pakako, kad Feita atleis- 
tų, bet vėliau ji dar kelis kartus buvo užsiminusi apie atmestą intymų 
jos pasiūlymą. Nors Edis labai stengėsi viską užglaistyti, Feitai tebe- 
dilgčiojo širdyje. 

— Taip, dėl visko kaltas aš, — žaibuodamas akimis kalbėjo 
Edis. — Nesu kaip Tajus — puikiai atrodantis, besipuikuojantis akį rė- 
žiančiais automobiliais, lengvai bendraujantis su moterimis. Niekada 
nebuvau į jį panašus, bet visada maniau, kad tu mane labai gerai pažįs- 
ti ir pati tai žinai. Ir dar maniau, kad mes jau viską nusprendę. 

Feita nubloškė antklodę — ji buvo apsitempusi sportines kelnes 
ir apsivilkusi marškinėlius — ir nuėjo prie spintelės pasiimti plaukų 
šepečio. 

— Ar sakydamas „nusprendę turi galvoje mūsų sužadėtuves? O 
gal nori paklausti, ar jau išsirinkau suknelę? 

Edžiui nespėjus prasižioti, Feita atsigręžė. 

— Klausyk, Edi, nežinau, kas man šią akimirką darosi; maniau, 
kad mano gyvenimas jau sutvarkytas, bet dabar nesu įsitikinusi, kad 
taip ir yra. 

— Ką čia kalbi? — Edžio balse pasigirdo panikos gaidelė. — Tu 
nenori atšaukti vestuvių, tiesa? 

Feita pridėjo delnus prie smilkinių. 

— Kartais jaučiuosi taip, tarsi vaidinčiau vienaveiksmėje siurrea- 
listinėje pjesėje, — ji pažvelgė į Edį. — Edi, žinau, kad dovanojai man 
žiedą, kurį paskui nešiojau ant kaklo beveik dvejus metus, žinau, kad 
mes kalbamės apie vedybas taip, tarsi jau senų seniausiai būtume su- 
situokę. Tačiau iš tikrųjų tu man juk niekada oficialiai nepasipiršai ir 
aš nesutikau. 

Pradėjusi kalbėti ji kilstelėjo ranką. 

— Ne, tu tik išklausyk. Man reikia šiek tiek laiko, kad nuspręs- 
čiau, kaip toliau gyventi. 

— Po velnių jį! — tyliai pratarė Edis. Spausdamas prie šonų ran- 
kas, jis sugniaužė kumščius. 

— Palauk, palauk! O aš maniau, kad Tajus yra tiek mano, tiek 


tavo bičiulis. 

— Tik ne tada, kai kalbame apie meilę, — atsakė Edis, žvelgda- 
mas šaltomis, rūsčiomis mėlynomis akimis. 

Į jį pažvelgusi Feita žengė žingsnį atgal. Edžio akys buvo tokios 
pat piktos ir sklidinos neapykantos, kaip ir jo motinos. 

Feita atidarė ant tualetinio stalelio stovinčią emaliuotą dėžutę ir 
išėmė ant grandinėlės pakabintą Edžio žiedą. 

— Manau, turėtum jį palaikyti, kol mūsų reikalai pasidarys aiš- 
kesni, — ramiai pasakė ji. 

— Feita, negali leisti, kad viena su Tajumi praleista popietė pa- 
keistų visą tavo ateitį. 

— Iš kur žinai, kiek laiko su juo praleidau? 

— Nejau manai, kad šiame miestelyje gali ką nors padaryti nie- 
kam nežinant? — jis žengė žingsnį Feitos link. — Mudu esame susiža- 
dėję, bet tu išvažiavai su kitu vyru. 

— Mes būsime susižadėję tik tada, kai tu viską pasakysi savo mo- 
tinai ir kai tavo namuose už mus pakelsime šampano taurę. 

Edis liko kur stovėjęs. 

Feita jam nusišypsojo ir įmetė žiedą į marškinių kišenę. 

— Palaukime truputį, gerai? Kai būsi pasirengęs viešai apie mus 
kalbėti, aš būsiu pasirengusi išklausyti. Bet dabar, manau, turėtu- 
me... — Feita nebuvo tikra, ką reikėtų pasakyti. 

— Ką turėtume? Likti tik draugai? Ar būtent tai ir nori pasakyti, 
tik negali prisiversti? Buvome kartu visus ketverius metus, bet dabar, 
praleidusi vos kelias valandas su buvusiu meilužiu, sumanei mane 
mesti? Ar būtent tai ir turėčiau suprasti? 

— Edi, man tikrai nepatinka tavo tonas. 

— O man nepatinka tai, ką tu darai su mano gyvenimu. Juk 
mes viską suplanavome. O dabar tu viską griauni, — Edis giliai įkvė- 
pė, tramdydamas pyktį. — Feita, — prakalbo jis žmogaus, duodančio 
patarimą vaikui, balsu, — tu esi viena sumaniausių kada nors mano 
sutiktų moterų, ir kaip tik dabar tau reikia pagalvoti apie tai, ką darai. 
Negali manęs mesti dėl tokio tipo kaip Taileris Parksas. 

— Ką tai reiškia? Ar manai, kad esi aukštesnės klasės nei jis? 

— Nekalbėk nesąmonių. Mąstau apie praktiškus dalykus. Kur 
gyvensi, ištekėjusi už Tailerio? Toje jo lūšnoje vidury miškų? Ar ketini 

pirmą vestuvių naktį pastoti ir visą nėštumą dirbti vietinėje mėsainių 
užkandinėje? 

— Tavo žiniai, pone Edvardai Velmanai, kol mudu su tavim pui- 
kiai leidome laiką koledže, likęs čia Tajus kalė pinigus. Ir ne tik tai — jis 
nupirko man namą. 

— Namą? — nuleidęs balsą ir išpūtęs akis pakartojo Edis. — Kokį 
namą? 

— Tą didelį ūkininkui priklausiusį namą visai netoli Karsonų. 

Mąstydamas Edis suraukė kaktą. Jam prisiminus namą, kaktos 
raukšlės dar pagilėjo. 

Išvydusi tokią jo veido išraišką Feita nesusilaikė nešyptelėjusi. Ji 
nenorėjo išduoti Tajaus pasitikėjimo ir pasakoti apie būsimą greitkelį, 
bet buvo šaunu stebėti, kaip Edis prisimena tą namą ir susivokia, kad 
tai ne paprasta „lūšna vidury miškų“. 

Edis atsipeikėjo. 

— Kaip Tajus uždirbo pinigų? 

Jo balse pasigirdo kažkokia užuomina, ir Feitai ji nepatiko. Jai 
taip pat nepatiko būtent taip pasisukęs ginčas. Per visą gyvenimą ji ir 
Edis vos keletą kartų dėl kažko nesutarė. Vaikystėje būtent ji ir Tajus 
visada būdavo kupini sumanymų. Jie sugalvodavo įvairiausių jaudi- 
nančių pokštų, kaip antai, smulkių monetų mėtymas ant geležinkelio 
bėgių. 

Edis visada jiems pritardavo, būdavo pasirengęs padaryti viską, 
ko jie panorėdavo, bet, pernelyg įsiaudrinus, likdavo gerokai atokiau ir 
viską stebėdavo nedalyvaudamas. 

Feita būtų galėjusi pasakyti, kad Edį pažįsta kaip nuluptą, tačiau 
dabar ji stebėjo kitą jo asmenybės pusę. Stebėjo tai, ką atpažino kaip 
tikrą jo motinos paveikslą. Ji niekada nebuvo apie tai pagalvojusi, ta- 
čiau šitai neišvengiama — Edis perėmė ir dalelę motinos snobizmo. 
Tačiau Feitą tiesiog pykino nuo fakto, kad tą snobizmą jis nukreipė 
bičiulio Tajaus adresu. Edis neturėtų jo užgaulioti, juk vaikystėje Tajus 
du kartus išgelbėjo Edžiui gyvybę. Kita vertus, kai Edis buvo išgelbė- 
tas pirmą kartą, jis pasakė, kad taip pasielgti buvo Tajaus pareiga, nes 
kitaip jis nebūtų užėmęs pirmos vietos. Tajus žiebė draugui į nosį. Kai 
Tajus jį išgelbėjo antrą kartą, Edis padėkojo. 

Dabar klausydamasi Edžio Feita pamanė, kad norėtų jo paprašyti 
išeiti ir daugiau niekada negrįžti. Tačiau garsiai ji ištarė: 

— Manyčiau, mums abiem bus geriau, jei šią vasarą pamąstysi- 
me, kaip norėtume gyventi toliau. 

— Jau nuo šešerių metų žinau, kaip noriu gyventi, — švelniai at- 
sakė Edis išgaravus pykčiui. — Troškau tavęs nuo tada, kai paskolinai 
man mėlyną kreidelę. 

— Todėl, kad tavoji buvo sulūžusi, — prisiminusi nusišypsojo 
Feita. — Atidarei naujų kreidelių dėžutę ir pamatei, kad mėlynoji su- 
lūžusi. Pamaniau, kad pradėsi verkti, todėl paskolinau savąją. 

— O Tajui paskolinai visas — ir savo, ir mano, nes jis kreidelių 
neturėjo, — pridūrė Edis. 

Feita dar plačiau nusišypsojo. Juos tris išties siejo stiprūs ryšiai. 
Ir jai išgaravo pyktis Edžiui. 

— Šią vasarą apie viską gerai pagalvosime, sutinki? Tu padirbėsi 
su savo motina ir pamėginsi ją pripratinti prie minties, kad galiu tapti 
jūsų šeimos dalimi, o aš... 

— Otu — ką? Leisi dieneles su Tajumi? Ir nakteles su Tajumi? — 
spjaute spjovė Edis. 

Feita ir vėl žengtelėjo atatupsta. 

— Jis jau niekada nenorės manęs matyti, taigi dėl to gali būti 
visiškai ramus. Manau, aš... 

— Ką tu? — pakartojo Edis, tik šįkart švelniau. 

— Manau, aš susirasiu darbą. 

Anksčiau Feita nebuvo apie tai pagalvojusi, bet staiga susivokė, 
kad pastaruosius dvejus metus buvo taip įsigilinusi į mintis apie tai, 
kaip taps Edžio žmona, jog idėja susirasti darbą jai pasirodė visai nau- 
ja. Ši mintis jai visai patiko. Galėtų pradėti mažinti studijų metais įgy- 
tas skolas. 

— Ir ką dirbsi? — pasidomėjo Edis. 

— Nežinau, — atsakė Feita atgavusi gerą nuotaiką. — Gal tapsiu 
vedybų konsultante, 

Feita uždėjo ranką Edžiui ant peties ir stumtelėjo jį durų link. 

— Kad ir kaip man būtų patikęs šis tavo pavydo priepuolis, noriu, 
kad išeitum, 0 aš galėčiau apgalvoti, ką veiksiu šią vasarą. 

— O kai vasara praeis? 

— Nežinau, — tarstelėjo ji. — Gal ištekėsiu už pono Takerio. 

Edis šyptelėjo. Ponas Takeris buvo visų galų meistras, jau gerokai 
perkopęs per aštuoniasdešimtmetį. Taip pat jis garsėjo kaip didžiau- 
sias miestelio flirtuotojas. 

— Ar galiu apie tai papasakoti kitiems? — apsimestinai rimtai 
paklausė Edis. 

Feita nusijuokė ir dar stipriau stumtelėjo Edį, tačiau šis neišėjo. 
Edis apsisuko, čiupo merginą į glėbį ir pabučiavo taip aistringai, kaip 
dar niekada nebuvo bučiavęs. 

Paleidęs Feitą, pažvelgė giedromis akimis. 

— Yra dalykų, kuriuos moku ne prasčiau už Tailerį Parksą. 

Feita tik šyptelėjo, atidarė duris ir nulydėjo jį akimis. Jos moti- 
na stovėjo vos už kelių pėdų, viltingai žvelgdama į kairę Feitos ranką. 
Gal ant jos piršto jau žiba sužadėtuvių žiedas? Pamačiusi pliką dukters 
ranką atsiduso; Feita suprato, kad ir vėl nuvylė motiną. 

Uždariusi duris Edžiui už nugaros, Feita minutėlę pastovėjo į jas 
atsirėmusi. 

— Ne, nemoki, — pašnibždom atsakė ji į Edžio pastabą. Jis nemo- 
ka taip bučiuotis kaip Tajus. Pabučiavusi Tajų pasijuto tiesiog užburta 
jo lūpų, net nesusivokė, kad jiedu jau po vandeniu ir kad jų link lekia 
motorinė valtis. Jeigu ne Tajaus budrumas, dabar abu būtų negyvi. 

Eidama į vonios kambarį nusiprausti po dušu ji mąstė apie viską, 
kas nutiko per pastarąsias kelias dienas. 


— Kas atsitiko? — paklausė Eimė. 

Feita atsiduso. 

— Atrodo, viskas buvo daug anksčiau nei prieš šešiolika metų. 
Tajus susikrovė daiktus ir išvyko iš miestelio. 

— Kąjis padarė? — nesuprato Eimė. 

— Išvyko iš miestelio. Daugiau jo niekas nematė. Kai nesutikau 
Tajaus kokias tris savaites, nuėjau aplankyti jo motinos, ir ji pasakė, 
kad sūnus grįžo namo vilkėdamas šlapiais drabužiais, paskui persiren- 

gė ir išvažiavo savo kabrioletu. Kiek žinau, daugiau niekada niekas iš 
mūsų miestelio jo nematė. 

— Keista, — tarstelėjo Eimė. — Atrodytų, jis turėjo dėl tavęs pa- 
kovoti. 

— Ne, — tyliai atsakė Feita. — Manau, tą popietę jis tarėsi pama- 
tęs mane tokią, kokia tapau, ir daugiau nieko iš manęs nenorėjo. 

— O galjis pateko į automobilio avariją ir prarado atmintį? — 
spėjo Zojė, nepakeldama akių nuo popieriaus lapo. — Žinote, kartais 
nutinka ir taip. 

Vyptelėjusi Eimė vėl atsisuko į Feitą. 

— O kaip viskas klostėsi tau ir Edžiui? 

Feita puse lūpų nusišypsojo. 

— Viskas pasikeitė. Jis tarsi labai aiškiai suprato, kad gali manęs 
netekti, todėl stojo į kovą su slibinu. 

— Otas slibinas buvo jo motina, — įsiterpė Zojė. 

— O, taip. Praėjus kelioms dienoms po kivirčo mano miegamaja- 
me Edis pasakė motinai, kad ketina mane vesti; štai ir viskas. 

— Taigi tu ištekėjai, kuklias vestuves iškėlė tavo motina, o ką pas- 
kui tau darė anyta? — smalsavo Zojė. 

Feita atlošė galvą ir, atsidususi iš sielos gelmių, sudejavo: 

— Mano gyvenimą ji pavertė tikru pragaru. Kol Edis sirgo... 

— O kadajis susirgo? — paklausė Eimė. 

Feita nudūrė akis į savo rankas. 

Ilgai nepasigirdus jokio atsakymo, į ją sužiuro ir Zojė. 

— Jis visada sirgo, taip? 

Feita nepakėlė akių, tik linktelėjo galva. 

— Oo! — sušuko Eimė. — Štai kodėl jis niekada nešėliodavo su 
tavimi ir Tajumi. Štai kodėl visada likdavo nuošaly. 

Eimė akimirką patylėjo. 

— Tačiau tekėdama tu to nežinojai, tiesa? 

— Nežinojau, — atsakė Feita. — Jo motina buvo beviltiška sno- 
bė; ji negalėjo pakęsti net minties apie tai, jog kas nors gali sužinoti, 
kad vienintelis jos pagimdytas vaikas turi širdies ydą. Ji vežė sūnų pas 
gydytojus toli nuo mūsų miestelio, kad niekas nesužinotų apie jo svei- 

katos sutrikimus. Motina kasdien kaldavo Edžiui į galvą, kad jis turi 
laikyti liežuvį už dantų ir niekam neprasitarti apie širdies sutrikimus. 

— Tikriausiai ji nenorėjo, kad sūnus vestų smarkuolę raudon- 
plaukę, baimindamasi, kad nepribaigtum jo lovoje, — pareiškė Zojė. 

Feita nusišypsojo. 

— Gal ir dėl to baiminosi, bet manau, kad tikroji jos priešišku- 
mo priežastis buvo įsitikinimas, kad aš esu iš žemesnio visuomenės 
sluoksnio nei jie. 

— Ar dėl ligos jis nepergulėjo su tavimi iki vestuvių? — pasido- 
mėjo Eimė. 

— Taip, — atsakė Feita, ir jos akys žybtelėjo. — Ir dėl to labai 
pykau. Edis žinojo, kad miegojau su Tajumi; jis nujautė, kad Tajus — 
puikus meilužis. Taigi nenorėjo, kad juodu lyginčiau. Norėjo oficialiai 
mane prie savęs pririšti, kol aš dar nežinojau, kad jis... 

— Kadjis ką? — paklausė Zojė. 

— Kol aš nesužinojau, kad jis... Na, kaip čia švelniau pasakius? 
Lovoje visai žalias. 

— Tu buvai apgauta ir įviliota į šeimos gyvenimo pinkles, — pa- 
reiškė Zojė. — Tai kodėl su juo neišsiskyrei? 

— Ir apie tai mąsčiau. Tris kartus mėginau jį palikti. Kartą net 
buvau užmezgusi romaną su kitu vyru, bet galiausiai visada grįždavau 
pas Edį. Jam taip labai manęs reikėjo, ir aš... — Feita pakėlė galvą. — 
Tiesą sakant, aš jį mylėjau. Mylėjau jį nuo vaikystės, mus siejo daugy- 
bė dalykų. Dienomis, kai Edis gerai jausdavosi, mes juokdavomės ir 
džiaugdavomės vienas kitu. Taip, tiesa, sekso buvo labai mažai, tačiau 
atsirasdavo ir kitokių dalykų. 

Zojei ir Eimei susižvalgius, Feita tęsė šiek tiek įtemptu balsu, tar- 
si gindamasi: 

— Suprantu, jums mano gyvenimas gali pasirodyti siaubingas, 
bet taip nebuvo. Bent jau pirmaisiais metais. Kaip sau norite, vis dėl- 
to Edis buvo turtingas. Pirmuosius penkerius santuokinio gyvenimo 
metus mes keliavome. Na, keliavome senoviškai, ne taip, kaip įprasta 
dabar — šešios šalys per šešias dienas. Mudu su Edžiu plaukdavome 
laivais, apsistodavome pirmos klasės viešbučiuose. Mėnesį gyvenome 
Venecijoje, šešias savaites — Paryžiuje. 

— Be to, tokiu būdu ištrūkdavai iš miesto ir pabėgdavai nuo jo 
motinos, — pasakė Zojė. 

— Kita vertus, — įsiterpė Eimė, — kas iš tų namų? Juk tikrosios 
tavo meilės ten nebuvo. 

— Tikrosios meilės, — pakartojo Feita. — Ar turi galvoje Tajų? 

— Taip, — tarstelėjo Eimė, bet Feita nieko neatsakė. 

— Kaip ten buvo su greitkeliu, turėjusiu driektis per Tajaus 
žemę? — paklausė Zojė. 

Feita gūžtelėjo pečiais. 

— Kelias buvo nutiestas, o pinigai už žemę sumokėti Tajaus mo- 
tinai. Ji irgi išvyko iš miesto, daugiau nieko apie ją negirdėjau. Neži- 
nau, kas nutiko, tik sklido gandai, kad ji persikėlė gyventi pas Tajų. 

— O kaip namas, kurį jis ketino tau perstatyti? — paklausė 
Eimė. 

— Jis buvo nugriautas. Edis siūlėsi jį nupirkti ir perkelti, kur tik 
panorėsiu, bet aš net žiūrėti į jį negalėjau, ką jau kalbėti apie galimybę 
jame įsikurti. 

— Tai kur galiausiai judu su Edžiu apsigyvenote? — įbedusi akis 
į popieriaus lapą paklausė Zojė. 

Feitai nieko neatsakius, abi moterys sužiuro. 

— Tik nesakyk, kad gyvenai su Edžio motina, — spėjo Eimė. — 
Negalėjai taip pasielgti. Pasakyk, kad buvo ne taip. 

— Taip, mes gyvenome kartu. Edis sakė, kad tik laikinai, kol įsi- 
gysime savo namą, bet kai tik ten įsikūrėme, vyras ėmė kalbėti, kad jo 
motina jaučiasi vieniša, ir jam plyšta širdis vien pagalvojus, kad tokia- 
me dideliame name ji liks viena, — Feita gūžtelėjo pečiais. — Jaučiau- 
si esanti abiejų prispausta, tad pernelyg ir nesipriešinau. 

— Kasjai nutiko? — pasidomėjo Eimė. 

— Nieko. Ji ir dabar gyva, vis dar manęs nekenčia. 

Zojė tyliai sušvilpė. 

— Tau visą gyvenimą teko kęsti tą bobą? 

— Taip, — atsakė Feita šyptelėdama. — Bet aš jai trenkiau. Ga- 
lingai trenkiau. 


— Kuo? — paklausė Eimė. — Pateikei kokios nors informacijos? 

čiu trenkiau jai į veidą — iš pradžių dešiniu, paskui — kairiu. Trinkt, 
trinkt! Buvo nuostabu. Žinoma, mane iš ten išvedė, visą naktį pralei- 
dau vietinėje cypėje, bet ir dabar tas akimirkas prisimenu kaip pačias 
šauniausias savo gyvenime. 

— Tik labaiblogai, kad taip nepasielgei prieš vestuves su Edžiu, — 
sumurmėjo Zojė. 

— Betgi tu mylėjai Edį, — įsiterpė Eimė. — Daugelį tavo poelgių 
suprantu, nes, nepaisant visko, jį mylėjai. 

— Tu išties nepataisoma romantikė, tiesa? — tarstelėjo Feita. 

— Jei turėčiau tokį vyrą kaip jos, irgi būčiau romantikė, — Zojė 
apsuko bloknotą ir parodė nupieštą Stefaną. Piešinys buvo dar gražes- 
nis už originalą, jei taip apskritai galėjo būti. Nors portretas nespalvo- 
tas, Stefanas čia nebuvo šviesiaplaukis. Zojė nupiešė tamsiaplaukio ir 
tamsiaakio Stefano portretą, ojo antakius išlenkė taip, tarsi jie bylotų, 
kad šis vyras įpratęs gauti viską, ko tik įsigeidžia. 

— Dievulėliau, — išpūtusi akis nusistebėjo Feita. 

Eimė ištiesė ranką ir paėmė iš Zojės bloknotą. 

— Man atrodo, kad jau šįvakar reikėtų skristi namo, — pratarė 
ji, žvelgdama į piešinį. 

— Ar galiu vykti kartu? — paklausė Zojė. Jos balsas nuskambėjo 
taip nuoširdžiai ir geidulingai, kad visos trys moterys susijuokė. 

— Ar galiu nusipirkti šį piešinį? — paklausė Eimė, nepaleisdama 
iš rankų bloknoto, tarsi nuo to priklausytų jos gyvenimas. 

— Ne, bet galiu jį padovanoti. 

— Tu negali... — pradėjo Eimė, bet paskui susilaikė. — Ačiū. La- 
bai ačiū. Lieku tau skolinga, — nenorom grąžino bloknotą Zojei. 

Feita nusižiovavo. 

— Nežinau, kaip jūs, bet aš norėčiau prigulti. Terapijos seansas 
truko keturias valandas. 

— Argi Džinė neturėtų mumis didžiuotis? — dėliodama piešimo 
reikmenis tarė Zojė. 

— Aa, tiesa, kad jau apie ją prakalbome, — stodamasi tarė Fei- 


ta, — ar kuri nors jūsų šiandien gavote vizitinių kortelių? 

— Vizitinių kortelių? — pakartojo Eimė, tarsi nė nenumanytų, 
kas tai yra. 

— Aš negavau, — atsakė Zojė. — Nieko ir nepirkau, tik šio to 
pietums, taigi man niekas nedavė jokių vizitinių kortelių. 

— O kodėl klausi? — pasidomėjo Eimė. 

— Vakar kalbėjau su Džine ir ji pasakė, kad turime paimti visas 
mums siūlomas vizitines korteles. Ji kalbėjo taip, tarsi tai būtų labai 
svarbu. 

Eimė ir Zojė susižvalgiusios gūžtelėjo pečiais. 

— Atleisk, bet mes niekuo negalime padėti, — pasakė Eimė. — 
Rytoj eisime į miestą ir pažiūrėsime, ko čia galima rasti. Galji kolekcio- 
nuoja vizitines korteles? 

— Ne, — tarstelėjo Zojė. — Tikriausiai ji turi kokį nors pamišusį 
pacientą, kuris iš tų kortelių... 

— Gamina namelių muliažus, — paskubėjo pridurti Eimė, kol 
Zojė nesugalvojo kokios nors bjaurasties, kur būtų galima panaudoti 
korteles. 

— Taip, žinoma, — sutiko Zojė. — Einu gulti. Ar tu pirma nori į 
vonią? — pasiteiravo ji Feitos. 

— Jeigu neprieštarautum, norėčiau palįsti po dušu. 

— Cha! — šūktelėjo Zojė. — Vonioje norėtum praleisti kokią va- 
landą. Mačiau tuos įvairiausius kvapnius stiklainėlius, kuriuos atsiga- 
benai. 

— Tada per ilgai užtrukčiau, — atsakė Feita. — Aš tik nusiprau- 
siu po dušu ir... 

— Eik į vonią! — įsakmiu balsu paliepė Eimė. — Zojė dar nebaigė 
piešti mano sūnaus, be to, ji galės pasinaudoti mano vonios kambariu. 
Eik ir pasilepink. 

— Gerai, eisiu, — sutiko Feita ir išėjo. 

Kai kambaryje liko vienos, Zojė patraukė į virtuvę, o Eimė — jai 
iš paskos. 

— Tai apie ką norėtum su manimi pasikalbėti? — atidariusi šal- 
dytuvą ir išėmusi baltojo vyno butelį pasidomėjo Zojė. 

— O kodėl manai, kad noriu su tavimi kalbėtis? — plaudama 
vyno taures paklausė Eimė. 

— Pamelavai Feitai apie piešinį, kurio net nepradėjau, o dabar esi 
toje pačioje patalpoje, kaip ir aš. Ir čia daugiau nieko nėra. Na, tai ką 
norėjai pasakyti? 

— Nežinau, — tarstelėjo Eimė. — Tik tiek, kad Feitos pasakoji- 
mas mane nuliūdino. Kaip manai, kas iš tikrųjų atsitiko Taileriui? 

— Jis išvyko iš miestelio. Bent jau Feita taip sako. Jis gyveno 
tame miestelyje laukdamas, kol mylima moteris grįš iš koledžo namo, 
o kai grįžo, pamatė, kad ji nori kažko kito. Taigi Tajus pasielgė išmin- 
tingai ir išvyko. 

Eimė ištiesė Zojei taurę, kad ši jai įpiltų iš ką tik atkimšto butelio. 

— Nežinau, jos pasakojime buvo kažkas labai keista, kas manyje 
sukėlė nerimą. 

— Kalbi apie Edžio melą, apgaulę ir manipuliacijas? Betgi kaip tik 
taip elgėsi ir jo motina! 

— Taip, būtent dėl to man ir nemalonu. Vargšė Feita, — atsiduso 
Eimė pasiremdama į stalą ir ketindama gurkštelėti vyno. — Man jos 
labai gaila. Ji vis tiek sako, kad Edis buvo jos gyvenimo meilė, bet kaip 
taip galėtų būti? 

— Na, tai ką pasiūlytų tavo maža nesuteršta galvelė? Nuvesti ją 
pas kirpėją ir pagražinti? 

— Gal liausiesi? — atkirto Eimė, piktai žvilgtelėdama į Zoję. — 
Pro tavo užsispyrusios mergelės kiautą jau pradedu šį tą įžvelgti. 

— Tikriausiai aš esu tik išsigandusi maža mergytė, besislepianti 
po keliais grimo sluoksniais. 

— Ar taip tave apibūdino Džinė? 

Žojė nusišypsojo. 

— Taip, tiksli jos citata. 

Eimė pažvelgė į vonios kambario duris, už kurių girdėjosi tekan- 
čio vandens šniokštimas. 

— Norėčiau, kad galėtume ką nors dėl jos padaryti. Net sunku 
įsivaizduoti, kiek daug visko jai nutiko per pastaruosius metus. Kaž- 
kada ji buvo... 

— Stambiakrūtė raudonplaukė, — pasiūlė pagalbą Zojė. 

— Taip, stambiakrūtė geidulinga raudonplaukė, o dabar... — 
Eimė pažvelgė į Zoję. 

— Dabar ji suvargusi, nukamuota sena moteris, kuriai nėra nė 
keturiasdešimties. 

— Įdomu, kas nutiko jos motinai? 

— Mirė prieš daugelį metų, — atsakė Zojė. — Feita man sakė dar 
iki tau atvykstant. Galiu lažintis, kad toji sena žiežula mirė laiminga. 

— O kodėl ne? Ji pasiekė, kad vienintelė jos dukra ištekėtų už 
vyro nesveika širdimi ir... 

— Ir gautų beširdę, bet turtingą anytą. 

— Prisiekiu, savo vaikams leisiu vesti ką tik jie panorės, — pa- 
reiškė Eimė. 

— Tikrai? O kas, jeigu vienas iš tavo gražių koledže išsimokslinu- 
sių sūnelių grįš namo su į parankę įsikibusia peroksidine pusmoksle, 
išmesta iš mokyklos, ir pasakys, kad nori ją vesti ir dar įsivaikinti tris 
jos pavainikius? 

— Geras klausimas, — atsakė Eimė, pro langą žvelgdama į sodą. 
Buvo vėlu, ir ji norėjo eiti miegoti, bet nesiliovė galvojusi apie sujauktą 
Feitos gyvenimą. — Įdomu, ar mes galėtume rasti Tajų? 

— Mes? Nuo kada tu ir aš tapome „mes“? 

— Nuo tada, kai mano vyrą nupiešei kaip sekso dievaitį; jis toks 
ir yra. 

Zojė nusijuokė. 

— Galiu lažintis, kad iš tikrųjų jis geria ir vaikšto į kairę. 

— Ne, šitai tinka jo broliams. Jie turi po antrą ar trečią žmoną. O 
Stefanas yra tobulas. 

— O ar tai nėra nuobodoka? 

— Aišku, ne! — išpyškino Eimė, tada ištuštino taurę ir ją išplo- 
vė. — Man atrodo, rytoj kreipsiuosi į kokias nors tarnybas, padedan- 
čias rasti Žmones. 

— O ką žinai apie tą vyruką Tajų, kad tariesi galėsianti jį rasti? 

— Žinau vardą, miestą, kuriame jis augo, žinau, kad jo broliai iš- 
vyko į Aliaską. Manau, galiu sulipdyti pakankamai informacijos, kad 
ką nors išsiaiškinčiau. Gerai, einu miegoti. Iki pasimatymo rytą. 

Eimei išėjus Zojė kelias minutes pastovėjo virtuvėje, paskui nuė- 
jo į savo miegamąjį ir paėmė nešiojamąjį kompiuterį. Ji nesijautė pa- 

vargusi, nors buvo beveik vidurnaktis. Nuo tada, kai gulėjo ligoninėje, 
ji sunkiai užmigdavo ir tik retą naktį išmiegodavo ilgiau nei keturias 
valandas. Paprastai piešdavo, bet šiąnakt nutarė panaršyti internete. 
Įšilus kompiuteriui ir įsijungus belaidžiam internetui Zojė įsipylė dar 
vieną taurę vyno ir atsisėdo. 

— Na, pone Tajau Parksai, jeigu vis dar vadiniesi tuo pačiu var- 
du, aš tave rasiu, — žvelgdama į ekraną tarė Zojė ir pradėjo stuksenti 
klavišais. 


-—-——-I44-5R-42— | —+ I-II -— 


Eimė sapnavo. 

Ji gulėjo lovoje, tačiau lova buvo kitokia nei jos. Kūną slegian- 
čios antklodės atrodė sunkios ir jų buvo daug — suklotos viena ant 
kitos sudarė gal pėdos aukščio kaugę. Nepaisant daugybės antklodžių, 
jai šalo nosis. Įsirausė į antklodes stengdamasi palįsti visa. Kambarys 
buvo nešildomas. Eimė ištiesė koją ieškodama Stefano. Gal pavyktų jį 
įkalbėti įjungti termostatą. 

Po akimirkos ji atsisėdo. Berniukai! Jeigu jų kambarys šaltas, 
vadinasi, šaltas ir vaikų. Sėsdamasi į kažin ką kietą užsigavo galvą. 
Trindamasi pakaušį pasisuko ir nuleido ant grindų kojas, tačiau užuot 
atsirėmusi į švelnų miegamojo kilimą, pajuto kažin ką šiurkštų, ba- 
dantį padus. „Ir ko, po šimts, berniukai papylė ant kilimo, kol buvau 
Meine?“ — murmėjo Eimė braukdama ranka per lovūgalį ir ieškodama 
chalato, bet jo ten nebuvo. 

Kambaryje buvo taip šalta, kad iš burnos vertėsi garas. Pažvel- 
gusi į langą Eimė pamatė, kad stiklai briaunoti tarsi deimantas, o ne 
kolonijinio stiliaus, kokius juodu su Stefanu buvo išsirinkę statydami 
namą. Ką jie darė, kol jos nebuvo? 

Susinėrusi rankas ir mėgindama apsaugoti jas nuo šaltuko Eimė 
nužingsniavo šiurkščiu kilimu durų link. 

— Stefanai! — pašaukė atėjusi prie lovos iš jo pusės. Matė tik 
Stefano viršugalvį, daugiau nieko. — Stefanai! — garsiau pakarto- 
jo. — Kažkas nutiko krosniai. Reikia kam nors paskambinti. 

— Garantuotai jie puls važiuoti vidury nakties, — po nosimi su- 
murmėjo Eimė. Ji pastebėjo, kaip vyras krustelėjo, bet nė nepažvelgė 
iš po antklodžių. — Tie vyrai... — tyliai tarstelėjo ji ir nuėjo prie durų. 
Kambaryje buvo tamsu, tik pro langą krito mėnulio šviesa. Tačiau 
Eimė kambarį puikiai pažinojo, todėl jai nereikėjo degti šviesos. 

Priėjusi siekė varinės durų rankenos, tačiau pirštais užčiuopė 
keistą įrenginį, labiau panašų į daržinės skląstį nei į miegamojo durų 
rankeną. 

— Kas čia dedasi? — garsiai pratarė ji svarstydama, ką reikės pa- 
sakyti šeimos nariams, sumaniusiems tiek pakeitimų jai išvykus. 

Pyktelėjusi Eimė atšovė skląstį ir žengė į koridorių. Ten buvo 
tamsiau nei kambaryje. Kur naktinės lemputės, kurių ji buvo įren- 
gusi visame name? Žinojo, kad kartais berniukai naktį keliasi, todėl 
norėjo, kad jie matytų, kur eiti. Lemputės buvo su šviesai jautriais 
davikliais — užsidegdavo tik tada, kai sutemdavo, tačiau dabar jos 
nedegė. Eimė svarstė, ar tik nebus dingusi elektra; tikriausiai todėl ir 
krosnis neveikė. 

Ji skubiai žengė kelis žingsnius koridoriumi, pasukdama prie vy- 
riausiojo sūnaus durų. Ir vėl ištiesusi ranką prie rankenos pamatė, kad 
čia įtaisytas skląstis. Suraukusi kaktą, atšovė skląstį. 

Eimė kilstelėjo skląstį, bet dar neatidariusi durų pajuto, kaip ją 
sučiupo tvirta ranka. 

— Tavo vietoje to nedaryčiau, — jai virš galvos pasigirdo vyro 
balsas. Tas balsas buvo sodresnis nei Stefano, ir kalbėjo jis senamadiš- 
ku anglišku akcentu, tarsi iš senų nespalvotų filmų. 

— Stefanai? — kreipėsi į jį Eimė. — Ką darai? Paleisk mane, leis- 
kis žemyn ir pažiūrėk, kas nutiko krosniai. Čia kaip ledainėje, — tada 
ji vėl nusisuko, ketindama atidaryti duris. 

Ant jos rankos vyras uždėjo delną. 

— Ne, nedaryk. 

— Gal liausiesi! — stumdama jo ranką sušuko Eimė. 

— Aa, supratau. Tu ne ta, kas maniau esanti. Dabar matau, kad 
tu vienmarškinė. Tada eik. Gal vėliau užeisi ir į mano kambarį. 

— Nuostabu, — atsakė Eimė. — Namas kaip ledainė, o tau rūpi 
sekso žaidimėliai. Ar tik nebūsi apsiavęs tų absurdiškų odinių aulinių 
batų, kuriuos nusipirkai. 

— Aulinių? — pakartojo žmogus. — Eee, naje, mano aulinukai 
odiniai. 


Eimė nesusilaikė nenusijuokusi. 

— Stefanai, tavo laiko supratimas keisčiausias, koks tik gali būti. 
Nusileisk laiptais ir pažiūrėk, ar nebūtų galima patvarkyti krosnies. 
Pakelsiu berniukus ir paguldysiu į mūsų lovą. Eik, tik greičiau! 

Kelias minutes vyras tylėjo. 

— Tu pakvaišusi, moterie, — pratarė jis. — Tau sutriko protas. 

— Protas grįš, kai šiame name bus kiek daugiau nei dešimt 
laipsnių. 

Eimė išgirdo, kaip vyras sujudėjo, — buvo per tamsu, kad ji ką 
nors įžiūrėtų, — o paskui užsižiebė degtukas; jis uždegė ir iškėlė žva- 
kę. Eimė išpūtė akis pamačiusi, kad žvelgia ne į savo vyro, o į ne- 
pažįstamojo veidą. Jo plaukai buvo tiek tamsūs, kiek Stefanas buvo 
šviesus. Ant apykaklės krintantys ilgi juodi plaukai, tamsios akys, 
tankios blakstienos; antakiai juodi, savo forma panašūs į paukščio 
sparnus. 

Ji žengė žingsnį atgal, ranka prisidengusi naktinių marškinių iš- 
kirptę. 

— Kas tu toks ir ką veiki mano namuose? 

— Tavo namuose? — pakartojo vyras. — Manau, šeimininkas su 
tuo nesutiks. 

Apsisukdamas vyras pakėlė ranką, ir žvakės šviesa apšvietė laip- 
tus. Eimė pažvelgė per turėklus ir apačioje pamatė į smuklę panašią 
patalpą; tokių smuklių jie buvo matę Viljamsburge. 

Eimė atatupsta pasitraukė. Jis buvo toks pat aukštas kaip Ste- 
fanas, tik stambesnis, platesnių pečių ir jo išraiška nebuvo tokia ma- 
loni. 

— Nežinau, kas esi, kokį žaidimą sumanei, bet jei šią minutę ne- 
išeisi iš mano namų, pradėsiu rėkti ir paprašysiu, kad mano vyras iš- 
kviestų policiją. 

Žmogus irgi nuo jos pasitraukė. 

— Prašau, pasikviesk savo, ee, ką tokį? Aa, vyrą, mergužėle. Mes 
pasikalbėsime, — jis atmetė sunkų juodą apsiaustą, parodydamas ilgą 
sidabrinį kardą, kybantį makštyje prie juosmens. 

Eimė prisiminė visus baisiausius laikraštyje skaitytus praneši- 
mus apie kraupius nusikaltimus. 

— Prašau, tik nieko nedaryk mano vaikams, — sušnabždėjo ji 
manydama, kad nepažįstamasis jau spėjo juos sužeisti. 

Iš siaubo išpūtusi akis, besidaužančia širdimi ji užkišo už nuga- 
ros ranką, ketindama atidaryti duris į sūnaus kambarį. Vienu mikliu 
judesiu atšovė skląstį, įbėgo į miegamąjį, paskui užtrenkė duris ir į jas 
atsirėmė. Neišmanė, ko griebsis, jei vyras veršis į kambarį; niekaip ne- 
išlaikytų užremtų durų. Tačiau pamačiusi, kad niekas nesilaužia, Eimė 
susirūpino vieninteliu dalyku — kaip rasti sūnų ir išgabenti jį iš namo. 
Jie jau buvo surengę pratybas, kaip elgtis kilus gaisrui; spintelėje po 
langu Eimė laikė sulankstytas virvines kopėčias. 

Ji pribėgo prie lovos. 

— Deivi? — neramiai sušnabždėjo Eimė. — Kelkis, greičiau kel- 
kis. Tau reikia bėgti iš šio namo. Skubiai. 

Berniukui nė nekrustelėjus, ji nutraukė antklodę ir ištiesė ran- 
kas, norėdama jį pažadinti. 

— Oi, koks malonus netikėtumas. Eikš, meilute, — pasigirdo 
vyriškas balsas, ir akimirksniu Eimė pasijuto esanti traukiama į lovą 
dviejų stiprių rankų. Vyras dvokė taip, tarsi nebūtų prausęsis ištisus 
metus; dabar Eimę ne tik krėtė baimė, bet dar ir supykino. 

— Paleisk mane, — sušuko spirdama; deja, ji nieko nepešė, tik 
naktiniai marškiniai atsismaukė aukščiau kelių. 

— Visai tokie, kaip man patinka, — pasakė vyras uždėjęs ranką 
jai ant kelio ir siekdamas vis aukščiau. Jo burna atsidūrė visai prie pat 
Eimės veido; iš burnos dvokė kaip iš srutų duobės. 

— Liaukis! — sušuko Eimė kiek įmanydama garsiau, bet jos balsą 
nuslopino vyro ranka, veidas ir visas ant jos besiropščiantis kūnas. 

Po akimirkos kažkas nubloškė nuo jos žmogystą, ir Eimė išgirdo, 
kaip įsibrovėlis trenkiasi į sieną. 

— Stefanai! — kalbėjo Eimė, tiesdama į jį rankas. — Kažkoks 
siaubas! Jis norėjo... Berniukai! Mūsų sūnūs! Turime juos rasti. 

— Nežinau, kas tas Stefanas, — tarė žmogus. — Taip pat nepa- 
žįstu ir įsibrovėlis sūnų. Nežinojau, kad turi vyrą. 

Kalbėjo tamsiaplaukis vyriškis. Eimė matė jo veidą, apšviestą pro 


langą krintančios mėnulio šviesos. 

— Tu! — riktelėjo ji. — Ką padarei mano vyrui ir vaikams? 

Žmogus stovėjo tiesus kaip styga, o anoji žmogysta dejavo kampe. 

— Jeigu nenori, kad likusią naktį jis tau palaikytų draugiją, siū- 
lau grįžti į savo lovą. Galbūt rytoj tavo protas bus šviesesnis. 

Eimė klestelėjo ant lovos ir sutrikusi žvelgė į vyrą. Lova buvo 
minkšta, Eimė kone paskendo čiužinyje. 

— Nežinau, kas esi, apie ką kalbi. Čia mano namai, gyvenu čia su 
savo vyru ir dviem sūnumis. Ką tu jiems padarei? 

Net kambarį skandinusioje tamsoje ji įžiūrėjo, kaip vyras purto gal- 
vą ir perverčia akis. Po akimirkos jis pasilenkė ir paėmė ją ant rankų. 

Eimė mėgino išsivaduoti. 

— Jeigu nenurimsi, išmesiu; galiu patikinti, kad grindys labai 
kietos. 

Eimei baigus blaškytis, žmogus nunešė ją koridoriumi, paskui — 
pro kambario, kuriame ji nubudo, duris ir numetė ant lovos. 

Eimei nukritus pasigirdo šaižus klyksmas, iš po antklodžių kyš- 
telėjo moters galva. 

— Kas čia, po velnių, darosi? — purslodama ir vaduodamasi iš 
antklodžių šūkavo moteris. — Oi, čia jūs, pone. Ar jums ko nors rei- 
kia? — kalbėdama ji koja baksnojo Eimę, mėgindama nusimesti ją nuo 
kelių. 

Žvakei prie lovos uždegti vyras pasinaudojo titnagu ir skiltuvu. 

— Taigi, reikia, — atsakė jis. — Laikyk savo seserį lovoje, nebent 
norėtum nusamdyti ją dirbti savo vyrams. 

— O kodėl ne? — pritarė moteris. — Iš jos menka nauda. Ji sil- 
pna, ne kažin kokio protelio. Tėvas ja labai nusivylęs. 

Eimė liovėsi priešintis baksnojimams ir įsižiūrėjo į moterį. Toji 
buvo graži, bet labai nevalyva. Tamsūs plaukai atrodė seniai trinkti, ka- 
klas purvinas. Bet užvis blogiau buvo jos žvilgsnis, kuriuo varstė vyriš- 
kį — tame žvilgsnyje atsispindėjo grynas, pats atviriausias geismas. 

— Gal galėčiau būti jums kuo nors naudinga, — siūlydamasi pa- 
klausė moteris. 

— Ne, ne šįvakar. Tik prilaikyk seserį kambary. Jeigu reikia, pri- 
rišk prie lovos. 

— Mmm, — tyliu balsu sumurkė moteris. — Man tikriausiai pa- 
tiktų būti pririštai prie lovos. 

Eimė viptelėjo, girdėdama tokią tiesmuką kalbą, ir pasisuko į vy- 
riškį, bet tamsiame jo veide neįžvelgė jokios užuominos, ką jis galvoja. 
Eimė manė, kad jis yra Stefanas, o iš tikrųjų buvo kitaip. Jis atrodė 
panašus į Stefaną, bet... 

— Tu atrodai kaip Zojės piešinyje, — pratarė Eimė. — Tu esi la- 
bai panašus į Stefaną. 

— Nesu tavo vyras, — atsakė vyriškis, o jo balsas buvo daugiau 
linksmas nei piktas. 

— Taijau tikrai ne, — užsimodama kumščiu ir trenkdama Eimei 
per alkūnę pasakė tamsiaplaukė moteris. 

Eimė krito ant sunkių antklodžių ir susiėmė už rankos. 

— Skauda! 

— Ir gerai, turi skaudėti, — atsakė moteris, nenuleisdama nuo 
vyro akių. Jai pradėjus ropštis iš lovos, vyriškis pasitraukė atatupstas, 
aiškiai norėdamas dingti iš kambario. 

— Tai aš ir eisiu, — tarė vyriškis atidarydamas duris ir išeida- 
mas. 

Eimė liko sėdėti vis dar pernelyg priblokšta paskutinių minučių 
įvykių, kad suvoktų, kas čia vyksta. Ji atsisuko į šalia lovoje esančią 
moterį. 

— Mano vardas Eimė Henford, atrodo, aš... Tiesą sakant, aš ne- 
žinau, kas atsitiko, bet man reikia rasti savo vyrą ir vaikus. Jeigu ga- 
lėtumėte... 

Daugiau ji nepasakė nė žodžio, nes moteris trenkė kumščiu jai į 
veidą. Eimė krito į patalus, o ranka palietusi nosį suprato, kad ši kru- 
vina. 

— Tu esi kvaiša mano sesuo! — tiesai į akis sucypė moteris. — 
Neturi jokio vyro ir jokių vaikų. Neturi jokių vyrų! Supranti? Vyrai 
priklauso man. Ypač ponas Hotornas. Jis yra mano, o ne tavo, todėl 
nesekiok paskui jį, mėgindama pasiguldyti į lovą. Supranti, ką sa- 
kau? 


— Kuo puikiausiai, — atsakė Eimė. Ji ieškojo dėžutės su popie- 


89 


JUDE DEVERAUX 


rinėmis servetėlėmis, bet niekur jos nematė. Kadangi dabar kraujas 
tekėjo per visą ranką, čiupo pilką medžiagos skiautę ir prisispaudė prie 
nosies. 

— Pati ir skalbsi, tik jau ne aš, — burbėjo moteris. 

Eimė susivokė laikanti paklodės kampą. 

— Esu tikra, kad būsiu pirma, — pasakė ji džiaugdamasi, kad su- 
bjaurota nosis apsaugos nuo mėginimų teisingai išsiaiškinti jos pasta- 
bą. Eimė nenorėjo gauti dar. 

Moteris užpūtė žvakę. 

— O dabar leisk pamiegoti. 

— Su džiaugsmu, — sumurmėjo Eimė ir atsigulė šalia moters. 
Dabar ji jau buvo nusprendusi, kad iš tikrųjų yra namuose, kad sap- 
nuoja, taigi kuo greičiau vėl užmigs, tuo greičiau nubus ir kartu su Ste- 
fanu gardžiai pasijuoks iš tokio absurdiško sapno. 

O galji nubus Meine ir sapną papasakos?.. Ji nusišypsojo... nau- 
joms savo bičiulėms. Tokio išties siaubingo sapno sūkury ši mintis pa- 
sirodė labai maloni, o Eimė tikėjo gražiomis mintimis. 

Ji užsimerkė ir atsidavė prisiminimams apie dieną, kai jiedu su 
Stefanu ir berniukais lankėsi zoologijos sode. Ta diena buvo labai šau- 
ni. Po minutėlės nosis liovėsi kraujuoti, Eimė užmigo. 


--- TAR 5 41455 


— Kas tau nutiko? — paklausė Zojė, vos tik kitą rytą Eimė įžengė 
į virtuvę. 

Zojė sėdėjo prie virtuvės stalo; priešais buvo padėta tuščia lėkštė, 
o ant kelių ji laikė eskizų bloknotą. Feita stovėjo prie kriauklės ir plovė 
indus. 

Eimė atidarė šaldytuvo dureles ir išsiėmė ledukų padėkliuką. 

— Tikriausiai besiversdama į naktinį stalelį užsigavau nosį. Bent 
jau taip man atrodo, taip galėčiau viską paaiškinti. Ar tikrai taip bai- 
siai atrodo? — Eimė suvyniojo ledukus į pašluostę ir prisiglaudė prie 
sumušto veido. 

— Siaubingai, — tarstelėjo Zojė. — Viena veido pusė... 

Feita uždėjo Zojei ant peties ranką. 

— Ji visą naktį nemiegojo, todėl neklausyk jos. Gerai atrodai. 
Truputis grimo ir... 

— Plastinės chirurgijos meistro prisilietimų, — įsiterpė Zojė. 

— Neversk manes juoktis, — perspėjo Eimė. — Man skauda visą 
veidą. Iškruvinau Džinės paklodę, jau sukišau į skalbyklę, bet nema- 
nau, kad dėmes pavyks išskalbti. — Eimė žvelgė į Feitą. — Gal galėtu- 
me šiandien nupirkti naujų paklodžių? 

— Žinoma, — priimdama kvietimą sutiko Feita. 

Eimė žvelgė į moterį. 

— Šiandien lyg ir kitaip atrodai? 

— Ji atrodo penkeriais metais jaunesnė, tiesa? — įsiterpė 
Zojė. — Iškart pastebėjau. O štai tu atrodai taip, lyg būtum boksavu- 
sis du raundus. 

Eimė pažvelgė į netoliese kabantį veidrodį. Vos atsikėlusi ji neką 
tenuveikė, tik dirsčiojo į atspindžius veidrodžiuose, bet kiekvieną kar- 
tą pasijusdavo kaip pralaimėtoja. 

— Manyčiau, reikėtų nuvežti tave pas gydytoją, — pasiūlė Fei- 
ta. — Gali būti, kad tau lūžo nosis. Kodėl susitrenkusi nerėkei? Aš jau- 
triai miegu, būčiau išgirdusi. 

Eimė atsisėdo prie virtuvės stalo ir atsargiai palietė nosį. 

— Tiesą sakant, aš rėkiau, bet mane išgirdo tik vienas vyras. 

— Vyras? — Feita ir Zojė sužiuro į Eimę. 

Eimė paėmė Zojės eskizų bloknotą ir atvertė ties ta vieta, kur 
buvo nupieštas Stefanas; Stefanas Tamsusis, tarė ji sau. 

— Jis. Sapne jis išgirdo mane. 

— Tu sapnavai mano vyrą? — paklausė Zojė. — Nesu įsitikinusi, 
ar tai teisėta. Manau, jeigu jau aš sukūriau, jis ir yra mano. Savo kąsnį 
tu jau turi, todėl nesigviešk manojo. 

— O ką sapnavai? — rimtu veidu paklausė Feita, sėsdamasi prie- 
šais Eimę. — Ar tai jis trenkė? 

Eimė pažvelgė į abi moteris ir suprato, kad dabar jos nejuokauja. 

— Ne ne, dešimt kartų ne, — atsakė ji. — Tas vyras man ne- 
trenkė. Joks vyras, nei sapne, nei gyvenime, nėra manęs mušęs, todėl 
galite į mane taip nežiūrėti. Man žiebė sesuo — sesuo, kurią sapne 
turėjau; su ja miegojau vienoje lovoje. 

Minutėlę moterys tylėjo, paskui Feita pratarė: 

— Kol dar nepradėjai pasakoti, išimsiu kiaušinius. 

Eimė sudejavo. 

— Ne, tikrai, nėra ko pasakoti, tai buvo tik kvailas sapnas. Esu 
tikra, kad kvailų sapnų pasakojimas nėra Džinės terapijos dalis. 

— Gal juokauji? Jai patinka sapnai, — atsakė Zojė. — Buvau nu- 
ėjusi taip toli, jog norėdama Džinę palinksminti juos tiesiog prasima- 
nydavau. Man patikdavo stebėti, kaip mikliai ji rašo norėdama spėti 
viską užfiksuoti. 

Feita baisėdamasi pažvelgė į Zoję. 

— Ir tau dar neaišku, kodėl teismas paskyrė psichologo konsul- 
tacijas, — tai pasakiusi Feita vėl pažvelgė į Eimę. — Net jei Džinė ne- 
galėtų pakęsti sapnų, manau, galiu kalbėti už mus abi ir pasakyti, kad 
norėtume išklausyti, kaip sapne gulėjai vienoje lovoje su seserimi ir 
tuo vyru. 


— Jis su mumis negulėjo. 

— Aaa... — vienbalsiai nutęsė Zojė ir Feita; jos atrodė tokios nu- 
sivylusios, kad Eimė prapliupo juoktis, tačiau nuo juoko ėmė skaudėti 
sumuštą veidą, todėl netrukus liovėsi. 

— Gerai, — sutiko Eimė, — papasakosiu, bet tikrai neišgirsite 
nieko labai įdomaus. 

Eimė nusišypsojo. 

— Kvaiša. Štai kaip mane nuolat vadino sesuo. Manau, ji manęs 
nuoširdžiai nekentė. 

— Visos seserys vienodos, — tarė Feita mušdama į dubenį kiau- 
šinius. 

— Tujau antrą kartą mini bjaurius dalykus, kalbėdama apie sese- 
ris, — pasakė Eimė. — Kodėljas taip koneveiki? 

— Kai mirė mama, sužinojau, kad dar anksčiau tėvas buvo vedęs 
ir turėjo dvi už mane vyresnes dukras. Žodžiu, kai jos išgirdo, kad ište- 
kėjau už turtingo vyro, abi ėmė prieš mane šiauštis. 

— Ar jos įsikraustė į tavo lovą ir puolė muštis? — pasidomėjo 
Zojė. 

— Ne. 

— Tada verčiau paklausykime Eimės pasakojimo, — pasiūlė 
Zojė. 

Tiesą sakant, Eimė sutiko papasakoti sapną vildamasi, kad išsipa- 
sakojusi galės išmesti jį iš galvos. Nors dabar ji nemiegojo, nors švietė 
saulė ir visi gyveno dvidešimt pirmame amžiuje, sapnas vis dar atrodė 
pernelyg tikroviškas. 

— Įdomu, — pratarė Zojė, Eimei baigus pasakoti. — Manyčiau, 
kad viską susapnavai po to, kai susitrenkei nosį. Tai buvo istorija, tu- 
rėjusi padėti paaiškinti nelaimingą atsitikimą. 

— Tikriausiai, — sutiko Eimė nudūrusi akis į javainių dubenė- 
lį. — Bet aš niekada nesu sapnavusi sapno, kuriame būčiau užuodusi 
kvapus. Dar dabar užuodžiu bjaurų to vyro burnos tvaiką. Fui! 

— O kaip tavojo didvyrio burnos kvapas? — paklausė Feita. 

— Didvyrio? Aa, tu kalbi apie... 

— Apie aukštą tamsiaplaukį gražų pusdievį, — įsiterpė Zojė. 

— Vargu ar galima jį taip apibūdinti, — atsakė Eimė pakeliui prie 
kriauklės, ketindama išplauti dubenėlį. — Ką mes šiandien veiksime, 

išskyrus tai, kad eisime pirkti paklodės? — atsigręžusi Eimė pažvelgė į 
moteris, tačiau nei Zojė, nei Feita nieko neatsakė. 

— Ar aš ko nors nežinau? — vėl paklausė Eimė. 

— Tiesą sakant, šiandien Feita norėtų nueiti pas kirpėją, nusi- 
kirpti plaukus ir nusidažyti juos liepsnos raudonumo spalva. 

— Tikrai? — išpūtė akis Eimė. 

— Pamaniau, kad galėčiau, — droviai atsakė Feita. — Na, turėjau 
galvoje trumpą šukuoseną, o ne liepsnos raudonumo spalvą. 

— Gerai, nuostabu. O ką veiksi tu, Zoje? 

— Piešiu eskizus, — atsakė toji įsitvėrusi bloknoto. — Turiu šį tą 
sumaniusi; norėčiau pasivaikščioti pakrante ir pasirinkti idėjų. 

Eimė norėjo protestuoti, kad moterų planuose neatsirado vietos 
jai, bet iš tikrųjų norėjo pabūti viena. Norėjo nueiti į knygyną, kurį 
matė vakar. Eimė pažvelgė į Zoję. 

— Ar tikrai tu visą naktį nemiegojai? 

— Aišku, dažnai nemiegu. 

— Kai atsikėliau, ji tebesėdėjo prie kompiuterio, — pasakė Fei- 
ta. — Gal tau dieną vertėtų nusnausti. 

Eimė klausiamai pažvelgė į Zoję, ir ši paskubomis linktelėjo tarsi 
sakydama, kad sėdėjo prie kompiuterio ir naršė internete, ieškodama 
kokios nors informacijos apie Tajų. Jos akys bylojo, kad kai ką rado, 
tačiau iš žvilgsnio galėjai nuspėti, jog tos žinios nėra labai geros. 

— Na, — pratarė Eimė, — o aš tikriausiai eisiu paieškoti Džinei 
paklodės, paskui pasižvalgysiu po miestelį. 

— Vakar jau du kartus viską apžiūrėjome, — atsiliepė Feita. 

— Gal rytą pasėdėsiu tame knygyne, kurį matėme. Prisimeni? 
Alėjos gale, prie picerijos. 

Feita nusigręžė, o Eimė pažvelgė į Zoje, kuri jai linktelėjo. Ji su- 
prato Eimės užuominą, kad jiedvi turėtų susitikti knygyne, kur Zojė 
galėtų papasakoti, ką sužinojo apie buvusį Feitos bičiulį. 

— Gerai, — tarstelėjo Eimė. — Turbūt jau eisiu, baigsiu rengtis. 
Ar susirinksime čia papietauti? Gal mums vertėtų ką nors pasiga- 
minti? 

— Moku gaminti visai gardų vyno desertą, — pasakė Feita. — 
Manau, rasiu kur nors neblogo vyno? 

— Gali gaminti ir iš Marsala, — patarė Eimė. 

— Gelbėkit, — sudejavo Zojė. — Pakliuvau tarp dviejų namų šei- 
mininkių. 

— Ką valgai, kai būni namuose? — paklausė Eimė. — Ar tu ne- 
gamini? 

— Aš ne tik negaminu, aš neturiu namų. 

— Ką? — nesuprato Feita. 

— Po avarijos pragyvenimui užsidirbu piešdama turtingų žmo- 
nių ir jų vaikų portretus. Nuo trijų iki šešių mėnesių apsistoju kokiame 
nors dvare ir piešiu šeimos akvareles bei pasteles. Tapau visos šalies 
turtingiausių žmonių „privaloma būtinybe“. 

Visa tai moteris pasakė tokiu tonu, jog nekilo abejonių, kad šitai 
absurdiška; Feita ir Eimė nusišypsojo. 

— Jeigu niekada nesėdi vienoje vietoje, kaip tada susitikinėji su 
Džine? — pasidomėjo Feita. 

— Yra kompiuteris. Vaizdo, garso technika, namų darbai. 

— Naudojiesi nuotolinėmis psichologės konsultacijomis? 

— Taip, žinoma, — atsakė Zojė. — Ir kas čia bloga? 

— Nieko. Tik kartais pasijuntu labai sena. 

Ji išėjo iš virtuvės ir pasuko į savo kambarį. Prieš išeidama iš na- 
melio dar išėmė iš skalbyklės paklodę ir pamatė, kad dėmės liko. Tiek 
kraujo niekada neišskalbsi. ) 

Perkėlusi paklodę į džiovintuvą, Eimė vėl ėmė galvoti apie sapną. 
Viską papasakojo kitoms, bet iš tikrųjų tas sapnas ją labai nuliūdino. 
Paprastai įsibėgėjus dienai sapnai išblėsta. Žmogus gali nubusti vis dar 
pusiau sapnuodamas, bet jam valgant pusryčius vaizdiniai dažniausiai 
jau būna išblėsę. 

Tačiau apie šį sapną taip nepasakytum. Dabar Eimė jį prisiminė 
dar ryškiau nei savo šeimos narius. Rytą paskambino Stefanui ir dar 
spėjo „nučiupti“ jį namie, iki išvykstant į žygį. Su abiem sūnumis ji 
pakalbėjo kokias tris minutes — jie taip džiaugėsi būsimu žygiu, kad 
sunkiai besusikaupė. Prie telefono priėjus Stefanui, pirmiausia Eimė 
paklausė, ar savo genealoginiame medyje vyras nepažįsta kokio nors 
giminaičio, pavarde Hotornas. 

— Nė nenumanau, — atsakė Stefanas. — Kodėl tau šovė į galvą 
toks klausimas? 

— Sapnavau keistą sapną; jame dalyvavai ir tu, tik buvai vardu 
Hotornas, — meluodama ji sukryžiavo pirštus. 

— Tikrai? — nusistebėjo Stefanas. — Įdomu. Grįžusi turėsi pa- 
pasakoti. 

Trumpai patylėjęs Stefanas paklausė: 

— Ar kas ne taip? 

— Ne, visai ne, manau, susiradau porą draugių. 

— Draugių? Kai paskutinį kartą su tavimi kalbėjausi, sakei, kad 
viena jų yra gotė, o kita — senmergė. Norėjai išskristi pirmu pasitai- 
kiusiu lėktuvu. 

— Žinau, bet viskas pasikeitė. Feitai teko labai sunki dalia, o 
šiandieną ji eina kirptis plaukų. 

— Štai dabar kalba tikroji mano Eimė, — sukikeno Stefanas. — 
Įkalbėjai ją pasigražinti. 

— Neįkalbinėjau, — atsakė Eimė nepatenkinta dėl Stefano pas- 
tabos. Tarsi ją domintų tik drabužiai ir gražinimasis. — Zojė įkalbėjo. 

Stefanas ir vėl pritilo. 

— Mieloji, ar tikrai gerai jautiesi? 

— Gerai, — atsakė Eimė. — Tikrai gerai. O kaip tu ir berniukai? 

— Mes irgi puikiai. Vakar vakare buvo atėjęs tėtis; visi žiūrėjome 
televizorių, sporto programą. 

Stefanui daugiau nieko nepridūrus, Eimė suprato, kad dabar jos 
eilė paklausti, ar Luisas nerūkė kambaryje, ar jie nestatė drėgnų alaus 
skardinių ant medinių baldų, ar surinko visus picų, kurias neabejoti- 
nai valgė, trupinius. Tačiau Eimė nieko neklausinėjo. Labai aiškiai ji 
galėjo mąstyti tik apie vieną dalyką — apie savo sapną. 

— Man neatrodo, kad tau viskas gerai, — pratarė Stefanas. — Ei! 
Man šovė mintis. Kodėl man nepakvietus kartu stovyklauti tavo ir 
mano tėčių? Tada galėčiau atvykti pas tave. Jau šįvakar atskrisčiau... 

— Ne! — šūktelėjo Eimė ir giliau įkvėpė. Ji mažiausiai norėjo, 
kad vyras pamatytų tokį jos veidą, tačiau buvo ir dar kažkokia priežas- 
tis. Jai patiko būti vienai ir... — Ne, tikrai nereikia. Turiu susitvarkyti 
pati. Turiu padaryti tai, ko iš manęs tikimasi. 

— Ko tikimasi? — nesuprato Stefanas. — Eime, kas ten vyksta? 

— Nieko. Tikrai nieko. Tik... Net nežinau, čia įdomu. Klausyk, tu 
geriau keliauk su berniukais. Jie niekada man neatleistų, jei sužlugdy- 
čiau žygį. 

— Žinoma, — iš lėto atsakė Stefanas. — Bet, Eime, jei tik tau ko 
nors reikia, žinok, esu pasirengęs tau padėti. Juk žinai, ką? Ir dar žinai, 
kad tave myliu, taip? 

— Taip, žinoma, — skubiai atsakė Eimė ir padėjo ragelį. Ji susi- 
vokė nepasakiusi, kad irgi jį myli, ir jau ketino skambinti antrą kartą, 
bet taip ir nepaskambino. Geriau tegul ramiai keliauja į žygį, kurio jie 
taip laukė. Į žygį be jos. 

Eimė greitai apsirengė, per penkiolika minučių padarė viską, kas 
įmanoma, kad paslėptų sumušimus, ir anksčiau už kitas išėjo iš vasar- 
namio. Jai buvo šovusi mintis, ir norėjo įgyvendinti sumanymą. Keti- 
no išsiaiškinti, gal pavyktų ką nors rasti apie anglą, pavarde Hotornas. 
Žinoma, būtų protinga likti namelyje ir paieškoti internete, tačiau ją 
kažkas traukte traukė į mažąjį knygynėlį. 

Pravėrus knygyno duris, sutilindžiavo varpelis, ir Eimė nusišyp- 
sojo. Knygynas buvo visai kaip iš senų filmų; Eimė to ir tikėjosi; visur 
riogsojo kalnai knygų. Lentynos, kėdės ir stalai — viskas nukrauta 
knygomis. Eimė matė, kad po knygomis slepiasi antikvariniai baldai. 
Ji nusišypsojo pamaniusi, kad iš knygyno interjero galima spėti, jog 
tada, kai juos čia atgabeno, baldai buvo visai nauji. 

— Ar galiu kuo padėti? 

Eimė atsigręžė ir išvydo žilaplaukį žmogų; jo laikysena buvo tokia 
tiesi, jog galėjai pamanyti, kad jis visą gyvenimą buvo kariškis. 

— Ieškau ko nors apie Anglijos istoriją... sakyčiau, aštuonioliktas 
amžius, Viljamsburgo laikai. Man įdomu asmeninės istorijos, ne kara- 
liai ir karalienės. 

— Manau, turime, ko jums reikia, — atsakė žmogus, žingsniuo- 
damas į knygyno galą. 

Jis nuvedė Eimę į kambarį, įrengtą taip, tarsi tai būtų kabinetas 
kažkieno namuose. Kambaryje švietė nišoje įstiklintas langas, o po juo 
stovėjo minkštasuolis su pustuziniu senų pagalvėlių. Kampe dunksojo 


97 


JUDE DEVERAUX 


didelis patogus krėslas, o virš jo kabojo varinė skaitymo lemputė. Ka- 
vos staliukas kambario viduryje buvo nukrautas knygomis; šalia padė- 
ti akiniai skaityti. 

— Štai, — tarė žmogus. — Manau, paieškojusi šiame skyriuje, 
rasite, ko jums reikia. 

Skimbtelėjo durų varpelis. 

— Oi, jei neprieštarausite, eisiu pažiūrėti. Neskubėkite, — kalbė- 
jo žmogus. — Būkite, kiek tik jums prireiks. 

— Taip, dėkoju, — atsakė Eimė; senukas išėjo į pagrindinę kny- 
gyno patalpą. 

Eimei patiko senų knygų kvapas ir nuo tūkstančių tomų svorio 
įlinkusios lentynos. Priėjusi prie tolimiausios sienos pradėjo skaityti 
pavadinimus. Lentynose buvo sudėtos knygos apie viduramžių istori- 
ją. Tačiau sapne ji gyveno vėlesniu metu. 

Apsisukdama pažvelgė pro langą. Už knygyno žaliavo pieva, pilna 
lauko gėlių; jas gražiai apšvietė saulė. 

Vėl nužvelgusi kambarį Eimė pagalvojo, kaip labai jai visa tai pa- 
tinka. Stefanas dažnai kartodavo, kad ji yra perskaičius tiek daug isto- 
rinių romanų, jog ir pati turėtų pradėti rašyti. 

— Galir turėčiau, — sušnabždėjo Eimė, skaitydama knygų pava- 
dinimus. 

Visą valandą patenkinta kuitėsi tarp knygų, traukdama vieną po 
kitos, apžiūrinėdama, o paskui vėl kišdama atgal į vietą. Nors knygy- 
nas buvo nedideliame Meino miestelyje, jo savininkas turėjo išties so- 
lidžią kolekciją apie Anglijos istoriją nuo normanų Anglijos užkariavi- 
mo iki seserų Mitford*. 

Žvelgdama į knygas Eimė pamanė, kad tokią kolekciją — ir tokį 
kambarį — norėtų turėti savo namuose. Norėjo viską paimti ir perkel- 
ti į savo namus. 

Būtų puiku turėti savo vasarnamį, svajojo ji. Praėjusią vasarą Stefa- 
nas kažką panašaus užsiminė — žadėjo pastatyti nameliuką sodo gale. 

— Kodėl turėčiau jo norėti? — tada paklausė Eimė. 

— Kad galėtum nuo mūsų pabėgti, — atsakė Stefanas. 


* Tikriausiai autorė turi galvoje rašytojas Nensę ir Džesiką Mitford, kūrusias XX a. — čia 
ir toliau vertėjos pastabos. 

— Nenoriu nuo jūsų bėgti. Jūs trys — visas mano gyvenimas. 

Po šių žodžių Stefanas tik suraukė kaktą — Eimė nesuprato ko- 
dėl. O šiandien tarėsi supratusi. Gal ji pernelyg lindo į akis? Gal per 
daug nurodinėjo? Juos savinosi? Buvo per didelė egoistė? Stefano tė- 
vas retai juos lankydavo, sakydavo, kad Eimė įvedusi per daug prakeik- 
tų taisyklių. Jam svarbiausia — puikiai praleisti laiką, o ne vykdyti 
kieno nors nurodymus. 

Pirmą kartą per šias dienas Eimė pagalvojo apie prarastą kūdikį. 
Arji liūdėjo dėl kūdikio, ar todėl, kad nepavyko įgyvendinti planų? 

Suraukusi antakius, rankose laikytą knygą padėjo į lentyną. Vir- 
šuje matė storus tomus, tačiau neįstengė jų pasiekti. Apsidairiusi pa- 
matė suolelį kampe; atsinešusi pasilypėjo ant jo, bet norėdama pasiek- 
ti viršutinę lentyną turėjo dar pasistiebti. 

Viršuje buvo sukrautos knygos genealogijos tematika — kaip 
rasti savo protėvius ir panašiai. Eimės tai nesudomino, ir ji jau keti- 
no nulipti, tačiau akis užkliuvo už vienos pavardės. Ant nedidukės, ne 
daugiau nei pusės colio storio knygos nugarėlės, buvo užrašytas vie- 
nintelis vardas. Eimė įskaitė tik „otornas“, tačiau to pakako, kad būtų 
sužadintas susidomėjimas. Pasistiebusi ant pirštų galiukų, ji siekė 
knygos. Vos prisilietusi, prarado pusiausvyrą ir nukrito. 

Dribtelėjusi ant grindų užsidengė rankomis galvą manydama, 
kad dabar ant jos užgrius visa lentyna, bet taip nenutiko. Atvirkščiai, 
knyga, kurią ji mėgino pasiekti, šlumštelėjo tiesiai į skreitą. 

— Tiesiai į dešimtuką, — garsiai tarė Eimė, atsiversdama knygą. 
1838-aisiais išleista knyga pavadinta „Hotornų šeimos istorija, papa- 
sakota to, kuris viską žino“. 

Akimirką Eimė sėdėjo spoksodama į titulinį puslapį, paskui pa- 
kilo, nuėjo prie lango, atsisėdo ant suolo ir pradėjo skaityti. Pro langą 
krito skaisčios, ryškios saulės spinduliai; Eimė skaitė tarsi pakerėta. 


— Štai kur tu! — žvelgdama į Eimę tarė Zojė. 
Eimė pakėlė akis ir sumirksėjo. Zojė vilkėjo lietpaltį, jai nuo pečių 
ritosi lietaus lašai. 

— Visur tavęs ieškojau. 

— Aš čia jau... — Eimė dirstelėjo į laikrodį. Beveik trečia valan- 
da.— Jergutėliau, sėdžiu čia jau ištisas valandas. Ką tik baigiau skaity- 
ti neįtikėtinai įdomią knygą. Atrodo, radau žmogų, kurį sapnavau. 

— Nepamiršk, kad turi savo gražuoliuką. O aš turiu tik įsivaiz- 
duojamą. Ar pietavai? 

— Ne, — atsakė Eimė, ropšdamasi nuo suolo. — Čia buvo be galo 
malonu, pro langą krito saulės spinduliai; visai praradau laiko pojūtį. 

— Saulės spinduliai? Gal išprotėjai? Ištisas valandas pliaupia lie- 
tus. Jeigu ir toliau taip pils, pakils vandenyno lygis. 

Eimė pažvelgė pro langą; taip, tikrai lijo. Be to, pro langą paste- 
bėjo už kelių pėdų stūksantį bjaurų iš akmenų sumūrytą sandėlį, o ne 
pievą, pilną lauko žiedų, kuriais ji grožėjosi kartkartėmis pakeldama 
akis nuo knygos. 

— Ar viskas gerai? — nekantravo Zojė. 

— Žinoma, — atsakė Eimė, vis dar mirkčiodama iš netikėtumo. 
Neatsipeikėdama nuo knygos palikto įspūdžio, nesupaisydama taip 
keistai prapliupusio lietaus, ji pajuto, kaip ima svaigti galva. 

— Feita nori, kad visos kartu išgertume arbatos kažkokioje kavi- 
nukėje maždaug už pusmylės nuo čia. Turėsime klampoti per purvą. 
Juokingai atrodai. 

— Žinau, — atsakė Eimė. — Esu tikra, kad nusitrynė visas gri- 
mas. 

— Ne, beveik nieko nesimato. Tiesiog... — ji nutilo, o paskui gūž- 
telėjo pečiais. — Per ilgai susitikinėjau su Džine; dabar visur per daug 
visko įžiūriu. Tai nori eiti ar ne? 

— Taip taip, noriu, — Eimė atsivertė knygos galą, norėdama pa- 
žiūrėti, ar užrašyta kaina. Suprantama, reikia šią knygą nusipirkti, kad 
ir kiek ji kainuotų. Knyga kainavo penkis dolerius. 

— Kas čia? 

Eimė pamatė, kad Zojė žiūri į kažką ant grindų. 

— Man atrodo, šitas iškrito iš knygos. 

Eimė pakėlė lapelį ir ėmė apžiūrinėti. Tai buvo vizitinė kortelė. 

Siūlome sandorius. 
„Ar kada nors norėjote perrašyti savo praeitį?“ 
Madam Zoja gali padėti. 
Begalinė gatvė 333. 


— Jeigu tai vizitinė kortelė, paimk. Bus pirmoji kortelė Džinei. 

Eimė vėl įkišo kortelę į knygą, kurią spaudė prie savęs taip, lyg 
per gatvę vedamo sūnaus rankutę. 

Nuėjusi į kitą knygyno galą Eimė stabtelėjo, norėdama sumokėti 
senajam ponui; Zojė po skėčiu laukė už durų. 

— Ar radote, ko norėjote? — mandagiai paklausė džentelmenas. 

— Taip, radau, — atsakė Eimė. — Bet labiausiai man patiko 
skaisti saulė ir laukinių gėlių pieva. 

Vyriškiui prireikė šiek tiek laiko, kad atsakytų; jis tarsi svarstė, 
ką pasakyti. Ar pasielgti taip, tarsi nė nenumanytų, apie ką ji kalba? Ar 
priimti jos žodžius už gryną pinigą? 

Pažvelgus į Eimę, pono akyse žaidė kibirkštėlės. 

— Mes labai džiaugiamės, jei pavyksta įtikti pirkėjams. 

— Man jūs tikrai įtikote, — patikino Eimė, imdama čekį. Prie 
durų ji stabtelėjo. — Jeigu rastumėte kokią knygą apie vasarnamių 
statybą, norėčiau ją įsigyti. Patiktų koks nors senoviškas vasarnamis, 
gal primenantis Viktorijos laikų. 

— Su vandentiekio sistema ar be jos? 

— Aišku, su vandentiekiu. 

— Pažiūrėsiu, ką pavyks rasti. Jei rasiu, knygą atsiųsiu į ponios 
Haitauer namus. 

Eimė plačiai nusišypsojo. 

— Dėkoju. 

Eimei einant pro duris ponas taip pat nusišypsojo. 

— Ir ką gi tu jam suokei? — paklausė Zojė. — Jau maniau, kad 
tariatės dėl pasimatymo. 

— Ne, tik paprašiau dar vienos knygos, kurios labai norėčiau. 

— Turėsime dalytis skėčiu, — pradėdama žingsniuoti tarstelėjo 
Zojė; Eimė ištiesė ranką. 

— Man atrodo, jau nelyja. 

— Puiku! — sušuko Zojė suskleisdama skėtį. — O taip lijo, nie- 
kaip negalėjau rasti to knygyno. Anksčiau nebuvau jo mačiusi, o tu 
sakei, kad knygynas prie picerijos; ten jo neradau. Piceriją radau, bet 
ten nebuvo jokio knygyno; net gatvės jokios nebuvo. Kažkokia kvaila 
mergiotė iš parduotuvės gatvės kampe pasakė, kad nežino jokio kny- 
gyno, išskyrus tą, gatvės gale. Kai pagaliau tą vietelę radau, norėjau ją 
čia atitempti ir parodyti. Na, ir dienelė! 

— Atleisk, — sumurmėjo Eimė, tačiau tikrai nesijautė kalta. Vos 
pamačiusi knygynėlį suprato, kad jis stebuklingas; ką tik tą stebuklą 
patyrė savo kailiu. Tačiau Eimė nujautė, kad Zojė stebuklais netiki. 
Tiesą sakant, ji nemanė, kad Zojė apskritai kuo nors tiki. — Ar vakar 
ką nors radai? — paklausė. 

— Taip, — atsakė Zojė ir iškart ėmė kalbėti tyliau. — Turėjau su- 
mokėti, kad prisiregistruočiau internete ir galėčiau skaityti laikraštį, 
bet išsiaiškinau, kad... — Ji apsidairė, tarsi kur nors netoliese galėtų 
būti Feita. — To, ką sužinojau, negalima pasakoti Feitai, nes, manau, 
ji labai nusimintų. 

— Ir ką gi sužinojai? — smalsavo Eimė. 

— Prieš šešis mėnesius du paaugliai iš gimtojo Feitos miestelio 
uolų papėdėje rado žmogaus griaučius. Jie buvo identifikuoti kaip Tai- 
lerio Parkso palaikai. 

— Jis miręs? — iš nuostabos Eimė net sustojo. — Vargšelis, varg- 
šas nelaimingas žmogus. Įdomu... 

— Ne, — nutraukė ją Zojė. — Tu nesupranti. Jis nemirė, jis buvo 
nužudytas. 

— Nužudytas? Bet... 

— Straipsnyje rašoma, kad griaučiai ten išbuvo metų metus, ma- 
žiausiai penkiolika metų. 

— Penkiolika? Bet tai reiškia, kad jis žuvo netrukus po to, kai 
juodu su Feita buvo susitikę. 

— Jis ne žuvo, — jau garsiau pasakė Zojė. — Buvo nužudytas. 
Kaukolėje pastebėta skylė, tarsi kažkas būtų kuo nors sunkiu — gal 
akmeniu — trenkęs jam per galvą. 

Eimė valandėlę galvojo. 

— Ar tuįsitikinusi, kad Feita to nežino? 

— Taip, įsitikinusi. Skambinau Džinei, bet ji niekuo negalėjo pa- 
dėti. Ji niekada nebuvo girdėjusi apie Tailerį Parksą. 

Eimė pažvelgė į Zoję, negalėdama patikėti. 

— Feita nepasakojo savo psichologei apie žmogų, kuris jai tiek 
daug reiškė? 

— Tikriausiai ne. Mėginau įkalbėti Džinę, kad ką nors papasako- 
tų apie Feitą, bet ji tepasakė keletą faktų. Mirus vyrui, Feita išvyko iš 
mažo miestelio, kuriame augo, ir pastaraisiais metais gyveno Niujor- 
ke; tris kartus per savaitę lankydavosi pas Džinę. Buvo sunku išgauti iš 
Džinės informaciją, bet ji papasakojo, kad Feitos anyta būtų pateikusi 
sunkių kaltinimų ir pasistengusi, kad marti sėdėtų kalėjime tiek, kiek 
leistų kyšiams atverta piniginė, jei Feita nebūtų sutikusi lankytis pas 
psichologe. Atrodo, Feita tai moteriškei ne tik porą kartų trinktelėjo; 
įniršusi puolė daužydama ją viskuo, kas tik pakliuvo po ranka, įskaitant 
ir kelias lėkštes. Senoji dvi savaites išgulėjo ligoninėje. 

— Mūsų tylioji mažoji Feita? — negalėjo patikėti Eimė, žiūrėda- 
ma į tą pusę, kur jos visos trys turėjo susitikti. 

— Atrodo, Feitos širdyje kunkuliuoja gerokai daugiau pykčio, nei 
ji parodo. 

— Ji turi priežasčių pykti, — atsakė Eimė, — bet aš to pykčio 
nepastebėjau. Feita atrodo tokia žemiška, praktiška, protinga. Niekaip 
negaliu įsivaizduoti jos ką nors puolančios. — Eimė rengėsi žingsniuo- 
ti toliau, bet Zojė sugriebė ją už rankos. 

— Ir dar kai kas. 

— Kas? — paklausė Eimė. 

— Džinė tiesiogiai nieko nepasakė, bet nuolat klausinėjo apie 
Feitos nuotaikas. Laiminga? Prislėgta? Puolusi į neviltį? Ir panašiai. 

— Tai dabar mėgini įvaryti man baimės. Juk mums nereikia užsi- 
šauti miegamųjų durų skląsčių, ką? 

— Ne. Manau, Džinė mėgino užsiminti, kad Feita stengiasi išgui- 
ti iš savo širdies liūdesį. 

— Kalbi apie savižudybę? 

— Man taip atrodo, — atsakė Zojė, bet pamačiusi Eimės veidą 
pridūrė: — Patikėk, jeigu prasitarsi Feitai, kad mes kai ką sužinojome, 
aš... aš suplėšysiu tavo vyro piešinį. 

— Jeigu suplėšysi, man liks štai šitas, — Eimė išsitraukė iš krep- 
šelio įsigytą knygą ir atvertė ties ta vieta, kur buvo nutapyto portre- 
to nuotrauka. Po nuotrauka buvo parašyta: Lordas Tristanas Džeimsas 
Hotornas, šeštasis Istlono grafas, 1763-1797. 

Pamačiusi portretą Zojė išsižiojo. Portrete vyras lygiai toks, kokį 
ji buvo nupiešusi. Nustebusi pažvelgė į Eimę. 

— Kurtujį radai? 

— Knygynėlyje. Jis yra tas, kurį nupiešei tu ir kurį sapnavau aš. 

— Ką?.. — nustėro Zojė. — Kaip?.. 

— Liaukis, eime pasitikti Feitos. Leiskime jai kalbėti, kad mums 
nereikėtų iškloti visos tiesos apie tai, kaip tu broveisi į jos gyvenimą. 

Zojė nekreipė dėmesio į Eimės juokelius. 

— Jeigu Feita kada nors sumanys aplankyti savo gimtąjį miestelį 
arba ims naršyti internete, ji viską sužinos. 

— Oi, štai ir prisiminiau vieną paprastą dalyką. Jeigu tu kada 
nors nuvyktum į savo gimtąjį miestelį ar panaršytum internete, galiu 
lažintis, tikrai daug sužinotum apie tai, kas tau nutiko. 

— Nemanau, kad tu man labai patinki, — sužaibavusi akimis pa- 
reiškė Zojė. 

— Keista, nes kuo ilgiau su tavimi būnu, tuo labiau tu man patin- 
ki, — nusišypsojo Eimė išvydusi surauktą Zojės kaktą. — Aš mirtinai 
išalkau; eikime ko nors užkąsti, o paskui užsuksime į parduotuvę ir 
nusipirksime ko nors vakarienei. Turint galvoje, kiek vyno tu vartoji, 
mums prireiks keturių butelių. 

— Noriu pasiskolinti tą knygą, — pasakė Zojė. 

— Teks pakentėti, — juokdamasi atsakė Eimė joms žingsniuo- 
jant kavinukės, kur ketino gerti arbatą, link. 


—--Tųž1-—-- —+-35K--5h-2— 


— Tai ką judvi šiandien nuveikėte? — valgydama sviestu pagar- 
dintus sklindžius pasidomėjo Feita. 

Išvydusios tokius pokyčius, praradusios žadą Zojė ir Eimė spok- 
sojo. Dabar Feitos plaukai, nudažyti sodria tamsiai ruda spalva, siekė 
pečius. Moteris buvo pasidažiusi, žalios jos akys blizgėjo. Ji nusipirko 
ir naujų drabužių — vilkėjo tamsiai rudas kelnes ir kreminius marš- 
kinius. Ir dar buvo užsimetusi prabangiai atrodantį raudonos odos 


švarkelį. 

— Kur gavai tokių drabužių? — apstulbusi ir žavėdamasi paklau- 
sė Eimė. — Čia nemačiau nieko, kas nebūtų puošta išsiuvinėtais an- 
čiukais. 


— Tą vietelę man parodė kirpėja. Čia yra tokia moteris, kuri par- 
davinėja tiesiai iš namų. Ji tikina nekenčianti turistų, todėl aptarnauja 
tik tuos žmones, kuriuos jai kas nors rekomenduoja. 

— Plaukai atrodo nuostabiai, — pagyrė Eimė. 

— Ji gerai padirbėjo, tiesa? — liesdama plaukus pasitikslino 
Feita. 

— Gerai, pakaks apie tai, — leptelėjo Zojė. — Man atrodo, Eimė 
sutiktų parduoti savo pirmagimį, kad tik patektų į tą drabužių parduo- 
tuvę. Eime, parodyk Feitai, ką radai. 

— Gerai. — Eimei prireikė kelių minučių, kad susivoktų ir prisi- 
mintų, ką veikė visą dieną. Ji išsitraukė iš krepšelio knygą ir ją atver- 
tė. — Buvau nuėjusi į patį šauniausią knygynėlį, kuriame dirba pats 
šauniausias žmogeliukas. Pasakiau jam, kad domiuosi anglų šeima, 
pavarde Hotornai, ir... 

— Iš kur žinai, kad jie anglai? — paklausė Zojė. 

— Ar nesakiau, kad mano sapne visi kalbėjo anglams būdingu 
akcentu? 

— Ne, — atsakė Feita. — Bet papasakok, ką radai. 

Ji padavė Feitai atverstą knygą. 

— Bet juk čia Zojės vyriškis, — nusistebėjo Feita. — Jis atrodo 
visai kaip tas, kurį nupiešei. Ir jis... — Feita nutilo. — Žinoma. Dabar 
suprantu. Juk man visą laiką atrodė, kad jis į kažką panašus. 

— Į ką? — paklausė Eimė. 

— Į tikrąjį Hotorną, — atsakė Feita. — Į Natanielį Hotorną. Šis 
vyras labai panašus į žmogų, parašiusį „Namą su septyniais fronto- 
nais“. Čia, aišku, ne jis, bet labai labai panašus. Kalbama, kad Hotornas 
buvo toks gražus, jog žmonės gatvėje sustodavo į jį pažiūrėti. Todėl jis 
ir tapo atsiskyrėliu; toks apsisprendimas mums, aišku, išėjo į naudą, 
nes slapstydamasis jis rašė. Tos pavardės turėtų būti giminingos. Galiu 
lažintis, kad koks nors doktorantas jau yra parašęs disertaciją apie šias 
dvi šeimas. 

Feita grąžino knygą Eimei. 

— Ar manai, kad kur nors perskaitei apie tą vyrą ir paskui įpai- 
niojai jį į savo sapną? 

— Kalbi visai kaip Džinė, — pasakė Zojė. — Manau, ankstesnia- 
me gyvenime Eimė buvo jo žmona; jiedu taip stipriai mylėjo vienas 
kitą, kad dabar tas žmogus vaidenasi jos sapnuose. 

— O tu sakai, kad aš romantiška, — kišdama knygą atgal į krep- 
šelį tarė Eimė. — Beje, Zoje, tai, ką tu pasakei, niekaip negali būti tie- 
sa. Lordas Hotornas mirė jaunas. Jis neturėjo nei žmonos, nei vaikų. 
Titulas pražuvo kartu su juo; dvarus paveldėjo jo sūnėnas, kuris vos 
per dvejus metus pralošė viską kortomis. Šiandien jau nelikę šios šei- 
mos palikuonių. 

— Jau perskaitei visą knygą? — pasidomėjo Feita. 

— Kiekvieną žodelį, — atsakė Eimė. — Susirangiau ant suolo 
po langu, pro kurį švietė saulė, ir perskaičiau visą knygą, — ji pervėrė 
drauges tokiu žvilgsniu, kad šioms nė nešovė į galvą aiškinti, jog visą 
dieną lijo. — Ir dar, — tęsė Eimė. — Štai kas buvo knygoje, — plačiai 
mostelėjusi ji parodė vizitine kortele. 

Pirmoji kortelę paėmė Feita; ji perskaitė, kas parašyta, ir perdavė 
Zojei. 

— Įdomu, — tarė Zojė, grąžindama kortelę Eimei. — Nežinau, 
kaip jums, mergaitės, bet man atrodo, kad reikėtų eiti, kol vėl nepradė- 
jo lyti. Už kvartalo yra maisto prekių parduotuvė, galėtume... 

— Ir viskas? — nustebo Eimė. — Nė viena jūsų nieko negali pa- 
sakyti apie šią kortelę? 

Feita pažvelgė į Zoję tikėdamasi pagalbos. 

— Klausyk, — prabilo Zojė, sukaupusi visą kantrybę. — Žinau, 
kad Džinė liepė ieškoti vizitinių kortelių, bet nemanau, kad ji turėjo 
galvoje vizitą pas aiškiaregę. Džinė — mokyta moteris. 

— Taip, ji iš tikrųjų mokslininkė, — paantrino Feita tokiu pat 
kantriu balsu. 

— Absurdas! — sušuko Eimė. — Kai kalbama apie žmogaus są- 
monę, niekas negali būti mokslininkas. 

— Puiku, dėl to su tavimi sutinku, — kalbėjo Zojė. — Žinai, ko, 
mano manymu, ji iš mūsų norėjo prabilusi apie vizitines korteles? 

— Ko? — paklausė Eimė. 

— Kad mes susitiktume su nekilnojamojo turto agentu. 

— Kodėl su nekilnojamojo turto agentu? — nesuprato Feita. 

— Vakar apie tai galvojau, ir mano mintys turėtų būti teisingos. 
Feita, mudvi neturime namų. Esu tikra, kokiame nors psichologijos 
vadovėlyje bus parašyta, kad pacientai privalo turėti namus. Taigi Dži- 
nė atviliojo mudvi į šį įdomų mažą miestelį ir paliepė ieškoti vizitinių 
kortelių žinodama, kad nekilnojamojo turto agentai visur jų palieka; 
voild! Mus apšviečia Šventoji Dvasia ir mes nusiperkame čia namą. 
Arba du namus; štai ir viskas. Nemanau, kad turėtume gyventi kartu, 
kaip tau atrodo? 

Eimę taip pribloškė Zojės žodžiai, kad ji nieko negalėjo pasakyti. 

Prieš atsakydama Feita kelis kartus sumirksėjo. 

— Jeigu jau pirkčiau namą, tai išsirinkčiau jį Floridoje arba pietų 
Kalifornijoje, tik jau ne Meine. Taip, čia gražu, bet čionykštės žiemos 
ne man. 

Feita palinko Zojės pusėn. 

— Bet mane domina kitkas; iš kur žinai, kad neturiu namo? 


— Pati mums sakei, — atšovė Zojė mikliai sumeluodama. 

— Manau, mums jau metas eiti, — įsiterpė Eimė. Ji neketino 
pasirodyti nusivylusi jų reakcija prabilus apie kortelę. Tegu ir toliau 
mano, jog psichologė norėjo, kad jos čia įsigytų namą, bet Eimei atrodė 
kitaip. Ir sapnas, ir knygynėlis, ir knyga piršo mintį, kad ši kelionė — 
jos lemties dalis. 

Pakėlusi akis Eimė pamatė, kad kitos dvi moterys įbedusios į ją 
žvilgsnius. 

— Kas? 

— Tu ką tik ištarei žodį „lemtis“, ir mums įdomu kodėl. 

— Ai, nieko. Tiesiog apie kažką pagalvojau. Nieko svarbaus. 

— O aš norėčiau išgirsti, — atkakliai reikalavo Feita ir dėbtelėjo į 
Zoję, ketindama sulaikyti ją nuo sarkastiškos pastabos. 

— Taip, ir aš norėčiau, — patikino Zojė, o jos balse suskambo 
linksmos gaidelės. 

— Tikrai nieko, — kalbėjo Eimė, — tik prieš keletą metų skaičiau 
kai ką, kas labai įstrigo. Visi esame ką nors girdėję apie lemtį, na, kad 
dar iki mums gimstant kažkas suplanuoja mūsų gyvenimus. 

— Prašau pakelti rankas tuos, kurie tuo tiki, — pasišaipė Zojė. 

Feita vėl į ją dėbtelėjo, ir Zojė prikando liežuvį. 

— Kadir kaip ten būtų, — tęsė Eimė, — apie tai pagalvojau todėl, 
kad dar būdama labai jauna žinojau, jog Stefanas — mano lemtis. Ne- 
žinau, kaip tai paaiškinti, bet žinojau, kad mano lemtis šioje žemėje — 
už jo ištekėti ir susilaukti trijų vaikų — dviejų berniukų ir mergaitės. 
Taip, tiesa, kai patyriau persileidimą, labai liūdėjau, bet tas jausmas 
buvo gilesnis nei liūdesys. Pabūgau, jog gali būti, kad kažkaip netyčia 
pakeičiau savo lemtį. 

— Jeigu viskas nulemta dar iki tau gimstant, kaip gali kas nors 
pasikeisti? — nesuprato Zojė. 

— Ir aš visada maniau, kad niekas negali pasikeisti; tikriausiai ir 
negalėtų, jei žemėje būtume vienų vieni. Na, žinoma, jei liktum visai 
viena, tavo likimas neabejotinai pasikeistų, bet kažkokiame žurnale 
skaičiau, kad žmonės ir įvykiai gali pakeisti lemtį. Kad ir kalbant apie 
tave, Zoje; toji automobilio avarija galėjo visai kitaip pakreipti likimą. 

— Iš kur žinai, kad automobilio avarija nebuvo man nulemta? 

— Nežinau, bet kadangi taip labai dėl to pyksti, gal tavoji lemtis 
buvo nuveikti ką nors kita, bet nelaimingas atsitikimas nukreipė kita 
kryptimi. 

Zojė tylėdama žvelgė į Eimę. 

— O ir aš... — įsiterpė Feita. — Gal manoji lemtis buvo ištekėti 
už Tailerio. 

Eimei prireikė labai daug pastangų, kad nepakeltų į Zoję akių. 
Jeigu juodvi būtų susižvalgiusios, žvilgsniai būtų per daug išdavę. 

— Žmogaus lemtį turėtų pakeisti žmogžudystė, — tarė Zojė. 

— Žmogžudystė? — pakartojo Feita. — Kodėl apie tai prabilai? 

— Štai! — skubėjo įsiterpti Eimė. — Knygoje parašyta. Lordas 
Hotornas buvo nužudytas miegantis. Kažkas įsmeigė jam į širdį peilį. 


— Koks nuostolis, — drėbė Zojė. — Ar jau baigėte? Manau, 
mums metas eiti, — ji pažvelgė į Eimę. — Nebent turi pasakyti dar 
kokį nors žavų žodelį. 


— Ne, šiandien man svarbiausias žodis „lemtis“. Jeigu jau pasi- 
rengusios eiti, ir aš pasirengusi. — Eimė pasiėmė krepšelį, knygą, tada 
ištiesė ranką, ketindama paimti nuo stalo vizitinę kortelę, bet ją pa- 
čiupo Feita. 


— Ši moteris pasirinko įdomų jauką, — pasakė ji. — „Perrašyti 
praeitį . 

— Ojeigu galėtum, ką padarytum? — stodamasi ir žiūrėdama į 
Feitą paklausė Zojė. 


— Tikriausiai nieko, — taip pat stodamasi atsakė Feita. — Sa- 
kyčiau, mano likimą nulėmė Taileris Parksas. Manau, jeigu jis būtų 
įlipęs pro mano miegamojo langą antrą kartą, būčiau su juo pabėgu- 
si, — Feita gūžtelėjo pečiais. — Bet jis neįlipo. Taip, tiesa, jis pabėgo, 
bet tikriausiai ne vienas, su kokia nors blondine. 

Pažvelgusi į kitas dvi moteris Feita pamatė, kad šios nesišypso. 

— Aš tik pajuokavau. Jūs neturite humoro jausmo? 

— Aišku, turime, — atsakė Eimė. — Palaukite iki rytojaus, kai 
papasakosiu sapną, kurį šiąnakt susapnuosiu. 

Eimė ir Zojė išėjo iš kavinukės aplenkusios Feitą. 

— Turijai pasakyti, — tyliai pratarė Eimė. — Ji privalo žinoti. 

— Kodėl? Kad galėtų grįžti laiku ir pakeisti savo lemtį? 

— Gali iš manęs juoktis kiek tinkama, bet manau, kad ji turi ži- 
noti. 

— Kas ką turi žinoti? — paklausė pasivijusi Feita. 

— Iš koji ketina gaminti salotas vakarienei, — skubiai pamelavo 
Eimė. 

— Taip, suprantama, — pasakė Feita, tačiau moterys nujautė, 
kad Feita suprato, jog kalba sukosi apie ją. — Padėsiu tau parinkti pro- 
duktus. 

Pažvelgusi į Zoję Eimė sužaibavo akimis. „Pasakyk!“ — sužiopčio- 
jo ji. Pasakyk jai. 

Eimė vėl sapnavo. 

Vyras lipo ant žirgo. Pliaupė lietus, ji stovėjo purvo klane ir už- 
vertusi galvą žvelgė į jį. Kairėje matėsi smuklė. 

— Kažkas ketina jus nužudyti, — pasakė žiūrėdama aukštyn, pri- 
sidengusi akis nuo lietaus lašų. 

Vyras nusišypsojo; nuo jo skrybėlės varvėjo vanduo. 

— Ačiū, kad įspėjai, — linksmai atsakė jis. — Tu labai maloni. 

— Ne! — sušuko Eimė žengdama arčiau. — Turite manęs paklau- 
syti. Kažkas ketina jus miegantį nužudyti. Kažkas ketina peiliu per- 
verti jums širdį. 

Vyras suraukė kaktą. 

— Man nepatinka žiniuoniai, — atsakė jis. — Jie eina prieš Die- 
vą. Žiūrėk, kam išsakai savo bloga lemiančias pranašystes, nes dar kas 
nors nutrauks tau galvą. — Vyras paragino žirgą ir pasitraukė toliau, 
aiškiai norėdamas sprukti. 

— Arjijums trukdo, lorde? — Eimei už nugaros pasigirdo vyriš- 
kas balsas. Vyriškis buvo žemas ir drūtas, ryšėjo odinę prijuostę. Ant 
žirgo sėdinčiam vyrui nespėjus atsakyti, storulis skėlė atgalia ranka 
Eimei per skruostą, ir ši išsitiesė purve. — Marš atgal prie darbo! — 
suriko ant jos. 

Storulis žvelgė, pakėlęs akis į lordą Hotorną, mirkčiodamas nuo 
akis užpilančių lietaus lašų. 

— Esujos tėvas, bet šioji — visai niekam tikusi. Pasirūpinsiu, kad 
daugiau jums netrukdytų, pone. 

Lordas Hotornas įkišo ranką į kišenę, išsiėmė monetą ir metė ją 
storuliui, ir šis lengvai pagavo pinigėlį. 

— Nemušk jos. Jeigu grįžęs pamatysiu ant jos kūno mėlynių, už 
viską atsakysi tu. 

Šypsodamasis vyriškis mirktelėjo lordui Hotornui. 

— Taigis taigis, lorde. Būsiu atsargus, kad nesimatytų žymių. 

Lordas Hotornas žvelgė į Eimę, stovinčią tėvui už nugaros. Jos 
nosis buvo sutinusi nuo sesers smūgio, o dabar ant skruosto ryškėjo 
tėvo delno palikta mėlynė. 

— Kiek užją nori? 

Storulis apsilaižė. 

— Už naktį? 

— Ne, už tai, kad pasiimčiau kartu. 

— Dviejų ginėjų, — netruko atsakyti vyriškis. 

Lordas Hotornas pasirausė kišenėje, rado monetas ir numetė jas 
vyrui. Tada pažvelgė į Eimę. 

— Jei nori važiuoti, lipk į vežimą. Nelauksiu, kol blusinėsiesi 
rinkdama daiktus. 

Eimė, negaišdama nė akimirkos, įšoko į dviratį vežimaitį. Šis buvo 
taip prigrūstas lagaminų ir dėžių, kad vos rado kur koją padėti, tačiau 
šitai jai buvo nė motais. Tik norėjo ištrūkti iš ten, kur žmonės, niekie- 
no netrukdomi, galėjo ją mušti. Eimė sugebėjo šiaip taip įsisprausti 
tarp dviejų lagaminų ir atsisėsti ant trečiojo. Pliaupiantis lietus tvindė 
akis, tačiau ji matė, kad žmogus, pasivadinęs jos tėvu, nė nepažvelgė 
pavymui, kad pamotų atsisveikindamas. Vadeliotojui paraginus seną 
arklį, Eimė pažvelgė į lordą Hotorną, bet šis į ją nežiūrėjo. Ji buvo visa 
permirkusi, skaudėjo skruostą, tačiau įsitaisiusi tarsi urvelyje tarp la- 
gaminų ir po jais, Eimė suprato, kokia yra pavargusi. Šnarantis lietus 
ir linguojantis vežimas greitai ją užčiūčiavo. 


Kitą rytą Eimė iš lėto apsirengė ir kaip įmanydama stengėsi pa- 
slėpti ant skruosto atsiradusią naują mėlynę. Jai skaudėjo žiojantis, 
tad nė neabejojo, kad paakys pamėls. 

— Po kokiu vežimu pakliuvai? — pamačiusi Eimę paklausė Zojė. 

Feita minutėlę spoksojo į Eimę, paskui pastūmė jai kėdę. 

— Prastai atrodai. 

— Dėkoju, — atsakė Eimė. — Veidrodis nerado tiek užgaulių žo- 


112 


SUGRĮŽIMAS Į VASARNAMĮ 


džių mano išvaizdai nusakyti, tai judvi nusprendėte papasakoti dau- 
giau, — pasakė Eimė ir nusičiaudėjo. 

— Peršalai? — paklausė Feita. 

— Ne, — įsiterpė Zojė, pakėlusi nuo bloknoto akis. — Ji susa- 
pnavo dar vieną sapną. 

— Tikrai? 

— Deja, taip, — atsakė Eimė ir vėl nusičiaudėjo. 

Feita jai padavė stiklinę apelsinų sulčių. 

— Nori mums tą sapną papasakoti? 

Vis čiaudėdama ir gurkšnodama sultis Eimė papasakojo antrą sa- 
pną. 

— Pakirdusi iš sapno vidury nakties pajutau, kad mano naktiniai 
kiaurai permirkę, plaukai šlapi ir velniškai skauda žandą. 

— Ten, kur tau vožė mielasis senasis tėtušis, — negalėdama atsi- 
stebėti vėl įsiterpė Zojė. 

— Arba viešėjau aštuonioliktame amžiuje, arba vaikščiojau per 
miegus ir su visais drabužiais įšokau į dušo kabiną, — pasakė Eimė. — 
Pasirinkite. 

— Dušas, — atsakė Feita. 

— Man patinka tas vyras ant žirgo. Prašau, pasakyk, kad žirgas 
buvo juodas, — kalbėjo Zojė. 

— Juodas kaip naktis, — patikino Eimė. 

— Arir vakar vakare skaitei tą knygą? — paklausė Feita. — Skai- 
tei prieš miegą? 

— Taip, — pūsdama nosį atsakė Eimė. — Bet beveik visada prieš 
miegą skaitau ir dar nė karto nebuvau susapnavusi knygos veikėjų. 

— Gal tau vertėtų nueiti pas madam Zorą ir išsiaiškinti, kas tavęs 
laukia ateity, — erzino Zojė. 


L 
"4 


— Ji vardu Zoja, o ne Zora. 

— Koks skirtumas, — atšovė Zojė ir apsuko eskizų bloknotą, kad 
Eimė matytų, ką ji nupiešė. Zojė buvo nupiešusi Tamsiojo Stefano, 
kaip Eimė jį vadino, portretą visu ūgiu. 

Paėmusi bloknotą Eimė žvelgė į piešinį. Jame buvo juodais dra- 
bužiais vilkįs vyras, apsigobęs ilgu apsiaustu ir pasikabinęs sidabrinį 
kardą. Plaukai ilgi, apkritę skvarbias, bet kartu geraširdes akis. 

— Jis tobulas, — sušnabždėjo Eimė. Ji žiūrėjo į piešinį, todėl ne- 
matė, kaip Feita ir Zojė susižvalgė, tarsi būtų rimtai susirūpinusios, 
bet nepanorusios to pasakyti. — Sunku patikėti, kad vien iš mano pa- 
sakojimų taip puikiai jį nupiešei. 

— Ir kaip nenupieši, — tarstelėjo Zojė. — Tu taip smulkiai nupa- 
sakojai jo išvaizdą, kad colis po colio išvydau visą kūną. Gal užmigusi 
tavo lovoje ir aš jį susapnuočiau. Žinai, man visai patiktų. 

— Jai truputį padėjo štai kas, — įsiterpė Feita, duodama Eimei 
knygą „Raudonoji raidė“. Galiniame knygos viršelyje buvo Natanielio 
Hotorno — išties tikro gražuolio — portretas. 

— Piešinyje vyras tikrai labai panašus į jį, — pasakė Eimė, — tik 
manojo žmogaus akys kažkokios kitokios. 

— Tavo žmogaus? — pakėlusi antakius pakartojo Zojė. 

— Aš jau pradedu manyti, kad jis — dalis manęs, — švelniai pra- 
tarė Eimė, nenoriai grąžindama Zojei piešinį. 

Feita padėjo priešais Eimę dubenėlį ir šaukštą; Eimė įsibėrė 
dribsnių. 

— Kaip manote, jeigu paskambinčiau Džinei, ar ji ką nors žinotų 
apie visa tai? 

— Ne! — vienbalsiai sušuko Feita ir Zojė. 

Pirmoji atsitokėjo Feita. 

— Esu tikra, kad Džinė mielai pasiklausytų pasakojimo apie mo- 
terį, kuri sapnuoja tokius tikroviškus sapnus, jog net nubunda šlapia, 
susapnavusi, kad lyja, bet... — ji pažvelgė į Zoję laukdama pagalbos. 

— Tada tu neišsisuktum... artimiausius kelerius metus tau tektų 
lankytis pas psichologą ir kalbėtis apie tai, ką kuo puikiausiai galėtum 
iškloti savo draugėms. 

Eimė pagalvojo apie namuose likusias drauges. Visos, be jokios 
išimties, buvo visai kaip ji. Taip, tiesa, kai kurioms jau teko išgyventi 
skyrybas ir priimti savąją skausmo dozę, tačiau joms niekada nebuvo 
nutikę nieko antgamtiška. Dauguma jų tvirtina netikinčios, kad yra 
vaiduoklių. Jeigu Eimė papasakotų apie itin tikroviškus sapnus, vargu 
ar tos moterys dar kada nors su ja kalbėtųsi. 

— Ar žinai, kodėl tavo psichologė mus čia atsiuntė? — paklausė 
Eimė. 

— Ji nė žodeliu neužsiminė, — atsakė Zojė. — Tik pasakė, kad 
šitai turėčiau vertinti kaip atostogas, o jei taip ir padarysiu, teismui ji 
pateiks gerą charakteristiką. 

— Ar nepanašu į šantažą? — suabejojo Eimė. 

— Galir panašu, — kalbėjo Zojė, — bet ji žino, jog padaryčiau bet 
ką, kad tik man nereikėtų registruotis pas man paskirtą pareigūną. 

— Nesuprantu, kodėl teismas tau liepė lankytis pas psichologe, 
jeigu tu to nenori, — svarstė Eimė. — Juk atminties praradimas nėra 
kriminalinis nusikaltimas. 

— Tiesą sakant, ir aš apie tai mąsčiau, — įsiterpė Feita; abi mo- 
terys sužiuro į Zoję. 

Kai praėjo kokios trys minutės, bet vis dar neatrodė, kad abi mo- 
teriškės teiksis nusukti akis, Zojė atsiduso. 

— Na, gerai, gal ir buvo dar šis tas, ne tik prarasta atmintis. Saky- 
kime, buvau pyktelėjusi, kad žmonės, kuriuos pažinojau visą gyveni- 
mą, su manimi nebendravo. 

— Na? — traukė Zoję už liežuvio Feita. 

— Na ir nieko, — atsakė Zojė, imdama bloknotą ir eidama iš 
kambario. 

Jai nespėjus prieiti prie durų, prabilo Eimė: 

— Kai kitą kartą ką nors susapnuosiu, papasakosiu Feitai, o ne 
tau. 

Zojė pasižiūrėjo į Eime ir jau ketino kažką sakyti, bet paskui pri- 
kando liežuvį. 

— Gerai, — galiausiai nusileido Zojė. — Sakiau jums, kad pasku- 
tinis dalykas, kurį prisimenu, buvo mokyklos šokių vakaras. 

— Taip, — patvirtino Feita. 

— Kai atgavau sąmonę, na... Tikrai sutrikau, kai man pasakė, kad 
nė vienas žmogus nebuvo atėjęs į ligoninę manęs aplankyti. Nei sesuo, 
nei pusseserės, nei tos mergaitės, su kuriomis kikendavome mokyklo- 
je. Niekas. 

— Juodai įniršai? — paklausė Eimė. 

— Panašiai. Iš pradžių mėginau nekreipti dėmesio, bet sveikda- 
ma vis labiau pykau. Tiesą sakant, gal pyktis man ir padėjo atsigauti. 


115 


JUDE DEVERAUX 


— Tai ką tu padarei, kad sulaukei teisėjų dėmesio? — paklausė 
Feita. 

— Aš... Na, galima sakyti, na... — Zojė nutaisė paniekos kupiną 
išraišką; nieko keista, kad traukte traukia ją teisti. — Automobilį, į 
kurį atsitrenkiau, nutempiau į miesto centrą ir padegiau. 

Iš pradžių Feita ir Eimė tik žvelgė įją mirksėdamos, o paskui Eimė 
ėmė juoktis. Po akimirkos juoku prapliupo Feita, galiausiai ir pati Zojė 
pradėjo kvatotis. Jos kone griuvo viena ant kitos. Feita rankomis vaiz- 
davo lekiantį automobilį, o paskui sušuko: 

— Bu-buuum! 

— Ar liepsna buvo didelė? — vis dar juokdamasi ir laikydamasi 
už skaudamo skruosto paklausė Eimė. 

— Didžiulė. Milžiniška. Juk suverčiau keturis galonus benzino; 
sprogimas buvo galingas. Man atrodo, ir automobilio bakas buvo pil- 
nas. 

Feita kvatojo susiėmusi už pilvo. 

— Ar kas atėjo pažiūrėti? 

— Visi susirinko, — juokdamasi kalbėjo Zojė. — Visas miestelis. 
Ėmė skambinti varpais, žmonės klykė, visi skėsčiojo rankomis. 

— Ar dar kas nors užsidegė? — minutėlei aprimusi pasidomėjo 
Eimė. 

— Tik žolė. Avariją sukėliau miesto aikštės vidury. Arti net me- 
džių nebuvo. Rinkausi atvirą erdvę, kad visi matytų. 

— Puikiai viską įsivaizduoju, — šypsodamasi pasakė Feita. 

— O kur buvai tu? — paklausė Eimė. 

— Stovėjau kiek įmanoma arčiau liepsnojančio automobilio ir 
saugojausi, kad neužsidegčiau, — atsakė Zojė. — Stovėjau štai taip, — 
ji atsistojo praskėtusi kojas, ant krūtinės sukryžiavusi rankas. Moters 
veide atsispindėjo panieka, turėjusi įbauginti kiekvieną, mėginusį jai 
sutrukdyti. 

— Būčiau laikiusis nuo tavęs atokiau, — pasakė Eimė. — O tu, 
Feita? 

— Nebūčiau artinusis nė per šimtą pėdų. O kaip buvo iš tikrųjų? 
Juk kas nors tikrai turėjo prieiti. 

— Niekas nepriėjo, — didžiuodamasi atsakė Zojė. — Na, kol ne- 
pasirodė policija; jie... eee... ir nagus išdrįso prikišti. 

— Uždėjo antrankius? — paklausė Eimė. — Perskaitė tavo tei- 
ses? 

— Taip, — tarstelėjo Zojė. — Bet visai nesigailiu. Minioje mačiau 
savo seserį; išvydusi mane puolė bėgti kiek įkabindama. Ji neįstengė 
susitikti su manimi akis į akį. 

— Arba su savo kalte. 

Zojė liovėsi šypsojusis ir atsisėdo. 

— Žinai, kai pamačiau ją bėgančią, irgi taip pamaniau — ji jau- 
čiasi kalta. Jeigu tą akimirką nebūtų sprogęs automobilis ir nebūtų 
atvažiavusios gaisrinės su kvykiančiomis sirenomis, tikriausiai būčiau 
puolusi paskui ją. 

— Įdomu, — pasakė Eimė. — Įdomu, ką ji pasakojo žmonėms, ir 
kokia tikroji tiesa? 

— Neversk manęs burnoti ant seserų, — įsiterpė Feita, o paskui 
papurtė galvą žvelgdama į Zoję. — Suprantu, kodėl pasielgei būtent 
taip, bet aš niekada nebūčiau išdrįsusi padaryti ko nors panašaus. 

— Turėjai nepaklusti anytai dar vyrui esant gyvam, — atsakė 
Zojė. — Neturėjai leistis jos gniuždoma iki tiek, kol galiausiai sprogai. 

Zojė liovėsi kalbėjusi — pastebėjo Eimės žvilgsnį, priminusį, kad 
jos negali išsitarti žinančios, kaip aršiai Feita puolė anytą ir kokios 
buvo viso to pasekmės. 

— Taip, žinoma, — sutiko Feita, vengdama Zojės žvilgsnio. Ji 
atsistojo ir nuėjo prie kriauklės. 

Eimė pažvelgė į Zoję. 

— Bet ir po viso to neišsiaiškinai, kas nutiko prieš avariją? 

— Ne, — atsakė Zojė. — Kelias dienas praleidau kalėjime, tada 
turėjau dirbti viešuosius darbus ir... 

— Savo miestelyje? — pasidomėjo Eimė. 

— Ne, — gera Zojės nuotaika staiga subjuro. — Teisėjas to no- 
rėjo, bet meras atsisakė mane įdarbinti. Buvau pasiųsta dirbti senelių 
namuose. 

— Galiu lažintis, kad daug jiems pripiešei, — pasakė Feita. 

— Aišku, piešiau. Juk piešti geriau, nei plauti „ančiukus“. Žiū- 

rėdavau į jų vaikaičių nuotraukas ir piešdavau portretus. Štai taip ir 
susitikdavau su turtingais jų vaikais, galiausiai pradėjau dirbti kaip 
keliaujanti portretistė. 

— Likimas, — tarstelėjo Eimė, bet Zoja nusiviepė. — Na, gal tau 
likimas lėmė sutikti tuos žmones, nupiešti jų vaikaičius, o paskui... 

— Vakar sakei, kad mano lemtis buvo pakeista, todėl ir esu tokia 
pikta. 

— Iš kur aš galiu žinoti? — gynėsi Eimė. — Esu tikra tik dėl savo 
lemties. Turėjau ištekėti už Stefano ir susilaukti trijų vaikų. Mažos 
mergaitės dvasia dar laukia, kol suteiksiu jai kūną. 

Feita nusišypsojo. 

— Norėčiau ir aš taip tvirtai tikėti, — pasakė ji. — Niekada nebu- 
vau įsitikinusi dėl to, ką turėčiau daryti. 

— Nudėti savo anytą, — leptelėjo Zojė ir pažvelgė į Eimę. — Jei- 
gu Stefanas — tavo lemtis, kodėl sapnuoji tuos pasakiškus sapnus apie 
kitą vyrą? 

— Nežinau, — atsakė Eimė. 

— Gal vertėtų prisiminti Zojės žodžius apie praėjusius gyveni- 
mus. 

Eimė ir Zojė sutrikusios sužiuro į Feitą. 

— Gal Stefanas yra tavo lemtis šiame gyvenime, o Hotornas buvo 
tavasis likimas praėjusiame? 

— Turbūt negalėčiau pasakyti, kad tikiu praėjusiais gyveni- 
mais, — pareiškė Eimė, bet apie Feitos ištartus žodžius susimąstė. 

— Manau, turėtum kiek įmanoma daugiau sužinoti apie tą Ho- 
torną; jeigu dar kartą jį susapnuotum, turėtum pasistengti ir pakeisti 
jo likimą, — kalbėjo Feita. 

— Bet šitai neturi jokios prasmės, — įsiterpė Zojė. — Jeigu ji pa- 
keistų to žmogaus gyvenime nutikusius įvykius, ar pasikeistų ir kny- 
gos? Spaudiniai? Ar tai įmanoma? 

— Nežinau, — tarstelėjo Eimė ir pridėjo delną prie suskaudusio 
skruosto. — Jeigu ne konkretūs fiziniai įrodymai, tikriausiai galvo- 
čiau, kad viską prasimaniau. 

Ji pažvelgė į Feitą, į Zoję ir nusišypsojo. 

— Norėčiau jums abiem padėkoti, kad iš manes nesišaipote. Jei- 
gu kam kitam papasakočiau, kas nutiko, turbūt... 

— Tie žmonės pamanytų, kad susižeidei, ir nusiųstų pas psicho- 
logą, — skubiai išbėrė Zojė. Eimei ir Feitai sužiurus ji tęsė: — Ne, aš 
tikrai neišmanau apie savęs luošinimą, bet... Eime, džiaugiuosi, kad 
viską pasakoji, nes istorijos tikrai šaunios. Manau, šiandien galėčiau 
paspalvinti tuos Natanielio Hotorno anglų kilmės pusbrolio piešinius. 

— Oką pasakysi tu, Eime? — paklausė Feita. — Šiandienai turi 
ką nors suplanavusi? 

Iš to, kaip šie žodžiai buvo ištarti, Eimė suprato, kad Feita norėtų 
kažką nuveikti viena. Eimei šitai tiko, nes ir ji turėjo savų ketinimų. 

— Dar nenupirkau paklodės, kurią esu skolinga Džinei, — pa- 
sakė ji, — todėl tikriausiai eisiu pirkti. Ačiū Dievui, jos čiužiniai su 
užklotais, antraip praėjusią naktį ir jie būtų kiaurai permirkę. 

— Jeigu taip ir būtų atsitikę, Džinė būtų apipylusi tave klausi- 
mais, ir galiausiai būtum turėjusi papasakoti jai savo sapnus, — pasa- 
kė Zojė. 

— Ji taip lengvai įtikinama? 

— Ir taip, ir ne. Pasipraktikavus ją galima pergudrauti, — atsakė 
Žojė. 

— Gerai, — tarstelėjo Eimė stodamasi. — Šiandien vaikštinėsiu 
viena. Nupirksiu paklodę ir... — ji gūžtelėjo pečiais. Eimė kuo puikiau- 
siai žinojo, ką nori nuveikti, bet neketino to pasakoti. 

Po trisdešimties minučių Eimė jau buvo apsirengusi; sumuštas 
skruostas kiek įmanoma kruopščiau užteptas grimu. Mėgindama ap- 
malšinti skausmą, išgėrė dvi tabletes. Jai išeinant Zojė sėdėjo palinku- 
si prie bloknoto, o Feita naršė po internetą. Eimei atsisveikinant jiedvi 
nė nepakėlė akių. 

Vos išėjusi dirstelėjo į kortelę rankoje. Madam Zoja, Begalinė ga- 
tvė 333. Tokios gatvės ji neprisiminė, bet buvo ryžtingai nusiteikusi 
rasti. Eimė nenorėjo klausinėti kelio baimindamasi, kad žmonės iš jos 
pasijuoks, jog ji išsiruošė pas vietinę aiškiaregę. 

Feitos ir Zojės atžvilgiu Eimė jautėsi besielgianti teisingai: neno- 
rėjo, kad jos matytų, kokį nerimą jai kelia sapnai. Pakako vien minties, 

kad gyvena sapnuose iki nubunda pažymėta jų ženklais, tačiau buvo 
kažkas daugiau. Sapnai veikė ir jos vidų, sąmonę. Eimei atrodė, kad tas 
Hotornas turi kažką reikšti. Taip, jis panašus į Stefaną, bet yra kažkas 
giliau. Juto, kad tarp jų kažkas slypi. 

Ji tarė sau, kad tai ne meilė. Dabar, ryškioje vaiskaus Meino ryto 
saulės šviesoje, Eimė tematė Stefaną, savo meilę jam ir vaikams. Ji ne- 
mylėjo jokio kito žmogaus, tik savo vyrą. Tačiau sapnuodama tarsi tap- 
davo visai kita. Taip, prisimindavo Stefaną, bet jis tarsi būdavo labai 
toli. Sapne žiūrėdama į tamsųjį vyrą, iš tikrųjų tik jį vieną matydavo. 

Nepasakojo moterims, tačiau antrame sapne tam žmogui ji paju- 
to tokį ilgesį, kokio nebuvo jautusi nuo tada, kai pirmą kartą pamatė 
Stefaną. Daugelis žmonių juokdavosi iš Eimės šiai pasakojant, esą ji 
jau nuo vaikystės žinanti, kad juodu su Stefanu susituoks ir kartu nu- 
gyvens visą gyvenimą. 

— Kaip nuobodu, — kartą pareiškė viena mergaitė bažnyčio- 
je. — Jeigu nuolat galvočiau, kad per visą gyvenimą sutiksiu tik vieną 
vyrą ir visada su juo gyvensiu, nusišaučiau. 

Tada Eimė norėjo atkirsti mergaitei, kad ji visai ne romantiškos 
sielos, bet nutylėjo. 

Visus tuos metus gyvendama su Stefanu Eimė niekada nebuvo 
pasijutusi taip, tarsi jai ko nors trūktų. Miegodavo su vienu vyru ir 
niekada nenorėjo jokių kitų. 

Bet dabar, pradėjusi regėti keistuosius sapnus, ji pajuto, kad kaž- 
kas vyksta. Ne dabartiniame jos pasaulyje, bet jo gyvenime. Juto, kaip 
ji keičiasi būtent jo pasaulyje, kaip kažkas ją traukia prie žmogaus, ku- 
ris nėra jos vyras. 

Stebėdamasi tuo, kas staiga ėmė dėtis jos gyvenime, Eimė žings- 
niavo miestelio gatvėmis ir, pamačiusi Begalinės gatvės pavadinimą, 
pasuko tiesiai į ją. Akimirksniu pasijuto gražaus miško apsuptyje. At- 
sigręžusi tebematė parduotuves ir automobilius, bet kuo giliau ėjo, tuo 
medžių daugėjo. 

Netikėtai kelias pasuko dešinėn, ir Eimė išvydo niekada neregėtą 
neįtikėtinai gražų Viktorijos laikų stiliaus namą. Namas nebuvo labai 
didelis, tačiau kiekvienas jo lopinėlis stulbino išskirtinumu, o ir nuda- 

žytas jis buvo tarsi koks meno kūrinys — trimis spalvomis, žalia, ruda 
ir rusvai pilka. Daili veranda pridengta žydinčių glicinijų, palei sienas 
žaliavo aukšta alyvų gyvatvorė. Eimė užuodė žiedų aromatą. 

Spindintis varinis numeris pritvirtintas prie namo šono; Eimė 
suprato, kad būtent šią vietą jai ir reikėjo rasti. Ji norėjo pasikalbėti 
su moterimi, tvirtinančia, kad gali perrašyti žmogaus praeitį. Žinoma, 
Eimė suprato, jog šitai negali būti tiesa, bet vis tiek tikėjosi, kad galbūt 
toji moteris bus kalbėjusis su nemažai žmonių ir galės atsakyti į kelis 
klausimus. Gal toji moteris bus girdėjusi apie kitus žmones, sapnuo- 
jančius tokius realius sapnus, kokius dabar sapnuoja Eimė. 

Įėjusi į verandą Eimė pamatė, kaip čia tvarkinga ir švaru. Ji spus- 
telėjo durų skambutį ir po kelių sekundžių duris atidarė mažutė ma- 
lonios išvaizdos moteris. Ji buvo žema ir apvalutė, puikiai tinkanti 
pozuoti Kalėdų Senelio ponios portretui. 

— Ar jūs madam Zoja? — paklausė Eimė. 

— Ne, — maloniai atsakė moteriškaitė, laikydama pravertas du- 
ris. — Aš esu Primaroza, jos sesuo. Užeikite. Gal norėtumėte arbatos? 

Negalėdama atsispirti pagundai apžiūrėti namo interjerą, Eimė 
žengė vidun. Ji apsidžiaugė pamačiusi, kad čia nėra sunkių nepatogių 
Viktorijos laikų baldų. Vietoj jų buvo sustatyti Anglijos kaimo balde- 
liai, kurie Eimei labai patiko. Jos manymu, garsusis anglų interjero di- 
zaineris Džonas Fauleris turėtų būti paskelbtas šventuoju. 

— Gražu, — tyliai pratarė Eimė. Sienos buvo muštos medžia- 
ga — pilkšvu šilku, — todėl kambarys atrodė ir prašmatnus, ir pato- 
gus. Išties gražu. Ši patalpa ir kambarys knygynėlyje, — svarstė Eimė; 
norėčiau į šiuos kambarius panašaus kabineto. 

— Taip ir maniau, kad šis kambarys jums patiks, — pasakė Pri- 
maroza. — Jis jums tinka. Jeigu prisėsite, išvirsiu arbatos. 

— Taip, dėkoju, — išsiblaškiusi atsakė Eimė, eidama į kambarį. Ji 
visada nešiodavosi nedidelį bloknotėlį, todėl ir dabar nesusilaikė nepa- 
sižymėjusi pamatytų spalvų ir nenusipiešusi medžiagų raštų. Ji atsisė- 
do ant gražios sofos ir nusibraižė planelį — pasižymėjo, kaip sustatyti 
baldai, kur išdėstyti langai. 

Vos jai baigus, į kambarį įžengė dideliu padėklu nešina Primaro- 
za; ant padėklo buvo gražus porcelianinis arbatinis, puodeliai, šiltų 

sausainėlių kupina lėkštė. Moteris padėjo padėklą ant kavos stalelio ir 
atsisėdo priešais Eimę ant kartūnu trauktos kėdės. 

— Na, tai kuo galėčiau būti naudinga, mieloji? — pildama arbatą 
paklausė Primaroza. 

— Aš... — Eimė neišmanė, kaip pradėti. — Radau jūsų sesers ma- 
dam Zojos kortelę ir... — o ką „ir“? Ji nesumetė, ką toliau sakyti. 

— Norite nukeliauti laiku į praeitį ir pakeisti gyvenimą, — visa- 
žinės balsu pareiškė Primaroza. 

— Ne! — skubiai ir kiek per garsiai atsakė Eimė. — Na, sakyčiau, 
ne, nė vienos savo gyvenimo dienos nenoriu pakeisti. 

— Tada kodėl jums buvo duota kortelė? 

— Duota kortelė? — nesuprato Eimė. — Oi, ne, man niekas ne- 
davė jūsų sesers vizitinės kortelės, atsitiktinai ją radau. Kortelė buvo 
knygoje, kurią pirkau. — Eimė stengėsi prisiminti knygyno pavadini- 
mą, bet jai nepavyko. — Knygyne gatvės gale. 

— Žinau, apie ką kalbate, — šypsodamasi pratarė Primaroza. — 
Bet, matote, mano sesuo neleidžia bet kam imti korteles. Žmonėms jų 
turi reikėti. 

— Turi reikėti? Nesuprantu. Ar jums nereikia... — ir kaip visa tai 
pasakyti kuo subtiliau?.. — Juk jums reikia išlaikyti verslą, tiesa? 

— Aa, suprantu. Pinigai. Jums rūpi sužinoti, kaip išsilaikome, jei 
išdaliname nedaug kortelių, — šypsojosi Primaroza. — Turime tėvo 
paliktų pinigų. Jis pasirūpino, todėl mums nereikia nerimauti. Bet aš 
smalsi. Jeigu jums buvo duota kortelė, bet jūs nenorite keisti gyveni- 
mo, tai kodėl esate čia? 

— Norėjau su kuo nors pasikalbėti apie keistus man nutinkan- 
čius dalykus; pamaniau, gal aiškiaregė šitai suprastų geriau nei aš. 

— Bet mano sesuo nėra aiškiaregė, — pasakė Primaroza. — Ji 
neskaito minčių. 

— Neprašau, kad kas nors perskaitytų mano mintis. Aš tik... — 
Eimė dvejojo, o kai vėl mėgino prabilti, akyse jau buvo susitvenkusios 
ašaros ir gniaužė gerklę. — Atleiskite. Per kelis pastaruosius mėnesius 
man teko daug išgyventi ir dabar jaučiuosi kaip nesava. 

Primaroza įpylė Eimei dar arbatos. 

— Kodėl jums visko nepapasakojus? Pradėkite iš pradžių. 

— Na, nuo tada, kai praradau kūdikį? 

— Manau, bus labai gerai, jei būtent nuo čia ir pradėsite. 

Kad papasakotų visą savo istoriją, Eimei prireikė trisdešimties 
minučių. Tuo metu Primaroza gurkšnojo arbatą, suvalgė pustuzinį šo- 
kolade mirkytų sausainių ir nepratarė nė žodelio, bet Eimė jautė, kad 
ji labai atidžiai klausosi. 

— Ir štai dabar aš čia, — statydama ant stalo puodelį baigė 
Eimė. — Jau antrą rytą iš eilės esu priversta kišti į skalbyklę paklodę. 
Pažvelkite į mano veidą! 

— Sumušimų beveik nematyti, — atsakė Primaroza ir dabar jau 
nesišypsojo. — Turiu pasakyti, kad niekada nesu girdėjusi tokios pasa- 
kos. Paprastai žmonės, gaunantys mano sesers korteles, yra panašūs į 
moteris, su kuriomis dabar gyvenate. Jie desperatiškai trokšta pakeis- 
ti savo gyvenimą. 

— Bet jos kortelių negavo. 

— Ne, gavo, — paprieštaravo Primaroza. — Gal jos tų kortelių 
dar nematė, bet jas gavo. Oi, toji vargšė mergaitė. Kuo ji vardu? 

— Zojė. 

— Iš gyvenimo ji sulaukė tiek daug smūgių. Ir toji kita. Mačiaują 
po to, kai padirbėjo kirpėja. Dabar ji tikrai daug šauniau atrodo, bet vis 
dar tebėra senutė. Vargas labai pasendina. 

— Atrodo, jūs puikiai mus pažįstate, — nustebo Eimė. 

— O, taip. Džinės namuose gyvena tokie įdomūs žmonės. 

— Ar ją pažįstate? 

Primaroza nusišypsojo. 

— Jums rūpi, ar ji yra gavusi kortelę. 

— O aš maniau, kad minčių skaityti nemokate. 

Primaroza nusijuokė, bet į klausimą neatsakė. 

— Žinoma, aš susitinku su visais sesers klientais; turiu pasaky- 
ti, kad jie didžiai nelaimingi. Jie, be jokių išimčių, gyveno siaubingus 
gyvenimus. 

— Jų likimus neteisinga linkme pakreipė kiti žmonės, — tyliai 
pratarė Eimė. 

Primaroza atrodė taip, tarsi kažkas būtų jai įžnybęs. 

— Jūs visiškai teisi, mieloji. Iš tikrųjų mano sesuo tik grąžina 

likimus į savas vėžes. Tarsi nuo bėgių nuvirtęs traukinys būtų grąžin- 
tas į vietą. Kartais traukinys pasuka kita kryptimi, į šalutinį kelią, bet 
kartais nuvirsta ant šono ir guli purve. 

— Tai Feita ir Zojė, — kalbėjo Eimė. — Zojė šiurkščiai elgiasi, bet 
ji tokia nėra. Ji užsidirba pragyvenimui eidama per žmones ir tapyda- 
ma šeimų portretus. Feita gyvena viena bute Niujorke ir tris kartus 
per savaitę lankosi pas psichologę. Nė viena jų neturi gyvenimo. 

— Kaip jūsų? 

— Kaip mano, — atsakė Eimė. — Ar aš keistuolė, kad esu paten- 
kinta savo gyvenimu? Į nieką kitą neišmainyčiau savo vyro, vaikų ar 
net namo. 

— Taip, brangioji, jūs — retenybė. Jūs esate savo gyvenimu pa- 
tenkintas žmogus. Kai kalbate apie šeimą, atrodo, kad švyti visas jūsų 
kūnas. 

— Tai kodėl aš gavau jūsų sesers vizitinę kortelę? 

— Manau, viskas dėl sapnų. Sakyčiau, kažkuriame ankstesniame 
gyvenime jūsų likimas buvo nuverstas nuo bėgių. 

— Būtent taip sakė ir Feita. 

— Gal jums vertėtų nukeliauti atgal ir viską sutvarkyti?.. — pa- 
siūlė Primaroza. 

— Nukeliauti atgal? Kalbate apie grįžimą į praeitį hipnozės 
metu? 

— Ne. Mano sesuo padaro gerokai daugiau. Ji turi ypatingą ta- 
lentą — gali nusiųsti žmones į bet kurią jų gyvenimo atkarpą trims 
savaitėms. 

— Trims savaitėms? — mėgindama suvokti žodžius, pakartojo 
Eimė. — Ką per tris savaites žmogus galėtų padaryti? 

— Kad būtų pakeistas žmogaus gyvenimas, reikia labai mažai. 
Atsakyti „ne“ sulaukus pasiūlymo tekėti. Tam tikrą akimirką atsisaky- 
ti lipti į automobilį. Arba pasitaikius progai ištarti „taip“. 

— Gerai, — nerimo Eimė, — sakykime, grįžti atgal ir ką nors 
pakeiti, bet kas tada? 

— Na, savaime suprantama, viskas pasikeičia. 

Eimė kelis kartus sumirksėjo. 

— Pasikeičia? Turite galvoje visą gyvenimą? 

— Žinoma. 

— Kaip tai galėtų būti? Sakykim, žmogus parašė knygą apie ko- 
kią nors savo kelionę, bet „gyvendamas antrą kartą jis jau niekur ne- 
nukeliavo, todėl jokios knygos neparašė. Kas nutiks parašytos knygos 
egzemplioriams? O kaip žmonių prisiminimai? 

— Tada knygos paprasčiausiai nebus, ir niekas neprisimins, kad 
tokia kada nors buvo. Aišku, kartais gali trikdyti tai, kad prisimeni 
kažką, ko neprisimena niekas kitas. 

Eimė kelis kartus prasižiojo ir vėl užsičiaupė. 

— Bet kaip?.. 

— Nežinau, — atsakė Primaroza. — Ir mano sesuo nežino, kaip 
tai nutinka. Tai talentas, kurį ji įgijo būdama aštuoniolikos. Jai... nuti- 
ko kažkas neįprasta ir nuo tada gali grąžinti žmones į praeitį. 

— Kodėl apie tai neišgirdo visas pasaulis? — nedrąsiai paklausė 
Eimė. 

— Mes stengiamės, kad minios apie tai nesužinotų. Beje... Na, 
mano sesuo geba pakeisti praeitį. 

— Oo! — sušuko Eimė. — Norite pasakyti, kad jei kas nors at- 
skleistų jūsų seseriai paslaptį, ji galėtų grįžti į praeitį ir viską pakeisti? 

Primaroza gūžtelėjo pečiais. 

— Iš kur gali žinoti? 

— Aišku, nieko ir nežinotum, nes neprisimintum. Ar gali žmogus 
grįžti laiku atgal ir pakeisti kokį nors svarbų įvykį? 

— Kalbate apie tokius dalykus kaip katastrofos ar lėktuvų avari- 
jos, tiesa? 

— Ir apie teroro aktus, po kurių įsiplieskia karai, — pridūrė 
Eimė. 

— Deja, ne. Mano sesuo mėgino tai pakeisti. Ji norėjo grįžti ir 
sulaikyti Ievą, kad toji nesuvalgytų uždraustojo vaisiaus. Bet jai nepa- 
vyko. Jos gebėjimai nuostabūs, tačiau ne beribiai -— veikia tik asmeni- 
nes žmonių bėdas. 

— O kaip tada, jei noriu grįžti ne į artimiausią praeitį, bet į dar 
ankstyvesnį metą? Į kitą gyvenimą, kurį galbūt kažkada gyvenau? 

— Nežinau, — atsakė Primaroza. — Niekada anksčiau nebuvau 
susidūrusi su tokia situacija. 

— Man rūpi sužinoti, ar pakeitusi savo lemtį praeityje, pakeis- 
čiau ir dabartinį gyvenimą. Jeigu, sakykime, būtų koks nors būdas 
pakeisti tai, kas nutiko vienam žmogui praeityje — na, tarkim, apsau- 
gočiau jį nuo žudiko rankos, — ar šitai kaip nors pakeistų šiandieninę 
mane? 

— Labai įdomus klausimas, — atsakė Primaroza. — Negaliu at- 
sakyti, bet remdamasi patirtimi galiu patikinti, kad tikra meilė papras- 
tai nugali viską. 

— Feitos gyvenime tikra meilė nenugalėjo; nemanau, kad ir Zojė 
yra patyrusi, ką reiškia meilė. 

— Jeigu tai būtų tiesa, jai neprireiktų mano sesers paslaugų. 

Eimė kelias sekundes tik mirkčiojo akimis. 

— Norite pasakyti, kad Zojė kažką mylėjo, tik tas žmogus neat- 
sakė tuo pačiu? 

— Galbūt, — tarstelėjo Primaroza ir pažvelgė į laikrodį. — Tikrai 
manau, kad pasakiau per daug. Dabar sesutė visą savaitę man neduos 
šokolado. Hmmm, atrodo, arbatinis jau tuščias. 

Eimė suprato, kad jau laikas išeiti, tačiau ji turėjo tūkstantį klau- 
simų, į kuriuos būtinai norėjo sužinoti atsakymus. 

— Visa tai man taip nauja, — kalbėjo ji. — Nuo tada, kai prara- 
dau kūdikį, mano gyvenimas nebėra toks kaip anksčiau. 

— Gal jūsų dukrelė nenorėjo gimti mamai, kurios likimas iškly- 
des iš kelio. 

— Jeigu mano likimas ir yra išklydęs, tai ne todėl, kad šiame gy- 
venime kažką padariau netinkamai, — pakėlė galvą Eimė. — Iš kur 
žinote, kad laukiausi dukrelės? 

— Intuicija. Jūsų namai pilni vyrų. Sakykite, ką veikia jūsų vyras, 
kad išlaikytų šeimą? 

Eimė atsiduso. 

— Vadovauja transporto įmonei, kurią įkūrė jo tėvas. Stefanas 
ne pats pasirinko tokią karjerą, bet uždirba didelius pinigus. Trims vy- 
resniems jo broliams... — Eimė rinko gražesnius žodžius jiems apibū- 
dinti. — Jiems patinka nuotykiai ir aštrūs pojūčiai. Jų netenkina joks 
pastovumas — nei kalbant apie darbą, nei apie žmonas ar dar ką... 

— Karštakošiai nutrūktgalviai velniūkščiai? — pasitikslino Pri- 
maroza tokiu maloniu balsu, kad Eimė net nusijuokė. 

— Sakyčiau, ganėtinai tiksliai. 

— Nesu didelę patirtį sukaupusi psichologė ar aiškiaregė, tačiau 
man atrodo, kad jums artimų žmonių likimai gali būti išsukę iš tikrojo 
kelio, nepaisant to, kad jūsiškis veda tikrąja vaga. 

Eimė gerai žinojo, kad Stefanas nesijaučia esąs toks laimingas 
kaip ji. Jis mylėjo ir ją, ir vaikus, bet tokio darbo nebūtų rinkęsis. Ta- 
čiau vyras nebuvo linkęs skųstis, be to, jis buvo garbingas žmogus. Vy- 
riausiajam broliui atsisakius perimti šeimos verslą, jis turėjo pereiti 
jaunesniajam, bet šis taip pat atsisakė vadovauti. Per daug darbo ir 
atsakomybės, per mažai kaitinančio jaudulio, — teisinosi jie. Stefanas 
taip pat norėjo atsisakyti, bet nebūtų ištvėręs tėvo veide ir balse pa- 
sirodžiusio nusivylimo. Praėjus vos kelioms savaitėms po to, kai bai- 
gė koledžą, nuėjo dirbti pas tėvą. Bėgant metams jis išplėtė verslą ir 
namo parnešdavo labai didelius pinigus, bet kartais Eimė pastebėda- 
vo, kaip pavydžiai jis žiūri į brolius. Jie keitė darbus vieną po kito, kada 
panorėję. Pritrūkę pinigų alimentams, „skolindavosi“ iš Stefano. Juk, 
kad ir kaip ten būtų, jis vadovauja šeimos verslui. Jų supratimu, pelnas 
priklauso visiems. 

Taigi būtent dėl nemėgstamo Stefano darbo, dėl jo tėvo ir brolių 
šiurkštumo ir nedėkingumo Eimė dažnai visai nusiplūkdavo — ji no- 
rėjo, kad namuose Stefanas rastų ramybę ir idealią tvarką. 

Eimė pažvelgė į Primarozą. 

— Jūs manote, kad įstengusi pakeisti į savo vyrą panašaus žmo- 
gaus likimą, galėčiau pakeisti ir Stefano šio gyvenimo sąlygas? — de- 
gančiomis akimis paklausė Eimė. — Ar galėčiau pakeisti jo brolius? Gal 
net tėvą? 

— Aš tikrai nežinau, — atsakė Primaroza. — Žinau tik tiek, kad 
mano sesuo vizitinę kortelę duoda tik tiems, kuriems jos iš tikrųjų rei- 
kia; ir dar žinau, kad čia visada būna įsipainiojusi tikra meilė. O dabar, 
jei neprieštarausite, imčiausi savo darbų, — pasakė Primaroza ir atsi- 
stojo. 


Eimė norėjo likti čia visai dienai ir berti klausimus vieną po kito, 

bet puikiai suprato, kad metas baigti pokalbį. Atsistojusi ji pažvelgė 
pro langą ir pamatė šviečiančią saulę. 

— Ar jums atrodo, kad lauke pliaupia lietus? 

Primaroza ėmė kvatotis, ir Eimė net išsigando, kad senoji ponia 
neuždustų. 

— Jūs praskaidrinote man dieną ir visą savaitę, — jau prie durų 
tarė ji Eimei. — Aš pamąstysiu apie jūsų užduotus klausimus. 

— Jeigu aš panorėčiau... taip pasielgti, na, pasielgti taip, kaip pa- 
rašyta vizitinėje kortelėje, ką turėčiau daryti? 

— Ateikite čia visos trys; prie durų jus pasitiks mano sesuo ir 
pasakys, ką daryti, — Primaroza nuleido balsą. — Neturėčiau jums 
duoti jokio patarimo, bet tikrai manau, jog privalote padaryti viską, 
kad grąžintumėte likimą į savas vėžes. Ir dar, mieloji, — įspėjamu bal- 
su tęsė moteris, — jums reikia labai atidžiai pasirinkti laiką. Kartais 
žmonės padaro klaidų ir grįžta į netinkamą laiko atkarpą, todėl nieko 
ir nepakeičia. Mano sesuo neleidžia mėginti dar kartą. 

Ji paplekšnojo Eimei per ranką. 

— Bet manau, kad jūs žinote, į kurį laiką norite grįžti. Beje, kie- 
kviena turėtumėte atsinešti po šimtą dolerių. Ji prašo būtent tokio 
dydžio atlygio. 

Eimė išėjo į priebutį, o paskui atsigręžė. 

— Ar su manimi galėtų keliauti dar kai kas? 

— Su jumis? — nustebo Primaroza. — Norite, kad kas nors ke- 
liautų kartu keisti jūsų gyvenimo? 

— Taip. Norėčiau, kad su manimi galėtų keliauti Zojė. Manau, 
būtent dabar, kai viskas taip susiklostė, net ir turėdama galimybę grįž- 
ti į praeitį, ji ten nekeliautų. Dar niekada nemačiau žmogaus, savyje 
sukaupusio tiek pykčio. 

— Jūsų mintys labai neįprastos, — stebėjosi Primaroza. — Leis- 
kte man apie tai pakalbėti su seserimi. Kai grįšite, ji jau žinos atsa- 
kymą. Bet aš manyčiau, kad tas, kas su jumis keliaus, turėtų pats to 
norėti. 

— Nesijaudinkite. Zojė grįžtų į praeitį vien dėl to žmogaus žirgo. 

Primaroza vėl ėmė juoktis. 

— Kaip ten sakoma apie gražuolius vyrus ant puikių žirgų? Tai 
gal ir aš galėčiau su jumis keliauti? 

— O kodėl ne? — žvelgdama vėl užsižiebusiomis akimis paklausė 
Eimė. 

— Tai jūsų likimas, — atsakė Primaroza jau žengdama vidun. — 
Jūsų, o ne mano, — pakartojo uždarydama duris. 

— Mano ar Stefano, ar to tamsiojo vyriškio, o gal net Zojės, — 
murmėjo Eimė. — Nebesupaisau, kas prie ko... 


1-1 —— i 2--Z+I-- 


— Nesąmonė! — pareiškė Feita. — Dar niekada gyvenime nebu- 
vau girdėjusi didesnio absurdo. 

— Apžiūrėjau viską, ką turiu, bet neradau jokios vizitinės korte- 
lės, tariamai gautos iš tavosios stebukladarės, — nerimo Zojė. 

— Ji nėra mano stebukladarė, — įpykusi atsakė Eimė. Šįvakar ji 
paruošė pietus — nuostabų viščiuką, kurį namuose paprastai gamin- 
davo svečiams. Susipirko visus reikiamus produktus ir pati viena viską 
paruošė. Eimė ketino papasakoti apie apsilankymą pas Primarozą po 
to, kai visos pasivaišins keliomis vyno taurėmis. 

Tačiau Zojė sujaukė visus planus. Vos susėdus ji paklausė: 

— Tai ko gi tu nori? 

— Ką turi galvoje? — kiek įmanoma naivesniu balsu paklausė 
Eimė. 

Feita ir Zojė spoksojo į ją nenuleisdamos akių. 

— Na, gerai, — nusileido Eimė. — Šiandien lankiausi madam Zo- 
jos namuose. 

Paskui ji viską papasakojo. Praleisdavo tik tai, kas, jos manymu, 
galėjo nuliūdinti drauges. 

Tiek Feita, tiek Zojė netikėjo nė vienu jos žodeliu. 

— Tai neįmanoma, — kalbėjo Feita. — Niekas negali pakeisti 
praeities. Grįžti neįmanoma. 

— O ašir nenorėčiau, — pareiškė Zojė. 

Eimė nustebusi pažvelgė į ją. 

— Tu nenorėtum grįžti į tą dieną, kai iki avarijos buvo likusios 
trys savaitės, ir pasielgti taip, kad tos avarijos nė nebūtų? 

— Ne, — atsakė Zojė. — Toji avarija — tai geriausia, kas galėjo 
man nutikti. Sužinojau, kas iš tikrųjų mane mylėjo, be to, pradėjau 
piešti. Gydytojų manymu, mano smegenys pažeistos taip, kad kai ku- 

riuos dalykus visai užmirštu, o kai kuriuos atsimenu pernelyg ryškiai. 
Jau geriau piešiu, nei turėsiu reikalų su daugybe žmonių, kuriems iš 
tikrųjų niekada nė trupučio nerūpėjau. 

Eimė neišmanė, kaip paneigti tokią logiką. 

— Beje, — įsiterpė Feita, — mes neturime vizitinių kortelių, va- 
dinasi, mūsų niekas nekvietė. Kodėl tau ten vienai negrįžus? 

— Aš supratau, kad jei nenueisime ten kartu visos trys, nieko ne- 
bus galima padaryti. Arba likimus keičiamės visos, arba nė viena, — šį 
melą Eimė pramanė grįždama iš Primarozos namų. Jeigu jau galima 
keliauti laiku — savaime suprantama, tai neįmanoma, — ir galima pa- 
siimti Zoję, kodėl nepasiėmus ir Feitos? 

Tačiau niekas, kad ir ką Eimė pasakotų, neprivertė moterų apsi- 
galvoti. Jos visiškai nesidomėjo kelione pas „šarlatanę“, — taip vadino 
moterį, su kuria susipažino Eimė. Jos nenorėjo kalbėtis ir mokėti pini- 
gų už absurdiškus pažadus. 

Po pietų Feita ir Zojė kone bėgte nubėgo į kitą kambarį, paliku- 
sios Eimę tvarkytis. 

— Jeigu ir toliau taip bus, nieko nepasieksime, — bambėjo Eimė, 
kraudama į indaplovę indus. Ji nujautė, kad dar neišaušus rytojui mo- 
terys prabils apie kelionę namo. Eimė žinojo, kad ir pati norėtų vykti 
namo, jei tik ten jos lauktų visa šeima, bet dabar jie iškylauja. 

Tačiau Eimė žinojo ir tai, kad vienintelė sapnuoja tokius tikroviš- 
kus sapnus, kurių net ir nemiegodama negali atsikratyti. Tai ji sėdėjo 
apgaubta saulės spindulių, kai už lango lijo. Tai ji kalbėjosi su senąja 
ponia ir iš jos išėjo jausdama, kad pakeisti ne ta kryptimi pasukusį li- 
kimą išties įvykdoma misija. Be to, ji labai gerai žinojo ir vietą, ir laiką, 
todėl kartais net sutrikdavo nesusivokdama, kur esanti. Vis dėlto, kad 
ir ką sakytų, negalėjo priversti Feitos ar Zojės su ja sutikti. 

Kita vertus, viskas buvo parodyta Eimei, ne Feitai ar Zojei. Tai 
kaip ji gali tikėtis, kad moterys panorės į visa tai veltis? 

Baigusi tvarkytis virtuvėje, Eimė nuėjo į kambarį, bet Feita nenu- 
leido žvilgsnio nuo televizoriaus ekrano, o Zojė taip ir liko įsisiurbusi 
akimis į eskizų bloknotą. Eimė matė, kad Zojė piešia Feitą. Žmogaus 
ant žirgo eskizų ji nebepiešė. 

— Manau, jau eisiu miegoti, — pratarė Eimė. Kitos dvi, nepakel- 
damos akių, palinkėjo labos nakties. 

Eimė nuėjo į miegamąjį, paskui ilgai prausėsi po dušu, apsivil- 
ko naktinius marškinius ir smuko po antklode. Buvo dar anksti, bet 
po visų dienos įvykių jautėsi pavargusi. Žmogų išsunkia naktį patirti 
smūgiai ir visą dieną gvildenami klausimai apie likimo vingius. Sun- 
kiausia buvo mėginti pasikalbėti su Feita ir Zoje. 

Draugės, — mąstė Eimė, užgesinusi šviesą. Išties buvo pradėjusi 
manyti, kad Feita ir Zojė yra jos draugės. Tačiau abi į ją pažiūrėjo visai 
taip, kaip, Eimės manymu, būtų pažiūrėjęs bet koks žmogus iš gatvės, 
kuriam būtų užsiminusi apie kelionę laiku ir likimus, — tarsi būtų su- 
trikusios psichikos. 

Prieš užmigdama Eimė pagalvojo, kad tikriausiai praranda... na, 
gal ir ne sveiką protą, bet ryšį su realybe — tai tikrai. Gyvenime ji turi 
viską, ko tik žmogus galėtų norėti, tai ko dabar kvailioja? Kodėl mėgi- 
na ką nors pakeisti? Na, ji ir negali nieko pakeisti, bet... 

Eimė nugrimzdo į miegus. 

Beveik akimirksniu atplaukė sapnas. Vyras negyvas, visi verkia. 
Ilga baltai mėlyno kartūno suknele apsivilkusi Eimė buvo per daug ap- 
stulbusi, kad susivoktų, ką daranti. Rankoje ji laikė raktų ryšulį, bet 
nežinojo, ką jais reikėtų rakinti. Žmonės klausinėjo, ką daryti, bet ji 
niekaip negalėjo susikaupti, kad juos suprastų. Vyras negyvas. Naktį 
jis buvo nudurtas — didelis peilis pervėrė širdį. 

Visame name aidėjo raudos. Garsiai sriūbavo moteris; kildama 
mediniais laiptais Eimė išgirdo vyro raudą. Atidariusi duris ir pažvel- 
gusi vidun pamatė lovoje gulintį žilaplaukį žmogų. Jis atrodė sulysęs, 
tarsi sunykęs nuo kažkokios ligos, o skruostai paraudę nuo ašarų. 

— Išeik! Palik mane! — įsakė jis. 

Ji pastebėjo dvi jaunas moteris — tikriausiai tarnaites — jų akys 
irgi raudonos. Durys už moterų nugarų pasirodė pravertos; Eimė pa- 
suko jų link. Jautėsi labai keistai — tarsi būtų savame kūne, bet kartu 
ir ne. 

Kitame kambaryje buvo trys vyrai, visi apsivilkę oficialiai — juo- 
dais apsiaustais, baltais marškiniais, siauromis juodomis kelnėmis. Du 

jų užsidėję perukus. Jie tyliai kalbėjosi, kartkartėmis gręžiodamiesi į 
vyrą, paguldytą ant lovos. 

Eimė priėjo prie vyro. Jis atrodė taip, tarsi miegotų — veidas kaip 
visada ramus, giedras ir gražus. Vilkėjo savais drabužiais, tarsi būtų 
prigulęs nusnūsti. Jeigu ne tamsi dėmė širdies vietoje, Eimė nė nebūtų 
pamaniusi, kad jis miręs. 

— Kas tai padarė? — paklausė ji susirinkusiųjų. 

— Mes nežinome, — atsakė vienas vyras. — Šįryt tokį jį rado. 
Sprendžiant iš to, koks šaltas kūnas, šitai galėjo nutikti vakar. Ar ką 
nors matei? 

Eimė teįstengė papurtyti galvą. Tiesą sakant, nuo tada, kai įlipo į 
vežimaitį, ji nieko neprisiminė. Kaip seniai tai buvo? Sprendžiant iš jos 
drabužių ir prie juosmens prisegto raktų ryšulio Eimei buvo patikėtos 
namų valdytojos pareigos. Kaip jai atrodė, nuo kelionės vežimaičiu ga- 
lėjo būti praėję metų metai. 

Ištiesusi ranką nubraukė jam nuo kaktos plaukus, paskui pabu- 
čiavo į šaltą skruostą. Susirinkę vyrai stebėjo, bet Eimė nekreipė dė- 
mesio. Ji ėmė verkti, o ašaros krito ant vyro veido. Daugiau niekada 
nebematys jo besijuokiančio. Niekada su juo nesiginčys. Nekartos, kad 
jis neteisus ir nė nenutuokia, apie ką kalba. 

Vėl pažvelgusi į gulintį vyrą Eimė suprato, kad prisiminimai grįž- 
ta. Ji niekada nekeliaklupsčiavo. Visada stodavo prieš ir išklodavo ką 
mananti. Jis daug kartų buvo pasakęs, kad supranta, kodėl tėvas ją 
pardavė. 

— O aš per daug sumokėjau! — šaukdavo jis. 

Nepaisant tokių ginčų, nuolat susikertančių nuomonių, jis sutei- 
kė jai aukštas pareigas ir neišsiuntė atgal. 

Eimei taip bestovint, į kambarį įėjo graži jauna moteris. Spren- 
džiant iš suknelės, ji priklausė tam pačiam sluoksniui kaip ir vyriškis. 
Eimei prireikė akimirkos, vis dėlto paskui ji prisiminė, kad jaunoji mo- 
teris yra vyro sesuo, kurią jis labai mylėjo. 

Priėjusi iš kitos lovos pusės jaunoji moteris pasilenkė prie vyro. 

— Ką aš be tavęs darysiu, Tristanai? — šnabždėjo. — Kaip be 
tavęs gyvensiu? — Ji pakėlė akis į Eimę. — Ką mes darysime? Kaip 
mes be jo gyvensime? 

Eimė tegalėjo papurtyti galvą sutikdama, kad tikrai nenumano. 
Jai užgniaužė gerklę, upeliais pasruvo ašaros. 


— Eime! — šaukė Feita, rankomis suėmusi ją už pečių. — Pa- 
busk! Tai tik sapnas. Viskas gerai, tu saugi. Pabusk! 

Eimė prasimerkė ir pamatė virš jos palinkusias dvi moteris, bet 
mintyse dar niekaip negalėjo ištrūkti iš sapno. 

— Jis negyvas, — verkė Eimė. — Kažkas jį nužudė, — užsiden- 
gusi veidą rankomis, nesiliovė raudoti. 

Šalia Feitos stovėjo Zojė. Abi moterys apsirengusios, vadinasi, 
dar ne vėlu. 

— Ten buvo ir mergina, — vis dar kūkčiodama kalbėjo Eimė. — 
Jo sesuo, jaučiau jos skausmą. Jaučiau, kad ji nori iškeliauti kartu su 
juo. Kas galėjo taip padaryti? Kodėl buvo taip siaubingai pasielgta? Jis 
buvo geras žmogus. 

— Eime, — mėgindama patraukti nuo veido rankas švelniai kal- 
bėjo Feita. — Pažvelk į mane. Tai tik sapnas. Dabar tu saugi, tu čia. 
Sapnas išsisklaidys. 

— Jis niekada neišsisklaidys, — žvelgdama į ją pasakė Eimė. — 
Nejau nesupranti, kad tai tikra? Viskas tikra, ir aš niekada negalėsiu 
nieko pakeisti. Žinau, kad privalau grįžti ir padaryti taip, jog žmogžu- 
dystės būtų išvengta, bet aš negaliu grįžti į praeitį. Primaroza sakė, kad 
turėčiau ateiti su jumis abiem, bet jūs nė nemėginate pajudėti! 

Minutėlę abi moterys tylėjo; tada Zojė prabilo: 

— Feita, jei nesutiksime kartu eiti pas kažkokią žiniuonę raganą, 
turėsime tupėti čia visą naktį. 

Feita atsiduso. 

— Gerai. Mudvi su Zoje rytoj eisime su tavimi pas tą moterį. 

Eimei nesiliovus verkti, Feita prabilo garsiau: 

— Ar girdi mane? Mes eisime. 

— Bet jau per vėlu, — atsiliepė Eimė. — Jis jau nužudytas. Nu- 
žudytas miegantis. Miegamajame verkė vyras. Jis labai sirgo. Nežinau, 
kas jis toks, bet nemanau, kad išgyvens. 

Eimė pakėlė akis į Feitą. 

— Manau, jis — Tristano tėvas. Ne, dėdė. Taip, tai buvo jo dėdė 
ir jau merdėjo. Jis... 

— Eime! — garsiai šūktelėjo Feita. — Liaukis! Nejuokauju. Tai 
tik sapnas. 

Zojė paėmė nuo naktinio stalelio knygą ir ją atvertė. 

— Čia rašoma, kad Tristanas Hotornas buvo nudurtas 1797-ai- 
siais; užpuolikas nežinomas. 

— Taip seniai, — tepratarė Eimė; juos skruostais vis dar ritosi 
ašaros. 

— Ir taip, ir ne, — atsakė Zojė. — Na, jei įmanoma keliauti po 
visą istoriją, galima grįžti į laiką prieš 1797-uosius ir jį išgelbėti. Galė- 
tum apsaugoti jį nuo mirties. 

— Kaip? Nežinau, kas galėtų tai padaryti, — kalbėjo Eimė. — Gai- 
la, kad nematėte. Visi verkė, visos tarnaitės... Tą žmogų visi mylėjo. 

Zojė atsisėdo ant lovos, stovinčios priešais Eimės lovą. 

— Tau reikia susiimti. Kažkas provokuoja tokius tavo sapnus; 
kad ir ką dabar manai, viskas liausis. Žinau, nes po avarijos ir pati sa- 
pnuodavau košmarus. 

— Apie avariją? — paklausė Eimė, šnypšdama nosį ir šluostyda- 
masi veidą Feitos paduotomis servetėlėmis. 

— Ne, apie tai, kas, mano manymu, neturėjo jokios prasmės. Ma- 
čiau vyrą, nusišovusį tiesiai į galvą. Tą patį sapną regėdavau nuolat. 
Nubusdavau rėkdama ir iškart pas mane atbėgdavo seselė. Paskui jos 
davė tokių stiprių piliulių, kad apskritai lioviausi sapnuoti. 

— Bet, Zoje, — kreipėsi Eimė mirkčiodama, kad vėl nepabirtų 
ašaros, — nejau nesupranti, kad taip galėjo nutikti iš tikrųjų? Gal tai 
pamačiusi ir pradėjai važiuoti neleistinu greičiu, gal dar kas nors nuti- 
ko, todėl ir padarei avariją... Gal... 

— Aš jau lankausi pas psichologe, ir man tai visai nepatinka, to- 
dėl nors tu nepradėk, — pareiškė Zojė. Žodžiai nuskambėjo šiurkščiai, 
bet ji paėmė nuo ašarų šlapias Eimės rankas ir stipriai spustelėjo. — 
Rytoj, ankstyvą šviesų rytą, visos trys nueisime pas tą tavo sutiktą 


moterį ir pažiūrėsime, ar jos sesuo galės padėti. Galbūt ji galės tave už- 

hipnotizuoti, kad atsikratytum tų kankinančių sapnų. Mudvi su Feita 
jau pavargome kas rytą matyti tave sumuštu veidu. 

Eimė pažvelgė į Zoję ir išspaudė šypsenėlę. 

— Tu labai miela, ką? O be grimo dar ir visai graži. 

Zojė atsistojo. 

— O dabar miegok, tik daugiau nesapnuok, girdi? 

— Ar eisi su manimi? — paklausė Eimė. 

— Juk sakiau, kad eisiu, — atsakė Zojė. 

— Ne, turiu galvoje kelionę į praeitį. 

Zojė trumpai nusijuokė, o Feita nustebusiu žvilgsniu pažvelgė į 
Eime. 

— Juk neįmanoma patikėti, kad toji moteris iš tikrųjų gali... — 
pareiškė Feita, bet Zojė ją nutraukė. 

— Taip, mes kartu su tavimi keliausime į praeitį, — pasakė 
Zojė. — Juk taip, Feita? 

— O, žinoma, kodėl ne? Geriau jau keliauti į aštuonioliktą amžių, 
nei grįžti į Niujorką ir leisti dienas stengiantis įtikinti Džinę, kad nesu 
linkusi į savižudybę. 

— Ar pažadi? — paklausė Eimė. 

— Dievaži, galiu persižegnoti, — patikino Zojė taip ir padarydama. 

Eimė pažvelgė į Feitą. 

— Pažadu, — tarė Feita. — Jeigu laiku grįši į praeitį, mudvi su 
Zoje keliausime kartu. 

— Gerai, — atsakė Eimė ir vėl atsigulė. — Dabar jaučiuosi geriau. 
Mes visos trys ten nukeliausime ir jį išgelbėsime. Sužinosime, kas jo 
nekenčia, ir sulaikysime tuos nedorėlius. Man atrodo, tą patį peilį įbe- 
siu žudikui tiesiai į širdį. 

Atsistojusi Zojė išjungė naktinę lemputę ir kartu su Feita išėjo iš 
kambario. 

Žojei uždarius duris, Feita paklausė: 

— lr ką, po šimts, padarei? Aš visai nenoriu eiti pas kažkokią nie- 
kam tikusią aiškiaregę klausytis postringavimų apie savo likimą. 

— Ir aš nenoriu, — eidama į kambarį atsakė Zojė. — Iš tikrųjų 
labiausiai bijau, kad ji atskleis, kas nutiko mano gyvenime. 

Feita pažvelgė į draugę. 

— Ar tikrai matei, kaip nusižudė žmogus? 

— Nežinau, bet gana dažnai tai sapnuodavau. Manau, kad mačiau, 
kaip ir Eimė tą aštuoniolikto amžiaus žmogų, gulintį negyvą lovoje. 

— Ar pasakojai Džinei savo sapnus? Ne tuos pramanytus, bet tik- 
ruosius. 

— Nė žodeliu neužsiminiau, — atsakė Zojė. 

— Suprantu, — tarstelėjo Feita. 

— Tik nepradėk postringauti kaip Džinė. Ir ką turėjai galvoje sa- 
kydama „suprantu ? 

Feita nusišypsojo. 

— Man atrodo, mes abi turime kai ką bendra. Ir aš jai niekada 
nepasakojau savo sapnų. 

Zojė nusišypsojo. 

— Jau pradedu suprasti, kodėl Džinė čia atsiuntė mus abi. Tik- 
riausiai ji numano, kad yra keli dalykai, kurių nenoriu jai pasakoti; ir 
apie tave galima pasakyti tą patį. 

— Daugiau nei keli, — tarstelėjo Feita ir dar plačiau išsišiepė. 

— Ar ne keista, kad būtent Eimė, gyvenanti mielą gyvenimėlį, 
sapnuoja košmariškus sapnus? — svarstė Zojė. 

— Iki šio vakaro maniau, kad tai geri sapnai. 

— Ir aš taip maniau, — pritarė Zojė imdama nuo sofos eskizų 
bloknotą. 

— Tu nemanai, kad tai, kuo įsitikinusi Eimė, yra tiesa, taip? — 
paklausė Feita. 

— Turi galvoje kelionę laiku? — nusišypsojo Zojė. — Nė lašelio 
tuo netikiu. Nė trupinėlio. 

— Aš taip pat, — žvalgydamasi po kambarį tarstelėjo Feita. Kam- 
barys buvo tvarkingas, viskas savo vietose. Feita užgesino šviesą; abi 
pasuko savo miegamųjų link. 


Kitą rytą vienintelė Eimė buvo linksma. Susapnavusi blogą sap- 
ną, paskui ji puikiai išsimiegojo ir jautėsi gerai. Ji net susipynė kelias 
sruogeles į kasytes ir papuošė jas siauručiu kaspinėliu, kurį buvo iš- 
marginęs vyresnysis sūnus. 


137 


JUDE DEVERAUX 


— Manyčiau, turėtume ten eiti iš pat ryto, — pasakė ji leisdama 
į keptuvę sklindžius. 

Zojė sėdėjo užgulusi eskizų bloknotą, o Feita apžiūrinėjo savo 
lėkštę. 

— Liaukitės judvi, — kalbėjo Eimė, ant stalo dėdama lėkštę su 
kalnu sklindžių. — Bus smagu. 

— Aš taip nemanau, — tarstelėjo Feita. 

Eimė atsisėdo šalia jos. 

— Ir ko gi jūs taip bijote? Baiminatės, kad liksite įstrigusios aš- 
tuonioliktame amžiuje? Juk sakiau, Primaroza pažadėjo, kad ten pa- 
būsime tris savaites. 

Zojė pažvelgė į ją. 

— Manau, galiu kalbėti ir už Feitą. Ne, mes nebijome likti įstri- 
gusios aštuonioliktame amžiuje, — moters balse nuskambėjo sodri 
sarkazmo gaidelė. 

Į jos intonacijas Eimė visiškai nekreipė dėmesio. 

— Tai kodėl abi tokios paniurusios? 

— Bijome išgirsti tai, kas mums bus pasakyta! — garsiai atsakė 
Feita. — Gal tavo praeitis ir buvo nuostabi, gal tavęs laukia šlovinga 
ateitis, bet man tai negalioja. Jeigu toji moteris yra aiškiaregė, ji gali 
pripasakoti man to, ko nenoriu žinoti. 

— Primaroza sakė, kad jos sesuo nėra aiškiaregė. Ji... — Eimė 
nutilo. Moterys ja netikėjo; ir pati Eimė nebuvo tikra, ar tiki. — Galji 
pamatys ką nors gera. 

Feita tik prunkštelėjo. 

— Pustuštė stiklinė, — tyliai sumurmėjo Eimė. — O tu, Zoje? Ar 
ir tu to paties bijai? 

— Daugmaž, — atsakė ji. — Žinau, kad praeityje esu padariusi 
kažką tikrai labai bloga ir visai nenoriu sužinoti, ką. 

— Vadinasi, visą likusį gyvenimą nori nugyventi slapstydamasi, 
lakstydama iš vienų namų į kitus ir nesileisdama į jokias pažintis? — 
paklausė Eimė. 

— O man tai visai tinka, — linksmai atsakė Zojė. 


— Jeigu mokėčiau piešti, ir aš taip gyvenčiau, — pritarė Feita. — 

Pabėgčiau. Lėkčiau nuo savo anytos kuo toliau. Ar sakiau, kad kai būnu 
namuose, ji man skambina tris kartus per dieną? 

— Net po to, kai dėl tavęs jai teko gydytis ligoninėje? — pasido- 
mėjo Zojė ir iškart prikando liežuvį supratusi, kad per daug išplepėjo. 

— Nenoriu žinoti, iš kur šitai iškapstei, bet... taip, net po to, kai 
ją primušiau, toji moteris vis dar man skambina. Nesuskaičiuojamą 
daugybę kartų keičiau telefono numerį, bet ji sumoka telekomunika- 
cijų bendrovėms ir vis tiek jį sužino. Kad ir kur nukakčiau, ji mane 
susiranda. Moka honorarus net trims privatiems sekliams. 

— O kąji sako paskambinusi? — švelniai paklausė Eimė. 

— Verkia ir nori su manimi pasikalbėti apie Edį. Sūnus buvo vi- 
sas jos gyvenimas. Ji neturėjo jokių draugų ar mylimų giminaičių. Ji 
turėjo tik Edį. Ir mane. 

— Štai kaip, — tarstelėjo Eimė. — Kuo daugiau iš jūsų išgirstu, 
tuo didesnis liūdesys mane apima. O aš maniau, jog turiu bėdų dėl to, 
kad mėgstu sėdėti savo mažame saugiame pasaulėlyje. Eime. Jūs turi- 
te penkiolika minučių. Ir tada mūsų čia nebus nė kvapo. 

— Kartais imu manyti, jog tu tikrai tiki, kad nukeliausi... net ne- 
galiu garsiai ištarti, — pasakė Zojė. 

Eimė palinko prie jos. 

— Nežinau, kas atsitiks, bet ketinu labai pasistengti. Nesirengiu 
čia sėdėti ir inkšti skųsdamasi gyvenimu. 

— Kita vertus, tavo gyvenimas puikus, tiesa? 

— Taip, tiesa, bet vis mąstau — gal mano vyro gyvenimas nėra 
jau toks nuostabus, gal galiu ką nors padaryti, kad jis pagerėtų, o jei 
galiu, tai ir padarysiu. 

Po šių žodžių Feita ir Zojė nustebusios sužiuro į Eimę. 

— Tai viskas sukasi aplink tavo gražuolį vyrą? — pasitikslino 
Zojė. 

— Taip. Bent jau aš manau, kad taip gali būti. Dar nežinau, kas 
čia dedasi, bet noriu, kad mano kūdikis norėtų gimti mūsų šeimoje. 

Feita ir Zojė vis dar mirksėjo menkai susivokdamos. 

— Renkitės, — paliepė Eimė. — Viską papasakosiu pakeliui. 

— Ar esate tuo įsitikinusios? — paklausė moteris, vadinama ma- 
dam Zoja. Ji buvo apvalaina kaip ir jos sesuo Primaroza, tik būnant 
šalia jos nesijautė malonaus jaukumo. Kiek jos sesuo atrodė maloni, 
tiek madam Zoja buvo griežta ir nepalenkiama. 

— Taip, — tvirtai atsakė Eimė, nors kitos dvi nepratarė nė žodžio. 

Jos atsidūrė gražiame Viktorijos stiliaus namo kambaryje didžiu- 
liais langais. Kai Eimė vedė drauges Begaline gatve, Feita pasakė, kad 
vos prieš dieną tos gatvės tikrai nebuvo. 

— Aš tikrai čia buvau. Ėjau iš tos parduotuvės į aną, — ji parodė į 
priešingas gatvės puses. — Tarp tų dviejų parduotuvių nieko nebuvo. 

— Šis miestelis stebuklingas, — sutiko Eimė. 

— Arba jam trūksta gero miesto architekto, — įsiterpė Zojė, 
žvelgdama į čia pat prasidedantį mišką. 

Joms sustojus mažame priebutyje ir paspaudus skambutį, Eimė 
pratarė: 

— Tikiuosi, duris atidarys Primarozos sesuo. Manau, tai ženklas, 
kad ji imsis šio reikalo. 

Eimei už nugaros stovėjo Feita ir Zojė, abi sunkiai supaisančios, 
kuris jausmas užvaldęs stipriau — baimė ar nerimas. 

Duris atidarė žema apkūni moteris, o surauktą jos kaktą išvydu- 
sios Feita ir Zojė kone nusirito nuo laiptų. Tačiau Eimė plačiai nusišyp- 
sojo ir žengė vidun. 

— Gavau jūsų kortelę, o šios dvi keliauja su manimi, — giedriu 
balsu pratarė Eimė, vogčiomis brukdama moteriai į delną tris ban- 
knotus po šimtą dolerių. Nepasakojo Feitai ir Zojei apie pinigus bai- 
mindamasi, kad tos nepasakytų, jog tai aiškiai įrodo tą moterį esant 
apgavike. 

Moteris nužvelgė už Eimės nugaros stovinčias dvi viešnias. 

— Bet iš tikrųjų jos to visai nenori. Jos net neturi mano kortelių. 

— Žinau, — atsakė Eimė, — bet jos man pažadėjo ir dabar turi 
laikytis žodžio, juk taip? 

Moteris nužvelgė Eimę nuo galvos iki kojų. 

— Paprastai pasieki, kad viskas būtų taip, kaip nori, tiesa? 

— Manau, kad tai galėtų būti problemos dalis, — sutiko Eimė. 

Moteris vangiai nusišypsojo, paskui apsigrežė, ir trijulė nusekė 
paskui ją į patį namo galą, į kambarį, kuriame vietoj vienos sienos 
buvo didžiulis langas. Moteris atsisėdo prie didelio stalo ir įsižiūrėjo į 
Eimę, kol visos trys viešnios irgi sėdosi. 

— Žinai taisykles? 

— Manau, taip, — atsakė Eimė. — Bet gal būtų geriau, jei dar 
kartą viską paaiškintumėte. 

— Gali grįžti laiku į praeitį pasirinkusi bet kurias norimas tris 
savaites, o grįžusi gali apsispręsti — prisiminti ar neprisiminti. 

— Prisiminti? — nesuprasdama paklausė Zojė. 

Moteris pažiūrėjo į Zoję tokiu žvilgsniu, kad atrodė, pergręš kiau- 
rai. — Tu buvai patekusi į rimtą avariją, tiesa? 

Zojė linktelėjo ir mintyse meldė moterį nesakyti ko nors dau- 
giau. 

Ji ir nesakė. 

— Jei grįši į praeitį ir sugebėsi išvengti avarijos, galėsi pasirink- 
ti — prisiminti tai, kas nutiko, ar ne. Tavo valia, — pasakė Zoja ir nu- 
žvelgė visas tris moteris. — Turiu jus įspėti — jei pakeisite praeitį, be 
jokių abejonių, pakeisite ir ateitį. Jei pasirinksi kitą... — dvejodama 
ji pažiūrėjo į Feitą, — sakykime, jei 1992-aisiais pasirinksi kitą vyrą, 
grįžusi į dabartį jausiesi gyvenanti kitokį gyvenimą. 

— Vadinasi, iš tikrųjų mes pakeisime ne tik tris savaites, — žvelg- 
dama moteriai į akis pasitikslino Feita. 

— Ne. Pakeisite visą savo gyvenimą. Nuspręsite būtent per tas 
tris savaites praeityje, bet aš negalėsiu valdyti to, kas nutiks naujajame 
jūsų gyvenime. 

— Norėčiau padaryti ką nors, dėl ko man galiausiai nereikėtų pri- 
valomai lankytis pas psichologe, — pasakė Feita. 

Zojė pažvelgė į ją iškalbingu žvilgsniu — tarsi į išdavikę, lyg Feita 
jau būtų bejitikinti šia absurdiška idėja. 

— Jeigu nesilankytume pas psichologe, dabar neviešėtume Dži- 
nės vasarnamyje. 

— Šitai nepasikeis, — pareiškė madam Zoja. — Jūs grįšite čia, į 
dabarties momentą. Galbūt visos gyvensite kitokius gyvenimus, bet 
galiausiai atsidursite čia, šiame kambaryje. 

Nuo skvarbaus moters žvilgsnio Zojė susmuko kėdėje ir kone 
pralemeno „taip, ponia“. 

Madam Zoja vedžiojo akimis nuo vienos prie kitos. 

— Ar aiškiai pasakiau? 

Visos trys viešnios linktelėjo. 

— Arjūsų sesuo pasakojo, ką noriu daryti? — paklausė Eimė. — 
Nenoriu grįžti į ankstesnį savo laiką. Norėčiau nukeliauti toliau į pra- 
eitį. Jūsų sesuo nėra girdėjusi, kad kas nors kada nors būtų taip pa- 
sielgęs. 

— Mano sesuo nežino visko, ką žinau aš, — atsainiai atrėžė 
Zoja. — O dabar, jei susikibsite rankomis... 

— Turiu klausimą, — įsiterpė Feita. 

— Kokį? 

— Ar tai tik Eimės laikas, kuriuo ji galės nukeliauti ir ką nors 
pakeisti, ar jis bus skaičiuojamas ir kaip mūsų? 

— Šis laikas jos, — atsakė moteris. — O dabar gal susikibtumėte 
rankomis; beje, bus geriau, jei užsimerksite. 

“ — Manau, aš liksiu atsimerkusi, — pareiškė Zojė; nė nekilo abe- 
jonių, kad ji ketina pasižiūrėti, ko toji moteris imsis. Zojė nežymiai nu- 
taisė šypsenėlę, sakyte sakančią, jog ji žino, kad visa tai — tik pokštas, 
ir nieko nenutiks. 

— Kaip nori, — atsakė moteris. 

Tebesėdėdamos kėdėse jos susikibo rankomis; Feita ir Eimė užsi- 
merkė. Ryškus blyksnis, o paskui visos trys moterys minutėlę neįsten- 
gė atgauti kvapo. 

Po akimirkos jos pasijuto sėdinčios tamsoje. 

— Kas čia dedasi? — greitai išbėrė mirkčiodama Zojė. Jeigu čia 
ir nebūtų taip tamsu, ji vis tiek nieko nematytų, nes stiprus blyksnis 
ją kone apakino. 

— Šššš, — tildė ją Eimė. — Paklausykite. Man atrodo, girdžiu 
avis. 

— Mano kojos šlapios, — prabilo Feita. 

— Manau, žinau, kur esame, — šnabždėjo Eimė. — Tiesą sakant, 
man atrodo, kad dabar žinau daug daugiau nei prieš dešimtį minučių. 

Tamsa po truputį blanko; jos pamatė, kad sėdi ant šiaudų, tvarte, 

arklio garde. Į jas spoksojo vyras, apsivilkęs purvinu, žemiau juosmens 
siekiančiu baltu švarku, siauromis kelnėmis ir kažkokiomis blauzdi- 
nėmis iki kelių. Vėjų nugairintą jo veidą beveik dengė pakiužusi odinė 
skrybėlė; rankose jis laikė senovines šakes. 

— Ką tamsta čia veiki, panele Eime? — paklausė žmogus. — Ir 
kas tos tamstos draugės? 

Eimė šyptelėjo. 

— Čia Feita, o čia — Zojė. Jos atvyko iš Amerikos man padėti. 

— Aa, ir vėl draugužės, — sukikeno vyras tikriausiai tik dėl vie- 
tiniams žinomų priežasčių. — Atnešiau tris bušelius pupų. Sakau, gal 
užteks? 

— Galir užteks, — stodamasi atsakė Eimė ir kartu su vyru nuėjo 
į tvarto galą. 

Feita ir Zojė nesijudino. Sėdėjo ant šiaudų ir žvelgė viena į kitą. 
Jos vilkėjo ilgomis medvilninėmis suknelėmis aukštu juosmeniu ir gi- 
liomis iškirptėmis. 

Pilnos Feitos krūtys kone virto iš iškirptės. Ji pakėlė ranką prie 
plaukų ir pajuto, kad jie sukelti ir susukti į kuodą. Feitai nepavyko nu- 
galėti užplūdusio nusivylimo — ji be galo troško ilgų palaidų plaukų 
kaip jaunystėje. 

— Tu tebesi raudonplaukė, jei būtent apie tai svarstai, — stoda- 
masi pasakė Zojė; ji pamėgino kuo giliau įkvėpti. — Man atrodo, po 
viskuo dar yra ir korsetas. 

Feita pažvelgė į Zoję ir kelis kartus sumirksėjo. 

— O tu graži. 

Zoja nebuvo pasidažiusi, graži jaunatviškai rausva jos oda tiesiog 
švietė. 

— Na, taip... — pralemeno Zojė rausdama. Ji kilstelėjo ilgą suk- 
nelę ir pamatė nedidukus odinius batukus. — Kaip manai, kur yra 
mūsų drabužiai? 

Stodamasi Feita gūžtelėjo pečiais. 

— Nežinau, bet Eimė tebėra įsirišusi kaspiną. 

Zojė pažvelgė į Eimę, tebeplepančią su žmogumi, tarsi būtų jį pa- 
žinojusi visą gyvenimą; plaukuose tebebuvo šįryt į ploną kaselę įpin- 
tas kaspinas. 

Eimė grįžo prie draugių; jai už nugaros sustojo ir vyriškis. Abi 
moteris jis nužvelgė nuo galvos iki kojų. 

— Jam tai nepatiks, — pratarė žmogus, žiūrėdamas į abi mote- 
ris. — Tamsta pati žinai, ką jis sakė apie aną būrį, kurį buvai atsigabe- 
nusi. 

— Taip, Džonatanai, — nuvargusiu balsu pratarė Eimė. — Pui- 
kiai žinau, ką jis sakys, bet šios moterys kitokios. 

Kai žmogus jau rengėsi kažką sakyti, Eimė vėl prabilo: 

— Nesijaudink, pietums išvirsiu jam ką nors labai skanaus, ir jis 
nenumirs. O dabar eik ir pažiūrėk, ar Helenai virtuvėje nieko netrūks- 
ta. Iš daržo atnešk man peletrūno. 

Eimė palaukė, kol vyras išeis iš tvarto, o tada atsigręžė į moteris. 

— Klausykit, žinau, kad norėtumėte manęs paklausti tūkstančio 
dalykų, bet aš nežinau atsakymų, na, dar nežinau. Negaliu paaiškin- 
ti, kaip viskas yra, bet ši vieta man pažįstama, žinau ir tai, kad regė- 
ti sapnai irgi yra tikri. Dabar 1797-ieji, smuklėje jis nupirko mane iš 
žmogaus, prisistačiusio mano tėvu. Nuo tada aš... — Eimė mostelėjo 
ranka, — aš palyginti neblogai tvarkausi šiuose namuose, — ji pažvel- 
gė į tvarto duris. — Dabar virtuvėje reikia mano pagalbos. Jei nepri- 
žiūrėsiu virtuvės, jie... Nežinau, ką jie man padarys. Gal jūs valandėlę 
čia kur nors pasivaikščiotumėte... o kiek vėliau susitiktume? 

Zojė ir Feita akimirką nebyliai žvelgė į Eimę. 

— Žinoma, — pratarė Feita. — Mes susitvarkysime. Tiesa, 
Zoje? 

Negaišdama nė sekundėlės Eimė bėgte puolė pro duris. 

Zojė pažvelgė į Feitą. 

— Tik apsižvalgyk! Tik pažiūrėk į mus! Ar aš miegu, ar numiriau? 
O gal paprasčiausiai patekau į Džeinės Osten romaną? 

— Geriau manęs neklausk, — teišspaudė Feita. — Tai Eimės, o 
ne mano sapnas. 

Feita aplenkė arklio mėšlo krūvelę ir išėjo iš tvarto; Zojė kone lipo 
jai ant kulnų. 


Antra dalis 


M - EL "P —- EE: BA- r 


Zojė nusekė paskui Eimę į namą, bet Feita kartu nėjo. Ji nesusi- 
vokė, ar buvo perkelta į praeitį, ar vaikšto po BBC kuriamo filmo de- 
koracijas; kita vertus, Feitai šitai nė nerūpėjo. Ji tenorėjo viską pati 
apžiūrėti ir ištyrinėti. 

Feita suprato esanti pačiame didelio namo gale. Namas tikriau- 
siai pastatytas vos prieš kelerius metus. Jurgio epochos stilius. Tokie 
Feitai visada labai patiko. Viskas simetriška. Langai milžiniški; Feita 
žinojo, kad ir šio namo kambariai bus dideli, gražiai išplanuoti. 

Didelis plotas už namo užbertas žvyru, atokiau stovėjo senas ve- 
žimas. Feita matė du vyrus, apsirengusius panašiai kaip tas žmogus 
tvarte, ir moterį, vilkinčią ilgą rudą suknelę ir užsirišusią medžiaginį 
kyką. Visi varstė nepažįstamąją smalsiais žvilgsniais, bet niekas nieko 
nesakė. 

Ji linktelėjo žmonėms, paskui susinėrė rankas už nugaros, atgrę- 
žė veidą į saulę ir nužingsniavo sau. Visus tuos metus, kuriuos praleido 
sėdėdama namuose ir slaugydama gęstantį Edį, Feita daug skaitė. Jai 
visada labiausiai patikdavo knygos apie aštuonioliktą amžių. 

Jeigu kažin kokiu neįtikėtinu būdu ji vis dėlto pateko į praeitį, 
tai šią progą reikia išnaudoti: Feita žinojo, ką labiausiai nori pamatyti. 
Gerai sumintu žvyro takeliu pasukusi kairėn pamatė tikrą darbštumo 
ir stropumo pavyzdį — daržą. Vos įžengusi pro plačius vartus, palik- 
tus aukštoje plytų tvoroje, nustebusi apsidairė. Daržas buvo mažiau- 
siai keturių akrų, ir kiekvienas ploto colis panaudotas taip, kad tiektų 
viską, ko reikia didžiajame name gyvenantiems žmonėms ir nemažam 
būriui darbininkų. 

Per patį daržo vidurį vedė takas, kuriame galėjo išsitekti arklio 
traukiamas vežimas; Feita žvalgydamasi iš lėto vaikštinėjo tuo taku. 

Ji buvo skaičiusi, kad dvidešimto amžiaus žmonės prarado daug 
senų augalų rūšių. Jei daržovių negalima sukrauti į sunkvežimį ar į lai- 
vą ir kur nors išgabenti, neverta jų nė auginti. Per minkšti, per gležni 
ar greitai gendantys vaisiai ir daržovės būdavo atmetami kaip nenau- 
dingi. Svarstant, ką pasiūlyti modernioms maisto produktų parduo- 
tuvėms, apie skonį ir aromatą tikrai negalvojama. Tačiau tais laikais, 
kai žmonės valgydavo tai, ką užsiaugindavo, visi būdavo skatinami au- 
ginti kuo įvairesnių augalų, o svarbiausias pasirinkimo faktorius buvo 
aromatas. 

Šypsodamasi Feita žingsniavo toliau. Darže suskaičiavo dešimt 
darbininkų, o septyniuose šiltnamiuose ir šešiose daržinėse jų buvo 
dar daugiau. Feita stabtelėjo, norėdama dirstelėti vienos pašiūrės vi- 
dun — į didingą komposto krūvą. Toji krūva išties atrodė kaip meno 
kūrinys. Maisto atliekų sluoksniai, nupjauta žolė, lapai, mėšlas... vis- 
kas susluoksniuota ir prižiūrima taip, tarsi tai būtų aukso gyslos; tiesą 
sakant, kompostas ir buvo aukso vertės. 

Pakėlusi akis į plytų tvorą, ant paties viršaus Feita pamatė pri- 
taisytus lovelius. Akimis nusekė vingiuotais latakėliais — kiekvienas 
lietaus lašas surenkamas ir nutekinamas į uždengtas statines. 

Žalieji, mąstė ji. Dvidešimt pirmame amžiuje keliama daug triukš- 
mo stengiantis tapti žaliaisiais, tačiau čia ekologijai skiriama tiek dė- 
mesio, kad šiuolaikiniai žmonės apie tai gali tik pasvajoti. 

Feita žingsniavo toliau. Ji pamatė didžiulę gėlių lysvę ir suprato: 
gėlės auginamos skinti, kad būtų kuo puošti namus. Feita išmatavo 
lysvę žingsniais ir įsitikino, kad ši beveik dviejų šimtų pėdų ilgio. Čia 
būtų galima užauginti tiek gėlių, kad jų pakaktų visiems rūmams, mąs- 
tė moteris. Jai kone svaigo galva nuo dangiško žiedų aromato. 

Už gėlių žėlė vaiskrūmiai. Feita nė sapnuose nebuvo regėjusi to- 
kios įvairovės — dairėsi į sirpstančias avietes, raudonuosius, baltuo- 
sius, juoduosius serbentus, agrastus ir braškes. Kai kuriose lysvėse 
tarpo augaliukai, panašūs į miško žemuoges. Žemuogės buvo suau- 
gusios kupsteliais, o ne tvarkingomis eilutėmis; mažos uogelės tirpte 
tirpo ant liežuvio. 

Stabtelėjusi daržo gale Feita išpūtė iš nuostabos akis. Priešais 
plytėjo žolelių lysvės; ši daržo dalis tikrai nepakartojama. Visas žoly- 
nų sklypas suskirstytas į tris dalis; vienas žemės lopinėlis aptvertas 
šešių pėdų aukščio tvora su rakinamais varteliais. Feita numanė, kas 
ten auga. 

Slaugydama Edį vienu metu ji buvo susidomėjusi žolynais. Daug 
skaitė ir net buvo įtikinusi anytą, kad verta užveisti žolynų lysvę. 
„Tik tada, jei kaip nors paslėpsi tuos bjaurius augalus“, — tąsyk jai 
atsakė anyta, tarsi Feita būtų prašiusi leidimo priešais namą paso- 
dinti tabako. 

Žolynų lysvės ir buvo labiausiai ją džiuginęs dalykas per visą 
santuokinį gyvenimą, nes darželį ji įkūrė kartu su Edžiu. Iš pradžių 
žolynais domėjosi tik Feita, bet Edis, tada jau kone prikaustytas prie 
patalo, baisiai nuobodžiavo, todėl pareiškė norą darbuotis kartu. Jiedu 
užsisakė daugybę knygų, paskui kartu jas skaitė, kalbėjosi, tarėsi, pla- 
navo darželį. Pasinaudojusi elementariomis braižybos žiniomis Feita 
nubraižė planelį — abiejų galutinio apsisprendimo rezultatą. Darželis 
turėjo būti ir naudingas, ir gražus. 

Galiausiai jie sujungė į vieną prancūziško ir angliško tipo darže- 
lius. Pagaliau pasiekę tai, ko abu norėjo, atšventė pabaigtuves — iš 
krištolinių Voterfordo taurių išgėrė švytinčių obuolių sulčių. 

Vos sušilus orams Feita padėjo Edžiui įsitaisyti šezlonge, kone pa- 
skandino jį antklodėse, ir vyras be atvangos nurodinėjo, kur įsmeigti 
kuoliuką, o kur ištempti virvelę, kad aiškiai matytųsi visas sumanytas 
darželio planas. 

Edis buvo šalia ir tada, kai Feita ginčijosi su trinkelių klojėju. 

— Jūs norite tų mažų takelių tik tam, kad galėtumėte pasisodin- 
ti visko, ko galima nusipirkti stiklainiuose kiekvienoje maisto prekių 
parduotuvėje? — nesuprato žmogus. 

— Taip, — vienbalsiai atsakė Feita ir Edis. Meistras tik gūžtelėjo 
pečiais. 

— Jūsų reikalas. 

Prireikė dviejų savaičių, kad būtų kruopščiai išlygintas pusės akro 
sklypelis ir vėl būtų nužymėti takeliai. Atėję meistrai suklojo trinke- 

les įmantriausiais raštais, kuriuos buvo sukūrę sutuoktiniai. Praėjus 
keliems mėnesiams po šių darbų Feita atsitiktinai išgirdo pas juos dir- 
busį trinkelių klojėją besigiriantį, kokį puikų daržą jis įrengęs. Jis kal- 
bėjo taip, tarsi pats būtų viską suplanavęs. Parbėgusi namo Feita viską 
papasakojo Edžiui, ir jiedu taip kvatojo, kad vyrui prasidėjo spazmai ir 
teko kviesti gydytoją. 

Be planavimo darbų, ilgas žiemos valandas Feita ir Edis vartė žo- 
lynų katalogus, naršė po internetą ir svarstė, ką sėti ar sodinti. 

Sodinimo laikas buvo parinktas nepriekaištingai, ir didžiulės sa- 
manose įtupdytų augaliukų dėžės atkeliavo likus kelioms dienoms iki 
sklypo formavimo pabaigtuvių. Edis sėdėjo šezlonge, ant kelių pasidė- 
jęs planelius, ir nurodinėjo Feitai, kur ką sodinti. 

Darželis klestėte klestėjo, ir Feita su Edžiu galėjo juo džiaugtis 
šešerius metus; tiek buvo likę iki Edžio mirties. Kiekvieną pavasarį jie 
pasisodindavo naujų augalų ir atsisakydavo kokių nors ankstesnių, o 
per žiemą skaitydavo apie žolynų naudą. Kadangi Edžiui buvo sunku 
vaikščioti laiptais aukštyn žemyn, jis palaikė Feitą, besigrumiančią 
su gausiais protestais, ir galiausiai įtikino motiną, kad vieną antrame 
aukšte esantį vonios kambarį reikėtų paversti savita laboratorija. Edis 
garsiai skaitydavo receptus, o Feita gamindavo įvairiausius antpilus ir 
mišinius. Jie pradėjo nuo aromatinių mišinių, bet Edžio motina nega- 
lėjo pakęsti jų kvapo, todėl teko apsiriboti nervus raminančiais ir pilvo 
spazmus malšinančiais įvairių žolių antpilais. Feita ir Edis juokdavosi, 
išgavę šlykštų skonį, ir džiūgaudavo, pagaminę ką nors skanaus. Jie 
prisigamino puikaus šampūno ir Feitos be galo mėgstamos vonios 
druskos. 

Per visas šias planavimų, sodinimų, ragavimų ir bandymų dienas 
Feitos anyta atsisakė kuo nors prisidėti ar kaip nors dalyvauti. Net 
Edžio pastangos žlugo įtraukti motiną į šią veiklą. Darbuodamasi lau- 
ke Feita dažnai matydavo moterį žvelgiančią į juos pro antro aukšto 
langą. Feita jai pamodavo, bet anyta tuoj pat nusigreždavo. 

Jau kitą dieną po Edžio laidotuvių jo motina nusamdė darbinin- 
ką, kad apartų žolynų darželį. 

Dabar, žvelgdama į didžiulį daržą, Feita pasijuto kaip namuose. 

Net neapžiūrėjusi ji žinojo, kas auga trijuose sklypeliuose. Viename 
vešėjo prieskoninės žolės, kitame — vaistiniai augalai. Suprastėjus 
Edžio sveikatai, Feita ėmė labiau gilintis į gydomąsias žolelių savybes 
ir mėgino pagelbėti vyrui, gamindama iš jų senovinius vaistus. Žolės 
jo neišgydė, bet palengvino skausmus ir praskaidrino paskutines gy- 
venimo dienas. 

Feita žinojo, kad trečiasis sklypelis skirtas nuodingiesiems au- 
galams. Ji praėjo pirmuosius du darželius ir pažvelgė pro užrakintus 
vartus. Pamatė drignių, rusmenių, pelynų ir dar kažkokių žolių. Dau- 
guma nuodingų augalų Feitai nebuvo pažįstami, nes pati jų neaugino 
ir nenaudojo. Apie juos buvo tik skaičiusi. 

Dabar ji buvo pačiame milžiniško daržo gale; atsigręžusi pama- 
tė didelį neapsodintos žemės lopą, aptvertą laikina tvora, už kurios 
girgsėjo žąsys. Feita žinojo: aptvare beveik visą dieną laikomos žąsys, 
kad nulestų piktžoles; paskui piktžolės tampa trąšomis. Žąsys deda 
kiaušinius, jas galima auginti mėsai, jos „nuravi daržus, be to, niekur 
nerasi už žąsis geresnių sargų. Jei į sklypą įžengia koks nors nepažįs- 
tamasis, paukščiai sukelia didesnį triukšmą už bet kokią signalizaciją. 
Šiuo metu visi darbavosi čia. 

Feita nenorom išėjo iš gražiojo akmenine tvora aptverto daržo ir 
žingsniavo toliau. Ji išvydo pieningų karvių tvartą. Dvi moterys namo 
link nešė kibirus šviežio pieno. 

Netoliese ir naujos akmeninės arklidės su akmenimis grįstu kie- 
mu; čia tokia pat tvarka kaip ir prie didžiojo namo. Darbininkai žvelgė 
įją, pakreipę skrybėles, bet niekas nieko neklausinėjo. 

Feita patraukė vadinamuoju džentelmenų parku, besidriekiančiu 
ištisus akrus ir atrodančiu kaip neįtikėtinai gražus miškas. Tačiau Fei- 
ta žinojo, kad šis nuostabus gamtos kampelis buvo kažkieno supro- 
jektuotas, tobulai suplanuotas ir išmoningai apsodintas. Kur ne kur 
dunksojo milžiniški akmenys, kuriuos, Feita galėjo lažintis, čia su- 
tempė visas būrys darbinių arklių. Ji kuo puikiausiai įsivaizdavo gal 
dvidešimt įkinkytų galingų veislinių arklių ir ant šių milžinų rėkiantį 
vyrą, raginantį juos nuvilkti riedulį ten, kur, žmogaus manymu, tas 


atrodytų geriausiai. 

Įsijautusi ji mąstė apie tai giliai kvėpuodama, mėgaudamasi oru, 
neužterštu automobilių išmetamosiomis dujomis, žvelgdama į nieka- 
da lėktuvų nemačiusį dangų, kol galiausiai jos vos nepartrenkė žirgas. 

— Oi! — suriko Feita, užsidengdama veidą rankomis ir atšok- 
dama. 

Ne mažiau už Feitą nusigandęs žirgas metėsi į šalį, stodamas 
piestu, galvą sukdamas į kitą pusę. Raitelis įtempė vadžias, mėginda- 
mas suvaldyti žirgą. 

Vis dar užsidengusi veidą Feita žengė atatupsta ir užkliuvo už rie- 
dulio, kuriuo grožėjosi. Galiausiai žirgas nuleido ant žemės kanopas, o 
po akimirkos raitelis nusliuogė nuo žirgo ir pribėgo prie Feitos. 

— Ar tau nieko nenutiko? — paklausė laibas balselis. 

Feita patraukė nuo akių ranką ir pamatė gražią jauną merginą, ne 
vyresnę nei šešiolikos, apsivilkusią jojimo kostiumą; kostiumas buvo 
taip dailiai prigludęs, kad atrodė kaip nupieštas. Mergina buvo užsidė- 
jusi prašmatnią skrybėlaitę, beveik visiškai dengiančią dešinę jos akį. 

— Viskas gerai, — šypsodamasi ir stodamasi atsakė Feita. — La- 
biau išsigandau nei užsigavau. 

Atsistojusi Feita pamatė, kad mergina už ją žemesnė, gal tik ko- 
kių penkių pėdų ūgio. Nedidelė ir išskirtinai graži. 

— Tikriausiai tu esi viena iš Eimės amerikiečių. Tavo tartis... Nie- 
kada negirdėjau ko nors taip kalbant, tik Eime. Ar ir tu gali papasakoti 
apie savo šalį neįtikėtinų istorijų? 

Feita nusišypsojo. Mergina atrodė tokia miela, kad Feitai ji iškart 
patiko. 

— Neabejotinai galėčiau papasakoti. Iš kur taip gerai pažįstate 
Eimeę? 

— Ji čia gyvena beveik metus. Tu to nežinojai? 

— Ne, — lėtai pratarė Feita. — Ojūs?.. — ji nežinojo, kuo vardu 
grafas. — Esate jo sesuo? 

— O, taip, — atsakė Beta. — Esu Tristano sesuo, bet, kaip jis pats 
sako, aš dar tokia jauna, kad galėčiau būti jo dukra. O, varge, — tars- 
telėjo ji, kai ramiai stovėjęs žirgas staiga apsigręžė ir ristele nušuoliavo 
miškeliu. — Tikriausiai kas nors papildė jo ėdžias. 

Feita nusijuokė. 

— Grožėjausi jūsų parku. 

— Oi, jis gražus, tiesa? Dabar, kai Šeba, na, mano kumelė, parbė- 
go namo, mums tikriausiai teks pareiti pėsčiomis. Ar neprieštarausi? 

— Ne, man čia labai patinka. 

Jos pasuko didžiojo namo link; Feita jautėsi esanti daug aukštes- 
nė ir stambesnė už mažutytę merginą. 

— Viskas čia atrodo taip nauja. 

— Taip ir yra. Ar Eimė tau apie mus nepasakojo? 

— Nedaug, — atsakė Feita. Jeigu neminėsime fakto, kad jos bro- 
lis greitai bus nužudytas miegantis, pamanė sau. — Man būtų įdomu 
viską išgirsti. 

— Ir Eimė mums nedaug apie save pasakojo, — pasakė Beta, 
žvelgdama į Feitą ir lyg vildamasi, kad ši nebus tokia šykšti. Feitai 
nieko neatsakius, mergina tęsė: — Visa tai mano brolis pastatė savo 
žmonai Džeinei. 

— Nežinojau, kad jis vedęs. 

Prieš atsakydama Beta trumpai patylėjo. 

— Ji mirė nepraėjus nė metams po vestuvių. 

— Man labai gaila, — pratarė Feita. 

— Jiedu labai mylėjo vienas kitą. Nuo vaikystės. 

— Kaip Eimė, — labai tyliai tarstelėjo Feita. 

— Taip, — entuziastingai pritarė Beta. — Šitai mes jau žinome. 
Ji mums pasakojo apie savo vyrą Stefaną ir du jųdviejų vaikus. 

— Ar ji pasakojo ir apie tai, kas jam atsitiko? — paklausė Feita, 
smalsaudama, kokių melų Eimė prasimanė. 

— Sakė, kad Stefanas jos laukia Amerikoje, bet ji negali ten ke- 
liauti, nes dabar ten kariaujama. 

— Aš maniau, kad dabar 1797-ieji. Ar Amerikos revoliucija dar 
nesibaigusi? 

Beta keistai pažvelgė į Feitą. 

— Taip, pasibaigusi, bėt vis dar labai tebepykstama ant mūsų, 
anglų, — porino ji. — Tau reikėtų paklausti Eimės, ką jai rašo bičiulis 
Tomas Džefersonas. 

Feita turėjo kostelėti, kad nuslėptų sukilusį juoką, išgirdus tokį 
melą. 

— Papasakokite daugiau apie savo brolį. 

— Kai mirė mūsų tėvas, Tristanui buvo tik dvidešimt vieneri, ir 
labiau už viską pasaulyje jis norėjo vesti Džeinę. Bet brolis neketino 
prašyti jos įsikurti name, kuriame mūsų šeima gyveno jau nuo... Na, 
mano brolis sako, kad mes ten gyvenome nuo amžių amžinųjų, bet aš 
manau, kad jis perdeda. Šį dvarą Tristanas statė ketverius metus. 

Nuo amžių amžinųjų, mintyse pakartojo Feita. Vadinasi, anas na- 
mas galėtų būti statytas mažų mažiausiai viduramžiais. 

— O kur tas namas yra? — paklausė Feita, stengdamasi neišsi- 
duoti ir sutramdyti jaudulį. 

— Reikia eiti štai tuo keliu, — atsakė Beta gręždamasi į arkli- 
des. — Jei nori, galiu nuvesti ir parodyti, bet įspėju — namas siaubin- 
gas. Dabar Tristanas ten laiko karves. 

Feitai prireikė kelis kartus giliai įkvėpti. Toks senas namas nau- 
dojamas kaip tvartas! Siaubinga! 

— Jis puikiai padirbėjo, — susitvardydama pasakė Feita. — Kas 
suplanavo parką? 

— Ponas Braunas. Vardo neprisimenu, kita vertus, jis niekada juo 
ir neprisistato. 

— Arjis save vadina auksarankiu? — tyliai paklausė Feita. 

— Taip! Tu jį pažįsti? 

— Esu apie jį girdėjusi, — kone pašnibždom tarstelėjo Feita. Ji 
vaikštinėja po užveistą naują sodą, suprojektuotą didžiojo meistro — 
Auksarankio Brauno“. Ištiesusi ranką, su didžiule pagarba palietė guo- 
bos kamieno žieve. 

Beta smalsiai sekė ją, todėl Feita liovėsi glamonėjusi medį ir pa- 
mėgino nutaisyti įprastą veido išraišką. 

— Ar jūsų brolienė čia gyveno? 

— Tik tais metais po vestuvių, — atsakė Beta. — Ji mirė gimdy- 
dama; kūdikis taip pat neišgyveno. 

— Kaip seniai tai nutiko? — paklausė Feita. 


* Gabusis Braunas — Capability Brown — anglas, kraštovaizdžio formuotojas, parkų 
architektas; tikrasis jo vardas — Lancelotas Braunas (1715-1783). Informacija iš MicrosoftR 
Student 2008 [DVD]. Redmond, WA: Microsoft Corporation, 2007. Microsoft * Encarta * 2008. 
CO 1993-2007 Microsoft Corporation. 

— Beveik prieš penkerius metus. Mano brolis... — minutėlę ji 
žvelgė į tolį, o paskui vėl atsigręžė į Feitą. — Po Džeinės mirties jis 
jau nebuvo toks kaip anksčiau. Jiedu kūrė daug planų. Manė, kad kar- 
tu nugyvens ilgą gyvenimą, kad susilauks daugybės vaikų ir... — Beta 
atsiduso. — Manyčiau, jiems nebuvo lemta. Mes visi manėme, kad po 
Džeinės mirties ir Tristanas mirs. Mūsų prižiūrėti atvyko tėvo brolis, 
bet dabar jis labai ligotas. 

Feita prisiminė Eimės pasakojimą apie žilaplaukį senuką, kuris 
sunkiai sirgo ir labai verkė po Tristano žūties. 

— Tačiau Eimė mano broliui įkvėpė gyvybės. 

— Taip, — atsakė Feita ir pamėgino įsivaizduoti, kaip dvidešimt 
pirmo amžiaus moralė susiduria su sužeistu herojumi. Kibirkštys ir 
liepsnos! 

— Ne, — pratarė Beta liovusis žingsniuoti ir, suraukusi kaktą, 
pažvelgė į Feitą. — Viskas ne taip. 

— Atsiprašau, aš nieko nenorėjau pasakyti, — pasitaisė Feita su- 
sigėdusi, kad veide taip aiškiai atsispindėjo jos mintys. 

— Viskas gerai, — atsakė Beta ir vėl patraukė takeliu. — Visi, ku- 
rie čia negyvena, išgirdę apie Eime ir Tristaną pamano, kad ji ir mano 
brolis... Na, supranti, ką turiu galvoje. Aš neturėčiau to išmanyti, bet 
kaip galiu neišmanyti, jei užaugau ūkyje? 

— Tikrai, kaip? — šypsodamasi sutiko Feita. — Vadinasi, Eimė 
ir jūsų brolis nėra?.. 

— Jie yra draugai. Ar žinai, ką ji jam daro? 

— Neįsivaizduoju. 

— Ji Tristaną pykdo. Varo į tūžmastį. Savo buvimu taip jį įsiuti- 
na, kad tas ima svaidyti po kambarį daiktus. Jis šaukia, pursloja, nuo- 
lat kartoja, kad ją atleis, bet, žinoma, niekada neišvaro. 

— Kąji daro, kad jis taip įtūžta? 

Beta nusišypsojo. 

— Eimė moko mano brolį, kaip ką reikia daryti. Moko jį prade- 
dant valgiu ir baigiant prausimusi, pradedant žirgais ir baigiant so- 
dais, net mano broliui pasirinkus ką nors skaityti Eimė sako, kad gali- 
ma pasirinkti ir geriau. 

— Kodėljis jos neatleidžia? 

— Mano galva, todėl, kad dažniausiai Eimė būna teisi, bet aš įta- 
riu, kad tikroji priežastis kita — tiesiog padaro taip, kad jo gyslomis 
imtų greičiau tekėti kraujas. Nuo tada, kai ji pas mus atsirado, Trista- 
nas vėl pradėjo gyventi — pasikvietė pietauti keletą žmonių, jau du 
kartus buvo nuvykęs į Londoną, nes Eimė pagrasino negaminsianti 
valgyti, jeigu jis ten nenuvyks ir negaus, ko ji nori. Bet šauniausia, 
kad šiuose namuose vėl ima kunkuliuoti gyvenimas. Vos pastatytas 
šis dvaras buvo labai gražus, tačiau jau kelerius metus Tristanui visai 
nerūpėjo, kad viskas griūna. Štai! — šūktelėjo Beta, rodydama į didelį 
namą, kurį jos brolis buvo pastatęs vargšelei savo žmonai. — Matai 
pro medžius? Argi ne gražus namas? 

— Nemanau, kad kada nors esu mačiusi gražesnį. Tiesą sakant, 
manau, kad net dvidešimt pirmo amžiaus žmonės manys, kad šis na- 
mas gražus. 

Beta nusijuokė. 

— Dvidešimt pirmas amžius! Koks absurdas. Tada jau bus atė- 
jusi pasaulio pabaiga. Londone kalbama, kad pasaulio galas ateis vos 
po trejų metų, amžių sandūroje. Na, bet jei pasaulio pabaiga neištiks 
mūsų dabar, jos žmonės tikrai sulauks pasitikdami dutūkstantuosius. 

Juokdamasi Beta nubėgo namo link. 

Feita atsigręžė parko pusėn. Pro medžius ji dar matė daržo tvorą. 
Ar ir tuos sklypus suplanavo Auksarankis Braunas? Ji turės paklausti 
jo, to liūdnojo jauno žmogaus, kurį Eimė išgelbėjo supykdžiusi. 

— Patyriau savo kailiu, — garsiai ištarė Feita juokdamasi. Porą 
kartų Eimė ją buvo kone įsiutinusi. Vis dėlto apsižvalgiusi Feita ne- 
abejotinai džiaugėsi, kad šį kartą Eimės užsispyrimas nugalėjo. Feita 
pamanė, kad būtų patenkinta, jei niekada nereikėtų iš čia iškeliauti. 

Zojė nusekė paskui Eimę į namą; jos nusileido keliais akmeni- 
niais laipteliais, o tada Eimė tarsi išgaravo, ištirpo ore. Zojė lyg pa- 
klaikusi stengėsi ją susirasti, vaikščiodama iš vieno akmeninio kam- 
bario į kitą, pakeliui sutikdama dar daugiau keistai apsirengusių vyrų 
ir moterų. 

Maždaug po pusvalandžio ji rado virtuvę, kurioje darbas taip virė, 
kad visa patalpa priminė maisto pramonės cechą — seną ir be elek- 
tros, bet vis tiek galintį sudoroti milžiniškus kalnus produktų. Virtu- 
vėje sukosi pustuzinis moterų, vilkinčių ilgomis suknelėmis, plaukus 
prisidengusių baltomis kepuraitėmis. Vidury kambario stovėjo didžiu- 
lis senas rantuotas stalas, nukrautas daržovių pilnomis pintinėmis, 
dideliais dubenimis uogų ir virto maisto indais. 

Šiame šurmulyne stovėjo Eimė, ramiai, bet labai griežtai visiems 
aiškinanti, ką daryti, ir atsakinėjanti į daugybę klausimų. 

Priėjusi Zojė atsistojo šalia. 

— Ką čia veiki? 

— Vadovauju, — atsakė Eimė. — Tai dvidešimt keturias valandas 
veikiantis restoranas. Ploniau, — paliepė ji moteriai, ant marmurinės 
plokštės kočiojančiai tešlą. — Turi būti dar ploniau. Jeigu paliksi taip 
storai iškočiotą, kas nors išsilauš dantį. 

Eimei nuėjus į kitą virtuvės galą, Zojė nusekė paskui. 

— Iš kur viską žinai? Juk čia atkeliavai kartu su mumis. O tai 
reiškia, kad esi čia maždaug... kiek? Dešimt minučių? 

— Aš suprantu neką daugiau už tave, — atsakė Eimė, — bet ma- 
nau, kad čia esu nuo tada, kai jis nupirko mane iš tėvo. 

Zojei pažvelgus nieko nenutuokiančiu žvilgsniu, Eimė pridūrė: 

— Aš juk taip sapnavau. Prisimeni? 

— Bet juk tu sapnavai vos prieš kelias dienas. 

— Skaičiuojant mūsų laiku — taip, bet dabar aš žinau, kad čia gy- 
venu jau daugiau nei metus. Padėk jį čia! — sušuko Eimė jaunam vyru- 
kui, persimetusiam per petį paskerstą avinėlį. — Įsikalk į galvą, Džimi, 
jei švarias grindis aptaškysi krauju, aš priversiu tave viską išplauti! 

Eimė vėl atsisuko į Zoję. 

— Tikrai negaliu to paaiškinti, bet šią vietą pažįstu taip gerai, 
kaip savo namus. 

— O šeimininką? — kilstelėjusi antakius pasidomėjo Zojė. 

Eimė taip pasižiūrėjo į Zoję, kad ši liovėsi šypsojusis. 

— Kad ir kur gyvenčiau, esu ištekėjusi už Stefano, aš jam pasi- 
žadėjau ne šiaip sau. Kodėl tau nenuėjus ir ko nors nenusitvėrus? Šį- 
vakar tave su Feita apnakvydinsiu geltonajame miegamajame; vaka- 
rieniaudamos galėsime pasikalbėti. O iki tol prašau susirasti kokios 
nors veiklos. Laukia kalnai darbų, — tai pasakiusi Eimė nubėgo paskui 
jauną moterį, ką tik įžengusią į virtuvę su pintine kiaušinių. 

Zojė akimirką dar spoksojo į Eimės nugarą, sugalvojusi mažiau- 
siai pustuzinį kandžių replikų. Jeigu Eimė nenori, kad ji ir Feita truk- 
dytų dirbti, kodėl, po šimts pypkių, prašė, kad jos keliautų kartu? Sun- 
ku paaiškinti. 

— Atsiprašau, panele, — tarstelėjo jaunas vyrukas, per petį per- 
simetęs jau kitą paskerstą gyvulį. 

— Fui! — traukdamasi jam iš kelio tepasakė Zojė. Ji ir vėl turė- 
jo praleisti moterį, skubančią į kitą virtuvės galą. Kažin kur Feita? — 
svarstė Zojė. Atrodo, vos joms išėjus iš tvarto, toji kažkur pabėgo. 

Zojė ir vėl kažkam pasitraukė iš kelio. Ar jai vienintelei atrodo, 
kad labai keista — tikriausiai reikėtų sakyti neįmanoma — atsidurti 
praeityje? Net nekyla abejonių, kad Eimei tikrai nėra neįprasta vieną 
minutę gyventi pasaulyje su kompiuteriais ir automobiliais, o jau kitą 
gainioti žmones, nešiojančius per petį permestą gyvulių skerdeną. 

Kai Zojei vėl teko trauktis, ji atsidūrė prie laiptų ir jais užlipo. 
Viršuje buvo nedidelis koridorius su keliomis sieninėmis spintelėmis. 
Apsižvalgiusi ir nieko nepamačiusi, pravėrė spintelės duris. Ten buvo 
daugybė stalo įrankių, padėklų ir didelių pusdubenių. 

Išgirdusi triukšmą Zojė greitai uždarė dureles ir pasitraukė. Ji 
girdėjo balsus, aidinčiu kažkur toli. Baiminosi, kad koks nors sutiktas 

žmogus jos neišprašytų lauk. Jeigu Eimė — tik namų valdytoja, kiek gi 
valdžios turi? Juk negali paliepti namo savininkui leisti jos draugėms 
čia gyventi, tiesa? 

Zojė tyliai įėjo pro artimiausias duris. Ji atsidūrė valgomajame — 
didžiuliame kambaryje su milžinišku vyšnios medienos stalu viduryje. 
Dvidešimt pirmame amžiuje šis stalas būtų antikvarinis, bet čia atrodė 
visai naujas. Kėdės — visos aštuoniolika — taip pat buvo naujos, o jų 
apmušalai nė trupučio nenusidėvėję. 

Menininkės akimi Zojė greitai įvertino išskirtinį kambario grožį. 
Vienoje sienoje buvo didžiuliai langai, pro kuriuos krito saulės šviesa. Lu- 
bos puoštos dideliais ir išties gražiais ovaliais gipso lipdiniais. Palei sienas 
sustatyti nauji baldai, atrodo, pagaminti to paties žmogaus, kuris padir- 
bino pietų stalą ir kėdes. Dvi indaujas puošė porceliano ornamentai. 

Zojė nebuvo istorikė ir menkai teišmanė antikvarines vertybes, 
bet tą akimirką neabejojo, kad žiūri į puikiausius daiktus, kokius tik 
aštuonioliktame amžiuje buvo galima įsigyti. 

— Patinka? — pasigirdo vyriškas balsas; atsigręžusi Zojė pamatė 
tarpduryje stovintį aukštą vyrą, apsirengusį juodai; baltavo tik marš- 
kiniai. Moteris žinojo, kas jis, nes kelis kartus jį piešė. Vyras atrodė 
panašus į Natanielį Hotorną, kurio paveikslą Feita buvo radusi vienoje 
iš Džinės knygų. Kitaip tariant, jis buvo dieviškai gražus. 

O svarbiausia — jį supo tokia aura, jog Zojė iškart suprato, kad 
jis ir yra šių namų savininkas. Jeigu šis žmogus būtų prisidengęs tik 
skudurais, vis tiek atrodytų tarsi šeimininkas. 

Pažvelgusi į jį Zojė pasijuto taip, lyg būtų prarijusi liežuvį. Ap- 
stulbinta jo grožio ir slegiama žinojimo, kad ji — po svetimus namus 
šniukštinėjanti nepažįstamoji, nė nenutuokė, ko tikėtis. Kada jie lio- 
vėsi ketvirčiuoti bausdami už nusikaltimus?.. 

Jis perėjo per kambarį ir atsistojo šalia Zojės. 

— Šie baldai labai modernūs ir kai kuriems žmonėms nepatinka, 
bet man patinka. 

Kadangi Zojė vis dar negalėjo išspausti nė žodžio, vyras tęsė toliau: 

— Mano mama visada sakydavo, kad tikras aristokratas turi sė- 
dėti ant aukso, bet man niekada nepatiko paauksuoti baldai. O kaip 
tu manai? 

— Aukso nereikia, — išspaudė Zojė, o paskui šiaip taip susiė- 
mė. — Nenorėjau įsibrauti į svetimą erdvę, bet... 

— Aš pratęs prie Eimės bastūnių, — atsakė Hotornas šypsoda- 
masis, todėl dar gražesnis. — Taip ji mane visai nustekens, — jeigu 
šiuos Zojei adresuotus žodžius būtų ištaręs kas nors kitas, jie būtų ga- 
lėję nuskambėti įžeidžiamai, bet išskrieję iš jo lūpų Zoją apramino. 

— Eimė sakė, kad čia gyvena beveik metus, — mėgindama už- 
megzti pokalbį pratarė Zojė. 

— Keturiolika mėnesių, — patikslino vyriškis, ir Zojė pamanė, 
kad jis galėtų tiksliai suskaičiuoti dienas. Jis ją myli! — pamanė Zojė. 
Beprotiškai iki ausų įsimylėjęs. 

Zojė nusigręžė baimindamasi, kad Hotornas neperskaitytų jos 
minčių. Jeigu jis myli Eimę, kaip jausis, kai vos po trijų savaičių ji 
dings? Kita vertus, kažkas vietoj Eimės čia turėjo gyventi ištisus me- 
tus, vadinasi, tas pats žmogus ir toliau čia liks. 

Zojė jautė šeimininko žvilgsnį, tarsi jis būtų laukes, ką ši pasakys. 
Ieškodama žodžių, pamatė ant indaujos padėtą miniatiūrinį portretą, 
apgaubtą balta nosinaite. Portretas buvo ne aukštesnis kaip keturių 
colių, tikriausiai ant dramblio kaulo tapytas aliejiniais dažais. Zojė pa- 
ėmė portretą. 

— Ji graži. 

Šeimininkui nieko neatsakius, pažvelgė į jį. Dabar atrodė, kad vy- 
ras tuoj tuoj pravirks. 

— Atsiprašau, — pratarė Zojė, dėdama paveiksliuką į vietą. — 
Nenorėjau būti šiurkšti, — ji žengė žingsnį atgal. 

— Tai aš turėčiau atsiprašyti, — pasakė vyriškis, imdamas mažąjį 
portretą ir į jį įsižiūrėdamas. — Paprastai jis būna mano kambaryje, 
bet įskilo rėmelis, reikia pataisyti. 

— Aš galėčiau pataisyti, — pasisiūlė Zojė. 

— Tu? Ar esi dirbusi tokį darbą? 

— Jau kelerius metus rėminu paveikslus, — atsakė Zojė. Ji žiūrė- 
jo į vyriškį, mėgindama suprasti, kas toji moteris portrete. Deja, Zojei 
jau buvo pažįstamas toks vaizdelis — daugelis jos klientų štai tokiu 


žvilgsniu žiūrėdavo į neseniai mirusius mylimuosius. 

— Kas ji buvo? — sušnabždėjo Zojė, pabrėždama „buvo“ ir taip 
leisdama suprasti, kad jai viskas aišku. 

— Mano žmona, — atsakė vyriškis vis dar žiūrėdamas į portretą. 

— Žiūrėdama į šitą galiu nutapyti didesnį paveikslą, — pasiūlė 
Zojė. — Galiu nutapyti kopijų. 

Mirkčiodamas Hotornas minutėlę žvelgė į Zoję, paskui nusišyp- 
sojo. 

— Tu dailininkė? 

— Taip, — atsakė Zojė ir pasitempė. Jeigu ji gautų darbo, nesi- 
jaustų kaip įsibrovėlė. 

Šeimininkas vėl padėjo portretą ant nosinaitės. 

— Čia jau gyvena vienas dailininkas, — pareiškė jis, — jis ir su- 
taisys rėmelį. Ir kopijų pritapys. Dabar tas dailininkas tapo mano se- 
sers portretą. Jeigu nori dirbti, turėsi paprašyti jo leidimo. 

Tai pasakęs vyras linktelėjo ir išėjo iš kambario. 

Minutėlę Zojė stovėjo žvelgdama jam pavymui. „Pavarė“ ją, ir 
Zojė net neabejojo, jog tik todėl, kad ji — moteris. Pasakė, kad ji turi 
dirbti kitam dailininkui. Nejau jis išties mano, kad moteris negali ta- 
pyti taip gerai kaip vyras? 

Taip, tiesa, Zojė niekada nesimokė dailės mokykloje, nelankė dailės 
pamokų, bet buvo labai daug skaičiusi. Ji žinojo, kaip dirbdavo keliau- 
jantys aštuoniolikto amžiaus portretistai. Žinoma, kartkartėmis pasi- 
taikydavo stiuartų“, bet dažniausiai jie tapydavo specifine maniera — jų 
portretai būdavo tarsi sustingę, ir Zojei tokie darbai atrodė bjaurūs. 

Moteris nusileido laiptais į virtuvę, kur Eimė minkė duoną. 

— Buvau sutikusi tavo didįjį gražųjį bosą, — pasilenkusi virš sta- 
lo tarė Zojė. Virtuvėje žmonės nesiliovė darbavęsi, bet jų judesiai buvo 
lėtesni, balsai pritilę. 

— Ką jis šį kartą iškrėtė? — nesiliaudama minkyti paklausė 
Eimė. 

— Pasisiūliau nutapyti jo žmonos portretą, bet jis pasakė, kad jau 
turi dailininką. Jeigu negaliu piešti ir tapyti, kodėl apskritai čia esu? 
Ką reikės veikti ištisas tris savaites? Groti rojaliu? 


“ Gilbertas Stiuartas — garsus XVIII-XIX a. amerikiečių dailininkas portretistas. 

— Jis tau pasakojo apie žmoną? — paklausė Eimė. Virtuvėje pa- 
sidarė dar tykiau. 

— Ne visai, — atsakė Zojė, — bet juk tu prisimeni, kad aš jau ne 
vienerius metus gyvenu įvairiausių žmonių namuose ir žinau, ką reiš- 
kia, kai jie tokiu ypatingu žvilgsniu žiūri į portretus. 

Eimė baigė minkyti ir nusišluostė rankas į drėgną drobulę. Žvilgs- 
niu permetusi visus virtuvėje dirbusius žmones, dabar sužiurusius į 
jas, paėmė Zoję už parankės ir nusivedė laiptais aukštyn. 

— Čia gandai klesti tarsi geltonosios spaudos puslapiuose, — pa- 
sakė Eimė jau užlipusi į viršų. — Zoje, suprantu, tai aš įklampinau tave 
į šitą košę, bet pasistengsiu sutvarkyti viską, kas tik nuo manęs pri- 
klauso; vis dėlto tiesa, kad būtent dabar čia gyvena dailininkas. Jeigu 
būčiau apie tai žinojusi Meine, nebūčiau tavęs čia kvietusi. Atleisk. Bet 
gal galėtum tiesiog pasimėgauti tuo, ką čia matai? Galiu jo paprašyti, 
kad nupirktų tau pieštukų ir popieriaus; tada galėtum pripiešti eskizų. 
Juk būtų šaunu, ką? 

— Kodėl tu visada sakai „jis'? Ar jis neturi vardo? 

— Žinoma, — sutiko Eimė, — jis vardu Tristanas, bet juk da- 
bar aštuonioliktas amžius. Negaliu jo vadinti vardu, nes esu tik kukli 
namų valdytoja; tegu mane skradžiai, jei pavadinsiu jį ponu, — Eimė 
maldaujamu žvilgsniu pažvelgė į Zoję. — Tikrai turiu daug darbo. Di- 
džiausias kasdienis rūpestis — pamaitinti visus čia gyvenančius žmo- 
nes. Jei man ko nors pritrūks, nenubėgsiu į prekybos centrą. Turiu 
laukti, kol viskas užaugs! 

— Vadinasi, siūlai man pačiai susirasti kokių nors pramogų ir pa- 
likti tave ramybėje. 

— Būtent, — patikino Eimė. — Kodėl tau nesusiradus dailininko 
ir nepasikalbėjus apie jo darbą? Gal judu galėtumėte... — Eimė žvelgė 
į Zoję taip, tarsi niekada nebūtų jos mačiusi. 

— Ką galėtume? — nesuprato Zojė. — Tapyti duetu? Gal aš galė- 
čiau įkurti mokyklą ir išmokyti tuos keliaujančius dailininkus naujos 
technikos? 

— Manau, tai puiki mintis, — pritarė Eimė, su nuostaba tebežiū- 
rėdama į Zoję. 

— Kodėl tu taip į mane žiūri? 

— Apie kai ką galvojau. Juk žinai, sakoma, kad sutapimų nebūna. 
Gal ir tu grįžai su manimi dėl kokių nors priežasčių. 

— O tos priežastys yra... 

Eimė nusišypsojo giedra šypsena. 

— Pamokos nemokšoms keliaujantiems dailininkams, tapan- 
tiems bjaurius paveikslus. Manau, turėtum pasikalbėti su Raselu. 

— Raselas — dailininkas? 

— Taip. 

— Jeigu gali vadinti jį vardu, vadinasi, jis nepriklauso aukštes- 
niam visuomenės sluoksniui. 

— Aišku, nepriklauso. 

— Tai kaip man jį rasti? 

— Tokiu dienos metu jis paprastai būna arklidėse. Beta — jaunoji 
Tristano sesutė, kurią jis tapo — dabar ketina jodinėti, tai Raselas su- 
kiojasi aplink arklides. 

— Jos laukia? — paklausė Zojė. — Eime, ką nori pasakyti? Ar jis 
įsimylėjęs savo pozuotoją? Jauną, jau prisirpusią šeimininko seserį? 

— Gal, — tarstelėjo Eimė. — Bet, manau, turėtum susidaryti 
savo nuomonę. 

— Gerai, eisiu, kad galėtum toliau kepti tuos dvidešimt keturis 
strazdus, ar ką ten... Kaip tas ponas Raselas atrodo? 

— Tai ponas Džonsas. Jis vardu Raselas Džonsas. Tikriausiai nesi 
apie jį girdėjusi? 

— Ne. Kiek žinau, meno istorijos knygose jo vardo nėra. 

— Gal galėtum padėtį pakeisti, — svarstė Eimė. — Galėtum jį 
pamokyti, — Eimės akys švytėjo, tarsi ji mėgautųsi šauniu pokštu. — 
Raselas yra... — ji kiek sudvejojo. 

— Koks jis? 

— Mažiukas, — pasakė Eimė. — Mažiukas ir liesas, be to, bai- 
siais dantimis. Tokio negali nepastebėti. Tikriausiai dabar jis yra pas 
vyriausiąjį arklininką. Jeigu jo nerasi, ko nors paklausk. Turiu eiti, — 
išbėrė Eimė ir pasileido laiptais žemyn, Zojei nespėjus daugiau nė žo- 
džio pratarti. 

— Kodėl manęs neapleidžia nuojauta, kad kažkas man iškrėtė 

pokštą? — garsiai mąstė Zojė. Ji neturėjo laiko gerai pagalvoti apie 
keistą mintį keliauti laiku, bet jei būtų turėjusi, neabejotinai būtų pa- 
maniusi, kad viskas bus visai kitaip. Būtų įsivaizdavusi, kad jos pasijus 
esančios trys išsigandusios ir aplinkoje nesiorientuojančios, viena be 
kitos negalinčios, moterys. Tačiau dabar Feita dingo, tarsi jau būtų čia 
gyvenusi ir žinojusi, kur nori patraukti, o ir Eimė! Zojė niekaip negalė- 
jo suimti į galvą Eimės veiksmų — tarsi ši būtų gamtos stebuklas, ge- 
bantis kuo puikiausiai gyventi dviejose laiko atkarpose, kurias skiria 
šimtai metų. — Man atrodo, esu vienintelė, nepraradusi sveiko pro- 
to, — eidama iš valgomojo ir sukdama į kairę garsiai samprotavo Zojė. 
Ji atsidūrė milžiniškame pagrindiniame namo vestibiulyje. Grindys iš- 
klotos juodu ir baltu marmuru. Viduryje riogsojo tikriausiai viduram- 
žiais darytas sunkus stalas, o prie vienos sienos — didžiulis marmuru 
puoštas židinys. Lubos išmargintos geometriniais raštais, sudarančiais 
didelį ovalą, aplink kurį matyti dailūs trikampiai lenktais šonais. 

Lauko durys buvo praviros; ji pamatė praeinančius du vyrus. Zojė 
buvo besižiojanti paklausti, kur yra arklidės, bet tada pastebėjo platų 
ir, kaip galima numanyti, daugelio numintą žvyro taką ir nusprendė 
juo paėjėti. Susitikimo su liesuoju ponu Džonsu ji visai nelaukė. Jeigu 
jo šviesybė šeimininkas įkūnija čia vyraujantį požiūrį į moterų teises, 
mažasis žmogeliukas tikrai nenorės patikėti, kad moteris išmano, ku- 
riuo teptuko galu reikia tapyti. 

Žingsniuodama ji po truputį rimo. Zojė buvo pratusi gyventi ne- 
pažįstamose vietose ir per daugelį metų ištobulino gebėjimą įsikurti 
kieno nors namuose ir paversti juos savais bent jau tam laikui, kol gy- 
vens su nauja šeima. Taip pat ji išmoko sakyti „ne“. Kai kurių nors 
namų šeimininkė paklausdavo, ar ji galėtų sudėti į skalbyklę skalbi- 
nius, kol jie visi bus išėję, Zojė atsakydavo, kad negalėtų ir tikrai neke- 
tina to daryti. Ji nė karto nebuvo atleista už tai, kad atsisakė daryti ką 
nors daugiau nei tapyti portretus. 

Kai kurias šeimas Zojė pamildavo, o nuo kai kurių pabėgdavo. 
Porai šeimų ir dabar siunčia sveikinimo atvirukus, visada pranešda- 
ma, kur esanti, ką veikianti. Tokie santykiai jai nors truputį primin- 
davo šeimos artumą. Per visus metus, nugyventus išėjus iš ligoninės, 
Zojė niekada nebuvo susigundžiusi ištekėti už kokio vaikino ir susi- 

kurti savo namus. Džinei ji niekada neprisipažino, tačiau kasdien bai- 
mingai pagalvodavo, ką tokio baisaus padarė, kad visas miestelis jos 
nekenčia. 

Priėjusi prie arklidžių Zojė sustojo ir pažvelgė į gražius akmeni- 
nius statinius; į ją sužiuro žirgai, iškišę galvas pro aptvarus. Moteris 
mąstė, jog tikrai nieko gera, kad vieną dieną šiuos statinius pakeis 
mažutyčiai nameliai. Zojė susimąstė apie artėjančius du pasaulinius 
karus ir net sudrebėjo. 

— Taip šalta? — pasigirdo sodrus balsas. — O gal kas nors perli- 
po per tavo kapą? 

Zojė atsigręžė ir pamatė aukštą, plačiapetį, raumeningą vyrą. At- 
rodė taip, tarsi visą gyvenimą būtų dirbęs lauke. Jo bruožai buvo labai 
ryškūs, akys — vaiskiai mėlynos. Juodi plaukai panašūs į tankius kar- 
čius, smakre — duobutė. Zojė buvo mačiusi ir daugiau gražių vyrų, bet 
dar nė vienas jos taip nesudomino. Jeigu būtų sutikusi jį savo laike, 
tikriausiai nedelsdama būtų pakvietusi eiti kartu. 

Vyras spoksojo į ją laukdamas, kol Zojė ką nors pasakys, bet ji tik 
žiūrėjo ir mirksėjo. 

— Ar turi liežuvį, mergyte? 

Vyrui prabilus paaiškėjo, kad jis škotiškai grebluoja. Zojė nesusi- 
vokė, kokia bitė ją įgėlė, bet iškišo jam liežuvį. 

Jis taip nusikvatojo, kad net žirgai pastatė ausis. 

— Vaje, tu turi liežuvį. Ar tu viena iš tų merginų, kurios atvyko su 
panele Eime? — paklausė jis, o paskui, nelaukęs atsakymo, nusisuko 
arklidžių pusėn. 

Vyrui įėjus į didelį aptvarą, Zojei pasirodė natūralu sekti iš pas- 
kos. Ji nedaug teišmanė apie žirgus, bet šis jai neatrodė panašus į ris- 
tūnų lenktynių nugalėtoją. 

— Zojė, — tarstelėjo ji, vyrui paėmus geležinį įrankį ir pradėjus 
darbuotis prie arklio. 

— Ar toks tavo vardas? — kilstelėjęs arklio kanopą, vyras įsprau- 
dė ją sau tarp kojų; Zojė pastebėjo jo tvirtas ir raumeningas šlaunis. 

— Taip, toks mano vardas, — atsakė Zojė ir nusigręžė, kad taip į 
jį nespoksotų. — Ieškau Raselo Džonso. 

— Ir ko išjo nori? 

Zojė stengėsi atsikratyti iš pat pradžių sukausčiusio stingulio. 
Tikrai nedažnai sutikdavo vyrų, kurie šitaip trauktų. Bet kaip reikė- 
tų įsiteikti aštuoniolikto amžiaus žmogui, kad paliktum gerą įspūdį? 
— svarstė ji. 

— Man buvo pasakyta, kad turėčiau pamokyti jį tapyti. 

Rankoje tebelaikydamas arklio kanopą vyras tylėjo. 

— Najau? — ramiai tarstelėjo jis. — Ar tikrai esi įsitikinusi, kad 
jam reikia mokytis savo amato? 

Iš tokių intonacijų Zojė galėjo nuspėti, kad, vyro manymu, ji tauš- 
kia netinkamus dalykus. 

— Nežinau. Tiesiog Eimė man taip pasiūlė. 

— Panelė Eimė tau pasakė, kad tam žmogui reikia pasimokyti 
tapyti? 

— Ne visai taip, — Zojė traukėsi supratusi, kad tikriausiai jį įžei- 
dė. Kad ir kaip klystų, ji buvo nusiteikusi kalbėti taip, kad visa kaltė 
kristų ant Eimės galvos. Nusprendė iškloti visą tiesą. — Eimė sakė, 
kad dailininkas — liesas, mažutis žmogelis labai prastais dantimis, jis 
slampinėja aplink arklides tykodamas, kol grįš jaunoji grafo sesuo, ir 
ji — kalbu apie Eimę — pasiūlė man padirbėti su juo kelias dailės pa- 
mokas. Eimė aiškiai nepasakė, bet nemanau, kad tai būtų labai geras 
portretistas. 

Vyras paleido arklio kanopą, nusišypsojo stulbinama šypsena ir 
parodė baltus lygius dantis. Atrodo, Zojė nesuklydo papasakojusi visą 
tiesą. 

— Ar tikrai? — pasitikslino jis. Vyras taip nužvelgė Zoję nuo gal- 
vos iki kojų, kad šiai tarp krūtų nuvingiavo prakaito srovelė. 

Jis nusišluostė rankas drobės skiaute ir paklausė: 

— Ar tikrai moki tapyti? 

— Šiek tiek, — kukliai atsakė Zojė, tačiau reikėjo suprasti, kad iš 
tikrųjų ji yra labai gera dailininkė. 

— Jau beveik pietų metas, visi išsiskirstę kas sau, ketina valgyti. 
Ką pasakysi, jei paprašytume, kad panelė Eimė suruoštų mums pinti- 
nę maisto, kurią nusineštume prie ežero? Žiūrėk, ką turiu. 

Zojė išpūtė akis pamačiusi, kaip vyras pakėlė medinę dėžę, apte- 
kėjusią skirtingų spalvų dažais. 


166 


SUGRĮŽIMAS Į VASARNAMIĮ 


— Tai dailininko reikmenys. Paliko juos čia, — vyriškis pasukiojo 
dėžę rankose, tarsi niekada anksčiau nebūtų jos matęs. — Gal viską 
pasiimtume prie ežero, ir tu mane pamokytum piešti? 

Zojė nusišypsojo. 

— Puiki mintis. 

Pamanė sau: jei šis žmogus turi nors menkiausią talento grūdelį, 
gal pavyktų jį išmokyti tiek, kad galėtų ištrūkti iš arklidžių. 

— Ar moki jodinėti? 

Zojė pažvelgė į didžiulį žvėrį priešais ir šyptelėjo. 

— Esu jodinėjusi, — pratarė galvodama apie risnojimą ant ponio 
nugaros per muges. 

Vyras atsiduso. 

— O aš vyliausi, kad nemokėsi jodinėti ir galėsi sėsti man už nu- 
garos, — jis ir vėl ją nužvelgė nuo galvos iki kojų. 

— Aš nieko neišmanau apie arklius, — skubiai išbėrė Zojė. — Vi- 
siškai nieko. 

Jis nusišypsojo. 

— Palauk čia minutėlę, aš viską paruošiu. O tu galėtum apžiūrėti 
tą dėže ir išsiaiškinti, ar ten yra visko, ko tau reikia. 

Pasiėmusi dailininko reikmenų dėžę Zojė atsisėdo ant šiaudų. 
Ten buvo švaraus popieriaus ir pieštukų, anglinių pieštukų ir keli ga- 
baliukai kreidos. Čia buvo ir akvarelės, tik Zojė neturėjo vandens. 

— Kuo tu vardu? — paklausė ji, vyriškiui vedantis žirgą iš ap- 
tvaro. 

— Makenzis, — atsakė jis ir išėjo. 

Zojė pasiėmė pieštuką, įbedė akis į popieriaus lapą ir apie nieką 
daugiau negalvojo. 


— Panele Eime, norėčiau persimesti su tavimi žodeliu. 

Eimė pakėlė akis nuo minkomos duonos ir sutiko piktą Raselo 
žvilgsnį. Ji nė neabejojo, kad Zojė su juo jau susitiko. 

— Galiu paaiškinti, — atsiliepė Eimė, pereidama atokiau į kitą 
stalo pusę. 

— Norėčiau išgirsti. 

Visos virtuvėje buvusios moterys liovėsi darbuotis ir sužiuro į 
juos. Šiuose namuose nebuvo tokios moters — išskyrus Eimę ir Betą, 
— kuri nebūtų blizginusi akių į Raselą Džonsą. 

— Zojė — mano draugė ir čia ji yra naujokė, — pradėjo Eimė, 
pasiėmusi kelias morkas ir pradėjusi jas skusti. 

— Todėl tau prisireikė apie mane primeluoti? 

— Jai patinka tapyti ir piešti. Zojė niekada nesiliauja piešusi. Pa- 
maniau, kad judu galėtumėte puikiai sutarti. 

— Todėlir pripaisteijai, kad esu liesas neūžauga išpuvusiais dan- 
timis, kad man reikia jos pamokų? Kad jai reikia mane pamokyti? 

Visa virtuvė nustėrusi klausėsi, o kelios jaunesnės moteriškaitės mė- 
gino sutramdyti kikenimą. Jos buvo pratusios prie panelės Eimės „išpuo- 
lių“ prieš šeimininką, bet ji dar niekada nieko neiškrėtė ponui Džonsui. 

— Norėjau, kad su tavimi Zojė jaustųsi laisvai, — atsakė Eimė. — 
Norėjau, kad jūs susipažintumėte jai nežinant, kas esi. Žinai, Raselai, 
tu lengvai gali išbaidyti jauną nekaltą merginą. 

— Nekaltą? Ji pasipūtusi kaip mano senasis tapybos mokytojas. Ar 
ji yra mačiusi mano darbus? Ar supranta, kad man nereikia pamokų? 

— Ne... — pratarė Eimė. — Nerodžiau baimindamasi, kad pama- 
čiusi tavo didį talentą Zojė padės teptuką ir daugiau niekada jo nepa- 
ims. 

Raselas išsižiojo iš nuostabos. 

— Ar tau nebaisu dėl savo sielos, kai šitaip meluoji? 

— Tik truputėlį baisu, — atsakė Eimė. Ji aukštai iškėlė galvą. — 
Ką tujai padarei? Patikėk, jei pradėjai siautėti Zojės akivaizdoje ir kaip 
nors ją išvadinai, į mėsos pyragą tau pribersiu smėlio. 

Raselui nieko neatsakius, Eimė įbedė į jį rūstų žvilgsnį. 

— Tujai nieko nepadarei, ką? Kas sakeisi esąs? 

Jis atsigręžė į šalia stovinčias moteris. 

— Noriu, kad suruoštumėte man pintinę. Pridėkite visko, kas yra 
geriausia. Ir dar įdėkite kriaušių sidro. 

Eimė apėjo stalą ir atsidūrė šalia Raselo. 

— Tujai nepasakei, kas esi, tiesa? 

— Neturėjau kaip pasakyti, — atsakė jis. — Ji atėjo pas mane 
manydama, kad esu kažkas kitas. Juk pati taip pamokei. 

Raselas dėbtelėjo tokiu žvilgsniu, kuris būtų išgąsdinęs daugumą 
žmonių, tačiau Eimė nesitraukė. 

— Kokiu vardu jai prisistatei? 

— Aš turiu daug vardų, — atsakė jis, nežiūrėdamas į Eimę, bet 
stebėdamas maisto pintinę ruošiančias moteris. 

— Ką sumanei? — paklausė Eimė. 

Raselas paėmė vienos moters paduotą pintinę ir nusišypsojo Eimei. 

— Dėl mūsų nesijaudink. Aš jai leisiu surengti kelias piešimo pa- 
mokas. 

Apsigręežęs Raselas patraukė galinių durų link. 

— Makenzi — mano motinos pavardė, — per petį šūktelėjo jis. 

Eimė pažvelgė į virtuvėje triūsusias pagalbininkes. Visos ramiai 
stovėjo nieko neveikdamos, tik spoksodamos į tą vietą, kur ką tik sto- 
vėjo Raselas. Eimė tarsi matė besidaužančias jų širdis. 

— Prie darbo! — šūktelėjo ji du kartus garsiai suplojusi del- 
nais. — Ar sriuba išvirta? Patikrinkite, ar krosnis ne per karšta. Agne- 
se, susirišk plaukus. Nenoriu duonoje rasti ko nors nemalonaus. 

Eimė nusigrežė nenorėdama, kad moterys pastebėtų šypsenė- 
le. Ji žinojo, kad nepaisant milžiniško ego, Raselas buvo geras žmo- 
gus. Taip pat žinojo, kad jiems susipažinus ir prisistačius tikraisiais 
vardais, abu iškart būtų pajutę vienas kitam profesionalams būdingą 
antipatiją. Raselas būtų pasistengęs Zojei įrodyti, kad tai jo darbas ir 
kad varžovai jam nereikalingi. O Zojė niekintų jo darbus, net jeigu tie 
kūriniai prilygtų Mikelandželo paveikslams. Eimė tenorėjo, kad iki iš- 
aiškėjant tiesai jie nors kelias valandas pabūtų kartu. Ji nujautė, kad 
geriau vienas kitą pažinę jiedu galėtų tapti draugais, o gal net ir labai 
gerais bičiuliais. 

Eimė nepanoro galvoti apie tai, kas nutiks, kai po trijų trumpų 
savaičių visos trys iškeliaus, tačiau tikėjo, kad meilės niekada negalima 
paleisti iš rankų, kad ir kur būtum. 

Vadinasi, dabar Zojė ir Raselas rengiasi į iškylą, pasiėmę dailinin- 
ko reikmenų dėžę. Romantiškiau nė negali būti. 

Prieš atsigręždama į visą armiją virtuvėje triūsiančių žmonių, 
Eimė nuvijo nuo lūpų šypseną. 

— Čia gražu, — ranka užsikabinusi už medžio šakos pratarė Zojė, 
žvilgsniu matuodama ežerą. Jai už nugaros ant pakloto Makenzis dė- 
liojo maistą. 

— Taip, gražu, — sutiko jis taip pat neva žvelgdamas į ežerą, bet 
iš tikrųjų vis šaudydamas akimis į Zoję. — Eikš, pavalgyk ir parodyk, 
ką padarei, kol manęs nebuvo. 

Atsisukusi Zojė nusišypsojo ir priėjusi atsisėdo ant pakloto prie- 
šais Makengzį. 

— Kas čia? — pasidomėjo ji paėmusi kažką, panašų į alavinį bo- 
kaliuką. 

— Sidras, — atsakė Makenzis atidarydamas reikmenų dėžę. — 
Niekada nesi jo ragavusi? Jis pagamintas iš kriaušių. 

Zojė gurkštelėjo. Skanus ir, kaip jai pasirodė, stiprokas. Geriau 
jau daug negerti. Tada paėmė šlaunelę, bet nė neatsikando pamačiusi, 
kad vyras apžiūrinėja jos pieštus eskizus. 

Minutėlę laukė, kol jis pasakys, kad eskizai nuostabūs, kad tai ge- 
riausi darbai, kokius tik jam yra tekę matyti. Dažniausiai būtent taip 
ir kalbėdavo Zojės piešinius išvydę žmonės. Tačiau šitas vyras nieko 
nekomentavo. Jis atidžiai apžiūrinėjo eskizus — po keletą minučių 
kiekvieną, — o paskui prisegė juos prie medžio ir įsižiūrėjo iš toliau. 

Zojė nurijo gerklėje įstrigusį gumulą. Jautėsi taip, tarsi jos dar- 
bus kritikuotų kokios nors galerijos savininkas, o tokie dalykai ją visa- 
da nervindavo. 

Moteris pakilo ir nuėjusi atsistojo šalia jo, kad taip pat pasižiūrė- 
tų į piešinius. Trijuose eskizuose Zojė buvo pavaizdavusi tai, ką matė 
aplink. Pirmame piešinyje buvo arklidžių kiemas ir į ją atsuktos žirgų 
galvos. Baigusi šį piešinį ji nuėjo iki arklidžių galo ir nupiešė parką su 
tolumoje stovinčia aukšta tvora. Ir galiausiai skubiai sumetė niekada 

anksčiau neregėtos laukinės gėlytės kontūrus, piešinį lengvai paspal- 
vinusi keliomis dėžėje rastomis kreidelėmis. 

— Ką manai? — paklausė ji. Zojė stengėsi, kad balsas nuskam- 
bėtų įžūlokai, kad būtų juntamas tvirtas pasitikėjimas. Kad ir kaip 
ten būtų, juk ji — menininkė, o jis — paprastas arklininkas, tačiau iš 
tikrųjų Zojės žodžiai nuskambėjo taip, tarsi jai tikrai būtų svarbi šio 
vyro nuomonė. 

— Gerai, — po minutėlės pratarė jis. 

— Bet... kas? — paklausė Zojė. 

— Nieko, — jis pažvelgė į Zoję ir nusišypsojo. — Piešiniai nuos- 
tabūs. Manau, būsi gera mokytoja. Na, o ką mums įdėjo valgyti panelė 
Eimė? 

— Dešrainių ir dietinės kolos, — atsakė Zojė. 

Makenzis pažvelgė į ją žiburiuojančiomis akimis. 

— Tau nepavyks pripūsti miglos, panele Zoje. Per ilgai pažįstu 
panelę Eimę. Kai tik ji pasirodė šiuose namuose, mums teko išklau- 
syti daugybę keisčiausių žodžių. Mus tikrai linksmino jos kalba, net 
panelės Eimės supratimas apie tai, kas teisinga, o kas ne. Bet dabar 
prie to jau pripratome. Be to, panelė Eimė mus taip pakeitė, kad nė 
pats nežinau, kas išmokta iš jos, o kas buvo mūsų. Prieš du mėnesius 
buvau nuvykęs į Londoną ir vienam krautuvininkui pasakiau „Super. 
Jis pamanė, kad išprotėjau. 

Zojė nusijuokė. 

— Eimė kažkaip sugeba priversti žmones daryti tai, ko noriji, — 
tai pasakiusi Zojė kiek padvejojo. — Atrodo, jai labai patinka grafas. 

— Vargšelis, — pratarė Makenzis. — Po to, kai neteko žmonos ir 
mažylio, jis labai pasikeitė. 

Makenzis paėmė Zojės puodelį ir įdavė jai į rankas. 

— Išgerk. Tau reikia. 

— Yra dalykų, kurie liks tokie patys, kad ir kur nukeliautum. Vy- 
rai visada nori nugirdyti moteris. 

Jis atlošė galvą ir taip nusikvatojo, kad Zojė panoro pabučiuoti 
jam į kaklą. 

— Pavalgykime, — pasiūlė ji. — O tada surengsiu piešimo pa- 
moką. 

Kai jie baigė valgyti, buvo praėjusi beveik valanda. Zojė susivo- 
kė nieko nevalgiusi nuo tada... Moteris nežinojo, kaip pavadinti tai, 
kas joms nutiko. Gal perkėlimu? Ji sugebėjo susirasti išvietę, tačiau su 
maistu buvo prasčiau. 

Jiems valgant Makenzis klausinėjo apie Zojės gyvenimą: kur ji 
užaugo, ką veikė vaikystėje. Zojei buvo sunku atsakinėti į klausimus 
ir neišsiduoti, kad atkeliavo iš kito laiko. Juk nenorėjo, kad vyras pa- 
manytų, jog ji pamišusi. Ji užaugo Oregone, tačiau 1797-aisiais niekas 
apie tą kraštą nebuvo girdėjęs. Zojė prisiminė močiutės pasakotas is- 
torijas. Pačioje aštuoniolikto amžiaus pradžioje jų šeima atsikėlė gy- 
venti į naują šalį — Ameriką ir įsikūrė Viljamsburge. Močiutė buvo 
užsiminusi, kad galbūt jos protėviai gyveno gubernatoriaus dvare. 
Mama pataisė močiutę sakydama, esą „labiausiai tikėtina, kad jie dir- 
bo to dvaro virtuvėje . 

Kad ir ką jie ten veikė, devyniolikto amžiaus pradžioje visa šeima 
susikrovė daiktus ir traukiniu iškeliavo į Oregoną, kur ir pasiliko. 

Ji papasakojo Makenziui apie savo gyvenimą taip, tarsi jos šeima 
tebegyventų Viljamsburge. Zojė žinojo, kad tais laikais jos protėvių pa- 
vardė buvo Prenčiai. 

— Tai sena angliška pavardė, — pasakė Makenzis. — Ar žinai, 
kuriame Anglijos krašte gyveno tavo šeima, kol persikėlė į svetimą 
šalį, nenorinčią, kad anglai kištųsi į jos gyvenimą ir aiškintų, ką kam 
daryti? 

Zojė nusijuokė. 

— Teko šiek tiek su jais pasiginčyti. 

— Daugiau nei šiek tiek, — pridūrė Makenzis ir įpylė Zojei dar 
sidro. — Na, tai gal dabar pradėsime pamokas? 

— Žinoma, — sutiko Zojė, nors iš tikrųjų visai to nenorėjo. Ji 
mielai būtų sutikusi čia praleisti visą popietę, žiūrėti į ežerą, ir jie galė- 
tų... Ji padėjo sidro puodelį. Pakaks! 

Gal dėl alkoholinio gėrimo, o gal todėl, kad visai šalia buvo vyras, 
Zojė labiau nei bet kada nenorėjo nieko mokyti piešti. Aišku, jai daž- 
nai tekdavo tuo užsiimti. Namuose, kuriuose apsistodavo, ji sutikda- 
vo dirbti papildomai — mokyti piešimo tuose namuose gyvenančius 
vaikus. Zojė pastebėjo, kad turtuoliams patinka apkrauti savo vaikus 

pamokomis, o nusisamdyti mokytoją — profesionalų tapytoją jau iš- 
ties aukšta klasė. 

— Kas tave traukia? — paklausė Zojė, imdama piešimo lapų 
pluoštelį. 

— Atsiprašau? 

Zojė nurijo gerklėje įstrigusį gumulą. 

— Tik paklausiau, ką norėtum piešti. Peizažus? Gėles? — ji mos- 
telėjo rodydama į maisto likučius. — O gal natiurmortą? 

— O kas, jei nupieščiau tave? — paklausė į ją žiūrėdamas Ma- 
kenzis. 

— Jeigu pieši mane, negalėsiu tau aiškinti, — atsakė Zojė. — O 
gal piešk ežerą? Pradėsime nuo šio kampo. Matai, kaip raibuliuoja van- 
duo? Tą nedidelį pastatą tolumoje? Žiūrėk, štai taip, — Zojė paėmė 
Makenzio rankas, kilstelėjo ir sudėjo jo pirštus taip, kad susidarytų 
kvadratas. — Įrėmink labiausiai patikusį vaizdą ir jį nupiešk. 

Vyro veidas buvo visai šalia Zojės, akys žvelgė į ją, o ne į tai, kas 
turėjo matytis pro pirštų kvadratą. 

— Išsirink, ką pieši! — paliepė Zojė ir pasitraukė atokiau. Jos 
veidas atrodė rimtas. — Nieko negalėsime padaryti, jei neklausysi. 

— Gerai, — šypsodamasis pratarė Makenzis, iškeldamas rankas 
ir sukdamasis taip, kad pro pirštų rėmelius matytų skirtingus krašto- 
vaizdžio lopinėlius. — Manau, štai šitas. Sakyčiau, man patinka tas 
statinys kairėje ir priekyje augantis medis. 

— Labai gerai! — patenkinta jo pasirinkimu sušuko Zojė. — La- 
bai harmoninga kompozicija. Super, taigi pirmiausia reikia... 

— Ką reiškia „super“? 

— Jeigu nors dešimt minučių būtum pasisukiojęs aplink Eime, 
būtum sužinojęs, — atsakė Zojė, mėgindama kalbėti griežtos moky- 
tojos balsu. 

Makenzis tik nusišypsojo ir pažvelgė į popieriaus lapą ant kelių. 

— Tai ką man dabar daryti? 

— Reikia nusipiešti eskizo apmatus, kad būtų pasirinktos tin- 
kamos proporcijos. Tai ir bus viso piešinio pagrindas. Jeigu šio dar- 
bo neatliksi gerai, ir paveikslas bus prastas, kad ir kokią gerą techniką 
naudosi. 

Makenzis pažvelgė į ežerą, paskui nudūrė akis į popieriaus lapą, o 
tada vėl atsisuko į Zoję. 

— Turi man parodyti, — pasakė jis. 

Zojė priėjo, paėmė jo ranką ir išvedžiojo popieriaus lape ežero 
kranto išlinkį. 

— Matai? Štai taip. O kur pastatas? 

Makenzis buvo atsigręžęs į ją. 

— Čia, — tarstelėjo jis nesivargindamas dairytis į lapą. 

— Taip... — Zojė norėjo pasakyti, kad taip negalima, nes jis ne- 
žiūri, bet vyro pirštas rodė būtent reikiamą vietą. — Gerai, taigi dabar 
nusipiešime mažojo namelio kontūrus. 

Kadangi namelį reikėjo piešti pačiame lapo kampe, Zojė turėjo 
daugiau pasilenkti. 

— Gal pažvelgtum į popieriaus lapą? — išpyškino ji ir atsisėdo 
ant žemės parietusi po savimi kojas. — Žinai, tu tikrai išleidi iš rankų 
didįjį gyvenimo šansą. Žinau, kad Anglijoje veikia atitinkama visuo- 
menės sluoksnių sistema, ir dabar aš tau siūlau galimybę ištrūkti iš 
savojo luomo, kad visą gyvenimą nereikėtų dirbti arklininku. Galbūt 
niekada netapsi tikru dailininku, bet juk dabar aštuonioliktas amžius. 
Galėtum sau verstis tapydamas portretus ir taip užsidirbdamas pragy- 
venimui. Ar tau nebūtų geriau gyventi taip, o ne visą likusį gyvenimą 
kuopti arklių mėšlą? 

Virškindamas Zojės žodžius Makenzis kelis kartus sumirksėjo, 
tada paėmė iš jos pieštuką, permetė akimis ežerą ir keliais skubriais 
brūkštelėjimais popieriaus lape nubrėžė piešinio kontūrus. Jis apsuko 
lapą ir parodė Zojei. 

— Ar šitai ir turėjai galvoje, kalbėdama apie mano galimybę iš- 
trūkti iš arklidžių? 

ZŽojė pažvelgė į piešinį ir pamatė puikias proporcijas; vos keliais 
brūkštelėjimais jis perteikė visą peizažą. 

Jos galvoje akimirksniu praūžė tūkstantis minčių. Akivaizdu, kad 
jai iškrėstas pokštas. Šis žmogus ir yra dailininkas Raselas Džonsas. 
Dabar ji užmuš Eimę už tai, kad melavo, esą ji turinti ieškoti lieso žmo- 
geliuko sugedusiais dantimis. 

Tačiau jai melavo ne tik Eimė; ir jis melavo. Sakė esąs Makenzis ir 
dar pasistengė, kad pati Zojė nesužinotų. 

Pirma ją užplūdusi emocija buvo pyktis. Du žmonės su ja elgėsi 
kaip su silpnaprote. Jie melavo, prasimanė visokių paslapčių, pavertė 
ją pajuokos objektu. Tačiau antra emocija buvo juokas. Juk abiem pui- 
kiai pavyko. 

Zojė matė, kad vyrukas į ją žvelgia apsimestinai abejingai, tačiau 
po ta kauke aiškiai nujautė slypintį nerimą. Makenzis pajuto, kad Zojė 
suprato, kas jis, ir dabar nerimavo, ar nepasakys daugiau nenorinti jo 
matyti. 

Tačiau Zojė neketino pateisinti jo lūkesčių. 

— Tavo darbas primityvokas, gerokai per grubus, — kiek įmany- 
dama išdidžiau pareiškė ji, — bet kadangi tai tik pirmas mėginimas, 
sakyčiau, rezultatas visai priimtinas. 

Jo akyse sušvito palengvėjimas; Zojei reikėjo labai stengtis, kad 
suvaldytų juoką. 

— Sakai, primityvokas? — Raselas apsuko popieriaus lapą, pa- 
žvelgė į Zoję, o paskui vėl į lapą ir greitai brūkštelėjo kelis brūkšnius. 
Vos po minutėlės parodė piešinį Zojei. — Per grubu? 

Zojė vos susilaikė neaiktelėjusi. Jos portreto eskizas meistrišku- 
mu prilygo Boldiniui, didžiam Eduardo laikų Anglijos portretistui. Vis 
dėlto Raselas ją nupiešė taip, kad ji manytų esanti už jį geresnė. 

— Mmmm... — nutęsė ji, tarsi neišvydusi nieko ypatinga. 

Vyras nepratarė nė žodelio, tik padavė jai popieriaus lapą ir pieš- 
tuką. Toks vyro elgesys sakyte sakė: jeigu tariesi esanti geresnė, būk 
maloni ir pamėgink tai įrodyti. 

Štai tau, pamanė Zojė. Jeigu prastai pasirodysiu, prarasiu jo 
pagarbą. Zojė džiaugėsi išgėrusi sidro, kitaip labai nervintųsi. Tame 
pačiame popieriaus lape, kur buvo jos portretas, Zojė skubiai sumetė 
Raselo eskizą, įkomponavusi jį šalia savo veido. Raselo galvą Zojė nu- 
piešė mažesnę už jau nupieštą portretą; jis atrodė tarsi išsigandęs, lyg 
bijotų jį gožiančios moters. Piešinyje jis žvelgė į moterį drebėdamas, 
tarsi kažin ko maldaudamas. 

Zojė atsuko Raselui piešinį. Akimirką jo veide atsispindėjo tikras 

šokas, ir Zojė pamanė, kad vyras tikriausiai supyks. Tačiau netrukus 
jis prapliupo taip kvatotis, kad net nuvirto ant šono. 

— Taip tau ir reikia! — irgi juokdamasi pratarė Zojė. — Už visus 
bjaurius pokštus, kuriuos man iškrėtei! 

— Aš nieko neiškrėčiau, — tebekvatodamas kalbėjo Raselas. — 
Aš nekaltas, įpainiotas į melagysčių tinklus tos raganėlės iš virtuvės. 
Taip, ji pamynusi vargšą jaunąjį poną po padu, bet manęs iki šiol dar 
nebuvo apgavusi. Tai ji melavo, o ne aš. 

— Aa, tikrai? Tai kas toks man sakė esąs Makenzis? 

— Taip ir yra. Raselas Makenzis Džonsas. 

Dabar Zojė ėmė dar labiau juoktis. 

— Man buvo iškrėstas siaubingas pokštas, ir aš neturėčiau juok- 
tis. Tu esi toks pat negeras kaip ir tas vyras. 

— Koks vyras? 

— Tavo šeimininkas. O gal ir tai melas? Gal šis dvaras priklauso 
tau, ojis tik šiaip stypčioja aplinkui? 

— Ponas Tristanas? — pasitikslino Raselas, atsigaudamas po iš- 
tikusio juoko priepuolio. — Kalbi taip, tarsi jis tau nepatiktų. 

— Pasisiūliau pataisyti įskilusį jo žmonos miniatiūros rėmelį, bet 
jis atsakė, kad tai sutvarkyti gali tik vyras. 

— Ar būtent tokiais žodžiais ir pasakė? 

— Na, — kiek dvejodama atsakė Zojė, — ne tokiais, bet mintis 
maždaug tokia. 

— Aa, suprantu, — kalbėjo Raselas. — Gal Tristanas nenorėjo 
įžeisti žmogaus, pas jį gyvenusio beveik metus ir tapusio jo bičiuliu. Ar 
galėtų taip būti? 

— Gal ir galėtų, — sutiko Zojė. — Mano laikų moterys dažnai 
įžvelgia diskriminaciją ten, kur jos gal ir nėra. 

— Tavo laikų? — nesuprato Raselas. 

Zojė abejingai mostelėjo ranka. 

— Norėjau pasakyti, mano šalyje. Gal papasakotum apie save? 

— Šitai man labiausiai patinka, — atsakė Raselas, išsitiesdamas 
ant žolės po medžiu. — Nuo ko pradėti? 

— Kur gimei? Kur dirbai, ar kur nors mokeisi dailės? 

Išgirdęs paskutinį klausimą pažvelgė į Zoję išpūtęs akis. 

— Nori pasakyti, kad pati niekur nesimokei? 

— Buvau sužeista, — tyliai atsakė Zojė, — o kai atsipeikėjau, jau 
mokėjau piešti. 

— Kiek tau buvo metų? 

— Devyniolika. 

— O kelerių esi dabar? 

— Dvidešimt penkerių. 

Raselas minutėlę tylėdamas žvelgė į Zoję. 

— Taujau tiek metų ir neturi vyro? Neturi vaikų? 

— Niekada nebuvau sutikusi vyro, su kuriuo norėčiau gyventi. O 
kaip tu? Tu tikrai už mane vyresnis. Turi žmoną ir vaikų? 

— Neturiu, — atsakė jis. — Buvau sulaukęs pasiūlymų. Motina 
labai stengėsi surasti man žmoną, bet nė viena jos išrinktųjų man ne- 
patiko. 

— Ar tavo šeima iš Škotijos? 

Jis nusišypsojo. 

— Mano tėvai iš Škotijos, bet ne aš, nors kalbu visai kaip jie. Ar 
girdi mano balse škotiškumą? 

— Šiek tiek, — lengvai jį erzindama atsakė Zojė. Raselo akcentas 
išties buvo ryškus, kai mėgindavo jį pabrėžti. — Kada sužinojai, kad 
nori būti dailininkas? 

— Aš visada norėjau piešti arba tapyti. Būdamas trejų kone įro- 
pojau į židinį, nes labai norėjau išsitraukti angliuką. Ant sienos nupie- 
šiau motinos veidą. 

— Ir kąji darė? 

Užlietas prisiminimų Raselas nusišypsojo. 

— Man augant dažnai tekdavo išklausyti šią istoriją. Gyvenome 
Londone, viename iš neturtingųjų kvartalų. Mano tėvas važinėjo dide- 
liu vežimu — po smukles išvežiodavo alaus statines. Jis buvo stiprus 
kaip ir jo arkliai; mano tėvas — labai mielas žmogus, bet ne mokslinin- 
kas, — Raselas pažvelgė į Zoję, tarsi ši galėtų pasmerkti už tai, kad jo 
tėvas užėmė tokią kuklią padėtį. 

— O ką veikė tavo motina? — paklausė Zojė. 

— Ji nebuvo gražuolė, tačiau turėjo išminčiaus smegenis, — suki- 
keno Raselas. — Ir dar ji buvo drąsi kaip dvidešimt vyrų. Pamačiusi, ką 

nupiešiau, apsivilko savo gražiausiais drabužiais ir nuėjo į pono Marku- 
so Vandersterno namus. — Raselas pažvelgė į Zoję, norėdamas įsitikin- 
ti, ar ji yra apie tokį girdėjusi, bet Zojei šis vardas nieko nesakė. 

— Tuo metu jis buvo garsus dailininkas. Nebuvo tokio grafo ar 
hercogo, kurio portreto jis nebūtų tapęs. Žmonės kalbėjo, kad Van- 
dersterno charakteris tiek baisus, kiek geri jo paveikslai. Visi pozavu- 
sieji jo bijodavo. Jis galėdavo įpykti ant hercogo lygiai taip pat, kaip ir 
ant šiukšlininko. 

— Visai kaip šešiametis berniūkštis, šaudantis iš timpos, — pra- 
tarė Zojė, galvodama apie vaiką iš vienų namų, kuriuose jai teko gy- 
venti. — Galiu lažintis, kad tavo motina jo nebijojo. 

— Ne, — patikino Raselas. — Jau kitą dieną po to, kai ant sienos 
nupiešiau tą piešinį, nuėjo, pasibeldė į jo duris ir pasakė tarnaitei no- 
rinti, kad šeimininkas ateitų į mūsų namus ir pažiūrėtų, ką nupiešė jos 
trejų metų sūnus. 

— Galiu įsivaizduoti, kaip jis į tai sureagavo. 

— Keturias dienas jis neatsiliepė, tačiau mano motina įsikūrė jo 
namų prieangyje. Galiausiai jos išvesti atėjo šerifas; tada mano motina 
ėmė šaukti sakydama, kad tas dailininkas yra bailys, bijantis įsitikinti, 
kad jos trimetis sūnus geresnis už jį, sulaukusį viso šimto. 

Raselas trumpam užsimerkė, o paskui vėl atsimerkė. Jis gulėjo 
ant žolės pasikišęs po galva rankas. 

— Senukas ją išgirdo ir jos žodžius priėmė kaip mestą iššūkį. 
Beje, prie jo namų tada jau buvo susirinkusi visa minia. Žmonės žiūrė- 
jo į Moterį, neketinančią pasiduoti, kad ir kas jai būtų sakoma. Daili- 
ninkas matė, kad minia ja tiki. Jis išėjo, paliepė šerifui paleisti moterį 
ir nusekė paskui ją į kuklius mūsų namus. 

— Irjis pamatė tavo piešinį. 

Raselas nusijuokė. 

— Tada jau buvau išpaišęs visas sienas, kiek tik galėjau pasiekti. 
Visur buvo pilna veidų. 

— Ir ką jis pagalvojo visa tai pamatęs? 

— Kol mano mama gyveno senojo meistro prieangyje, manimi 
rūpinosi namuose likęs tėvas; jis man ir pasakė, kad senojo meistro 
žiaunos atkaro kone iki krūtinės. Taip jį nustebino mano piešiniai. 

— Na? — paragino Zojė Raselui nutilus. — Ką jis tada darė? 

— Pasakė mano motinai, kad atvestų mane pas jį, kai man sukaks 
septyneri. Motina atsakė, kad tada senukas tikriausiai jau bus miręs, ir 
jai teks vesti mane mokyti kur nors kitur. Tėvas pasakojo, kad nusišai- 
pęs dailininkas tarstelėjo „šešerių“ ir išėjo. 

— Oho, — nusistebėjo Zojė. Ji gulėjo žolėje šalia Raselo. — Oho, 
kokia šauni istorija. Tu kone nuo gimimo žinojai, kad moki piešti, o 
aš to nežinojau, kol nesuaugau. Ar ėjai pas tą meistrą sulaukęs šeše- 
rių? 

— Taip, ėjau. Per šeštąjį gimtadienį mano mama ir prisistatė. 

— Ji nepaliko tavęs ten vieno, ką? Juk buvai dar visai vaikas, o 
tas senukas toks piktas! 

Raselas ir vėl nusijuokė. 

— Juk sakiau, kad mano motina buvo gudri. Ji turėjo ištisus 
metus, per kuriuos galėjo parengti savo vienturtį mokinio daliai. Ji 
sužinojo, kad senukas niekada neturėjo nuolatinių tarnų. Visi išeida- 
vo neištvėrę jo įniršio priepuolių ir nepagrįstų kaltinimų. Niekas ten 
nepasilikdavo ilgiau nei metus. 

— Tai ką darė tavo mama? 

— Pasiuntė mane pas jį su dėže, pilna maisto. 

Zojė pažvelgė į Raselą klausiamu žvilgsniu. 

— Bėgant metams, man augant ir piešiant tiek, kad, mamos žo- 
džiais, varydavau visus iš proto, ji išmoko gaminti. Mama kepdavo py- 
ragus su kremu, mėsa... Kepiniai buvo labai gražūs ir dieviškai skanūs. 
Senojo meistro namuose man buvo skirtas šaltas tuščias kambarys, 
tačiau kiekvieną rytą mama pasibelsdavo į jo duris ir man palikdavo 
dėžę maisto. Mama buvo susiplanavusi šiek tiek pamaitinti senuką 
savo kepiniais, kad šis pasamdytų ją dirbti. 

— Arjai pavyko? 

— O, taip, pavyko. Dvejus metus mama dirbo jo virėja, o paskui 
tapo namų valdytoja. Man besimokant trečius metus pas meistrą įsi- 
darbino ir mano tėvas. 

— Vadinasi, ten gyveno visa tavo šeima, — pasakė Zojė. — Ir tu 
mokeisi savojo meno parklupęs prie didžiojo meistro. 

— Cha! — prunkštelėjo Raselas. — Greičiau jau ne parklupęs, o 
parpuolęs prie jo batų galiukų. Jis buvo tikrai bjaurus. Visko man gai- 
lėjo, pavydėjo ir kas tris mėnesius grasino atleisti mano motiną. 

— Bet ji niekur neišeidavo? 

— Kad paliktų vienturtį sūnų? — nusišypsojo Raselas. — Kietu- 
mu ji nenusileido senajam meistrui, ir kai šis paliepdavo jai išeiti, tik 
nusijuokdavo. Ir jis pats žinojo, kad tos moters niekas nepakeis. Mano 
motina tvarkė namus ir nukraudavo stalą gardžiu maistu, nors jis ir 
skųsdavosi dėl kiekvieno išleisto cento. 

Raselas nuleido balsą. 


— Meistras mirė man sulaukus šešiolikos ir viską paliko mano 


motinai. 

— Tai puiku, — pasidžiaugė Zojė. — Vadinasi, jis nebuvo toks 
jau blogas. 

— Vis dėlto buvo, — nesutiko Raselas. — Esu tikras, jeigu jis 


būtų turėjęs nors vieną giminaitį, kurį būtų pakentęs, jam ir būtų vis- 
ką palikęs, bet tokio žmogaus tiesiog nebuvo. Meistras nutapė daug 
paveikslų bažnyčiai, tačiau dvasininkai pavogė pusę jo uždirbtų pini- 
gų, todėl bažnyčiai jis nieko nepaliko. Mano mama buvo vienintelis 
žmogus, kurį jis bent jau pakentė. 

Zojė akimirką žvelgė į medžio lapus. 

— Kas nutiko tavo tėvams? 

— Ašjuos vis dar turiu, — atsakė Raselas. — Abu gyvena meistro 
namuose. Dabar jie jau seni, o mama kiekvieną savaitę rašo man laiš- 
kus raudodama, kad nepadovanojau jai vaikaičių. 

Taip pasakęs jis atsigręžė į Zoję. Visą minutę ji mąstė, kaip būtų 
gerai likti čia visiems laikams, gyventi su šiuo žmogumi. 

Tačiau jau kitą minutę Zojė suėmė save į rankas. Juk susipažino 
su Raselu vos prieš kelias valandas. 

Raselas ištiesė ranką per juos skyrusį atstumą ir suėmė Zojės 
delną. 

— Kartais žmogui būna labai aišku, kaip kas turi būti, — švelniai 
pratarė jis. 


Zojė pažvelgė jam į akis ir panoro prie jo prisiglausti, apsikabinti 

kaklą. Ji norėjo jį pabučiuoti, gal net pasimylėti, bet neišsidavė. Zojė 
žinojo, kad greitai iškeliaus, todėl nenorėjo skaudinti nei jo, nei savęs. 

Raselas pastebėjo pasikeitusį jos žvilgsnį ir suprato, kad tinkama 
akimirka prabėgo. 

— Na, tai pasakyk man tiesą, kas tave mokė? Ar tu tris mėnesius 
mokeisi, kaip reikia sumaišyti dažus, kad išgautum tvenkinyje atsi- 
spindinčios popiečio saulės spalvą? 

— Ne visai, — sėsdamasi atsakė Zojė. — Niekada neturėjau mo- 
kytojo. Mano talentas grynai prigimtinis, — ji giliai atsiduso. — Kai 
kuriems reikia mokytis piešti, o kai kurie turi talentą. 

Raselas irgi atsisėdo. 

— Ar tikrai? Ką pasakytum, jei pasirungtume? 

— Pirmyn, vaikeli! — atsakė Zojė, siekdama tarp jos ir Raselo 
gulėjusio bloknoto. 

Raselas palietė popieriaus lapą tą pačią akimirką kaip ir Zojė. Jis 
uždėjo ranką ant Zojės plaštakos; jų veidai buvo visai šalia vienas kito. 
Zojė įkvėpė ir liko sėdėti nekvėpuodama. Neabejojo, kad Raselas ją pa- 
bučiuos. 

— Aš galiu palaukti, — švelniai pratarė Raselas; lūpomis Zojė pa- 
juto jo kvėptelėjimą. — Bet galiu tave patikinti, kad labai gerai žinau, 
ko noriu, kaip ir tada, kai iš židinio traukiau pirmąjį savo angliuką. Tu 
man pasiduosi. 

Zojė troško jam pasiduoti tą pačią akimirką, tačiau vis tiek atsi- 
traukė. 

— Tai tau taip atrodo, — pasakė ji, o Raselas nusijuokė. 


KR 23 + Eika -+— 


Vakarėjo; gražus kambarys tviskėjo nuo besileidžiančios saulės 
spindulių. Tai buvo nedidelė patalpa kreminiais sienų apmušalais, ran- 
ka išpieštais bambukais ir švytinčiais paukščiais. 

Zojė, Eimė ir Feita sėdėjo prie apvalaus stalo, nukrauto Eimės ga- 
mintomis gėrybėmis — duona, pyragu, ankstyvaisiais vaisiais, kriau- 
šėmis, pastarnokais, trijų rūšių mėsa. Viduryje stalo riogsojo didelis 
arbatinis. Eimė buvo paleidusi tarnus, laukusius nurodymų. 

— Na, tai ką judvi šiandien veikėte? — paklausė Eimė, dėdama 
Feitai į lėkštę gabalą lengvai paskrudintos jautienos. 

Abi moterys tik spoksojo į ją. Galiausiai Zojė pratarė: 

— Ar mums dabar ją nudėti, ar dar penkias minutes palaukti? 

— Aš balsuoju už tai, kad nudėtume dabar, — pasakė Feita. 

— Puiku, — tarstelėjo Eimė, — taip, šiandien gal buvau pernelyg 
užimta ir negalėjau jumis pasirūpinti taip, kaip turėčiau, bet... 

— Mumis pasirūpinti! — sušuko Zojė, o paskui nuleido balsą. — 
Nuo kada tapai mūsų motina? 

— Eime, — pratarė Feita ir užkando žadą. — Visa tai, — ji mos- 
telėjo ranka turėdama galvoje namą ir net visą pasaulį, — tau gali at- 
rodyti normalu, bet mes su Zoje suvokiame, kad esame perkeltos į kitą 
laiką. Mums visa tai labai keista. 

— Daugiau negu keista, — pridūrė Zojė. 

Neatrodė, kad Eimę nors truputėlį būtų sutrikdę jų žodžiai ar 
nuomonė. 

— Daugiau negu keista, ką? Vaje, Zoje, ar ne tu jojai ant žirgo su 
ponu Džonsu? Tikrai mačiau, kad sėdėjai stipriai apsivijusi jį ranko- 
mis. O tu, Feita? Ar ne judvi su Beta šiandien grįžote smagiai besijuok- 
damos? Neilgai tave pažįstu, bet dar niekada nemačiau tokio laimingo 

tavo veido. Sodininkai sakė, kad daugiau nei dvi valandas vaikštinėjai 
po daržą ir kone voliojaisi žolynuose. 

— Kalbame ne apie tai, ką veikėme, — atsiliepė Zojė, žvelgdama 
į savo lėkštę. 

— Eime, — pratarė Feita, — manyčiau, mums derėtų pažiūrėti į 
visa tai rimčiau. Man tikrai norėtųsi išsamesnio paaiškinimo, kodėl tu 
taip gerai pažįsti šiuos namus, jei čia atsidūrei tik šiandien. 

— Nežinau, — atsakė Eimė. — Aš tikrai neturiu ką atsakyti, 
kaip mane gyvą matai. Jaučiuosi taip, tarsi mano sąmonėje būtų dvi 
tikrovės, abi vienodai tikros. Prisimenu savo vyrą Stefaną ir du sūnus. 
Tačiau prisimenu ir tai, kaip augau smuklėje, kesdama tėvo ir sesers 
kumščius, nors visiems pasakoju, kad užaugau Amerikoje. Dažniausiai 
prisimenu jį, kaip mane išgelbėjo ir... 

— Jį. Jo šviesybę? Ar kalbi apie Tristaną? — paklausė Zojė. 

— Taip, apie Tristaną, — atsakė Eimė. — Mane apima siaubas 
pagalvojus, kad jį galėčiau pavadinti vardu, bet kartu žinau, kad būtent 
taip ir turėčiau vadinti. 

— Girdėjau, engei tą vargšelį, — pasakė Feita. 

Eimė stebėdamasi papurtė galvą. 

— Žinau. Pati prisimenu. Galėtum pamanyti, kad, jei aš... ar, sa- 
kyčiau, mano kūnas čia atsidūrė prieš kažkiek mėnesių, turėčiau pri- 
siminti tik tai, kas nutiko per tą laiką. Bet atrodo, kad nuo tada, kai 
pirmą kartą pamačiau Tristaną, kažkas padalino mane perpus. 

— Norėjai pasakyti, kai pirmą kartą jį susapnavai? — paklausė 
Zojė. 

— Sapnavau jį vos prieš kelias dienas, bet atrodo, kad Tristanas 
nupirko mane prieš metus. 

— Prieš keturiolika mėnesių, — patikslino Zojė. 

Feita ir Eimė sužiuro į ją. 

— Pats man sakė, — paaiškino Zojė. 

— Atrodo, šiandien judu ilgokai intymiai šnekučiavotės, — žvelg- 
dama įsiplieskusiomis akimis pareiškė Eimė. — Kalbėjotės ir apie jo 
žmoną, ir apie mane. 


— Ašne... 

— Ar pradėsite pjautis kaip katės? — neiškentė Feita. — Jeigu 
taip, aš iškeliauju, — Feita dirsčiojo tai į vieną, tai į kitą, o kai abi ap- 
rimo, kalbėjo toliau. — Manau, mums reikia išsiaiškinti, ką čia veiksi- 
me. Ar abi sutinkate? 

— Taip, — atsakė Eimė. — Bet mes jau žinome. Čia atvykome 
tam, kad išgelbėtume Tristaną nuo žudikų. Tai svarbiausia užduotis; 
kiek žinau, tai vienintelė užduotis. 

— Puiku, — tarstelėjo Feita. — Eime, ką spėjai išsiaiškinti? Kas 
jį nori nužudyti? 

Eimė padėjo šakutę. 

— Niekas. Mąsčiau apie tai, kol galiausiai ėmė dūgzti smegenys. 

— Ar apie tai mąstei ir tada, kai rėkei ant tų vyrukų dėl ant grin- 
dų pritiškusio kraujo? — pakėlusi antakius pasidomėjo Zojė. 

— Taip, tavo žiniai. Aš jau taip ilgai sukuosi toje virtuvėje, kad ir 
miegodama ten susiorientuočiau. 

— Tai tada kodėl šiandien taip labai norėjai manimi atsikraty- 
ti? — paklausė Zojė. 

— Rytoj galėsi būti su manimi visą dieną, — maloniai atsakė 
Eimė. — Leisiu tau skusti bulves. Na, kaip? 

Zojė kažką sumurmėjo. 

— Neišgirdau? — perklausė Eimė. 

Zojė prisimerkė. 

— Rytoj ketinu būti su Raselu. Norim kai ką nupiešti. 

— Oi, — šūktelėjo Eimė. — Tai gal vis dėlto gerai, kad išsiunčiau 
tave iš virtuvės. Gal gerai, kad įveikiau tavo užsispyrėlišką bukagalviš- 
ką nuostatą pavaryti vyruką jo net nemačius. 

Zojė mėgino kažką atsakyti, bet Feita nuginklavo ją žvilgsniu. 

— Manau, tau reikėtų pasiduoti. Vis tiek nelaimėsi. Beje, nema- 
nau, kad norėtum laimėti, tiesa? 

Zojė atsiduso: 

— Gerai, grįžkime prie jo šviesybės. Tau tikrai patinka gražūs 
berniukai, ką? — kreipėsi ji į Eimę, kuri jau rengėsi piktam atkirčiui. 

— Kaip mane gyvą matot, — įsiterpė Feita. — Jeigu judvi nesi- 
liausite... 

Ji taip ir nepasakė, kas joms gresia. 

— Čia nėra nieko, kas linkėtų Tristanui bloga, — pasakė Eimė. 

— Bet iš tikrųjų kažkas yra, — tyliai prabilo Feita. — Visos žino- 
me, kad kažkas nužudys jį miegantį. Gali tik atrodyti, kad jis visiems 
patinka, tačiau bent vienas žmogus jo nekenčia. Kas galėtų pasipelnyti 
iš jo mirties? 

— Dvarus paveldėtų jo dėdė ir sesuo, — paaiškino Eimė. 

— Galiu užtikrinti, kad jo sesuo — nepaprastai miela būtybė, — 
pasakė Feita. — Ji dievina savo brolį. 

— Gal ji ką nors myli, o valdingasis brolis neleidžia tekėti? — 
svarstė Zojė. 

Feita ir Eimė sužiuro į ją. 

— Aš tik svarstau, — teisinosi Zojė. — Kadangi judvi taip ją įsi- 
mylėjusios, gal man reikėtų pamėginti išsiaiškinti apie ją visą tiesą. 

— Negalima jos kvosti, — pareiškė Eimė. — Būtų nemandagu. 
Be to, tu nesi... 

— „„išjos luomo, — pratęsė Zojė. — Žinau. Tiesą sakant, ketinau 
susidraugauti su jos kambarine. Kambarinės žino viską, ką veikia jų 
ponios. Tuo įsitikinau dirbdama turtuolių namuose. Vyrai retai kada 
ką nors nutuokia apie savo žmonas, o kambarinės žino viską. 

— Gera mintis, — pritarė Eimė šypsodamasi Zojei. — Žinojau, 
kad šioje kelionėje man tavęs prireiks. Bet tik nepradėk klausinėti, ką 
čia veikia Beta; pasistenk viską išsiaiškinti apie visus. 

— O kaip dėdė? — paklausė Feita. 

— Jis pernelyg sunkiai serga, kad dėl ko nors suktų galvą. 

— Kas jam yra? 

— Kas žino? — kalbėjo Eimė. — Esu tikra, jei tik galėčiau nusi- 
gabenti jį į savo laiką, gydytojas išrašytų buteliuką piliulių ir pagydy- 
tų per tris dienas. Tačiau jis gyvena ne mūsų laike, jį prižiūri kažkoks 
senukas, pasivadinęs daktaru, ir... — Eimė mostelėjo ranka. — Šiuo 
klausimu man niekaip nepavyko Tristano perkalbėti. Tas daktaras 
buvo jo tėvo draugas. Jis priėmė į šį pasaulį atėjusius Tristaną ir Betą; 
Tristanas mano, kad šis žmogus niekuo negali pakenkti. Aš jau tiek 
daug juo skundžiausi, kad galiausiai buvau išgrūsta iš ligonio kam- 
bario. 

Eimė atsiduso. 

— Žinau, nėra gerai, bet aš taip užimta, kad niekaip nerandu lai- 
ko aplankyti Viljamo. Jis nepaprastai mielas žmogus, bet toks sunkus 
ligonis, kad dienų dienas guli lovoje. Juo rūpinasi kažkokia siaubinga 
moteris. Išneša naktipuodį, aptvarko jį patį, bet maistu rūpinuosi aš. 
Jam ruošiama tai, kas šiuose namuose geriausia. Man labai gaila, bet 
tik tuo ir galiu Viljamui padėti. 

Feita ir Zojė net pabalo Eimei paminėjus naktipuodį, bet pamėgi- 
no neišsiduoti. Eimė taip šauniai laikėsi ir atrodė tiesiog persisunkusi 
aštuoniolikto amžiaus gyvenimu, kad joms net norėjosi paslėpti savo 
susikaustymą. 

— Leisk man jį apžiūrėti, — paprašė Feita. — Turiu ligonių slau- 
gymo patirties. 

Eimė nusišypsojo. 

— Vyliausi, kad pasisiūlysi. Pasistengsiu, kad patektum į tą kam- 
barį, net jei man reikėtų nukreipti į Tristaną šautuvą. Vyriausiasis so- 
dininkas sakė, kad tikriausiai nusimanai apie vaistažoles. 

Feita suraukė antakius. Bet juk ji tik pasivaikščiojo po daržą... Su 
niekuo nesikalbėjo, nenuskynė nė žiedelio. Tai kaip jie pastebėjo jos 
meilę žolynams? 

Eimė tarsi perskaitė jos mintis. 

— Dėl to nesijaudink. Ilgainiui priprasi. Čia visi viską apie visus 
žino. 

Eimė atsigręžė į Zoję. 

— Ar tiesa, kad šiandien Raselas tavęs paprašė už jo tekėti? 

Zojė paspringo gurkšnojamu vynu, ir Feitai teko padaužyti jai per 
nugarą. 

— Bet aš tik vaikštinėjau po daržą, — teisinosi Feita. — O tu 
tikrai spėjai užmegzti romaną? 

— Tau reikėtų pamatyti Raselą, — kalbėjo Eimė. — Visos čia gy- 
venančios moterys varvina seilę į jį žiūrėdamos, porai net buvo pasise- 
kę, bet jis nedalija pasiūlymų tekėti. 

— Tik pažiūrėkite, kas čia kalba, — atsiliepė Zojė. — O kaip tu ir 
jo šviesybė? Jis sakė, kad nuvarysi jį į bankrotą, gabendamasi į namus 
savo bastūnes. 

— Jis visą laiką tą patį kartoja, — atsakė Eimė. — Ir tai nieko 
nereiškia. Jau sakiau, kad tarp manęs ir Tristano nieko nėra. 

Feita ir Zojė pažvelgė netikėjimą išduodančiomis akimis, tačiau 
Eimė neketino nieko sakyti. 

— Kas nutinka, kai tavęs čia nebūna? — paklausė Feita. — Atro- 
do, prieš mums apsilankant pas madam Zoją tavo kūnas čia buvo; kaip 
manai, ar tas kūnas čia ir pasiliks, kai mes grįšime? 

— Ir ką mano kūnas čia veiks? Plaus jo grindis? — apmaudžiai 
kalbėjo Eimė. — Čia gyvendama sužinojau, kad mudu su Tristanu nie- 
kada negalėtume susituokti. Esame iš skirtingų visuomenės sluoksnių. 
Jeigu susituoktume, niekas nesikalbėtų nė su vienu iš mūsų. Tokios 
naštos būtų per daug bet kokiai santuokai. Štai kodėl aš... 

Eimei nutilus kitos dvi moterys net palinko į priekį. 

— Štai kodėl tu ką? — neištvėrė Feita. 

Eimei prireikė minutėlės, kad atsakytų. 

— Tikriausiai pamanysite, kad tai kvaila, bet aš išsiunčiau Trista- 
ną į Londoną, kad nusamdytų genealogą. 

— Jis nežino, kas jo protėviai? — smalsavo Feita. — Bet Beta 
sakė, kad šioje žemėje jie gyvena nuo amžių amžinųjų. 

— Jis aiškinsis ne savo, o mano protėvius, — atsakė Eimė. Paskui 
ji nuleido balsą. — Taip, na, tarp manęs ir Tristano išties užsimez- 
gęs artimas ryšys, bet aš negaliu už jo tekėti. Asmeniškai aš manau, 
kad praėjus trims savaitėms, kai būsime grąžintos į savo laiką, namų 
valdytojos Eimės taip pat neliks. Jeigu man nebus leista šios kelionės 
prisiminti, viskas bus gerai, bet bijau, kad Tristanas... — ji įbedė akis 
į lėkštę. 

— Jam teks susitaikyti su dviejų moterų netektimi, — švelniai 
pratarė Feita. 

— Taip. 

— Tai ką tas genealogas turėtų padaryti? — paklausė Zojė. 

— Bus daug vargo, bet aš ketinu susirasti savo protėvius. 

Feita ir Zojė sužiuro į Eimę svarstydamos, ką ši nori pasakyti. 

— Mėgini šiame laike susirasti giminaičių? — klausinėjo Zojė. 


Eimė linktelėjo. 

— Daugmaž. Nežinau, ar tai padės, bet tai vienintelis dalykas, 
kuris šovė man į galvą. 

— O kas, jeigu... — pradėjo Feita. 

— Jeigu ir tie giminaičiai yra ūkvedžiai? — paskubėjo baigti Fei- 
tos mintį Eimė. — Nežinau, bet kai buvau dar visai maža, mano pro- 
senelė pasakodavo įvairiausias istorijas apie „senąją šalį“, turėdama 
galvoje Škotiją. 

— Raselas irgi iš Škotijos, — svajingu balsu įsiterpė Zojė. Kitos 
dvi moterys sužiuro į ją. — Atsiprašau. Tai ką ten kalbėjai apie Škotiją 
ir save? 

— Prosenelė sakydavo, kad esame kilę iš Škotijos kaimo, buvusio 
į šiaurę nuo Edinburgo. 

— Ar tai nereiškia, kad ji kalbėjo apie visą likusią Škotijos dalį? — 
paklausė Feita. 

— Gal ir taip, bet svarbiausia, anot jos, kad vienam mūsų protė- 
vių ten pastatyta skulptūra. Nežinau, ką jis padarė, bet tam žmogui 
pastatė paminklą. Visada norėjau nuvykti ten jo pažiūrėti. 

— Kokia tavo giminaičių pavardė? — pasidomėjo Feita. 

— Maktarvitai. 

— Įdomu, — atsakė Feita, atsilošdama kėdėje ir mąstydama apie 
Eimę. — Žaidi piršlybas su žmogumi, kurį myli. 

— Myliu kaip draugą, — patikslino Eimė, o kadangi abi draugės 
tylėjo, vyptelėjo. — Na, gerai, taip, Tristanas man labai patinka. Gyve- 
nau su juo ilgiau nei metus, mudu puikiai sutariame. 

— Bet girdėjau ką kita, — paprieštaravo Feita. — Girdėjau, kad 
judu visą laiką kariaujate. 

Eimė nusišypsojo. 

— Keista, kad mes vienas kitam patinkame. Su Stefanu niekada 
nekariaujame, o ir su Tristanu rečiau ginčijamės, kai... kai... 

— Kai išsiaiškinote, kas tvarko namus? — paklausė Zojė. 

Eimė gūžtelėjo pečiais. 

— Tikriausiai taip. 

— Vadinasi, — prabilo Feita, — tu ieškai savo giminaitės, galin- 
čios ištekėti už vargšo vienišo Tristano. 

Zojė išpūtė akis. 

— Tikiesi ką nors atkapstyti praeityje, tiesa? Nenori, kad kokia 
nors tavo giminaitė už jo ištekėtų, pati nori užjo ištekėti. Kitame kūne, 
kitame laike, bet vis tiek tu. 

— Gal paragautumėte deserto? — paklausė Eimė. — Gaminu de- 
sertą, vadinamą „Plaukiojančia sala“. Tai saldaus kremo dubenėlis su 
morengais. Kartais žiūrėdama, kaip mergaitės rankomis plaka kiauši- 
nių baltymus, pagalvoju, kad bet ką atiduočiau už elektrinį plaktuvą. 
Ar čia būdamos pritrūkote ko nors panašaus? 

— Mes ne tokios kaip tu, — pro sukąstus dantis prakošė Zojė. — 
Mes negyvenome čia keturiolika mėnesių. Aš tik labai norėčiau suži- 
noti, ką tu dar veiki, jeigu neminėtume kvailiojimų su kažkada gyve- 
nusiais žmonėmis. Tikiuosi, nenusamdei kokių raganų? 

— Tu jau pradedi kalbėti absurdiškus dalykus; gailiuosi, kad pa- 
sipasakojau. 

— O aš nesigailiu, — įsiterpė Feita. — Klausykite, judvi, juk te- 
turime viena kitą, tad mums reikia laikytis išvien. Reikia įsiklausyti, 
sužinoti ir išsiaiškinti, ką galime padaryti, kad išgelbėtume Tristano 
gyvybę. Tikriausiai būtų per daug nerealu ko nors prašyti, kad miego- 
tų jo kambaryje. 

Zojė pažvelgė į Eimę ir jau rengėsi kažką sakyti. 

— Aš sumokėjau vienam berniukui, — paskubėjo pranešti 
Eimė, — kad miegotų prie jo kambario durų, bet Tristanas liepė jam 
eiti sau. Jis ir man neleidžia ten miegoti. 

Feita ir Zojė linktelėjo žiūrėdamos į Eimę. 

— Gal reikėtų jį užrakinti? — pasiūlė Zojė. 

— Jis pasius, — atsakė Eimė. 

— Gal reikėtų perkelti į kitą miegamąjį? — svarstė Feita. 

— Jis vis tiek grįžtų atgal, — nepritarė Eimė. 

— Gal praverstų šuo? 

— Jis sako, kad šunys urzgia ir trukdo miegoti. 

— Gal po miegamojo langu pastatyti sargybinį? 

— Tadajis trigubai supyks, — pasakė Eimė. 

— Na, — mėgino apibendrinti Feita, — atrodo, tu jau daug ką 
apsvarstei. 

— Jeigu kuriai nors jūsų šaus kokių naujų minčių, pasakykite. 

— Galiu lažintis, kad nekantrausi tais pasiūlymais pasinaudo- 
ti, — leptelėjo Zojė. 

— Taip, nekantrausiu pasinaudoti, — tvirtai atrėmė Eimė. — Jis 
yra mano vyro protėvis, ir aš noriu jam padėti. 

— Tavo vyro protėvis? — nesuprato Zojė. 

— Aš taip manau, — atsakė Eimė. — Tristanas labai panašus į 
Stefaną. Na, gerai, pakaks. Manau, jau baigėme narplioti mano dienos 
planus. Ar judvi esate ką nors sumaniusios rytojui? 

— Aš norėčiau apžiūrėti dėdę, — pasakė Feita. — Jis vardu Vil- 
jamas? 

Eimė linktelėjo. 

— Turėsiu atsikratyti slaugės, saugančios jį kaip buldogas. 

Feita pažvelgė į Eimę. 

— Gal žiupsnelį vilkdalgio šaknų miltelių? 

— Būtent apie tai ir pagalvojau. 

Juodvi nusišypsojo viena kitai. 

— Kaip šaunu, — įsikišo Zojė. — Kiek daug išmanome apie žo- 
les... Jeigu neprieštarausite, jau eisiu gulti. Tikriausiai mums nereikės 
miegoti ant akmeninių grindų pasitiesus paklodę? 

— Gal pageidautum pūkų patalų? Bet juose teks miegoti ne vie- 
nai, — pasakė Eimė. 

Zojė pažvelgė į Feitą. 

— Atleisk, kad nesu ponas Džonsas, — pratarė Feita. 

— Ir aš nejis, — atsakė Zojė, ir visos trys moterys nusijuokė. 

— Ar jis tikrai paprašė, kad už jo tekėtum? — paklausė Feita, 
joms nusekus paskui Eimę laiptais į viršų. 

Zojė tik nusišypsojo ir plačiai nusižiovavo. 

— Rytoj mes ketiname piešti vietinius žmones. Labai norėčiau 
turėti skaitmeninę vaizdo kamerą ir penkiasdešimt įkrautų baterijų. 
Kiek visko galėčiau atgabenti mūsų laikams! 

— O kas žino? — svarstė Eimė. — Gal tavo piešiniai įveiks šimt- 
mečių išbandymus, ir grįžusios rasime juos kokiame nors muziejuje. 


— Man tik įdomu, kodėl knygose nėra Raselo piešinių. 

Jos užlipo laiptais ir minutėlę žvelgė viena į kitą. Labai gali būti, 
kad Raselas tiek ilgai negyveno, kad daug pritapytų, o gal jo darbai 
buvo sunaikinti. 

— Manau, turėtum pasirūpinti, kad jo vardas išliktų, — pasakė 
Eimė, ir Zojė nusišypsojo. 

— Puiki mintis. Tai kur toji pūkinė lova? Man reikės anksti keltis, 
kad... 

— ...susitikčiau su... — Eimė pažvelgė į Feitą, ir abi vienu balsu 
ištarė: 

— Raselu. 


— Suaukit, mažvaikės! — šypsodamasi leptelėjo Zojė. 


—-- Zr r-4— 0) —---—r1---- 


— Eime, — tyliai sušnabždėjo Tristanas, lenkdamasis prie jos. 
Buvo naktis, ir švietė tik pro jo miegamojo langą matomas mėnulis. Jie 
buvo koridoriuje, prie pat Tristano kambario durų. Eimė susirangiusi 
ant grindų, užsitraukusi antklodę, po galva pasikišusi mažą pagalvė- 
lę. — Nagi, kelkis, — švelniai kalbėjo jis. 

Eimei nė nekrustelėjus, paėmė ją ant rankų. Tristanas žengė 
žingsnį laiptų link, tarsi ketindamas nunešti Eimę į jos kambarį apa- 
čioje, bet paskui nužvelgė tamsų koridorių ir nusinešė ją į savo kamba- 
rį. Paguldė į savo lovą; Eimė įsirausė į šiltus patalus ir toliau miegojo. 

Tačiau neilgai. Po kelių sekundžių krūptelėjusi nubudo ir atsisė- 
do. Ji buvo apsirengusi. 

— Turėjai palikti mane ten, — pasakė ji stebėdama, kaip kamba- 
rio gale Tristanas mėgina uždegti žvakę. 

— Negaliu palikti tavęs koridoriuje kaip kokio kelionmaišio. Juk 
daug kartų prašiau tavęs ten nemiegoti. 

— Žinau, — atsakė Eimė, — neturėčiau taip daryti, bet... 

— Ir vėl sapnavai, — spėliojo Tristanas. 

Eimė linktelėjo, atmesdama antklodę ir lipdama iš lovos. 

— Eikš, lipk į lovą. Tikriausiai labai sušalai. 

Tristanas stovėjo basas, apsivilkęs ilgus baltus naktinius. 

— O tu? — atsiliepė jis. — Gulėjai koridoriuje ant grindų, užsi- 
metusi ploną antklodę. Ar žinai, kas mane pažadino? Drebėjai taip, 
kad net tratėjo visos durys. 

Eimė nusišypsojo. 

— Geriaujau taip, nei galimybė daugiau niekada nepabusti. 

Tristanas įlipo į lovą ir ištiesė ranką kviesdamas Eime. 

— Labai prašau daugiau nieko nesakyti, — nuleidusi balsą ir 
kone verkdama pratarė Eimė. 

— Tikiuosi vieną dieną tave palaužti; vis tiek pas mane ateisi. 

— Aš turiu... 

— Nekartok! — garsiai ištarė Tristanas. — Žinau! Turi vyrą. Du 
vaikus. Žinau viską, ką tik apie juos reikia žinoti. Tavo vaikus atskir- 
čiau iš būrio vaikėzų, susigrūdusių kambaryje. 

Eimė stovėjo šalia lovos šypsodamasi. 

— Negaliu, — pratarė ji. — Aš tikrai negaliu. Būtų nesąžininga 
Stefano atžvilgiu. Jis taip nepasielgtų. 

— Tu beprotė, jei manai, kad vyras ilgiau nei metus gali gyventi 
su moterimi ir jos nepasiguldyti į lovą. 

— Gal, — tarstelėjo Eimė, — bet juk man ir toliau reikės su savi- 
mi gyventi, — ji pažvelgė pro langą. — Manau, dabar jau saugu tave 
palikti. 

Minutėlę Tristanas gulėjo atmetęs galvą, apimtas nevilties. 

— Saugu! Negi man rūpi saugumas? Mylėjau moterį, kurią iš ma- 
nes atėmė, o dabar tu... 

— Tristanai, — sušnabždėjo Eimė, — tu manęs nemyli. 

— Ar tikrai manai, kad nemyliu? 

Eimė pajuto besitvenkiančias ašaras. Ir kaip ji gali mylėti du vy- 
rus? Nesuprantama, vis dėlto myli. Ir vienas jų dabar yra čia, su ja. 
Geidžia jos, jau ištisus mėnesius meldžia su juo permiegoti, bet ji ne- 
sutinka, nes myli ir yra ištikima vyrui, kuris dar nė negimęs. 

— Negaliu, — pasakė Eimė. — Prašau daugiau nieko nesakyti ir 
neprašyti. 

— Ko neprašyti? — paklausė Tristanas. — Neprašyti, kad už ma- 
nęs tekėtum ir būtum mano žmona? Ar to turėčiau tavęs neprašyti? 
Kur yra tas vyras, kurį tikini mylinti? Kodėl jo nėra čia, su tavimi? — 
Eimei panorus kažką paaiškinti, Tristanas kilstelėjo ranką. — Žinau. 
Pasakysi, kad jis liko toje tavo Amerikoje. Bet aš taip nemanau. Kartais 
man atrodo, kad jo nė nėra. 

Eimės veide atsispindėjo pritarimas jo išsakytai tiesai. 

— Negaliu už tavęs tekėti, — šimtąjį kartą pakartojo ji. — Jau 
aptarėme tai. Aš — virtuvės pagalbininkė, o tu — grafas. Neturėtume 
jokių draugų, visuomenė mus atstumtų. Jeigu mane vestum, turėtum 
visko atsisakyti. 

— Negi man rūpi visuomenė? — atšovė vyras. — Jau metų metus 
beveik nekeliu iš čia kojos. Man reikia tik Betos ir dėdės. Tačiau Beta 
greitai mane paliks ištekėjusi už kokio nors jos visiškai neverto žmo- 
gaus, nes jos verto apskritai nėra, o Dievas greitai pasiims dėdę, — jis 
žvelgė į Eimę didelėmis maldaujančiomis akimis. — Man tavęs reikia, 
Eime. Tu — vienintelė moteris, kuri padėjo man vėl pajusti gyvenimo 
skonį. Be tavęs daugiau nieko neturiu. 

Eimė pajuto nenugalimą trauką. Ji pamėgino galvoti apie Stefaną 
ir berniukus. Stengėsi prisiminti su jais praleistas laimingas akimir- 
kas, tačiau ištisi mėnesiai, nugyventi šalia Tristano, bloškė šalin visus 
prisiminimus. 

Feitai ir Zojei nepasakojo tiesos apie santykius su Tristanu neno- 
rėdama, kad jos sužinotų, kokie artimi jiedu tapo. Šį rytą, atsimerkusi 
ir pamačiusi, kad atsidūrė tvarte, Eimė suprato, kad Feita ir Zojė labai 
sutrikusios, net apsvaigusios, o štai ji jautėsi visai kitaip. Atrodė, kad 
po ilgų mėnesių klajonių pagaliau grįžo namo. Pažino prieš jas stovė- 
jusį žmogų (antrasis sodininko padėjėjas), žinojo, kokiu keliu pasukti 
prie didžiojo namo. Tai kelias pas Tristaną, iš tikrųjų pagalvojo Eimė. 

Pabėgusi nuo draugių ji tikrai nepagalvojo, kaip Feita ir Zojė turė- 
tų jaustis. Eimė tenorėjo pamatyti Tristaną. 

Jis sėdėjo bibliotekoje priešais atverstą knygą. Minutėlę ji tik 
žiūrėjo į jį, į žmogų, kurį tebuvo mačiusi paveikslėlyje, bet kažkodėl 
pažinojo kaip pati save. 

— Sugrįžau, — pasakė ji paskui save uždarydama bibliotekos 
duris. 

— O aš net nežinojau, kad buvai išvykusi, — iš aukšto atsakė jis, 
ir Eimė suprato, kas negerai. Vakar vakare ji ir vėl atsisakė pasiūlymo 
tekėti. 

Sumokėjęs jos tėvui Tristanas paliko Eimę šiame name, tame pa- 
čiame, kurį statė savo velionei žmonai, ir daugiau nekreipė į ją jokio 
dėmesio. Ištisą dieną ji žvalgėsi po dvarą ir suprato, kad šiems namams 
žūtbūt reikia tvirtos rankos. Namais turėjo rūpintis Tristanas, bet jis 
ištisas dienas leido bibliotekoje arba jodinėdamas. Šeimininkas dau- 
giau nieko nenusitverdavo. Tristanas retai kada valgydavo, tarsi nė 
nepastebėdavo, kas jam pakišama po nosimi. Jeigu kas nors iš dva- 

ro žmonių sukiodavosi netoliese, kalbėdavo tik pašnibždomis. Niekas 
nieko jo neklausinėjo. Visi šeimynykščiai darydavo tik tiek, kiek būti- 
niausiai reikėjo, o paskui visą likusią dieną dykinėdavo. 

Eimei prireikė trijų dienų, kad galutinai suvoktų, kas čia iš tikrų- 
jų vyksta. Tristano sielvartas tarsi didžiulė tamsi palapinė gaubė visą 
dvarą. Visi darbininkai gyveno toje tariamoje palapinėje kartu su juo, 
niekaip negalėdami ištrūkti. Jaunoji šeimininko sesuo vaikščiojo pirš- 
tų galiukais. Tristano dėdė gulėjo lovoje iš lėto merdėdamas. Kažkada 
buvę be galo gražūs sodai ir daržai užžėlę, nunykę. 

Eimė norėjo viską sutvarkyti, bet gerai žinojo, kad be šeimininko 
užtarimo nieko nepadarys. 

Ketvirtą dieną ji įžengė į biblioteką ir kone užpuolė Tristaną. 

— Namai siaubingi, — puolė ji. 

— Nesupratau, — pareiškė jis, nes su grafu dar niekas niekada 
nebuvo šnekėjęs tokiu tonu, ką jau kalbėti apie moterį apibrizgusiais 
drabužiais, tais pačiais, kuriais ji dėvėjo gyvendama tėvo smuklėje. 

— Noriu viską sutvarkyti, — tęsė Eimė. — Noriu gautijūsų leidi- 
mą sutvarkyti šį dvarą, priversti visus tinginius jūsų tarnus pajudinti 
uodegas ir imtis darbo. Ar užtarsite mane? 

Tristanas tik spoksojo įbedęs į ją akis. Ir kas jam darbo, ką veikia 
ši moteris? 

— Eik. Daryk, ką nori, — pasakė jis ir mostelėjo ranka tarsi nu- 
vydamas. 

Eimei prireikė beveik savaitės, kad išaiškintų dvaro žmonėms, jog 
išties atėjo metas darbuotis iš peties, bet jos energija, aštrus liežuvis 
ir Tristano parama — toji parama reiškėsi kartkartėmis pasigirstančiu 
bumbėjimu „Darykite, ką ji liepia“ — po truputį kėlė dvarą ant kojų. 

Aptvarkiusi dvarą, Eimė ėmėsi Betos. Tai buvo graži jauna mer- 
gina, ištisas dienas leidusi su žirgais ir arklidžių darbininkais. Ji vil- 
kėdavo tokius drabužius, su kuriais būtų patogu jodinėti, o ilgi plau- 
kai plaikstydavosi ant nugaros, dažniausiai apkibę šapais ir šiaudga- 
liais. 

Eimė ginčijosi su Tristanu aiškindama, kad Betą reikia išsiųsti 
į Londoną pasimokyti, kad taptų tikra ledi. Taip ir įsiplieskė pirmas 


195 


JUDE DEVERAUX 


rimtas jų mūšis. Jie to nežinojo, bet išgirdę pakeltus balsus, lauke dar- 
bavęsi žmonės susispietė po bibliotekos langais ir ištempę ausis klau- 
sėsi, baimindamiesi praleisti nors žodelį. 

Tristanui pareiškus, kad tikrai neleis Betai niekur vykti, Eimė jį 
apšaukė savanaudžiu ir savimyla, negalvojančiu apie kitus. Tristanas 
rėkė liepdamas jai nešdintis, dingti iš jo namų ir niekada daugiau čia 
nesirodyti. Eimė nė nekrustelėjo. 

— Irjums, ir Betai manęs reikia. Tai leisite jai išvykti ar ne? 

— Ne! — rėkė Tristanas. 

— Tada aš pakviesiu atvykti jūsų tėvo seserį! — taip pat rėkte 
išrėkė Eimė. 

Tai išgirdęs Tristanas išbalo ir sudribo ant kėdės. 

— Tu tos moters nepažįsti. Ji tikra furija. Ji... — gerklėje jam 
įstrigo kamuolys. — Toji moteris negali čia apsigyventi. 

— Tada Betai reikia vykti į savo namus Londone ir pradėti rengtis 
deramais drabužiais, — atsakė Eimė. — Ji atrodo prasčiau už mane. 
Negalite jos palikti čia, šitame... pasmerktame, niūriame name. Beta 
jauna. Jai reikia bendrauti su žmonėmis. 

— Pasmerktame ir niūriame, — pakartojo Tristanas ir nusigrę- 
žė. — Turbūt taip ir yra. 

Eimė galėjo lengvai atremti jo pyktį, tačiau kai jis tapdavo štai 
toks, sielvarto aptemdytu veidu, ji neįstengdavo ištverti. Tad priėjusi 
atsiklaupė priešais Tristaną ir delnais suėmė jo rankas. Dabar ji nebe- 
buvo žmogus iš žemesnio sluoksnio; ji buvo laisva Amerikos moteris. 

— Tristanai, — švelniai pratarė ji. — Žinau, kad vis dar sielvar- 
tauji dėl savo žmonos, bet neturi teisės tempti žemyn ir Betos. Ji jauna 
ir gyva, jai reikia gyventi. 

Tristanas pažvelgė į priešais klūpančią jauną moterį. Širdies ker- 
telėje stebėjosi, kad prasta virtuvės darbininkė drįsta taip kalbėti ir 
laikyti jį už rankų, tačiau kartu pajuto didelę trauką. Nuo vaikystės 
jis visada turėjo Džeinę. Jie kartu augo. Tada, kai gimus pirmam vai- 
keliui, turėjo prasidėti laimingiausios jų bendro gyvenimo dienos, jos 
neteko. Praėjus kelioms valandoms nuo išgyventos stebuklingos lai- 
mės, jis troško viso pasaulio pabaigos. Tristanas ir toliau norėjo būti 
su Džeine, kad ir kur ji nukeliautų. 

— Taip, — Tristanas pasijuto sakantis moteriai, kurios beveik 
nepažinojo. Jis ištraukė rankas iš jos delnų. — Nusiųsk Betą pas mano 
tetą, tik tegul greitai grįžta. 

— Žinoma, — atsakė Eimė stodamasi, bet neatitraukdama žvilgs- 
nio. Ji norėjo paliesti vyro plaukus. Norėjo apsikabinti ir paguosti, bet 
to nepadarė. 

Po tos dienos dvare viskas ėmė keistis. Darbininkai matė ir girdė- 
jo, kaip Eimė valdo šeimininką. Ir iš tiesų jie visi jautėsi pavargę nuo 
darbų namuose, kur niekas jų nevertina. 

Greitai savo kailiu patyrė, kad Eimė — labai reikli, bet teisinga 
viršininkė. Jeigu žmogus nedirbdavo, būdavo atleidžiamas. Eimė iš 
visų reikalavo labai daug. 

Jai teko nusamdyti naują vyriausiąjį sodininką, kuris tvarkėsi lau- 
ke, o pati Eimė darbavosi viduje. Nuo grindų iki lubų išvalė namus, iš- 
skalbė visutėlius skalbinius, patalus ištiesė prieš saulę, kad išbalintų. 

Vos po šešių mėnesių grįžusi iš Londono Beta — visą tą laiką jai 
teko kęsti senutės tetos skundus — įžengė į citrinomis ir bičių vašku 
kvepiančius namus. Daržas buvo pilnas daržovių, žiemos metu pasėtų 
ir sudaigintų šiltnamyje, sode augę vaismedžiai dailiai nugenėti. Dar- 
želyje, vietoj kurio kažkada vešėjo ištisi akrai piktžolių, dabar dūzgė 
bitutės ir skraidė drugeliai. 

Parko vejos buvo kruopščiai nupjautos, pasodinta naujų gėlių. 
Žydėjo įvairiausi krūmai ir pievelėje strykčiojo triušiai. 

Tačiau Beta labiausiai džiaugėsi dėl to, kad jos brolis nebesėdėjo 
ištisas dienas užsirakinęs bibliotekoje. Betą šiek tiek trikdė namų val- 
dytojos ir jos brolio riksmai vienas ant kito, bet greitai prie to priprato. 
Kai padėtis pasidarydavo labai prasta, ji smukdavo į dėdės miegamąjį. 

Vienintelė bloga žinia jai grįžus buvo vis prastėjanti dėdės Vilja- 
mo sveikata. Iki jai išvykstant dėdė dar galėjo sėdėti lovoje ir skaityti, 
bet dabar jis tik gulėdavo pritemdytame kambaryje. Langai uždaryti, 
užuolaidos užtrauktos, visas kambarys dvelkė liga. 

— Kaip laikotės? — paklausė Beta, sėsdamasi ant kėdės prie lovos. 

— Dabar, kai galiu žvelgti į tavo grožį, jaučiuosi daug geriau, — 
atsakė jis. Kažkada buvęs gražus vyro veidas atrodė sumenkęs, akys 
paraudusios ir giliai įdubusios. Jis vėl padėjo galvą ant pagalvių. — 

Kuo smulkiausiai papasakok, ką veikėte su mano seserimi, — tai pasa- 
kęs Viljamas nežymiai šyptelėjo. — Ar ji ir dabar taip įsijautusi į save, 
kaip tada, kai dar buvome vaikai? 

— Beveik, — atsakė Beta, — bet ji ten visus pažįsta. 

— Gal ir pažįsta, bet nemanau, kad turi kokių nors draugų. 

— Ne, neturi, — šypsodamasi ir imdama dėdę už rankos kalbėjo 
Beta. Ranka buvo karšta ir sausa, nė nepasakytum, kad lieti žmogaus 
odą. — Norėčiau sužinoti apie tave. 

— Kad nėra ko pasakoti. Aš tik laukiu, kol galėsiu susitikti su 
tais, kuriuos mylėjau, ir pamatyti Dievą. Turiu kelis klausimus, ku- 
riuos norėčiau Jam užduoti. 

Beta mėgino nusišypsoti, tačiau vietoj šypsenos ėmė tvenktis 
ašaros. 

Dėdė patapšnojo jai per ranką. 

— Eik ir su visais pasisveikink, — pratarė jis. — Aš niekur ne- 
dingsiu. 

Pamačiusi, kad dėdė užsimerkė, Beta pamanė, jog jis per daug pa- 
vargęs, kad ilgiau kalbėtų. 

— Taip, — tarstelėjo ji ir pirštų galiukais išstypčiojo iš kambario. 

Eimės atžvilgiu Beta buvo nusiteikusi palankiai, nes būtent šios 
moters dėka brolis vėl panoro gyventi. Tačiau bėgant mėnesiams Beta 
matė, kad brolis įsimyli Eimę, o ši jį vis atstumia. 

— Net nežinau, ką man daryti, — įprastą kartą atėjusi aplankyti 
dėdės svarstė Beta. 

— Manau, kad Eimė — išmintinga moteris, — švelniai kalbėjo 
Viljamas. — Tu panaši į mane, labai romantiška. Labiau už viską no- 
rėčiau pamatyti, kaip grafas veda virtuvės darbininkę, tačiau Eimė su- 
vokia tikrąją padėtį ir žino, kuo visa tai baigsis. Jie nesijaus laisvi nei 
vieno, nei kito pasaulyje. 

— Man atrodo, kad čia yra dar kažkas, — tęsė Beta. — Nežinau 
kas, bet tikrai slypi kažkas daugiau. 

— Tai jų reikalai, — pratarė Viljamas užsimerkdamas ir leisda- 
mas Betai suprasti, kad šiandien jis jau užtektinai jaudinosi. 

O dabar Eimė ir Tristanas buvo visai vieni jo miegamajame, pro 
langą krito mėnesienos šviesa, ir Eimė vėl kratėsi jo pasiūlymo. 

— Ne, aš negaliu, — kartojo ji. 

Tristanas nuleido ranką. 

— Kaip žinai, — tepasakė. 

— Nežiūrėk į mane taip. Tavo liūdesys manęs nepaguldys į lovą. 

Jis nusišypsojo. 

— O kas paguldytų? 

— Jeigu pavirstum Stefanu. 

Tristanas dar plačiau nusišypsojo. 

— Aš labai stengsiuosi. Pamėginsiu rytoj ir poryt. 

Eimė surimtėjo. 

— Jei tik bus laiko, — nukirto ji. 

— Tikiuosi, vėl nepradėsi pasakoti savo sapno, — pasakė Trista- 
nas. — Jau tiek kartų girdėjau, kad kuo puikiausiai žinau, kas, kur ir 
kurią sekundę nutiko. Juk jau atpažinome tuos vyrus, kuriuos matei 
kambaryje. 

— Taip, — sutiko Eimė. — Ir kaip galėčiau susapnuoti nepažįsta- 
mus vyrus, jei tas sapnas nebūtų tikras? 

— Nežinau, — atsakė Tristanas, — bet gerai žinau vieną dalyką: 
tu negali miegoti prie mano kambario durų. 

Pasilenkęs jis atidarė naktinio stalelio stalčių ir išėmė pistoletą. 

— Matai štai šitą? Į tavo sapną žiūriu rimtai. 

— Tai nepadės, — pasakė Eimė. — Kai jis nudūrė, tu miegojai. Be 
to, buvai su drabužiais. Svarsčiau, ar gali būti, kad jis tave nudūrė kur 
nors kitur, o paskui atvilko ir paguldė į lovą. 

— Absurdas. Kaip jis būtų galėjęs tai padaryti niekieno nepaste- 
bėtas? 

— Kodėl manai, kad niekieno nepastebėtas? Gal tu... Nežinau, 
gal tu pasigėrei, ir kas nors tau padėjo atsigulti nenusirengusiam, o 
paskui kažkas atėjo ir tave nudūrė. 

— Ryte atsisakysiu portveino, — pareiškė Tristanas. 

— Liaukis iš manęs juoktis. Mes turime tris savaites, kad to iš- 
vengtume, o paskui... — Eimė prikando liežuvį susivokusi, kad neturi 
pasakoti apie tas tris savaites. 


Tristanui jos žodžiai užkliuvo. 

— Ką reiškia tavo pasakymas, kad turime tik tris savaites? Ką 
esi sumaniusi? Ar tai kaip nors susiję su tom dviem moterimis, kurias 
atsigabenai? Ir iš kur jos atkeliavo? Jos neturi jokių daiktų, nė men- 
kiausio plaukų smeigtuko, be to, kalba dar keisčiau nei tu. Jos taip 
mažai išmano apie mūsų gyvenimą! Jaunesnioji net paklausė, kokiu 
būdu mes iš po žemių imame vandenį. Kas jos tokios ir ką esate suma- 
niusios? 

— Jų daiktai pasimetė, — paaiškino Eimė galvodama, kad reikės 
pasikalbėti su Zoje ir paprašyti, kad ši laikytų liežuvį už dantų. Jeigu 
ji ketina kam nors prasitarti, kad jos atkeliavo ne iš kitos šalies, bet iš 
kito laiko, Eimė tarėsi nebeatsakanti už savo veiksmus. Šie žmonės vis 
dar tiki, kad būna raganų. — Jos yra mano bičiulės, ar to nepakanka? 
Feita yra našlė; daugybę metų ji praleido slaugydama savo sergantį 
vyrą. Pamaniau, gal galėtų padėti tavo dėdei Viljamui. Nejau nenorė- 
tum atsikratyti tos moters surūgusiu veidu, kuri dabar jį prižiūri? Fei- 
ta — talentinga žolininkė. 

Eimė apkamšė Tristaną antklode. 

— Zojė yra dailininkė; manau, ji ketina pasimokyti. 

— Moteris dailininkė? — stebėjosi Tristanas. 

— Tik pamėgink ištarti tokius žodžius prie Zojės, ir ji tau ausis 


nuraus. 

— Neabejoju, kad mane ištiktų šokas, nes aš nepratęs, kad mo- 
teris man dėstytų, ką galvoja, — su nemenka sarkazmo doze atsakė 
Tristanas. 


Eimė pakilo ir pažvelgė į jį. Jis buvo nepaprastai gražus; labiau 
už viską pasaulyje ji troško smukti į jo lovą. Gal jiedu ir nesimylėtų; 
tiesiog jai labai norėjosi pajusti vyro rankas, vėl pasijusti saugiai ir my- 
limai. 

— Eime, — sušnabždėjo Tristanas. 

Ji greitai pasitraukė nuo lovos. 

— Turiu eiti. Klausyk, jei galėtum rytoj... Na, norėjau pasakyti, 
jei mes galėtume... Oi, mano draugės, — ji maldaujamai pažvelgė į 
Tristaną. 

— Taip, suprantu. Tavo draugės žino, kad esi ištekėjusi, ir aš ne- 

turėčiau į tave žiūrėti tokiomis alkanomis akimis. Aš galėsiu susitvar- 
dyti, bet ar galėsi tu? 

Eimė nusišypsojo. 

— Visai nesunkiai, — tarstelėjo ji ir spruko pro duris, uždaryda- 
ma jas paskui save. Ne, jai niekada nebuvo paprasta tvardytis būnant 
su Tristanu. 

— Ilgokai ten išbuvai, ką? 

Pakėlusi akis Eimė pamatė koridoriuje stovinčią Zoję, apsivilku- 
sią skolintais naktiniais marškiniais, susinėrusią ant krūtinės rankas, 
tarsi mėgintų apsiginti nuo nakties vėsos. Pirmiausia Eimei šovė min- 
tis gintis, bet ji susilaikė. 

— Ar aš tau nepasakojau, kad kiekvieną naktį mudu su Tristanu 
kaip pašėlę aistringai mylimės? Būna, mes taip triukšmaujame, kad 
net nuo stogo balandžius nubaidome. Na, o tu jau grįžti iš Raselo pa- 
talų? 

— Norėčiau, kad taip būtų, — atsakė Zojė. — Ne, viskas dėl nau- 
jos vietos. Negalėjau užmigti. 

— Priprasi, — Eimė nuvedė Zoję atgal į kambarį. 

— Eime, — pratarė Zojė prie kambario durų, — ar kada pagalvo- 
jai, kas mums nutiks, jei negrįšime atgal? Kas bus, jei po trijų savaičių 
mes liksime čia visam laikui? 

Eimė giliai atsikvėpė. 

— Kiekvieną dieną apie tai galvoju, bet, kai tik užplūsta tokios 
mintys, nusprendžiu, kad pradėsiu dėl to nerimauti tik baigiantis dvi- 
dešimt antrai dienai. 

— Tu užjo ištekėsi? — Zojė linktelėjo Tristano durų link. 

— Nežinau. Aš nieko nežinau, išskyrus tai, kad turiu jį apsaugoti 
nuo mirties. 

— O kas, jei tau jau rytoj pavyks jį apsaugoti? Ar tada iškart ir 
būsime išsiųstos, ar galėsime čia pagyventi visas tris savaites? 

Eimė žvelgė į Zoję, mėgindama išskaityti, kas atsispindi jos akyse. 

— Tau čia patinka, tiesa? 

— Čia nėra blogai, — atsakė Zojė, kaip paprastai stengdamasi 
kiek įmanoma mažiau kalbėti apie save. 

— Čia jautiesi esanti laisvesnė, taip? Šiame pasaulyje nėra žmo- 
nių, už kažką taves nekenčiančių. 

— Teisybė, — sutiko Zojė. — Sakyčiau, kol čia nepatekau, ne- 
maniau, kad mane taip slegia prarasta atmintis. Manau, tikrajame gy- 
venime gyvenau kamuojama nuolatinės baimės, kad staiga pasirodys 
kas nors iš praeities ir mane apspjaus. Kartą kažkokie darbininkai su 
trenksmu numetė metalinį rėmą, o aš iškėliau rankas ir greitai palen- 
kiau galvą. Visi ėmė juoktis, bet vėliau suvokiau, jog man visada atro- 
do, kad bet kurią akimirką kas nors gali mane pulti su šautuvu. 

— Siaubinga, — susirūpino Eimė. — Taip gyventi negalima. Ma- 
nau, kai grįšime, tau tikrai reikės išsiaiškinti, kas nutiko, kad visi tie 
žmonės taip tavęs nemėgsta. 

— Galiu aiškintis bet ką, tik ne tai, ką padariau, — atsakė Zojė. — 
Žinai, ką padaryčiau, jei grįžčiau į tą laiką, kai sudaužiau automobilį? 
Išvažiuočiau iš miesto. Nežinau, kas nutiko, kad visi pradėjo manęs 
nekęsti, bet man ir nereikia žinoti. Aš paprasčiausiai susimesčiau į 
krepšį daiktus, įlipčiau į autobusą ir nesigręžiodama išvykčiau. 

— Nebloga mintis, — pasakė Eimė. — Tokiu būdu išvengtum 
avarijos, o iš tikrųjų tik tai ir yra svarbiausia. 

— Taip, svarbu. Svarbu, kol galiu piešti. Jeigu grįžčiau į tą laiką 
ir suprasčiau, kad nemoku piešti... Kad ir kaip ten būtų, avarijos dieną 
nelipčiau į jokią judančią transporto priemonę, — Zojė nusižiovavo. — 
Manau, dabar jau užmigsiu, — ji uždėjo ranką ant miegamojo durų ran- 
kenos, o paskui atsigręžė į Eimę. — Ką veikei jo miegamajame? 

— Mylėjausi, labai karštai mylėjausi, — vėl erzino Eimė. 

— Gerai, kaip sau nori, bet jei panorėtum pasikalbėti, išklausy- 
čiau. 

— Dėkoju, — atsakė Eimė ir, įstūmusi Zoję į miegamąjį, uždarė 
duris. Ji pažvelgė pro langą koridoriaus gale. Eimės skaičiavimu, vos 
po dviejų valandų jai reikės keltis ir minkyti duoną. Vaje vaje, kur gi 
toji elektrinė duonos kepimo krosnelė, leisdamasi laiptais mąstė Eimė. 
Ir tualetai su nuleidžiamu vandeniu, ir automatinės skalbyklės, ir di- 
dieji prekybos centrai, ir automobiliai, vežantys prekes namo... 


--- KTS O -— /, —+—- ID 0 


Nubudusi kitą rytą Feita kuo puikiausiai susivokė kur esanti ir 
pajuto visą kūną užliejusią malonaus jaudulio bangą. Ji ne savo bute 
Niujorke. Jai nereikės eiti pas psichologe, kurią ir vėl reikėtų įtikinėti, 
kad neketina žudytis. Betgi geriausia, kad jai nereikės kalbėtis su any- 
ta apie tai, koks Edis buvo nuostabus žmogus, kaip gražiai jis gyvena 
dabar, angelų apsupty. Jai nereikės leisti ilgos dienos vienai neišma- 
nant, ko nusitverti. 

Atsigręžusi ji pamatė šalia miegančią Zoję ir išgirdo švelnų mer- 
ginos kvėpavimą. Be grimo ir atitinkamos pozos, bylojančios, kad ji 
kietesnė už visą likusį pasaulį, Zojė atrodė kaip paauglė. Feita tikrai 
vylėsi, kad ji įsimylės dailininką, su kuriuo vakar kalbėjosi. Apie tai, 
kad su tuo vyru Zojė galės praleisti tik tris savaites ji negalvojo; verta 
tuo žavėtis jau vien todėl, kad pamatytum tikrą, nuoširdžią Zojės šyp- 
seną. 

Atsargiai nusiklojusi Feita išlipo iš lovos ir paėmė pilką medvil- 
ninę suknelę, kuria vilkėjo kartu su Eime ir Zoje įpuolusi į tvartą. Jai 
prireikė dvidešimties minučių, kad susivarstytų korseto raištelius, už- 
sisegtų pasijonį ir apsimautų ilgas apatines kelnes. Ji troško palįsti po 
dušu ir apsivilkti švarius drabužius, bet to padaryti negalėjo. 

Moters mintys sukosi tik apie tai, ką šiandien reikės nuveikti. Ji 
ketino daugiau laiko praleisti darže ir išmokti kiek įmanoma daugiau 
įvairiausių daržininkystės gudrybių. Ką prarado modernusis mūsų pa- 
saulis, sklidinas vandenis teršiančių pesticidų ir trąšų? 

Taip pat Feita norėjo apžiūrėti Betos dėdę Viljamą ir išsiaiškin- 
ti, kokiais vaistais jis gydomas. Kokie čia vartojami vaistažolių miši- 
niai, kuriuos ji galėtų grąžinti pasauliui? Vakar jiedvi su Eime juokavo 
svarstydamos, kodėl to žmogaus slaugės nepavaišinus vilkdalgio ša- 
knies milteliais. Jau tą akimirką ji aiškiai suvokė, kad jiedvi mėgina 

priblokšti Zoję žolynų išmanymu. Vilkdalgio šaknis labai nuodinga, jei 
iškart jos daug suvartosi, tačiau žmogų girdant mažomis šaknies mil- 
telių dozėmis, galima sukelti vėmimą ir viduriavimą. 

Feita pažvelgė pro langą. Tekėjo saulė, ir ji pamatė einantį būrelį 
darbininkų, jau pasirengusių kibti į darbus. Pirmą kartą po Edžio mir- 
ties Feita suprato norinti kiek galima greičiau pasitikti dieną. 

Šypsodamasi ji išėjo iš miegamojo, tyliai uždarydama duris pas- 
kui save. Atsisukusi pamatė į dėdės Viljamo kambarį einančią moterį, 
kurią buvo minėjusi Eimė. Kaip Eimė ir sakė, moteris atrodė nuožmi 
— aukšta ir liesa, atgal sušukuotais ir kietai surištais plieno žilumo 
plaukais. Jos veidas pailgas ir, kaip galėjai pamanyti, niekada nesišyp- 
santis. Feitai ši moteris priminė amerikiečių puritonių portretus, vaiz- 
duojančius kietas, nepalenkiamas ir kiekvieną sutiktąjį smerkiančias 
moteris. 

Moteris nužvelgė Feitą nuo galvos iki kojų ir akimirksniu nu- 
sprendė, kad ji atrodo nepatenkinamai. Feita dar nespėjo susišukuoti, 
plaukai krito ant pečių, o suknelė nebuvo iki galo susagstyta. 

Moteris laikė padėklą su užmesta servetėle — ligoniui nešė 
maisto. 

— Gal aš galėčiau nunešti? — mandagiai pasiteiravo Feita. — 
Eimė manęs prašė apžiūrėti ligonį ir... 

Feita nutilo, nes moteris į ją nekreipė jokio dėmesio. Atidariusi 
miegamojo duris, įėjo į kambarį ir užtrenkė jas visai prieš pat Feitos 
nosį. 

Visą minutę Feita liko stypsoti už durų sugniaužusi kumščius, 
apimta keisto dėja vu jausmo. Juk tiek daug kartų buvo patyrusi tokią 
situaciją gyvendama pas anytą. Moteris mėgo varžytis aiškindamasi, 
kurios iš jųdviejų Edžiui reikia labiau — jos ar Feitos. Feitai labai daž- 
nai tekdavo išklausyti, kad tik ji, anyta, gali padaryti tą ar aną, ir kar- 
tais Edžiui labiau patinka tai, ką daranti ji, o ne Feita. 

Bėgant metams Feita pasidavė tai moteriai. Kad ir kaip būtų, juk 
Edis — jos sūnus, be to, miršta. Ir kaip jai su tuo kovoti? 

Bet dabar viskas buvo kitaip. Dabar ji turėjo šalininkų. Feita galė- 
jo nueiti į virtuvę ir išdėstyti Eimei, kas vyksta, tada Eimė nueitų pas 
grafą, ir Feitai būtų leista lankytis ligonio kambaryje. Arba ji galėtų nu- 

eiti į virtuvę ir sutaisyti vilkdalgio šaknies gėrimo, o paskui pasisteng- 
ti, kad tą moterį taip supykintų, jog iškart dingtų nuo ligonio lovos. 

Tačiau Feitai nepatiko nė viena šių minčių. Ji svarstė, kaip Eimei 
pavyko išsikovoti vadovaujamas pozicijas, pačiai vienai patekus į visai 
kitą laiką ir aplinką. 

— Jeigu Eimė gali taip elgtis, galiu ir aš, — tarė sau Feita, ryžtin- 
gai atidarydama duris ir žengdama į kambarį. 

Pirmiausia jai į nosį tvoskė priplėkusio, nevėdinto kambario dvo- 
kas. Langai uždaryti, užuolaidos nuleistos, kad į kambarį nepatektų 
šviesos. Feitai prireikė minutėlės, kad priprastų akys, ir tada ji išvydo 
tolimoje kambario kertėje sėdinčią moterį. Ji lyg ir mezgė. 

— Nešdinkis, — įsakmiai spjovė moteris. — Jo negali lankyti 
žmonės, nepriklausantys šeimai. 

Feita nevalingai žengė žingsnį atgal, bet paskui sustojo. Jau nuo 
vaikystės ją baugino štai tokios moterys. Jas gaubė pajaustos virše- 
nybės aura, o Feitai visada norėdavosi bėgti ir slėptis. Visą gyvenimą 
Feitą gąsdino ir jos, ir Edžio motina. 

Feita pasitempė, atsilošė ir pratarė: 

— Turite kuo greičiau leistis žemyn. 

Pačios Feitos nuostabai, jos balsas nuskambėjo kaip motinos; 
beje, buvo justi ir Edžio motinos gaidelių. 

Moteriai padėjus mezginį, pakilus ir praėjus pro Feitą taip, tarsi 
toji būtų tuščia vieta, Feita panoro sušukti iš džiaugsmo. Jau prie durų 
moteris prakošė: 

— Neliesk jo. 

Moters balsas buvo grėsmingas, tik Feita visai neišsigando. Vos 
jai išėjus, Feita pripuolė prie galinių kambario langų ir atitraukė sun- 
kias užuolaidas. Ji užsikosėjo nuo pakilusių dulkių kamuolių. 

Atitraukus užuolaidas ir nušvitus kambariui, Feita atsigręžė į 
lovą. Ore buvo tiek daug dulkių, kad akimirką nieko nematė. 

Ji dar kiek pakosėjo, sumosavo rankomis, lyg mėgindama pra- 
sklaidyti dulkių debesis, ir priėjo arčiau lovos. Gerai įsižiūrėjusi galiau- 
siai pamatė į pagalvę susmigusį vos įžiūrimą veidą. Jis buvo pailgas, 
išblyškęs, apžėlęs žilomis, gerokai praretėjusiomis žandenomis. 

Jeigu ne atmerktos akys, Feita niekada nebūtų patikėjusi, kad šis 
žmogus gyvas. Jis sumirksėjo, tačiau Feita vis tiek jautėsi taip, tarsi 
žvelgtų į atgijusį lavoną. 

— Kas tu? — kimiu ir vos girdimu balsu sušvokštė žmogus. 

— Feita, — su nuostaba spoksodama atsakė ji, stengdamasi nu- 
slėpti pasibjaurėjimą. — Esu slaugė, Eimės draugė, atvykau jūsų slau- 
gyti. 

— Feita, — pakartojo jis, ir atrodė, kad liesą vyro veidą kiek pa- 
keitė vos matoma šypsena. — Geras vardas, tau tinka. Atrodai kaip 
angelas. Gal ir esi angelas, atėjęs manęs pasiimti iš šios žemės. 

Išgirdusi jo žodžius Feita nenusišypsojo. 

— Noriu jus apžiūrėti, — švelniai pratarė ji, sėsdamasi šalia ant 
lovos. Feita pastebėjo, kad antklodė nežymiai kilstelėjo. Ji iš lėto nu- 
braukė lovatiesę, paskui — nešvarią antklodę. Galiausiai Feita pamatė 
po antklodėmis slėptą kūną. Tokio lieso žmogaus ji dar nebuvo mačiu- 
si — sunykęs kūnas galėjo sverti mažiau nei šimtą svarų, tačiau senu- 
ko ūgis buvo mažiausiai šešios pėdos. 

Jis buvo labai nešvarus. Kūnas trenkė pradvisusiu prakaitu, tarsi 
senuko jau labai seniai niekas nebūtų maudęs. Negana to, visas kūnas 
buvo nusėtas pragulų. 

— Atsiprašau, kad taip atrodau, — pratarė jis. — Per ilgai užsi- 
tesė mano kelionė iš šio pasaulio. Kiekvieną dieną netenku šiek tiek 
uncijų. 

Feita nujautė, žmogų trikdo tokia padėtis, jis nenori, kad tokį 
matytų ji ar kas nors kitas. 

— Nieko tokio, — švelniai pratarė ji. — Dabar aš jus apversiu. 
Tik ramiai gulėkite. 

— Padarysiu kaip norite, — galantiškai pratarė Viljamas, bet Fei- 
ta jautė, kad jam labai gėda. 

Paskutiniais Edžio gyvenimo metais Feita jį vartydavo lovoje, pa- 
duodavo „ančiuką“, paskui tą „ančiuką“ išpildavo ir išplaudavo. Ji buvo 
pratusi prie darbų, kuriuos tenka atlikti slaugant paskutinius mėnesius 
gyvenančius ligonius. Patyrusio žmogaus judesiais labai švelniai ji ap- 
kabino kaulėtus Viljamo pečius ir pavertė jį taip, kad galėtų apžiūrėti 

nugarą. Feita stengėsi neparodyti siaubo, apėmusio pažiūrėjus po nak- 
tiniais marškiniais. Kaulus dengianti oda buvo nusėta giliomis pragulų 
žaizdomis. Vėl guldydama senuką ant pagalvės Feita šypsojosi. 

— Tu tikrai esi angelas, — džiaugėsi jis. — Tavo prisilietimas 
švelnus. 

Feita labai stengėsi, kad veidas neišduotų ją apėmusių jausmų. 
Ji apklojo Viljamą antklode, o paskui minutėlę pastovėjo prie lovos 
nebyliai žvelgdama. 

— Juk matai, kad neką čia ir bepadarysi, — šypsodamasis kal- 
bėjo jis. 

— Ar jums skauda dantis? — paklausė Feita. 

— Juk nedaug jų belikę, kad skaudėtų, — vis dar šypsodamasis 
atsakė senukas. — Kone kas mėnesį po vieną pametu, — tik šiuos žo- 
džius ir galėjai suprasti kaip užuominą į skundą. 

Feita linktelėjo, tada priėjo prie padėklo su maistu, palikto ant 
naktinio stalelio, ir pakėlė servetėlę. Ant padėklo buvo stiklinė pieno 
ir dubenėlis kažko balta. 

— Kas čia? — pakabinusi šaukštą masės paklausė Feita. 

— Tai paskutinis neįgaliojo maistas. Tai, ką valgo vaikai. Taip 
maitinamės ką tik atėję į šį pasaulį, taip maitinamės ir iš jo išeidami. 

— Ką jums atneša pietums ir vakarienei? — žvelgdama į jį pasi- 
teiravo Feita. — Tik labai prašau nejuokauti. Pasakykite man tiesą. 

Viljamas jau nesišypsojo. 

— Valgau visada tą patį, tik kartais man leidžiama vakarienei 
pasrėbti jautienos sultinio. Betgi ir mano apetitas prastas. Nesvarbu, 
ką valgau. Dabar tik laukiu, kol galėsiu palikti šį pasaulį. Daktaras Ga- 
lageris tikina, kad laukti liko neilgai. 

Feita minutėlei nusigręžė ir pažvelgė pro langą. Jai būtina suimti 
save į rankas. Giliai įkvėpusi vėl pažvelgė į senuką. 

— Viljamai, — kreipėsi ji, — nežinau, kuo sergate, nežinau, kiek 
jums liko gyventi, bet galiu jus patikinti — ne, aš jums pažadu, — pa- 
sistengsiu, kad likusią dalį nugyventumėte patogiau nei iki šiol. 

Viljamas žvelgė į ją išpūtęs akis, neišmanydamas, ką atsakyti į 
tokį širdingą pareiškimą. Pasilenkusi Feita apkamšė jį antklode ir pa- 
mėgino nusišypsoti. 

Po akimirkos prasivėrė durys ir įėjo žilaplaukė moteris, Viljamo 
slaugė. 

— Ką padarei! — suriko ji. — Šviesa jam kenkia. 

Moteris nuskubėjo per visą kambarį, ketindama užtraukti užuo- 
laidas. Kai kambaryje vėl pasidarė tamsu ir pakilo dulkių kamuoliai, ji 
atsigręžė į Feitą. 

— Viską papasakosiu daktarui ir jis pasirūpins, kad nuo šio kam- 
bario laikytumeisi atokiau. 

Feita šaltai šyptelėjo. 

— Tai tik jums taip atrodo, sutinkate? 

Feita pražygiavo pro moterį ir išėjo iš kambario. Išėjusi atsirėmė 
į duris ir kelis kartus giliai įkvėpė gaivesnio oro, o paskui pakėlė akis 
į viršų. 

— Edi, ar matai? — sušnabždėjo ji. — Ar esi matęs ką nors siau- 
bingiau? Bet aš viską sutvarkysiu, — kilstelėjo kumščius Feita. — Kad 
ir ką reikėtų padaryti, pasistengsiu, kad šis žmogus paskutines savo 
dienas nugyventų patogiai. 

Feita nuskubėjo laiptais žemyn ir pasuko tiesiai į virtuvę. Eimė 
stovėjo virtuvės viduryje ir kažką nurodinėjo maistą gaminančioms 
moterims. Feita ketino papasakoti Eimei ką mačiusi, o paskui parei- 
kalauti teisės slaugyti senuką. Ji rengėsi laikytis tvirtai ir pasirodyti 
esanti tikra slaugos žinovė. Tačiau Feitai pakako dirstelėti į Eimę, ir 
viskas, ką ji ką tik pamatė, visu ryškumu iškilo jai prieš akis; ją supy- 
kino. Feita prisidengė delnu burną ir puolė prie galinių durų, o paskui 
— laiptais aukštyn. Eimė išlėkė iš paskos. 

Kieme Feita neišturėjo. Atsirėmusi į akmeninę namo sieną išvė- 
mė menką skrandžio turinį. Tačiau ir paskui ji juto vieną po kitos at- 
siritančias šleikštulio bangas. Feita girdėjo, kad aplink jau būriuojasi 
žmonės, kad Eimė jiems kažką sako, bet nesuvokė, ką jie veikia. Ji gal- 
vojo tik apie tai, ką matė kambaryje. 

— Jau geriau? — paklausė Eimė, padavusi Feitai drėgną drobulės 
gabalą burnai nusišluostyti. 

Feita linktelėjo, o Eimė nuvedė ją atsisėsti ant akmeninio suolo 
palei sieną. Čia jos buvo vienos; tikriausiai visus kitus Eimė kur nors 
pasiuntė. 

— Pasakok, kas nutiko, — apsikabinusi Feitą per pečius pratarė 
Eimė. 

— Ar tujį matei? — pralemeno Feita. Jai vis dar traukė skrandį. 

— Nemačiau ištisus mėnesius. Juk sakiau, kad Tristanas viską 
paliko šeimos daktaro valiai. 

— Daktaro? — keldama balsą pakartojo Feita. — Kaip jis gali 
taip save vadinti? 

— Jis — geriausias daktaras, koks tik gali būti aštuonioliktame 
amžiuje, — ramiai atsakė Eimė. — Feita, suprantu, ką reiškia patirti 
kultūrinį šoką. Čia gyvenu ilgiau nei metus, bet kai kurie dalykai vis 
tiek mane glumina. Negali pamiršti, kad tu, aš ir Zojė esame įgijusios 
poros šimtų metų mokslo žinių pranašumą. Kita vertus, nepasakyčiau, 
kad esame už juos geresnės. Man patinka jų šviežias maistas ir rankų 
darbo daiktai. 

Eimė liovėsi kalbėjusi ir tvirčiau apkabino Feitą. 

— Sakyk, ką matei? 

— Nežinau, kuo jis serga — vėžiu ar tuberkulioze, o gal jį kamuo- 
ja tik paprasta alergija maistui; man aišku tik viena — kad ir kuo jis 
sirgtų, taip elgtis negalima su jokiu žmogumi. — Feita giliai įkvėpė, 
o paskui iš lėto atsiduso. — Visa jo nugara nusėta pragulomis, visas 
kūnas sukandžiotas parazitų. 

— Patalynės blakės ir blusos, — nuimdama nuo Feitos pečių 
ranką pasakė Eimė. — Gerai jas pažįstu. Čia atvykusi visus priverčiau 
sudeginti iš čiužinių iškratytas plunksnas ir šarminiu muilu išskalbti 
užvalkalus. Priverčiau čiupti šepečius ir šveisti miegamuosius. Blakės 
ir blusos tebėra bėda, bet daug menkesnė nei anksčiau. 

— Bet jo kambario nelietėte, — tarė Feita kaltinamu tonu. 

Eimė neįsižeidė. 

— Ne. Tristanas ir Beta pasakė, kad dėdę prižiūri daktaras, ir 
man nereikia rūpintis nei juo, nei jo kambariu. Man tik reikia paruošti 
jam maisto. 

— Ar žinai, kuo ji maitina Viljamą? 

— Tuo, ką ir mes valgome, — atsakė Eimė. — Apžiūriu visus pa- 
dėklus, kuriuos ji neša į senuko kambarį. Jis gauna geriausia, kas ga- 


minama šioje virtuvėje. 

— Vadinasi, tą maistą ji pati ir suvalgo, — drėbė Feita. — Vilja- 
mui duodama tik pieno ir piene mirkytos duonos. Kartais jam dar įpila 
jautienos sultinio. 

— Bet aš specialiai jam gaminu minkštą maistą, — kalbėjo 
Eimė. — Daktaras Galageris sakė, kad visi Viljamo dantys sugedę, to- 
dėl turiu maitinti jį tik minkštu maistu. Pati trinu jam virtus žirnius ir 
verdu įvairiausių čia auginamų daržovių sriubas. 

— Tokio maisto jis negauna, — atsakė Feita. Ji užsidengė ran- 
komis veidą. — Eime, iš jo likę vieni griaučiai. Net nežinau, kuo jis 
gyvas. Jis visiškai nusilpęs, nes yra marinamas badu; nesu įsitikinusi, 
bet manau, kad dantys jam krenta dėl skorbuto. 

— Skorbutas! — negalėdama patikėti šūktelėjo Eimė. Šią ligą su- 
kelia vitamino C trūkumas. 

Minutėlę abi tylėjo, paskui prabilo Eimė: 

— Ko tau reikia, kad tinkamai juo pasirūpintum? Na, nekalbu 
apie būtinybe atsikratyti ta moterimi. 

Feita atsiduso. 

— Jį būtina iškraustyti iš to kambario. Jeigu tik būtų įmano- 
ma, paliepčiau tą kambarį sudeginti. Jame knibždėte knibžda blusų 
ir blakių. 

— Patikėk, aš su šia bėda susitvarkysiu, tik kad šarminis muilas 
degina kaip ugnis. Kaip gaila, kad neturiu guminių pirštinių! 

— Noriu, kad jis būtų nuneštas ten, kur daug šviesos ir šilta. Tas 
žmogus labai kuklus — nemanau, jog norėtų, kad žmonės jį tokį ma- 
tytų, bet Viljamui būtina pabūti lauke. 

— Man nebus sudėtinga pasirūpinti viskuo, ką pasakei. Tristanas 
dėdę labai myli. Kokias istorijas pasakoja apie tai, kaip juodu jodinėda- 
vo, žvejodavo! Man atrodo, dėdė Tristanui buvo artimesnis už tėvą. 

— Vis dėlto Tristanas palieka tą žmogų šundaktario rankose. 

— Džiaugiuosi, kad mūsiškiame naujajame pasaulyje mes jau 
taip beatodairiškai nepasitikime gydytojais, kad leistume „nugydyti“ 
tuos, kuriuos mylime. 

— Vienas nulis tavo naudai, — tarstelėjo Feita. — Atleisk. 

— Jaučiuosi kalta, — kalbėjo Eimė. — Jeigu būčiau... 

— Ką „būtum ? — nutraukė ją Feita. — Jeigu būtum prisiėmusi 

dar daugiau darbų ir rūpinusis ne tik tuo paniurusiu, prislėgtu grafu ir 
viską apleidusia jo seserimi? Ką jau kalbėti apie visą dvarą... Ar būtum 
įstengusi rasti laiko rūpintis dar ir paliegusiu žmogumi? 

— Teisybė, — sutiko Eimė, — bet man reikėjo ką nors daryti. 

Feita pažvelgė į ją. 

— Jeigu tas vadinamasis daktaras jau labai ilgai globoja šią šei- 
mą, tikriausiai jis priėmė Tristano ir jo žmonos pirmagimį. 

— Taip, — mirkčiodama atsakė Eimė. — Jis. 

— O Tristano žmona mirė, — pro sukąstus dantis prakošė Fei- 
ta. — Ir net nekyla abejonių, kad mirė nuo gimdyvių karštinės, kuria 
užsikrečiama nuo neplautų rankų, nesiprausus vaikščiojant nuo vie- 
nos gimdyvės prie kitos. 

Eimė prisidengė ranka burną. 

— Tristanas sakė manąs, jog žmona mirė todėl, kad gydytojas 
pavėlavo ateiti. Jis buvo kaime, kur kažkokia moteris gimdė dvynius. 

— Ar jie išgyveno? 

— Ne, — žvelgdama į Feitą atsakė Eimė. — Mirė visi, o paskui ir 
Tristano žmona su mažyliu. Tą vakarą jis vadina Mirties naktimi. 

— Labiau tikėtina, kad tai buvo naktis, kai prieš priimdamas 
kūdikius daktaras nenusiplovė rankų. Ir kam jas plautis, juk gimdy- 
mas — toks nešvarus, bjaurus darbas. Ir kam gaišti laiką, jei rankos ir 
vėl tuoj susiteps? 

— Gerai, — iš lėto pratarė Eimė. — Sakyk, ko tau reikia. Pasirū- 
pinsiu ir daktaru, ir ta slauge. Man ji niekada nepatiko, nors ir vadina- 
ma geriausia slauge šiuose kraštuose. 

— Kur galėčiau jį nugabenti? — paklausė Feita. — Ten turi būti 
šilta, saulėta ir atokiau nuo visų akių. 

— Net nežinau, — susimąstė Eimė, bet paskui nušvito. — Į se- 
nąją oranžeriją. 

— Į oranžeriją? — pakartojo Feita. — Sode tokios nemačiau. 

— Ten jos ir nėra. Didžiajame šiltnamyje auga keli apelsinme- 
džiai, bet senoji oranžerija tuščia. Ten trūksta kelių langų, bet tas 
vietas liepiau užkalti lentomis, kad neprilytų ir vidun nelandžiotų gy- 
vūnai. Abiejuose oranžerijos galuose yra po krosnį. Tik bėda, kad toji 
oranžerija jau senokai nenaudojama; ten nešvaru. 

— Oranžerija yra prie senojo namo? — stodamasi paklausė Fei- 
ta. — Beta apie jį pasakojo. Ar tas namas statytas viduramžiais? 

— Jame ir Šekspyras galėjo gyventi. Namas pusiau medinis, pu- 
siau tinkuotas. 

— Betgi Tristanas ten laiko karves, — pasibaisėjo Feita. 

— Turiu tau pasakyti, kad mano darbų sąraše tas namas įrašytas 
šimtas trisdešimt septintuoju numeriu, — šypsojosi Eimė. 

— Man reikia vonios, — tarė Feita, nukreipusi žvilgsnį į tolį. — 
Tik nesakyk, kad tokio daikto čia nėra. 

— Taip, yra. Graži didelė alavinė vonia. Vienintelė bėda — tą vo- 
nią reikia pripilti ir ištuštinti rankomis. 

— Ar galiu tikėtis pagalbos? 

— Žinoma. Visi šio kaimo namai priklauso Tristanui. Visi žmo- 
nės dirba jam. 

Feita nusišypsojo. 

— Kol nebuvo mašinų, darbavosi vyrai. Man reikia rankšluosčių, 
švarių lovos skalbinių ir švaros priemonių. Tik nesakyk, kad neturite 
nešarminio muilo ar šampūno. 

— Palauk palauk, tuoj pamatysi, kokius dalykėlius gamina Beta. 
Ji žino dar proproprosenelės išmėgintus receptus, o jie tikrai dieviški. 
Paprašysiu, kad duotų tau kelis savo gaminius. 

— Taip, prašyčiau jų atsiųsti. Tik neleisk pas mane Betos, kol prie 
jos dėdės nepraleisiu kelių dienų. Beje, kad jau prakalbome apie oran- 
žeriją, ar auginate kokių nors citrusinių vaisių? 

— Paprastas ir žaliąsias citrinas; ir dar paprašysiu Tristano, kad 
ką nors pasiųstų į Sautemptoną pargabenti apelsinų. Ten švartuojasi 
laivai, prikrauti šių vaisių, paskui jie gabenami į Londoną. Tačiau norė- 
čiau apelsinų įsigyti be tarpininkų. 

Feita nusijuokė. 

— Ir kaip tas žmogus išgyveno be tavęs? 

— Tikrai nežinau. 

— Man dar prireiks šiaudų, — tęsė Feita. — Tikriausiai nė never- 
ta tikėtis, kad turėtum gražių, švarių plastikinių šiaudelių, ką? 

Eimei nieko neatsakius, tik pervėrus Feitą keistu žvilgsniu, šioji 
pakartojo: 

— Ką? 

— Šiaudų? — pratarė Eimė. — Nesu istorikė, bet, sakyčiau, šiau- 
dus žmonės ima iš tvarto. 

— Iš tvarto? — pakartojo Feita. — Šiaudas. Supratau, — nusi- 
juokė ji. 

Eimė įsikibo Feitai į parankę. 

— Ar dabar jau geriau jautiesi? 

— Daug geriau. Kaip toli toji oranžerija? Ar įmanoma Viljamą 
ten nešte nunešti? Manau, gabenant arkliais ir vežimu jį labai kratys, 
ir nuo kaulų nusiners paskutinė vargšelio oda. 

— Taip, čia yra žmonių, kurie mielai kur nors nugabentų Viljamą. 
Pasirūpinsiu, kad turėtum tiek pagalbininkų, kiek tik tau prireiks, — 
atsakė Eimė. — O dabar man reikėtų grįžti į virtuvę, nes visi liksime 
be pietų. Oranžeriją rasi paėjėjusi šiuo taku. Kodėl tiesiog dabar tau 
ten ir nepatraukus, kol pakviesiu moteris, kad padėtų kuoptis? 

— O kai viskas bus padaryta, atsiųsi ir Viljamą? — pasitikslino 
Feita. 

— Taip, — atidžiai žvelgdama atsakė Eimė. — Žinai, šiandien 
atrodai jaunesnė nei vakar. 

— Supratau, kad turiu tikslą, — paaiškino Feita. — Baiminausi, 
kad... 

— ...kad atsitempiau tave ir Zoję čia dėl savanaudiškų priežasčių, 
kad neturėsi čia ko veikti? 

— Panašiai, — atsakė Feita ir jau rengėsi eiti. — Tik nepamiršk 
vonios; man reikės daug karšto vandens. Ir dar švelnaus muilo, — jau 
garsiau tarė Feita, kiek pažingsniavusi takeliu. 

— Nieko nepamiršiu! — jai pavymui šūktelėjo Eimė. 

— O aš pamiršiu! — riktelėjo Feita. — Ketinu daug ką pamiršti! 

Apsigręžusi ji bėgte nubėgo taku. Feita padarė lankstą, kad pra- 
bėgtų pro daržą. Remdamasi tuo, ką iki šiol buvo girdėjusi, ji neabe- 
jojo, kad visi darže dirbę žmonės žino, ką ji čia veikia. Vakar ši mintis 
jai visai nepatiko, bet šiandien aplinkinių smalsumas padėjo pasijusti 
šios didžiulės šeimos nare. Feita nubėgo tiesiai prie žolelių lysvių ir 
prisiskynė po saują dedešvų ir citrininių verbenų. Dedešvų ji ketino 

įmesti į vonią, nes šios žolės tinka išbėrimams ir skauduliams gydyti. 
Citrininės verbenos tiks kambariui iškvepinti. 

Feitai išbėgus iš daržo vienas augalotas vyras pražilusiais smilki- 
niais kilstelėjo jai ranką. Feitos manymu, tai vyriausiasis sodininkas; 
jis tarsi mėgino pasakyti, kad tai, ką ji nusiskynė, — puikus pasirinki- 
mas. 

Pamačiusi senojo namo kaminus Feita buvo kone be kvapo, vis 
dėlto jautėsi nuostabiai. Namas atrodė visai toks, kaip jį apibūdino 
Eimė — tarsi čia kažkada būtų gyvenęs Viljamas Šekspyras: viršus iš 
medžio, apačia aptinkuota. Feita lengvai galėjo įsivaizduoti prie namo 
vaikštinėjančią karalienę Elžbietą, lydimą pustuzinio pasipuošusių 
dvariškių. 

Feitos iliuziją išsklaidė pro duris išlindusi karvė. 

— Dabar neturiu laiko dėl to nerimauti, — tarė sau Feita ir ėmė 
dairytis oranžerijos. 

Ji rado gražų seną stiklinį statinį, kuriame kažkada vešėjo sodas. 
Šiltnamis buvo perpus mažesnis už dabartinį sodą, kiek daugiau nei 
akro dydžio, bet Feita kuo puikiausiai įsivaizdavo, kaip jis kažkada at- 
rodė. Ji matė plytomis grįstų takelių likučius, neapkarpytų buksme- 
džių gyvatvores, palei sienas suaugusius žolynus. Augalai buvo tokie 
seni, kad jų šerdys atrodė nebegyvos. Atšliję į šiltnamio sienas augo 
keli seniai genėti, bet vis dar gyvi vaismedžiai. 

Pačiame statinio gale matėsi oranžerija, kur kažkada augo bran- 
gieji apelsinmedžiai. Dabar oranžerija atrodė apleista ir niekam nerei- 
kalinga, galinis stiklas pakeistas lentomis. 

Durys buvo tik truputį praviros, ir Feitai reikėjo gerokai jas pa- 
stumti, kad atidarytų. Viduje daug dulkių ir purvo, bet akmeninės 
grindys atrodė geros; abiejuose ilgo ir žemo statinio galuose stovė- 
jo po krosnį. Viename kambario gale matėsi seni, sudžiūvę vijokliai. 
Tikriausiai vynuogės, pamanė Feita, tačiau augalai atrodė jau seniai 
žuvę. Kitame statinio gale, jau lauke, augo kažkada kruopščiai genėti, 
bet dabar sulaukėję vaismedžiai, kurių šakos buvo apėjusios oranže- 
rijos stiklą; medžių šakos tarsi perkošė saulės spindulius, krintančius 
vidun. Pro lapus smelkėsi šiluma ir šviesa, bet ne aštrus saulės spin- 
desys. 

Viename gale, prie krosnies, ji pastatys Viljamo lovą, o kitame, po 
senu vijokliu, — savąją. Iš tikrųjų Feitai norėjosi nešdintis iš didžiojo 
namo, kuriame gyveno tiek žmonių, jog niekada negalėtum pasijusti 
esąs vienas. Be to, norėjo savos lovos. 

— Ketini čia gyventi? — pasigirdo balsas, ir atsigręžusi Feita pa- 
matė tris moteris su kibirais rankose. 

— Ketinu čia slaugyti poną Viljamą, — atsakė ji. 

Moterys pažvelgė taip, tarsi ji būtų beprotė. 

— Bet, ponia, juk jis miršta. 

— Gal ir taip, bet bent jau švariai numirs. Gal pasakytumėte, kur 
arčiausiai galima rasti vandens? Ir kur čia... eee?.. 

Moterys kuo puikiausiai ją suprato ir parodė, kur stovi statinės 
su lietaus vandeniu. Nuo stogo ir sienų nutekėjęs vanduo buvo ren- 
kamas į dideles statines, ir Feita įsitikino, kad vandens atsargos išties 
gausios. Taip, tiesa, vandenį reikės nešioti kibirais, bet juk tai geriau 
negu nieko. 

Netoliese ji rado ir išvietę. Feita jau buvo mačiusi tokią lankyda- 
masi Montičele*; išvietės tam tikrais atstumais buvo išbarstytos po 
visą sodą. „Taip padaryti lengviau, nei įkasti srutų talpyklas“, — pa- 
nosėje murmėjo ji. 

Oranžerijai sutvarkyti prireikė beveik keturių valandų. Eimė 
tikrai laikėsi žodžio ir Feitai į pagalbą atsiuntė aštuonis žmones. Po 
dviejų valandų, moterims iššveitus grindis ir sienas, su vežimu atva- 
žiavo vyrai ir atgabeno baldų ir švarių skalbinių. Nurodžiusi vyrams, 
kur pastatyti lovas ir keturias spinteles, Feita nesusilaikė nepaklaususi 
apie slaugę. 

— Ar Eimė liepė pono Viljamo slaugei išeiti? — kiek įmanydama 
atsainiau paklausė ji. 

Kai visos moterys liovėsi šveitusios ar blizginusios stiklus ir ne- 
kantraudamos sužiuro į vyrus, Feita suprato, kad ir joms lygiai taip 
pat smalsu sužinoti, kas nutiko. Pasirodo, vienas vyrų buvo puikus 
pasakotojas; jis mėgavosi dėstydamas pikantiškus gandus, kaip Eimė 
išmetė tą moterį lauk. 


* Montičelas — Tomo Džefersono, trečiojo JAV prezidento, gyvenusio XVIII-XIX a., dvaras. 

— Jo šviesybė išgirdo riksmus, — pasakojo vyras, — ir greitai at- 
bėgo. Pamanė, kad kilo gaisras. Pamatęs, kad tai tik piktai besibaranti 
panelė Eimė, jis pasistengė tyliai pasišalinti. Jis visai nenorėjo pakliūti 
į tą katilą. 

Vyras atsikvėpė dar labiau sureikšmindamas savo pasakojimą. 
Jam patiko tokia atidi auditorija. 

— Bet slaugei viskas buvo nė motais. Ji pastebėjo šeimininką ir 
pareikalavo, kad šis lieptų panelei Eimei nurimti ir paaiškintų, kad ji 
pasiliekanti. Slaugė pasakė, kad toji raudonplaukė moteris — prašau 
man atleisti, ponia, — yra įžūli akiplėša ir netinkama rūpintis tokiu 
kilniu žmogumi kaip ponas Viljamas. Sakė, kad jūs turite kitų su tuo 
žmogumi susijusių planų, ne tik pasirūpinti, kad jam būtų gerai. 

— Kokių dar planų galėčiau turėti? — paklausė Feita. 

— Vedybinių, — atsakė vyras, ir visos moterys linktelėjo. 

Feita nusijuokė, tačiau visi kiti nenuleido nuo jos klausiamų 
žvilgsnių. 

— Aš tik noriu, kad tam žmogui būtų patogu, — pasakė ji. — Tai 
kas nutiko paskui? 

— Jo šviesybė palaikė panelę Eimę, ir slaugė vežimu buvo išga- 
benta į miestą. Dabar panelė Eimė tvarko pono Viljamo kambarį. 

— O kur ponas Viljamas? 

— Dabar Tomas jį neša čia, — atsakė vyras. 

— Tai kuo greičiau viską baikime, — paragino Feita. — Turime 
mažai laiko. Kai sunešite baldus, norėčiau, kad į vonią pripiltumėte 
karšto vandens. 

— Vonia vežime, — atsakė vyras. — Ketinate praustis? 

— Ne, ketinu išmaudyti poną Viljamą. 

Feita nekreipė dėmesio į kreivus žvilgsnius ir murmesį („Jis ti- 
krai neištvers, jei bus įkištas į vonią ) ir toliau nurodinėjo, kur statyti 
lovas. Feita suprato, kad sprendimas perkelti ligonį iš namo į apgriu- 
vusį šiltnamį išties keistas, bet ji norėjo, kad tas senas ponas kvėpuotų 
gaiviu oru ir mėgautųsi saulės šviesa. 

Ji taip „skraidino“ darbininkus, kad pasirodžius galingam milži- 
nui su trapiu, visiškai išsekusiu Viljamu ant rankų, Feita jautėsi pasi- 
rengusi. 

— Dabar galite eiti, — pasakė ji darbininkams. Šiems dvejojant, 
pakartojo: — Manau, Eimė jau bus išvirusi pietus. 

Feita nežinojo, ar todėl, kad ji ištarė Eimės vardą, ar dėl to, kad 
paminėjo maistą, bet visi darbininkai kone bėgte išlėkė. 

Jiems išgarmėjus pro duris, Feita pasitraukė, kad į oranžeriją ga- 
lėtų įžengti galingasis žmogus. Jis laikė Viljamą taip, tarsi šis svertų ne 
daugiau nei pašluostė. 

— Viljamai, — švelniai kreipėsi į senuką Feita. Vyras buvo užsi- 
merkęs, tad tik gerai įsižiūrėjusi Feita suprato, kad jis kvėpuoja — po 
antklode labai nežymiai kilnojosi krūtinė. 

Viljamas vos vos prasimerkė. 

— Tai manasis angelas, — pratarė jis, bet Feita suprato, kad ir 
kalbėti šiuo metu jam gerokai per sunku. 

— Noriu, kad manęs paklausytumėte. Esate per daug nešvarus, 
kad galėčiau guldyti jus į lovą, todėl jums pasiūlysiu vonią šilto van- 
dens; aš jus išmaudysiu. Kaip manote, ar ištversite? 

Viljamas atsimerkė ir pažvelgė į jį laikantį vyrą. 

— Moteris mane maudys, — pratarė jis. — Ar tokių malonumų 
apskritai būna? 

— Manau, tai nebus pirmas kartas, — atsakė milžinas, ir Feita 
suprato, kad abu vyrai vienas kitą puikiai pažįsta. 

— Gal gali man padėti jį nurengti? — paklausė ji milžino. 

— Jis gana dažnai tai darydavo, — sušnabždėjo Viljamas. — To- 
mas jau nuo vaikystės mano bendras. 

— Tada pirmyn, — paragino Feita, eidama prie pilnos vonios. — 
Kol vanduo neatvėso. 

Ji įkišo ranką į vandenį, norėdama patikrinti temperatūrą, o pas- 
kui sutrynė dedešvos lapelių, kad šie paskleistų eterinį aliejų, ir sume- 
tė žolyno skiauteles į vandenį. 

Feita žiūrėjo, kaip Tomas nukloja antklodę, palikdamas senuką 
vienais apatiniais. Ji matė skauduliais išmargintas Viljamo kojas. 

Minutėlę buvo nejauku — tada, kai Tomas nuvilko apatinius, ir 
Viljamas liko nuogas, bet šitai greitai praėjo; Feita pirmąkart pamatė 
nukamuotą menką senolio kūną dienos šviesoje. 


217 


JUDE DEVERAUX 


Vos palietęs vandenį Viljamas aiktelėjo iš skausmo, bet prikando 
lūpą, mėgindamas suturėti riksmą. Taigi Feitos akyse jis pakilo dar la- 
biau, nors ir taip Viljamas jai atrodė ypatingas. 

Viskas truko kelias minutes, o paskui vanduo jau nedirgino žaiz- 
dotos Viljamo odos; atvirkščiai, ramino. Feita buvo besakanti Tomui, 
kad jis gali eiti, bet taip ir nepasakė. Ji nežinojo, kaip yra iš tikrųjų, bet 
nujautė, kad tas vyras myli Viljamą, tik iki šiol nebuvo prie jo prilei- 
džiamas daktaro. Dabar, kai jiedu vėl galėjo bendrauti, Tomas neketi- 
no išleisti Viljamo iš akių. 

Šveisdama oranžeriją ir nurodinėdama kitiems Feita mėgino pa- 
žaboti pasibjaurėjimą Viljamo kūnu. Tačiau pažvelgusi į jo rankas ir 
veidą, į skaidraus vandens apsemtą sužalotą kūną, ji vėl pajuto kylantį 
blogumą. Ji matė plakančią Viljamo širdį, pulsuojančią po šonkauliais, 
kuriuos galėjai lengvai suskaičiuoti. 

— Deja, aš jau nė nepanašus į vyrą, — žvelgdamas į ją pratarė 
Viljamas. 

— Papasakokite man, kada susirgote, — paprašė Feita. Ji paėmė 
į popierėlį suvyniotą Eimės atsiųstą muilo gabalėlį ir jį pauostė. 

— Ar muilas nuo Betos? — paklausė senukas. 

— Taip, nuostabiai kvepia, — Feita pakišo jam po nosimi muilą, 
ir pajutęs aromatą Viljamas užsimerkė. 

— Tai mano šeimos moterų darbas, net nežinome, kiek jam 
metų, — kalbėjo jis. — Beta turi receptų knygą. Tristano motina nie- 
kada negamino muilo, kita vertus, ji nekentė mano motinos. 

— Savo anytos, — prakošė Feita. — Suprantu ją. 

— Otuar turi anytą? 

— Ir taip, ir ne, — atsakė Feita. Ji kyštelėjo muilą į vandenį, atsi- 
sėdo ant mažos kėdutės prie vonios ir ėmė švelniai jį prausti. Nuprau- 
sus tik vieną ranką vanduo gerokai patamsėjo. — Aš našlė. 

— Aa... — nutęsė Viljamas atlošdamas galvą į vonios kraštą. — 
Netekai vyro, bet liko jo motina. 

— Negi manėte, kad tik jūs gyvenate pragare. 

Viljamas nusijuokė; nepaisant silpnumo, buvo malonu to juoko 
klausytis. 

Feita žinojo, kad senuką tokios maudynės trikdo, tačiau pati ji 
nesijautė sumišusi. Ji šimtus kartų maudė Edį. 

— Gal atneštumėte dar karšto vandens? — paprašė ji Tomo. Tai, 
kadjis išėjo ir paliko ją vieną su Viljamu, galėjo būti ženklas, jog Tomas 
ja pasitiki. 

— Papasakokite man apie savo ligą, — paprašė Feita. 

— Ar būtinai turėčiau? — užsimerkęs paklausė Viljamas. — Ma- 
nęs nuo vaikystės niekas taip nemaudė. 

Feita atsistojo ir iš spintelės, stovinčios vonios kojūgalyje, išėmė 
buteliuką. 

— Ar čia šampūnas? 

— O ar tai kvepia kaip buteliuke uždaryta saulė? 

— Taip, panašiai, — Feita neįstengė atplėšti nuo nosies buteliu- 
ko. — O kas čia yra? 

— Didžios paslaptys, — atsakė Viljamas. — Nė vienas mano šei- 
mos vyras nėra dirstelėjęs į Betos knygą. Tą receptų knygą moterys 
perduoda iš rankų į rankas; jokiam vyrui nevalia jos skaityti. Manau, 
moterys baiminasi, kad mes, vyrai, neišsiaiškintume, jog norėdamos 
mus suvilioti jos pasitelkia juodąją magiją. 

— Manau, šitai nusileido tiesiai iš dangaus, — Feita įsipylė į delną 
šlakelį šampūno ir ėmė muiluoti Viljamo plaukus. Plaukai buvo labai 
susivėlę, o ant galvos odos ji užčiuopė žaizdeles. Utėlės, pamanė sau. 

— Tavo rankos kaip deivės, — užsimerkęs ištarė Viljamas. — Ar 
nužengei iš Olimpo, kad paglobotum niekingus žmones? 

— Galjūs gimėte su sidabro liežuviu? 

— To liežuvio pakako, kad įsivelčiau į didesnes bėdas nei reikė- 
jo, — atsakė Viljamas. 

Ant grindų buvo pastatytas kibiras, iki pusės pripiltas šilto van- 
dens; tuo vandeniu Feita išskalavo Viljamo plaukus. 

Vonioje jis išbuvo kone valandą; Feitai atrodė, kad išties ganėti- 
nai ilgai, tačiau Tomas su vandeniu vis dar nesirodė. 

— Ar yra kokia nors priežastis, dėl kurios nenorite man pasakoti 
apie savo ligą? — paklausė Feita. — Ar susirgote todėl, kad lankėtės 
tokiose vietose, kur lankytis nederėjo? — Feita pamanė, kad jei jis ser- 
ga kokia nors venerine liga, jokios pasaulio maudynės jo neišgydys. 

— Susilaužiau koją, — atsakė Viljamas. 

Feita išgirdo triukšmą ir pamatė vežimu atidardantį Tomą. 

— Tai kas atsitiko? 

— Koja sugijo, bet susirgau karštine, kuri taip ir nepasitraukė, — 
jis gūžtelėjo liesais pečiais. 

— Nesuprantu. Juk nuo karščiavimo niekas nemiršta, tai kas at- 
sitiko? 

— Niekaip negalėjau pasveikti. Daktaras Galageris darė ką įma- 
nydamas. Kai sunkiausiai susirgau, jis paguldė mane sūnėno name į 
atskirą kambarį, parūpino slaugę, bet aš neatsigavau. Beveik mėnesį 
išgulėjau be sąmonės, o kai atsipeikėjau, buvau toks, kokį dabar mane 
ir matai, tik gal ne taip baisiai atrodžiau. 

Nešinas dviem dideliais kibirais karšto vandens Tomas įžengė į 
oranžeriją. Feita paprašė jo pagalbos, mėgindama pastatyti Viljamą, 
paskui Tomas jį prilaikė, kad moteris galėtų nuskalauti ligonio nugarą. 
Milžinas laikė draugą ištiesęs rankas, atsargiai pakišęs delnus po žaiz- 
dotomis pažastimis, stengdamasis, kad šiurkščios jo rankos nespaustų 
skaudulių ant senuko nugaros. Feitai buvo patogiau perlieti Viljamą 
vandeniu, kai šį laikė stiprios Tomo rankos; šiltą vandenį ji pylė kaušu. 

Jiedu su Tomu ligonį apgręžė, tada Feita nuprausė Viljamą iš 
priekio. 

Kaip įmanoma švariau nupraustas Viljamas buvo švelniai apvilk- 
tas švariais naktiniais marškiniais. 

— Meldžiu, — sušnabždėjo Viljamas. — Dabar man būtinai rei- 
kia pamiegoti. Nebeturiu jėgų. 

— Dar ne dabar, — atsakė Feita. — Iš pradžių jūs pavalgysite. 

— Negaliu, — atsakė Viljamas, kai Tomas nešė jį į lovą ir švelniai 
guldė ant švarių paklodžių, pakišdamas po galva didelę plunksnų pa- 
galvę. 

— Ne, galite, — neatlyžo Feita. — Pavalgysite, o tada leisiu pa- 
miegoti. 

— Mano dantys... — užsimerkęs sudejavo Viljamas. 

— Ašir jais pasirūpinsiu, kai jie bus tiek sutvirtėję, kad atlaikytų 
dantų šepetėlį. Bet dabar turite išgerti šitai. 

Feita pažvelgė į Tomą ir pamatė, kad jis šypsosi. Ji suprato, kad ir 
šis vyras baisisi matydamas griaučiais virtusį Viljamo kūną; dabar To- 
mas džiaugėsi, kad ji verčia senuką valgyti. Tomas panardino kibirus 
nešvariame vonios vandenyje ir pasėmeęs išnešė į lauką išpilti. 

Kai vonia buvo ištuštinta, iššluostyta ir atremta į sieną, Feita jau 
džiaugėsi vargais negalais įsiūliusi Viljamui beveik visą stiklinę limo- 
nado ir pusę puodelio šiltos špinatų sriubos. Baigęs valgyti Viljamas 
buvo toks pavargęs, kad jautėsi tarsi be sąmonės, tačiau Feita žinojo, 
kad visa, ką padarė, buvo būtina. 

Galiausiai gavęs leidimą miegoti, Viljamas tik pakreipė galvą, pri- 
veiktas nuovargio. 

— Gerai, — pratarė Tomas. — Gerai. 

Nors Tomas nebuvo panašus į tokį, kuris siekia didelio apdova- 
nojimo, bet Feita aiškiai matė jo atsidavimą Viljamui. Nuo ištartų vyro 
pagyrų Feita pasijuto taip gerai, kaip jau seniai nesijautė. 

— Dėkoju, — pasakė ji. — Ar pabūsi su juo, kol nulėksiu šį tą 
sutvarkyti? 

— Žinoma, pabūsiu, — atsakė Tomas ir atsisėdo ant kėdės, kurią 
atsivežė su paskutiniu kroviniu. 

— Labas rytas, — pasisveikino su Viljamu Feita, kai šis pagaliau 
pabudo. Senukas išmiegojo beveik aštuoniolika valandų. Gal jį kiek ir 
sutrikdė tai, ką pajuto nubudęs, bet Feitai dabar jau viskas buvo nė mo- 
tais. Viljamas gulėjo ant pilvo, naktiniai marškiniai užversti iki kaklo, 
visa nugara nuoga, o Feita tepė pragulas raminamuoju žolių tepalu. 

Pro stogo stiklą sunkėsi saulės šviesa, kambaryje buvo maloniai 
šilta. Vakar, kol Viljamas miegojo, Feita susirinko visus reikiamus 
daiktelius ir žoleles, o paskui iki nakties ruošė antpilus ir tepalus, ku- 
riais ketino gydyti Viljamą. Tomas pasidarė sau guolį ant grindų; besi- 
darbuojančią Feitą ramino jo lygus tylus knarkimas. Ji nuėjo miegoti 
tik tada, kai buvo per tamsu dirbti. 

Pakilus saulei Feita ir vėl ėmėsi darbo, o įpusėjus rytui jau buvo 
pasirengusi gydyti Viljamo skaudulius, visą kūną išmarginusias pra- 
gulas. Tomas nuėjo iki didžiojo namo ir atnešė dėžę su maistu ir dar 
keliais daiktais, kurių, Eimės manymu, jiems galėtų prireikti. Džiugiai 
šypsodamasis jis pastatė dėžę apelsinų. Dėžėje buvo raštelis nuo Ei- 
mės, parašytas ant storo popieriaus, kaip galėjai numanyti, paukščio 
plunksna. Štai dar vienas būdas panaudoti žąsis, pamanė Feita. 


Vakar Tristanas pats buvo Sautemptone, nes mano, kad 
joja greičiausiai. Jis keliavo visą naktį, gavo apelsinų ir iškart 
grįžo atgal. Visą naktį nesudėjo nė bluosto. Juk sakiau, kad Vil- 
jamą jis labai myli. Pasakyk Tomui, ko tau dar reikia. Jeigu tik 
bus įmanoma, viską parūpinsime. 


Feita perskaitė raštelį Tomui, ir šis nusišypsojo. 
— Taigi jį visi labai myli. 


Feitai norėjosi paklausti: „Tai kodėl, po velnių, tie visi leido jam 

gyvam pūti?“ Tačiau ji nieko nepasakė, tik atsisėdo prie stalo, kurį 
buvo atvežęs Tomas, ir pradėjo pusryčiauti. 

Ji nesiliovė žavėtis pasikeitimais senojoje oranžerijoje. Visi pa- 
viršiai nustatyti, Feitos akimis žiūrint, gražiais daiktais. Čia nebuvo 
jokio plastiko, nieko, ko nebūtų padariusios kruopščios rankos. Die- 
viškai kvepėjo po visą patalpą iškaišioti žolynai. Oranžerijos galuose 
prikaišiojo pelynų šakelių vabalams išbaidyti. 

Vakar ji jau rengėsi paprašyti vyrų iškirsti senąją vynuogę, bet 
paskui iš inercijos palaistė ir ją. Vynuogė buvo pasodinta įmantriai 
padirbtame lovyje, per kurio vieną galą buvo pilamas vanduo, aprūpi- 
nantis visą šaknų sistemą. Laikas parodys, ar augalo šaknyse dar liko 
gyvybės. 

Kambarys buvo kupinas garų, kylančių iš puodų su vandeniu, 
verdančių ant ugnies, kurią netoli oranžerijos jai buvo įkūręs Tomas. 
Visos spintelės nustatytos puodais ir dubenimis, čia buvo ir dvi didelės 
marmurinės piestos su grūstuvėliais. 

Kartu su Tomu papusryčiavusi Feita paprašė jo apversti Viljamą 
ant pilvo, kad galėtų patepti žaizdas. 

Feita švelniai pakėlė miegančio Viljamo naktinius marškinius ir 
ėmė tepti tepalą, kurį buvo sumaišiusi iš juodgalvės ir vaistinio puto- 
klio. Tokiu tepalu ji gydė Edį, kai šiam tvarstis pritrynė pūsles. 

Viljamo nebetrikdė jo paties nuogumas ar Feitos prisilietimai. 

— Pagaliau, — pratarė jis nubudęs ir ant odos pajutęs šiltas 
moters rankas. Pro medžių šakas sunkėsi saulė, pluoštais krisdama į 
oranžeriją. — Pagaliau numiriau ir patekau į dangų. 

Tomas nusikvatojo. 

— Brangusis Tomas, — kalbėjo Viljamas. — Jis visada juokiasi 
iš mano pokštų. 

— Nemanau, kad jūsų mirties troškimas gali kelti juoką, — pra- 
tarė Feita. 

— Niekada nenorėjau mirti, — atsakė Viljamas. — Tiesiog ma- 
niau, kad toks man skirtas Dievo planas. 

— Gerai, — nusileido Feita, — jūs laimėjote. Atsiprašau, — Vil- 
jamas krūptelėjo palietus vieną iš daugelio nugaros skaudulių. Dabar, 
kai jis buvo nupraustas ir atneštas į šviesią patalpą, Feita matė tikrąjį 


223 


JUDE DEVERAUX 


žaizdų vaizdą. Ji nežinojo, kas sukėlė senuko ligą — be modernaus 
gydytojo ir įrenginių ji to niekaip nenustatys, bet iš to, ką matė, galėjo 
daryti išvadą, kad didžiausios bėdos ir buvo maisto stygius bei prasta 
slauga. 

Patepusi nugarą tepalu, nuleido naktinius marškinius. Viljamas 
paprašė Tomo jį nuvesti į išvietę, ir Feita labai apsidžiaugė. Dabar Vil- 
jamui jau pakako jėgų panorėti pakilti iš lovos. 

Jiems išėjus Feita pažvelgė į Eimės atsiųstą veidrodį ir pasitvarkė 
plaukus. Plaukus ji buvo nubraukusi nuo veido, bet susirišusi ne per 
kietai. Dar Eimė jai atsiuntė švarią suknelę. Vakar vakare Feita šiaip 
taip apsiprausė šlapia kempine, o šiandien tikėjosi išsitrinkti galvą Be- 
tos šampūnu. 

— Alkanas? — paklausė ji Viljamo, kai Tomas parvedė jį vidun. 

— Taip, — atsakė Viljamas, tarsi tai būtų keisčiausias kada nors 
jį ištikęs pojūtis. Guldamas į lovą jis susiraukė ir nuvargęs atsirėmė į 
pagalvę, tačiau dabar veidas buvo įgavęs spalvą. 

Pirmiausia jis gavo šviežiai spaustų apelsinų sulčių, kuriomis Fei- 
ta pasirūpino iš ryto. Ji sugirdė Viljamui visą stiklinę; jis gėrė per tikrą 
šiaudelį, kurį buvo atsiuntusi Eimė, iš tikros stiklinės — meistro iš- 
pūstos, rankomis raižytos aštuoniolikto amžiaus stiklinės, mąstė Fei- 
ta, žvelgdama į gražų daiktą. 

Tomas išsinešė į lauką keptuvę ir didelį gumulą rankomis su- 
mušto sviesto, kuriame ir pakepė ryte padėtą kiaušinį. Feita pada- 
žė į kiaušinį dar šiltą, ką tik iš krosnies ištrauktos duonos riekę ir ją 
sutrupino, kad Viljamui būtų patogiau valgyti klibančiais dantimis. 
Nors senoliui buvo sunku kramtyti, vis dėlto puikiai jautė burnoje 
tirpstantį maistą. 

Su kiekvienu kąsniu užsimerkdavo ir mėgavosi skoniu. Stebėda- 
ma jį valgantį Feita tarėsi išgyvenanti ekstazę. Jis atrodė liesas ir su- 
nykęs, bet dabar Feita matė grįžtantį tikrąjį jo Aš. 

— Gal Tomas galėtų jus apskusti? — paklausė. 

— Galjis galėtų nuskusti ir galvą? — iš Feitos rankų paėmęs kitą 
kąsnį taip pat paklausė Viljamas. 

Feita suprato, kad jis kalba apie utėles. 

— Turiu petražolių sėklų, — pasiūlė ji. — Galėčiau apiberti jo- 
mis galvą ir apvynioti, bet, jei prašysite, kad Tomas nuskustų plikai, 
suprasiu. 

— Tomas ar graži moteris? — kalbėjo Viljamas. — Reikės pagal- 
voti. 

Feita nusijuokė. 

— Gal man ir nereikėtų stengtis, kad pasveiktumėte. Galite būti 
pavojingas. 

— Ir nuo kada gi moterims nepatinka pavojingi vyrai? 

— Pone Viljamai, matau, kad turėsiu su jumis bėdų, — atsakė 
Feita, nešdama tuščią lėkštę; ant spintelės stovėjo vandens sklidinas 
didelis porceliano dubuo. 

Ji tvarkėsi, o Tomas paėmė dubenį karšto vandens, kurį jam parū- 
pino Feita, aštrų skustuvą ir gabalėlį Betos muilo. Minutėlei Feita sulaikė 
kvapą, bet pamačiusi, kaip Tomas valdo skustuvą ir kaip Viljamas sukio- 
ja galvą, suprato, kad tokie veiksmai jiems buvo labai gerai pažįstami. 

Tomas švelniai nubraukė Viljamui nuo veido muilo likučius. 

— Tikiuosi, aš... 

Viljamas nebaigė sakinio, nes jie išgirdo arklio kanopų bildesį. 
Priėjusi prie durų Feita pamatė ant juodo žirgo sėdintį aukštą tamsų 
vyrą; jis sėdėjo taip, tarsi jau būtų gimęs raitas. Nė nesudvejojusi ji 
suprato, kad tai Tristanas. Nors jau dvi dienas buvo jo viešnia, regėjo 
jį tik iš tolo. 

— Manau, tai jūsų sūnėnas, — gręždamasi į Viljamą tarė ji. Senu- 
kas atidžiai į ją žiūrėjo. 

— Tristanas, — pratarė jis ir pamėgino atsisėsti tiesiau. Feita pri- 
bėgo jam padėti. 

— Jis gražus, tiesa? — tarstelėjo Viljamas, kai Feitos skruostas 
atsidūrė visai prie jo veido. 

Gal Feitai tik pasirodė, tačiau vyro balse ji tarėsi išgirdusi pavydo 
gaidelę. 

— Taip, jeigu kam patinka berniukai, — tyliai atsakė ji. 

Viljamas lyg ir nusijuokė, o tada dar tiesiau atsisėdo lovoje. 

Kai į oranžeriją įžengė Tristanas Hotornas, atrodė, kad savimi 
užpildė visą erdvę. Oranžerija buvo didelė, mažiausiai šešiasdešimties 

pėdų ilgio, tačiau atrodė, kad Tristanas užgožia viską. Pirmą kartą iš- 
vydusi Zojės nupieštą piešinį Feita pamanė, kad šis vyras panašus į 
Tailerį, bet dabar suprato, kad taip tikrai nėra. Taileris buvo gražus 
mažo miestelio vaikinukas, bet jo tikrai negalima lyginti su šiuo žmo- 
gumi. 

— Tristanai... — sušnabždėjo Viljamas ir pakėlė rankas. Feita 
matė, kaip iš silpnumo virpa senolio rankos, bet vis tiek norėjo pasvei- 
kinti sūnėną. 

Tristanas suėmė dėdę už rankų ir pasilenkė pabučiuoti į skruostą. 

— Atrodai... — spoksodamas į Viljamą jis neįstengė pratarti nė 
žodžio; žvilgsniu jis gerte gėrė dėdę. 

— Mane išgelbėjo angelas, — pratarė Viljamas. — Meldžiau mir- 
ties, bet atėjo šis angelas ir mane išgelbėjo. 

Feita pajuto, kaip raudoniu užsiplieskia visas kūnas. 

— Padariau tik tai, ką būtų padaręs kiekvienas, — tepasakė ji. 

Tristanas atsigręžė, ir nuo tokio įdėmaus žvilgsnio Feita pasijuto 
nejaukiai. Tą akimirką ji dar labiau žavėjosi Eime. Kaip, po galais, jai 
pavyko nusičiupti tokį vyrą? Feita žinojo, jog ji niekada nerastų savy 
tiek drąsos, kad atremtų tokį galingą žvilgsnį. 

— Ne, — atsakė Tristanas. — Tu padarei daugiau nei mes. Ma- 
niau, kad gydytojas... 

Atrodo, jis neįstengė tęsti, bet Feita nenorėjo, kad jį ir toliau slėg- 
tų kaltės našta. Ji žinojo, ką reiškia supratimas, kad jei ką nors būtum 
padaręs kitaip, viskas būtų susiklostę ne taip blogai. 

— Padarėte viską, ką galėjote, ir tik jums reikia dėkoti, kad pasi- 
tikėjote manimi, moterimi, kurios nė akyse nebuvote matęs. Jūs man 
leidote rūpintis savo dėde. Juk galėjau būti šarlatanė. 

— Ne, — vėl kalbėjo Tristanas, — aš pasitikėjau Eime. Nuo pat 
pradžių ja pasitikėjau. 

Ir ją mylėjai, mintyse pridūrė Feita. Ji dar niekada nebuvo mačiu- 
si taip stipriai įsimylėjusio žmogaus. Eime, Eime, Eime, mąstė ji. Ką tu 
darai šiam vargšeliui? Mirė jo mylima žmona, o dabar jis myli Eimę, 
kuri greičiau nei po trijų savaičių irgi paliks. 

Feita kukliai nusišypsojo ir pasitraukė nuo abiejų vyrų, palikda- 

ma juos vienus. Ji nežinojo, kas nutiks Viljamui. Ji galėjo jį nuprausti 
taip, kaip jai patinka, bet jei negaluoja vidus, jis nepradės sveikti. Rei- 
kia palaukti ir pažiūrėti. 

Išėjusi iš aptverto sodo patraukė senojo namo link. Pastato prie- 
kis buvo nutrintas karvių ir nudrabstytas mėšlu, tačiau Feita vis tiek 
įžvelgė kažkada spindėjusį namo grožį. Tristanui pastačius naują namą 
vargšelei savo žmonai, šis buvo apleistas. 

Vaikštinėdama aplink namą ir net priėjusi taip arti, kad galėtų 
dirstelėti pro langus, Feita mąstė apie tai, kad šiems žmonėms senasis 
namas neatrodo kuo nors ypatingas, tačiau modernaus žmogaus aki- 
mis, jį reikėjo saugoti ir branginti. 

Feita nusiskynė kelias lauko gėles ir grįžusi į oranžeriją pamatė, 
kad Tristano nebėra, o Viljamas miega. Po valandos jis nubudo ir pasa- 
kė norįs įsimesti ką nors į pilvą. Feita suprato, kad senukas išalko. 

Po trijų dienų Viljamo burna apgijo, ir dabar jis galėjo kramtyti, o 
Feitos padedamas net įstengė žengti kelis žingsnius. Iš pradžių Tomas 
mėgino jam padėti, bet Viljamas pasakė, kad jis yra nerangus stuobrys 
ir išties prastas ramstis. 

— Manyčiau, mano ūgis bus tinkamas, — pasisiūlė Feita. 

— Būtent, labai tinkamas ūgis, — liesa ranka apkabindamas Fei- 
tą per pečius sutiko Viljamas ir žengė pirmus netvirtus žingsnius. Jis 
beveik metus nevaikščiojo, ir raumenys buvo kone atrofavęsi. 

Po šių pirmųjų pastangų Feitai teko trinti jam kojas ir gelbėti nuo 
mėšlungio skausmo. 

Baigiantis pirmai savaitei Viljamas jau vaikščiojo, pasiramsčiuo- 
damas dviem lazdomis; būtent tokį jį ir pamatė Beta. Feita žinojo, kad 
Tristanas jai liepė laikytis atokiau nuo dėdės, bet dabar, atrodo, jis at- 
šaukė nurodymą. 

Beta įjojo į aptvertą sodą, o pamačiusi mylimą dėdę, nušoko nuo 
žirgo šiam dar nesustojus. Kai Tomas ir Feita pamatė dėdės link lekian- 
čią merginą — ji bėgo taip, tarsi ketintų užkristi ant jo visu stipriu, 
jaunu savo kūnu, — jie pasileido į priekį stengdamiesi ją sulaikyti. Ta- 
čiau Beta pirmoji pribėgo prie dėdės. Viljamas šypsojosi nė truputėlio 
nesijaudindamas, kad jauna gyvybinga dukterėčia gali jį pargriauti. 


227 


JUDE DEVERAUX 


Beta sustojo kone užšokusi ant dėdės, suėmė abi jo rankas ir pri- 
spaudė prie skruostų. Jai už nugaros, kone neatgaudami kvapo, sun- 
kiai alsuodami sustojo Tomas ir Feita. Per palenktą Betos galvą Vilja- 
mas linksmai pažvelgė į juos. 

— Atrodai nuostabiai, — tankiai alsuodama pratarė Beta. — Da- 
bar sveri dvigubai daugiau, o ir pats vaikštai. 

— Gal ir ne dvigubai, — suabejojo Viljamas dėdamas jai ant vir- 
šugalvio ranką; Betos plaukai buvo įšilę nuo saulės. 

— Bet ne todėl, kad nesistengtų, — įsiterpė Feita. — Kasdien 
jis suvalgo tiek, kiek pats sveria. Eimė sako, kad specialiai jam teks 
samdyti naują virėją. 

— Tristanas pasamdys tuziną virėjų, — atsakė Beta. — Šimtus 
virėjų. 

Mergina tebespaudė dėdės rankas ir negalėjo atplėšti nuo jo vei- 
do akių. 

— Eikš, papasakok man viską, ką darei, — prašė Beta. — Noriu 
viską išgirsti. 

Viljamas pasikišo Betos ranką po paranke ir pasuko artimiausio 
suolelio link. Pamačiusi, kad jis paliko savo lazdas, Feita jas pakėlė, 
nieko neužsimindama Viljamui. Jis norėjo įtikinti gražiąją dukterėčią, 
kad jaučiasi geriau nei iš tikrųjų jautėsi. 

Feita nuėjo į oranžeriją ir ėmė plauti indus, likusius visiems pa- 
valgius. Apsidairiusi pamanė, kad jau greitai jai nereikės sukiotis ma- 
žajame Tomo ir Viljamo pasaulyje. Bet moteris puikiai žinojo, kad ši 
savaitė buvo pati laimingiausia gyvenime. Ji turėjo savo namus, savo 
tariamą virtuvę, net savo daržą. Visą šią savaitę, kol kaupdavo augalus, 
Viljamas sėdėdavo kėdėje. Senolis sakė, kad ji galėtų paprašyti kieno 
nors pagalbos, bet Feita pati norėjo kapstytis. 

Kaip visada, visi dvaro šeimynykščiai žinojo, ką ji veikia. Tris ry- 
tus nubudusi ji rado prie slenksčio vazonų su žolynais ir gėlėmis. Nak- 
timis kažkas juos atnešdavo, o ryte Feita džiūgaudama tuos augalus 
pasodindavo. 

— Tau šitai tinka, — kalbėjo Viljamas. — Daržas, ši vieta — vis- 
kas tau tinka. 

Feita suprato, ką jis iš tikrųjų nori pasakyti. Ji išgelbėjo Viljamą 

ir kartais atrodė, kad senukas tiki ją mylįs. Tačiau Feita žinojo, kad 
taip nėra; o ir ji nepamilo. Nepaisant visų jo pokštų ir juoko, moteris 
suprato, kodėl Viljamas Hotornas niekada nebuvo vedęs. Jis ne iš tų 
vyrų, kurie būtų ištikimi vienai moteriai. 

— Taip, man viskas tinka, — atsakė Feita. — Aš stoviu tik vienu 
laipteliu aukščiau už ūkininką. 

Viljamas jai nieko neatsakė; Feitos manymu, jis pritarė. Giliai są- 
monėje įsiėdusi luomų sistema kėlė Feitai juoką. 

Dabar ji paliko Viljamą vieną su dukterėčia, kad jiedu pabūtų kar- 
tu. Po dviejų valandų oranžerijoje pasirodė Beta. 

— Tu čia labai gražiai susitvarkei, — žvalgydamasi pagyrė ji. — 
Ar toji sena vynuogė tebeauga? 

— Taip. Jau matyti rožiniai lapelių galiukai. Manau, pro išdužusį 
langą čia patekdavo pakankamai drėgmės, kad ji nenudžiūtų. 

Beta kurį laiką glostė vijoklį, o paskui atsigręžė į Feitą. 

— Mudu su broliu Tristanu kalbėjomės svarstydami, kaip galėtu- 
me tau atsimokėti už rūpestį ir pagalbą dėdei. 

— Menkniekis, — atsakė Feita. — Jūs mane priėmėte, maitino- 
te, rengėte. Negalėčiau prašyti dar daugiau. 

— Tačiau Tristanas rūpinasi šimtu žmonių, kurie mūsų dėdės ne- 
išgelbėjo. Norime tau ką nors padovanoti. 

— Ne, prašau, — kalbėjo Feita. — Man nereikia atlygio. 

Feita tarė sau, kad, tiesą pasakius, gyvenant čia, gražus, dailus, 
pūstašonis aukso puodas nepamaišytų, bet juk mažiau nei po dviejų 
savaičių iškeliaus, tai kokia nauda iš to aukso? 

— Tikrai, aš nieko negaliu imti. 

— Mes kalbėjomės su Eime ir ji pasakė, kad tau turėtų patikti štai 
toks atlygis, — Beta ištiesė Feitai nedidelį paketėlį, suvyniotą į gražų 
spaustą popierių. 

Feita pamanė, kad tai gali būti kokia nors nuostabi knyga, bet 
kuo ji bus naudinga? Kai jos vėl grįš į savo laiką, vilkės jau kitokius 
drabužius. Feita neabejojo, kad viskas, ką čia turi, iš jų bus atimta. 

Paėmusi knygą padėkojo Betai. 

— Kaip miela, — pasakė Feita. — Labai malonu iš jūsų pusės. 

— Gal išvyniosi? — pasiūlė Beta. 

Atitinkamai šypsodamasi, nes tarėsi neabejotinai žinanti, kas yra 
paketėlyje, Feita išvyniojo dovanėlę ir išsižiojo iš nuostabos. Tai buvo 
ranka užrašyti nuostabiųjų muilų, šampūnų ir dar keturių kitokių pro- 
duktų receptai. Pirma Feitai šovusi mintis buvo ta, kad ji galėtų įsiminti 
receptus. Jeigu juos įsimins, galės nusigabenti į savo laiką. 

Nustebusiomis akimis ji pažvelgė į Betą. 

— Bet juk čia... — Feita nesumojo, ką pasakyti. — Ačiū. 

— Vis tiek jie beverčiai. 

— Atsiprašau? — nesuprato Feita. 

— Paskaityk vieną kurį. 

Feita perskaitė veido kremo receptą. Viskas ganėtinai paprasta: 
aliejus, vanduo, truputis bičių vaško, kelios žolelės. Apačioje parašyta, 
kad reikia dar kažko, kas vadinosi „balzamas“. 

— Kas tas paskutinis dalykėlis? — paklausė ji. — Balzaminis kė- 
nis, benzoinas? 

Feita pažvelgė Betai į akis ir suprato: merginos manymu, šio bi- 
blinio augalo neįmanoma gauti. 

— Bet mano šalyje yra, — pasakė Feita ir norėjo pridurti „mano 
laike“. 

— Gal norėtum pasivaikščioti? — paklausė Beta. 

— Žinoma, — Feita įsimetė knygą į prijuostės, kurią ryšėjo, ki- 
šenę ir nusekė paskui Betą į lauką. Dar stabtelėjo pasakyti Tomui, kad 
prižiūrėtų Viljamą, kol grįš. 

Viljamas nustebęs pažvelgė į dukterėčią. 

— Beta, tik nesakyk, kad ketini jai atskleisti šios šeimos moterų 
paslaptį, — jis kalbėjo erzinančiu balsu, tačiau po juokaujančiu tonu 
Feita išgirdo ir rimtesnes gaideles. — Negi nori pasakyti, kad mano 
gyvenimas tau toks brangus? 

Beta, vos prieš kelias valandėles žvelgusi į dėdę ašarų sklidinomis 
akimis, dabar dirstelėjo į jį kuo abejingiausiai. 

— Niekada nesužinosi, — per petį mestelėjo ji. 

— Ir neprašyk, kad papasakočiau! — moterims einant iš sodo 
garsiai šūktelėjo Viljamas. Priaugus svorio, sustiprėjo ir jo balsas. — 
Aš tik kartą pamėginau atskleisti tą paslaptį. O tada mano tėvas pasi- 
stengė, kad savaitę negalėčiau atsisėsti. 

— Beta? — joms išėjus iš sodo paklausė Feita. — Apie ką jis 
kalba? 

Jiedvi ėjo pro senąjį namą, bet Beta tik trumpai dirstelėjo į pas- 
tatą. 

— Ar prisimeni, kaip pasakojau, kad mano šeima čia ilgai gyveno? 

— Taip, sakėte, kad nuo amžių amžinųjų. 

— Taip. Tas senas namas, kuris tau taip patinka — ne, tik nereikia 
ginčytis, girdėjau, kaip varinėji iš jo karves, be to, kiekvieną dieną čia 
ateini, — buvo trečias namas, kurį šiose žemėse turėjo mano šeima. 

— Trečias? — pakartojo Feita, svarstydama, kaip ilgai jie čia gy- 
vena. 

— Eikš, parodysiu kai ką, kas tave sudomins. 

Feita turėjo pasiskubinti, kad suspėtų su jaunąja Beta, pasileidu- 
sia per ganyklą, o paskui — pro vartus ir į mišką. Į mišką vedė siauras 
takelis, kuriuo galėjo eiti tik vienas žmogus; toliau jis vingiavo per miš- 
ko tankmę. Feita pažvelgė į medžius, kurie buvo taip tankiai suaugę, 
kad pro juos neprasiskverbė saulės šviesa; Feita svarstė, ar tik ji nesi- 
gėri dar niekieno nepaliestu mišku, nekirstu nuo pasaulio sukūrimo. 

— Čia draudžiama vaikščioti, — kalbėjo Beta. — Čia pasitaiko 
vilkų pėdsakų, todėl kartais veduosi Tomą, bet niekada nesivedu Tris- 
tano ar dėdės. Mano mama nekentė šių vietų ir nenorėdavo eiti miš- 
kan, kita vertus, ji juk neturėjo Hotornų kraujo. To, ką žinau, išmokau 
iš močiutės, 0ji — iš savo motinos. 

Feita nė nenutuokė, apie ką kalba Beta, bet nugara jau ėjo pagau- 
gais. Miškas atrodė tamsus ir kiek baugus, o Betos žodžiai nuskambėjo 
taip, tarsi jos tuoj turėtų prieiti raganų buveinę. 

— Beta, ar tikrai manote, kad nieko bloga, jei einame čia vienos? 

— Aišku, nieko bloga. Štai! — pagaliau pratarė ji. — Pažvelk. 

Tiesiai priešais save Feita išvydo miško laukymę. Joje matėsi ne- 
didelė kalvelė, jei Feita neklysta, supilta žmonių jau labai labai seniai. 
Ant kalvos stovėjo žemas apvalus akmeninis bokštas su durimis, bet 
stogo nematyti. 

— Kas čia galėtų būti? — paklausė Feita. — Ir kaip seniai jis čia 
stovi? 

— Jis čia stovėjo jau tada, kai vienas mano protėvių išjojo į ket- 
virtąjį kryžiaus žygį, — atsakė Feita. 

— Kryžiaus žygį? Tai mes kalbame apie tūkstantuosius metus? 

— Ketvirtasis kryžiaus žygis tęsėsi nuo 1201 iki 1204-ųjų, — 
keistai žvelgdama atsakė Beta, tarsi svarstydama, ar Feita apskritai 
kada nors lankė mokyklą. — Bet bokštas senesnis. Močiutė man pa- 
sakojo, kad čia buvo suvežami visi laukuose surinkti akmenys; paskui 
akmenys buvo apdrėbti purvu. Panaudoję dar daugiau akmenų, žmo- 
nės pastatė bokštą. 

— Įdomu, ar jis galėtų būti romėnų, — apžiūrinėdama bokštą 
svarstė Feita. Paprastesnio nė būti negali. Medžiai aplink kalvą iškirs- 
ti; apsižvalgius galėjai pasakyti, kad laukymė nuolat tvarkoma. — Ar 
ir dabar bokštas prižiūrimas? 

— Taip. Perduosiu jį savo dukrai. 

Prie statinio pamatų nesimatė nė žolelės. Jeigu bokštu rūpinasi 
pati Beta, ji — puiki darbininkė. Kadangi medžiai šioje vietoje iškirsti, 
ant kalvelės buvo šviesu; akmeninio statinio viršų apšvietė saulė. 

Beta kyštelėjo į kišenę ranką ir išsitraukė didelį geležinį raktą. 

— Parodysiu, kas yra viduje. 

Pirma Feitai šovusi mintis buvo atsisakyti, padėkoti ir skuosti 
atgal į oranžeriją. Ir kas, po šimts pypkių, gali būti viduje, jeigu tai 
tokia didžiulė šeimos moterų paslaptis, kad jokiam vyrui neleidžiama 
jos sužinoti? 

Beta palypėjo siaurais akmeniniais laipteliais, įrengtais kalvoje, 
ir Feita mintimis perbėgo visas kada nors girdėtas pasakas. Gal tame 
bokšte saugoma kokia nors grandinėmis surakinta pabaisa. Gal... 

Betai įkišus į spyną raktą ir atidarius duris, Feita sulaikė kvapą. 
Vyriai buvo taip gerai sutepti, kad durys nė negirgžtelėjo. 

Kai sunkios ąžuolinės durys milžiniškais geležiniais vyriais at- 
sidarė, Feitai užkando žadą, bet pažvelgusi vidun lengviau atsikvėpė. 
Bokšto lubos pasirodė esančios smailėjantis šiltnamio stogas, nuleis- 
tas keliomis pėdomis žemiau nei bokšto viršus, kad nesimatytų iš lau- 
ko. Bokšte buvo apvalus, ne daugiau nei dvidešimties pėdų skersmens 
kambarys. Viduryje stovėjo apvalus akmeninis suolas, aplink kurį augo 
aukšti krūmai. Bokšte buvo ganėtinai karšta ir sausa. 

Feita klausiamu žvilgsniu pažvelgė į Betą, bet mergina tylėjo. 
Apimta smalsumo Feita priėjo prie augalų apžiūrėti. Sklido dangiškas 
kvapas, iškart jį atpažino. 

— Taip kvepia muilas ir šampūnas. 

Beta linktelėjo, bet nieko nepasakė. Feita suprato, kad jai bus at- 
skleista kažkokia paslaptis, tačiau dar nenumanė, kokia. Ji apžiūrinėjo 
augalų lapus, bet jie neatrodė matyti. 

Tada jai staiga šovė mintis. Feita pažvelgė į Betą. 

— Balzamas? — pratarė ji. — Tikras balzamas? 

Beta linktelėjo. 

Feita stebėdamasi vėl įsižiūrėjo į augalus. Pasakojama, kad Sabos 
karalienė davė karaliui Saliamonui balzamo. Tas pat balzamas mini- 
mas ir Biblijoje. Daugelį amžių mokslininkai tyrė, koks tai augalas. Da- 
bartiniais laikais vienas Šventojoje Žemėje augantis augalas pavadin- 
tas balzaminiu kėniu, jis yra labai retas ir saugomas. Tačiau daugelis 
vis dėlto mano, kad tikrasis balzaminis augalas jau išnykęs; seniau jis 
buvo vadinamas Balsamodendron opobalsamum. 

— Iriš kurjis atgabentas? — negalėdama atplėšti akių nuo auga- 
lo paklausė Feita. Jeigu tai tikrasis balzaminis krūmas, tai šio augalo 
aliejus būdavo naudojamas karalių kūnams tepti, o kvapas be galo ma- 
lonus, net buvo tikima, kad danguje visi galės mėgautis trykštančio- 
mis šio balzamo upėmis. 

— Vieni mano protėviai buvo tamplieriai, jie atgabeno sėklų iš... 

— Iš Šventosios Žemės, — pagarbiai liesdama augalo lapus Betos 
sakinį baigė Feita. — Daugiau niekas tų augalų neturi, tiesa? 

— Nemanau, kad turėtų. Niekada jokiame sode jų nemačiau. 
Šiuos augalus reikia saugoti nuo lietaus; jie nemėgsta vandens. 

— Bet jiems patinka saulė, — spėjo Feita, ranka paliesdama 
akmeninę saulės įšildytą sieną. Akmeninės bokšto sienos ir stiklinis 
stogas puikiai kaupė saulės energiją. Saulės spinduliai patekdavo pro 
stiklinį stogą, o akmenys ilgai išlaikydavo kaitrą. Net ir lyjant akme- 
nys likdavo šilti. Trumpai tariant, šio bokšto mikroklimatas buvo 
pats geriausias, kokį tik Anglija galėjo pasiūlyti Viduržemio regiono 
augalams. 

— Aš netekau žado, — pratarė Feita. — Tai... — ji nerado žodžių 

išreikšti nuostabą ir susižavėjimą šeima, šimtus metų įstengusia išlai- 
kyti brangųjį augalą. — Tai, ką padarėte, išties nepakartojama. 

Beta priėjo prie sienos netoli durų ir stuktelėjusi išėmė vieną 
akmenį. Po akmeniu buvo ertmė, prigrūsta vokelių. Paėmusi vieną vo- 
kelį Beta padavė Feitai. 

— Čia tau. 

Feita žinojo, kad vokelyje — sėklos. Tai brangiojo augalo sėklos, 
augalo, kuris jau seniausiai išnykęs. Feita labai jų norėjo, tik kaip tas 
sėklas reikės parsigabenti į savo laiką? 

— Eimė užsiminė, kad greitai išvyks, — pasakė Beta. — Trista- 
nas nenori nė girdėti, bet aš žinau, kad ji taip ir padarys. Tikriausiai 
tu ir Zojė keliausite kartu. Išvykdama galėsi pasiimti sėklas ir pasisėti 
savo šalyje. Ar tavo šalyje yra sausų vietovių? 

Feita pagalvojo apie Arizoną ir pietinę Naujosios Meksikos dalį. 

— O, taip, ten daug sausų vietovių. 

1797-aisiais tuose regionuose dar nebuvo anglakalbių gyventojų, 
bet greitai atsiras. Neatsispyrusi pagundai ir ištiesusi rankas į vokelį 
Feita nesiliovė galvojusi apie tai, kad ji niekada negalės tų sėklų nusi- 
gabenti pas save. 

— Ačiū, — dėkojo ji. — Labai labai ačiū. 

— Dabar man tikriausiai vaidensis protėvių vėlės, — kalbėjo 
Beta. — Močiutė mane prisaikdino su niekuo tomis sėklomis nesida- 
lyti. Tik mes galime gaminti visokias gėrybes naudodamos šventąjį 
augalą. 

— Ar niekada nemanėte tomis gėrybėmis prekiauti? — nedrąsiai 
paklausė Feita. Vietoj atsakymo jai pakako iškalbingo Betos žvilgsnio. 
Beta yra ledi Elžbieta, ne, ji neketina ko nors gaminti ir pardavinėti 
žmonėms. 

Norint paslėpti šypseną, Feitai teko nusisukti. Praeis keli šim- 
tai metų ir ateis laikas, kai visi visuomenės sluoksniai mesis į verslą. 
Ji apsidairė po apvalųjį bokštą ir susimąstė apie tai, kas jam nutiks. 
Jeigu šios šeimos moterų palikuonių grandinėje pritrūks nors vienos 
grandelės, niekas nesužinos, kokie tai augalai, kaip jais rūpintis. Feitai 
nebuvo sunku įsivaizduoti, kaip žemė parduodama, kaip dabar ošian- 
čiame miške išdygsta tuzinas bjaurių nameliūkščių. 

— Ar kas nors negerai? — paklausė Beta. 

— Ne ne, viskas gerai, — spausdama prie krūtinės sėklas atsakė 
Feita. — Tiesiog visa tai mane apstulbino. Nuostabu. Neįtikėtina. Ir 
gražu. Tai, kad įstengėte išsaugoti juos taip ilgai, yra išties... — jai buvo 
sunku rasti tinkamą žodį. — Padarysiu viską, kas tik įmanoma, kad 
pamatyčiau, kaip šis augalas klesti ir gyvuoja. 

— O dabar, manyčiau, mums reikia grįžti pas dėdę, — tarė Beta 
sukdama durų link, bet paskui ji apsigręžė ir nudūrė akis į grindis. Pa- 
silenkusi pakėlė kažką mėlyną. 

— Kas tai? — paklausė Feita. 

— Tai galiukas mėlyno kaspino, — suraukusi kaktą pratarė 
Beta. — Manau, čia kažkas buvo. 

— Bet kaip būtų galėjęs patekti? — skubiai suabejojo Feita. — 
Durys sunkios, visada užrakintos. Niekas negali čia įeiti. Galiu lažin- 
tis, kad kaspiną atpūtė vėjas, — Feita bakstelėjo pirštu į stiklinį stogą, 
kurio viename iš langelių buvo plyšys. Plyšys tebuvo poros colių pločio, 
bet tokio pakaktų, kad vėjas vidun įpūstų kaspino skiautę. 

Betos kakta išsilygino. 

— Neabejoju, kad tu teisi. Paprašysiu, kad Tomas viską sutvar- 
kytų. 

— Gera mintis, — pritarė Feita, prilaikydama praviras duris Be- 
tai. Išeidama Feita žengė žingsnį ir ant grindų padu sutrynė rožinės 
kreidos gabaliuką. Vakar Zojės plaukuose ji matė lygiai tokį patį kas- 
piną, kokį Beta rado bokšto kambaryje. Šis faktas ir ant grindų rasta 
kreida bylojo, kad Zojės čia būta. Bet kaip ji čia pateko? — svarstė Fei- 
ta. Ji visai nenustebtų išgirdusi, kad niekada Zojės iš akių nepaleidžia- 
mas dailininkas pavogė ir pasinaudojo Betos raktu. O ką gi jie veikė 
patekę į bokštą? Tikriausiai visai nesunku atspėti. 

Leisdamasi paskui Betą laiptais, Feita prisiekė sau vos grįžusi į 
oranžeriją susirasti Zoję ir paliepti jai laikytis atokiau nuo visko, kas 
nėra jos reikalas. 

Ji įsikišo voką į suknelės klostes ir patraukė mišku paskui Betą. 
Šįkart Feitai atrodė, kad šis miškas — pati gražiausia jos kada nors 
matyta vieta; dabar į šią vešlią augmeniją ji žvelgė visai kitomis aki- 
mis. Ar čia auga kas nors, kuo ji galėtų pasinaudoti? 

Jos buvo beveik visai prie vartų, kai Feita sustojo. 

— Beta, luktelėkite minutėle. 

Miške Feita buvo pastebėjusi kažką, kas jai nepatiko. Ji kilstelėjo 
sijoną aukščiau kulkšnių ir patraukė per drėgnas samanas atgal. Kaž- 
kur ji matė sumirgėjusį raudonį. 

Sustojusi prie didelio ąžuolo ir atsigręžusi pamatė už nugaros sto- 
vinčią Betą. Linktelėjusi Feita parodė pulkelį raudonkepurių grybų. 

— Jie mirtinai pavojingi, — pasakė Feita. — Ir dar veikia kaip 
haliucinogenai. 

— Haliuci..? 

Feita neketino aiškinti narkotikų poveikio tokiai jaunai merginai 
kaip Beta. Kas žino, ką ji sumanys. Kvaišalų eros pradžia keliais šim- 
tais metų anksčiau?.. 

— Manyčiau, juos reikia sunaikinti. 

— Čia niekam neleidžiama eiti, bet gali naikinti. Man nesvarbu. 

Feita išspardė visus didžiuosius grybus, paskui dar ir sutrypė. 
Gyvendama savame laike ji nebūtų to dariusi, bet šiame amžiuje, kiek 
jai žinoma, žmonės valgo viską, kas tik auga. Matė juos valgančius 
pumpotaukšlius, nors šiuolaikiniai žmonės mano, kad šie grybai nu- 
odingi. 

— Jau gerai? — paklausė Beta. 

Feita linktelėjo, ir abi patraukė iš miško, tačiau dabar prie vartų 
Feitą sustabdė Beta. 

— Turiu kai ko tavęs paklausti. 

Feita nujautė, kad Beta labai jaudinasi dėl to, ką ketina pasakyti. 

— Labai žaviuosi viskuo, ką padarei, — tarė Beta. 

— Taip būtų pasielgęs kiekvienas, — atsakė Feita. 

— Tu išmanai daugiau nei gydytojas! 

Feita susilaikė nuo sarkastiškos pastabos šia tema. Eimė atsiuntė 
jai raštelį, kuriame rašė, kad Tristanas pasirūpino gydytoju, ir dabar jis 
jau nedrums Feitai ramybės. 

— Tiesiog išmanau kelis kitokius gydymo būdus, štai ir viskas, — 
pagaliau atsakė Feita. 

— Norėčiau iš tavęs pasimokyti, — kalbėjo Beta. — Noriu, kad 

išmokytum mane to, ką pati žinai. Suprantu, negaliu pasigirti patirti- 
mi, nors jau nuo dvylikos metų rūpinuosi bokštu. Bet dabar tik sėdžiu 
priešais poną Džonsą pozuodama portretui, o jis... 

— Moko Zoję, — diplomatiškai pertarė Betą Feita. 

— Būtent taip sako ir Tristanas, — jos susižvalgė ir prapliupo 
juoktis. 

— Žinoma, galite pas mane ateiti, — atsakė Feita. — Galite pas 
mane būti visą dieną ir naktį. Išmokysiu jus tų mažmožių, kuriuos pati 
išmanau, ir džiaugsiuosi jūsų draugija. 

— Džiaugiuosi, kad čia atvykai, — pasakė Beta. — Labai labai 
džiaugiuosi. 

— Ir aš, — Feita paėmė Betą už parankės, ir abi moterys nužings- 


niavo oranžerijos link. 

— Jeigu jie mus čia ras, — pratarė Zojė, — jie... Kokios bausmės 
taikomos aštuonioliktame amžiuje? 

Raselas nepakėlė akių nuo drobės, padėtos ant molberto. 

— Kartais atrodo, kad apie savąjį amžių tu nieko neišmanai. 

— O araš nesakiau, kad atkeliavau iš ateities? Mes turime kosmi- 
nių laivų ir daugybę žaliųjų žmogeliukų. 

— Mhm, — numykė dailininkas, dirsčiodamas į nuogą Zojės 
kūną, pasidriekusį ant šilkinio pakloto; jai už nugaros žaliavo bokšto 
krūmai. — Visai nesunku patikėti. Gal liausiesi kalbėjusi, kad galėčiau 
tapyti? 

— Nemaniau, kad tau svarbu, kaip kraiposi mano veidas. 

— Kartais svarbu, — atsakė jis žiūrėdamas į Zoję taip, kad jai 
darėsi šilčiau, nei turėtų būti iš tikrųjų. 

— Ar mums nereikėtų ilgai netrukus padaryti pertraukos? 

— Tavo pertraukos vargina labiau nei darbas, — žiūrėdamas į 
drobę atsakė Raselas. 

Zojė atlošė galvą taip, kaip Raselas buvo prašęs iš pradžių, ir pa- 
kėlė akis į stiklinį stogą. Akmeninį bokštą jis parodė tik tada, kai jie 
visą savaitę gyveno kaip meilužiai; iš vyro elgesio Zojė nusprendė, kad 
šią vietą jis taupė ypatingam Žmogui. 

— Kas, po galais, čia yra? — paklausė Zojė, kai dailininkas pirmą 
kartą ją čia atsivedė. 

— Tyliau, — tarstelėjo Raselas. — Nenoriu, kad kas nors mus 
išgirstų. 

— O kas galėtų išgirsti? Juk metų metus čia nieko nebuvo. Na, 
išskyrus tuos, kurie nupjauna piktžoles. Čia net stogo nėra. 

— Ir aš taip maniau, — kalbėjo Raselas lipdamas siaurais akme- 
niniais laipteliais, beveik visai pasislėpusiais kalvoje, ant kurios stovė- 

jo bokštas. Jiems pakilus Zojė matė, kaip Raselas išsitraukė iš kišenės 
didžiulį geležinį raktą ir įkišo į spyną. Manė, kad spyna bus užrūdijusi, 
bet raktas pasisuko labai lengvai. 

— Kur gavai raktą? 

— Pasiskolinau, — žvalgydamasis aplinkui ir verdamas duris at- 
sakė Raselas. 

— Iš ko? 

Raselas tik nusišypsojo ir stumtelėjo Zoję vidun, o paskui uždarė 
duris. 

Akmeninio bokšto viduje buvo labai šilta; stogas tikrai buvo, bet 
stiklinis. Viduryje stovėjo apvalus akmeninis suolas, o aplink jį augo 
dideli krūmai blyškiai žaliais lapais. Jie nuostabiai kvepėjo. Atsigręžu- 
si Zojė pažvelgė į Raselą. 

— Gerai, gerai nekibsiu. Kas tai? 

— Tai šeimos paslaptis, — nuleidęs balsą pratarė Raselas. 

— Įdomi paslaptis. Augalais reikia rūpintis, vadinasi, bokštą kaž- 
kas prižiūri. Ir žolę nupjauna. Tai kas viskuo rūpinasi? 

— Beta. 

— Ką? — delnu braukdama per augalų lapus nepatikėjo Zojė; 
paskui ji patraukė ranką. — Tikriausiai jie nenuodingi? 

— Net nenutuokiu, kas tai. Žinau tik tiek, kad šiuo bokštu rūpi- 
nasi pati Beta, ir tik šiek tiek jai padeda Tomas. 

— Tomas? Ar tai dar vienas jos brolis? 

— Ne visai. Jis labai didelis. Kaip koks milžinas. Tomas visada 
laikosi netoli Viljamo ir laukia, kol galės kuo nors pasitarnauti. 

— O, taip, mačiau jį pas Feitą. 

Raselas papurtė galvą. 

— Ir kada tu ją matei? 

— Per tas dešimt minučių, kai nebuvau su tavimi, — atsakė Zojė, 
žvelgdama į Raselą akies kampučiu. — Neatrodo, jog būtum rūpinęsis 
dėl to, kad skiriu tau visą savo dėmesį. 

— Ne, — atsakė Raselas. — Šitai man nesukėlė rūpesčių. 

Zojė dairėsi po bokštą. 

— Papasakok man apie šią vietą. 

Jau antrą pažinties dieną jie tapo meilužiais. Zojė manė, kad iš- 

mokys jį kelių gudrybių, kurių pati buvo išmokusi gyvendama savame 
amžiuje, turtuolių namuose. Tačiau Raselas buvo savojo amžiaus eta- 
lonas, todėl jiems neliko ko mokytis. 

Tris dienas jie nieko daugiau neveikė, tik mylėjosi. Raselas puikiai 
pažinojo šį dvarą ir žinojo daugybę įdomių vietelių, kur jie galėjo pas- 
lapčia nueiti. Nors vieną dieną jų vos nepastebėjo Feita, eidama į se- 
nąjį namą, stūksantį visai netoli oranžerijos, kurioje ji slaugė sergantį 
Tristano dėdę. Zojė ir Raselas čiupo drabužius ir pasislėpė mažame 
prieškambaryje; tūnojo ten, kol išgirdo tolstančius Feitos žingsnius. 

— Nedaug trūko, — tarstelėjo Zojė. 

— Ir ką ji būtų dariusi, jei būtų mus užklupusi? — traukdamas 
Zojei iš rankų drabužius ir bučiuodamas jai kaklą pasidomėjo Raselas. 

— Feita? Tikriausiai tą pačią minutę numirtų iš drovumo. Jei- 
gu tikėtume jos pasakojimais, ištekėjusi ji tapo nekalta mergele, mažų 
mažiausiai šventąja. 

— O Eimė? — Raselas bučiavo jos krūtinę, stumdamas prie name 
likusios senos lovos. Ji buvo per didelė, kad būtų įmanoma išgabenti. 
Raselas nekreipė dėmesio į kažkokių gyvūnėlių, kurių ramų gyvenimą 
jie sutrikdė, cypavimus ir pasiguldė Zoję. 

— Eimė? — išriesdama nugarą pakartojo Zojė. — Ji tyli kaip žu- 
vis. Negaliu jos perprasti. Patikėčiau, kad nėra prisilietusi prie to „fai- 
nuolio“ Tristano, bet taip pat nenustebčiau sužinojusi, kad kasdien po 
pusdienį praleidžia jo lovoje. Galėtų būti ir taip, ir taip. 

— Kas yra „fainuolis“? — paklausė Raselas. 

— Toks kaip tu, — atsakė bučiuodama Zojė. 

Po trijų aistringų dienų jie atsidavė antrajai savo aistrai — pieši- 
mui ir tapybai. Viską pradėjo Raselas. 

— Gulkis štai čia, — paliepė jis ir pasiėmė bloknotą bei pieštu- 
ką. — Štai taip. Noriu tave nupiešti gulinčią būtent tokia poza. 

Prireikė vos pusdienio, kad jiedu imtų varžytis, kuriam pozuoti, 
o kuriam piešti. 

Penktą dieną Raselas jau labai rimtai ėmėsi darbo ir griebėsi alie- 
jinių. Zojė buvo tapiusi aliejiniais dažais, bet nelabai šios technikos 
mėgo. Jai labiau patiko akvarelė, pieštukai ir kreidelės. Portretus Zojė 

piešdavo būtent tokiomis priemonėmis, ir klientams patiko švelnios 
paveikslų linijos. 

— Noriu kokio nors tavo atminimo, — pasakė Raselas. 

Zojė jau rengėsi atsakyti, bet susilaikė. Vyras kažkaip nujautė, 
kad ji rengiasi iškeliauti. Zojė žinojo, jog Raselas numano, kad ji dings 
taip pat netikėtai, kaip ir atsirado, todėl dalelę jos norėjosi pasilikti 
visam laikui. 

Kaip įmanydama Zojė stengėsi išsaugoti kuo šviesesnius jų san- 
tykius. Ji nujautė, kad dabar, susipažinus su Raselu, dvidešimt ketu- 
rios valandos, nugyventos su juo nepasimylėjus, pareikalaus neįti- 
kėtinų valios pastangų. Zojė niekada nebuvo laisvo elgesio mergina. 
Gyvendama klientų namuose porą kartų užmezgė audringus romanus 
su savo amžiaus vyrais, tačiau baigusi darbą be jokio vargo su jais iš- 
siskyrė. 

Ji kartojo, kad tą patį jaus išsiskyrusi ir su Raselu, tačiau puikiai 
suprato, kad meluoja sau. Raselas jai patiko. Patiko jo humoro jaus- 
mas, gebėjimas tvirtai stovėti ant žemės ir didelis talentas. Tačiau la- 
biausiai Zojei patiko tai, kad didžioji Raselo gyvenimo varomoji jėga 
buvo aistra menui. Šis vyras buvo išties jai gimininga siela. 

Vienas labiausiai Zoję žavėjusių dalykų buvo Raselo atsidavimas 
savai aistrai. Nors šiuose namuose jis gyveno ilgiau nei metus neva 
todėl, kad tapė šeimos narių portretus — tuo vertėsi ir ZŽojė, — iš tik- 
rųjų jis po kelias valandas per dieną praleisdavo piešdamas laukuose 
ir namuose dirbančius paprastus žmones. „Žmones, kurių dėka sukasi 
pasaulis“, — sakydavo jis. 

Zojė žavėjosi jo piešimo tempais. Raselas jai paaiškino, kad išmo- 
ko taip greitai piešti, stengdamasis lenta negauti per krumplius — taip 
bausdavo nuolat jo darbą stebėjęs mokytojas. Kad ir kokios priežastys 
būtų, Zojė jį pavadino originaliu fotoaparatu; žinoma, paskui jai teko 
aiškinti, ką ji turėjo galvoje. Raselas niekam nebuvo rodęs eskizų, o 
Zojei parodė. „Žmonėms jie nepatiktų“, — murmėjo jis; Zojė puikiai 
suprato: vyras tik dedasi, kad jam nerūpi jos nuomonė. 

Apžiūrinėdama piešinius Zojė suprato, kodėl jo meto žmonėms 
jie visai nerūpi. Eskizai buvo impresionistų paveikslų pranašai, Zojei 

jie labai patiko. Ištraukusi iš Raselo rankų teptuką, iš paskutiniųjų pa- 
sistengė parodyti, kaip po šimto metų Monė nutapytų tvenkinį. 

— Bet juk jis nebaigtas, — pasakė Raselas. — Neaišku, ką iš tik- 
rųjų matai. 

— Tai ir yra visa esmė, — atsakė Zojė. — Tai tik įspūdis to, ką 
matai. Tu žiūri į tikrą daiktą, bet tapai paveikslą. Tai nėra tikras tven- 
kinys, tikri lelijų lapai; taigi dailininkas įgyja daug laisvės paveikslu 
perteikti tai, ką mato. 

Toks paprastas požiūris buvo lengvai suprantamas dvidešimt 
pirmo amžiaus smegenims, tačiau Raselui šios mintys pasirodė revo- 
liucinės. Kuo didesnis panašumas jam buvo svarbiausias dalykas. Kita 
vertus, Raselas nebuvo matęs fotografijos, todėl neturėjo su kuo lygin- 
ti paveikslų. 

Raselui pradėjus tapyti aliejiniais dažais, Zojė liovėsi su juo var- 
žytis. Ji žinojo, kad iškeliaudama nieko negalės pasiimti, todėl teliko 
viltis, kad galbūt vieną dieną ant kurio nors muziejaus sienos išvys 
savo portretą. Dabar ji per dienas pozuodavo Raselui. Jam tereikėjo 
įkalbėti pozuoti nuogą. 

Kiekvieną dieną jie eidavo vis į kitą vietą, ir Raselas pradėjo ta- 
pyti naują jos portretą. Jiedu apie tai nekalbėjo, tačiau Zojė žinojo, 
kad iki jai išvykstant visiems laikams Raselas norėjo kiek įmanoma 
daugiau perkelti ant drobės. Zojė svarstė, kada Raselas miega, nes kas 
rytą rodydavo, ką padaręs per naktį. 

— Vakar čia buvo Feita ir Beta, — pasakė Raselas. 

— Arji ir davė tau raktą? 

— Feita? Ne. 

— Labai juokinga, — tarstelėjo Zojė. — Jeigu nori, kad gulėčiau 
ramiai, papasakok viską, ką žinai. 

— Kiekviena šeima turi paslapčių, šioji — ne išimtis, — atsakė 
Raselas. 

Zojė žvelgė į augalus. 

— Kokie čia augalai? — ji suprastų, jeigu tai būtų kanapės, o gal 
ir ne, nes kanapės dar neturėtų būti uždraustos. 


Raselas pažvelgė į Zoję. 

— Nežinau, kokie čia augalai. Jais rūpinasi Beta. Jos brolis nieka- 
da čia neina, o dėdė per sunkiai serga, kad ateitų. 

— Feita puikiai pasidarbavo slaugydama dėdę, tiesa? 

— Gal galėtum pateikti dar daugiau patarimų, atgabentų iš švie- 
siosios jaunos savo šalies? Būdamos tokios jaunos, per trumpą laiką 
jūs išties spėjote daug ko išmokti. 

Zojė jau rengėsi kažką atsakyti, bet tik pažvelgė į Raselą. Jis buvo 
puikus klausytojas, be to, labai protingas. Atrodė, kad surankioja visas 
jos žodžių nuotrupas, viską gražiai sudėlioja ir turi visumą. 

— Jau baigiau piešti burną; tai kodėl tau daugiau nepapasakojus 
apie save? 

Zojė nusijuokė, nes Raselo žodžiai nuskambėjo taip, tarsi jiedu 
būtų susipažinę šiandien ryte. 

— Aš nuobodi, — pratarė Zojė, bet jau po akimirkos pasijuto dės- 
tanti savo gyvenimo istoriją. Ji turėjo šiek tiek pakeisti pasakojimą, 
kad viskas nuskambėtų taip, tarsi būtų nutikę aštuonioliktame am- 
žiuje, tačiau istorija buvo ta pati. Kad ir kur gyventų, ji vis tiek neatsi- 
minė, kas atsitiko. 

— Meilė, — jai baigus pratarė Raselas. — Kad ir kas būtų nutikę, 
tai susiję su meile. Tik meilė gali pagimdyti tokią neapykantą. 

— Kalbi taip, tarsi viską išmanytum apie tikrąją meilę. 

— Išmanau daugiau, nei pats norėčiau; ne ne, gali neklausti, aš 
niekada nebuvau įsimylėjęs. Tik ne taip, kaip pats suprantu meilę, ne 
taip, kad galėčiau pasakyti, jog visa mano esybė persmelkta jausmų. 
Mačiau, kaip myli ir neapkenčia kiti, ir visai nenoriu to patirti. 

— Ir aš, — sušnabždėjo Zojė; paskui jos žvilgsnis kliudė Rase- 
lo akis, ir atrodė, kad akimirką nustojo suktis Žemė. Po sekundėlės 
paveikslas buvo pamirštas, ir jie mylėjosi tarp kvapniųjų augalų, ant 
saulės įšildytų akmenų. 

Paskui Zojė gulėjo Raselo glėbyje. Prie prakaituotų nuogų jų kūnų 
buvo prilipę keli lapeliai. 

— Kiek mums liko laiko iki tau išvykstant? — vos girdimai su- 
šnabždėjo Raselas. 

— Aš ne... — pradėjo Zojė, bet paskui sulaikė kvapą. — Turiu tris 
savaites — nuo pradžios iki pabaigos. 

— Pusė laiko jau prabėgo, — pasakė jis. — Ar negali pasilikti? 

— Nemanau, kad turėsiu iš ko rinktis. Turbūt tiesiog išvyksiu, ir 
viskas. 

—- Vadinasi, tai kažkokie burtai. 

— Galbūt, — sutiko Zojė. 

Padėjusi galvą Raselui ant rankos, pažvelgė tiesiai jam į akis. Per 
kelias pastarąsias dienas šis vyras tapo jai toks pažįstamas ir artimas, 
kad nė neįsivaizdavo gyvenimo be jo. — Susirasi kokią nors kitą, vos 
tik aš... 

Raselas pridėjo Zojei prie lūpų pirštą. 

— Tik nesakyk, kad labai greitai aš ką nors susirasiu. Niekada 
nerasiu nieko, kam galėčiau atiduoti pusę širdies ir pusę darbo. Tam, 
kad būtų įkūnyta tai, ką turime mudu, prireiktų trijų žmonių. 

— Nekalbėk taip, — sušnabždėjo Zojė ir pamėgino pasitraukti 
nuo Raselo, bet tas jos nepaleido. Vyro ranka laikė Zoję tvirtai pri- 
spaustą prie didelio kūno. 

— Nori pasakyti, kad neturėčiau atskleisti visos tiesos apie tai, ką 
tau jaučiu? — paklausė Raselas. — Esu miegojęs su daugeliu moterų, 
bet nė vienai nesu sakęs, kad ją myliu. 

— Raselai, — pratarė Zojė, mėgindama sulaikyti besitvenkian- 
čias ašaras. — Negaliu mylėti nei tavęs, nei ko nors kito. Aš nesu... 

— Nesi kas? Nesi verta meilės? 

— Nežinau, — kalbėjo Zojė. — Nežinau, ką padariau, kad žmo- 
nės manęs taip nekenčia, o juk tu sakei, kad tai turėtų būti susiję su 
meile. Vis sapnuoju žmogų, šaunantį sau į galvą. Ar aš dėl to kalta? Ar 
aš priverčiau tą žmogų atimti sau gyvybę? 

Raselas padėjo jos galvą sau ant peties. 

— Sakai nežinanti, ką padarei. Iš tikrųjų tu nežinai, kas nutiko. O 
tai labai skirtingi dalykai. Manau, turėtum išsiaiškinti tiesą. 

— Taip, — sutiko Zojė. — Žinau. Turėčiau išsiaiškinti visą tiesą 
apie tai, ką padariau... Atsiprašau, turėčiau išsiaiškinti, kas nutiko. 

Raselas paglostė jai plaukus. 

— Ir kada tai padarysi? 

— Manau, grįžusi, — atsakė Zojė. 

— Negali čia pasilikti? Su manimi? 

— Ir kartu nugyventi visą gyvenimą? Tapant, mokantis ir mylin- 
tis? Nemanau, kad esu verta tokios laimės. 

— Ir aš nemanau, kad esu vertas, — atsakė Raselas. — Tikriau- 
siai po to, kai mama nuvedė mane pas gerą mokytoją, daugiau nieko ir 
neturėčiau tikėtis. 

Zojė pažvelgė į jį. 

— Raselai, tavo talentas didelis ir galingas. Tu nesi koks nors sam- 
domas keliaujantis portretistas kaip aš. Tu esi talentingas ir mokytas, 
todėl noriu, kad pažadėtum man visa tai išnaudoti. Manau, turėtum ir 
toliau piešti paprastus žmones. Aukštosios visuomenės portretų bus 
pritapyta galybė, bet paprasti žmonės, jeigu tu jų neįamžinsi, dings. 

— Ir tu tai gerai žinai, tiesa? 

Raselas mėgino prasklaidyti slogią nuotaiką, bet Zojė to neno- 
rėjo. 

— Pažadėk, — prašė ji. — Prisiek, kad ir toliau pieši laukuose ir 
virtuvėje dirbančius žmones. 

— Gerai, — pasakė Raselas, bet Zojė žinojo jo nuomone: ji kalba 
kvailystes. 

Zojė neatlyžo. 

— Prisiek man. 

— Prisiekiu savo motinos gyvybe, — galiausiai pratarė Raselas, 
pakštelėjo Zojei į skruostą ir apsivertė ant šono. — O dabar vėl atsi- 
gulk savąja poza, kad spėčiau padirbėti ir viską baigti iki... 

Žodžiai „kol neišvykai“ pakibo ore. 

Zojė susisupo į šilkinį apklotą, kurį jiedu buvo atsinešę, ir žiūrėjo, 
kaip Raselas rengiasi. Tai tik paprastas trumpas romanas, kartojo ji 
sau. Ir jai šitai nieko nereiškia, kaip ir abu anuos kartus; vis dėlto Zojei 
nepavyko įtikinti savęs šiuo melu. 

Ji apžvelgė į akmenines sienas, augalus ir panoro čia pasilikti kar- 
tu su Raselu. Norėjo likti šiame amžiuje su šiuo žmogumi. Norėjo likti 
ir su kitais žmonėmis, su Feita ir Eime. Visi šeimynykščiai dūzgė apie 
tai, kaip Feita „stebuklingai“ išgelbėjo Tristano dėdę. Prieš dvi dienas 
Zojė stabtelėjo prie oranžerijos, panorusi aplankyti Feitą. 

— Tik nuprausiau jį ir pamaitinau, daugiau nieko, — bėrė žo- 
džius Feita. — O jie būtų numarinę senuką badu. 

Zojė spoksojo į Feitą negalėdama patikėti. 

— Taip, — patikino ją Feita. — Niekas to nesupranta. Bet apie 
tokius dalykus esu skaičiusi knygose. Yra ir karalių, numarintų badu 
tik todėl, kad jų nevalgydinti buvo liepęs koks nors vadinamasis gy- 
dytojas. 

Feitai kalbant Zojė vaikštinėjo po didelį statinį ir jį apžiūrinėjo. 

— Tu čia sukūrei tikrus namus, — Zojė mostelėjo į vynuogę vie- 
name šiltnamio gale, o paskui smakru parodė į spinteles, sustatytas 
palei sieną. — Viskas atrodo kaip filmų apie Merliną dekoracijos. 

Visos spintelės nustatytos piestomis ir grūstukais, variniais puo- 
dais, kybojo prie lubų pririšti vaistažolių ryšuliai, džiūstantys žolynai 
kyšojo ir iš stalčių. 

— Tai mano laboratorija, — pasakė Feita. — Štai, pauostyk, — 
atidariusi stiklainį pakišo Zojei. 

— Nuostabu. Kas tai? 

— Turiu muilo, šampūno ir veido kremo. Ir viską pagamino Beta, 
pasinaudojusi slaptais jos šeimos moterų paliktais receptais. Visi šie 
produktai nuostabiai veikia ir dieviškai kvepia. Visus tuos metus dar- 
buodamasi su žolelėmis nieko panašaus nesu mačiusi. 

— Nė nenutuokiau, kad tiek daug išmanai apie žolynus. 

— Ir aš nenutuokiau, — atsakė Feita žvelgdama pro langą, kur 
kėdėje sėdėjo Viljamas; netoliese sukiojosi Tomas. — Žinai, Zoje? Su- 
pratau, kad daug ką išmanau kur kas geriau, nei tariausi išmananti. 

— Ir aš, — atsakė Zojė. 

Dabar, nuogą kūną prisidengusi šilko apklotu, Zojė žiūrėjo į bokš- 
te augančius augalus. 

— Žinau, kokie tai augalai ir kam jie naudojami. 

— Ir kam gi? — artėdamas Zojės link paklausė Raselas. Jis nu- 
traukė nuo jos apklotą, patiesė jį ant grindų, priešais krūmus, ir pagul- 
dė merginą taip, kaip buvo sumanęs, o Zojė pasakojo, ką girdėjusi iš 
Feitos. Baigusi ji pasakė: 

— Iškart supratau, kad jau esu uodusi kažką, kas kvepėjo kaip šie 
krūmai; ir tas kažkas buvo Feitos rankoje, stiklainėlyje. 

— Šeimos paslaptis, — grįždamas prie molberto pakartojo Rase- 
las. — Netvari kaip ir visos paslaptys. 

— Na, papasakok man, kokių dar paslapčių esi girdėjęs keliauda- 
mas. 

— Daugiausia paslapčių susijusios su šeimininkėmis. 

— Aa... — nutesė Zojė. — Vyrai myli virtuvės darbininkes, bet 
veda turtingas paveldėtojas. 

— Būtent, — tarstelėjo Raselas. 

Jiedu susižvalgė ir nusišypsojo, tarsi patikindami vienas kitą, kad 
atsidūrę tokioje situacijoje taip kvailai nepasielgtų. 


—-rk+Z---—- By —+--:L--PL-4— 


— Tristanai, — pratarė Eimė, — negaliu čia būti visą dieną. Tu- 
riu labai daug darbų. Aš... 

Jis vėl pasodino ją ant pakloto, patiesto paežerėje, vidury nuoša- 
lios giraitės. 

— Šiuos medžius ir krūmus sodino mano prosenelis, — nepaisy- 
damas moters žodžių kalbėjo Tristanas. — Ar matai, kokiu taisyklingu 
apskritimu jie suaugę? Ir niekas čia nė akies kampučiu negali dirste- 
lėti, nebent nuo ežero pusės. Kiekvienas, pamatęs šią aikštelę, mano 
esąs vienintelis, kuriam atrodo, kad tai — puiki vieta pasimatymams. 
Jau maniau, kad dėl šios vietos teks grumtis su Raselu. Jis su ta savo 
mergina leido čia kiauras dienas. 

— Su Zoje? — paklausė Eimė, atsisėdusi ant patiesalo krašte- 
lio. Po pietų Tristanas atėjo į virtuvę ir pasakė, kad jam jos reikia. Iš 
vyro veido išraiškos Eimė pamanė, kad nutiko kažin kas siaubinga. 
Ji nepratarė nė žodelio, tik nusekė paskui į kiemą ir nesipriešino, kai 
Tristanas užkėlė ją ant žirgo, o paskui ir pats atsisėdo raitas jai už 
nugaros. 

Pamačiusi nuošalios medžių ir aromatinių krūmų giraitės prie- 
globstyje išdėliotas iškylos vaišes, Eimė mėgino protestuoti, bet neį- 
stengė. 

— Tristanai, prašau, — tepasakė, Tristanui stovint ant žolės ir 
žvelgiant į ją, tebesėdinčią ant žirgo. 

— Eikš, pasėdėk su manimi. Turiu vyno iš Prancūzijos, — jis iš- 
tiesė ranką, ir Eimė kone nukrito jam į glėbį. Tristanas nunešė ją prie 
pakloto. Pildamas Eimei vyno paklausė: 

— Kaip seniai buvo toji naktis, kai galėjai išsimiegoti? 

— Tada, kai čia atvykau, — paskubėjo atsakyti Eimė, nors žinojo, 
kad meluoja. Ji prisiminė, kad šiame name gyvena ir dirba gerokai il- 

giau nei dvi savaites, prieš kurias sėdėjo saulėtame madam Zojos kam- 
baryje. Atrodė, kad tai nutiko prieš šimtą metų. 

— Dabar gali atsipūsti. Aš čia, kartu su tavimi, jeigu kas nors ar- 
tinsis, mes pastebėsime. Aš saugus. 

Eimė nesiliovė dairytis į aplink augančius medžius. Maždaug še- 
šias pėdas nuo žemės medžių kamienus apaugę tankūs krūmokšniai, 
bet tarp krūmų matėsi tarpų. Kas nors, turintis piktų ketinimų, galėtų 
pro juos įsigauti ir pasiekti Tristaną. 

— Eime, prašau, — kalbėjo jis, — aš saugus. Manau, tavo sapnas 
nieko nereiškia, tiesiog susapnavai, ir viskas. Tu tik manai, kad taip 
galėtų nutikti, nors iš tikrųjų nenutiks. 

Ji negalėjo pasakyti Tristanui, kad apie jo mirtį skaitė dvidešimt 
pirmo amžiaus knygoje. Ten parašyta tik tiek, kad Tristanas buvo nu- 
durtas nežinomo užpuoliko 1797-aisiais. Daugiau jokių smulkmenų. 
Panorėjusi grįžti į praeitį Eimė pasakė, kad norėtų ten nukeliauti likus 
„trims savaitėms iki Tristano nužudymo“. Tada ji manė turėsianti lai- 
ko sužinoti, kas trokšta jo mirties. Deja, Eimė nesutiko nė vieno, kuris 
būtų bent nemėgęs Tristano. 

Ji gurkštelėjo vyno. Vynas ir šilta diena, aplink dūzgiančios bitės, 
priešais tyvuliuojantis ežeras, o labiausiai — šalia sėdintis Tristanas 
padėjo Eimei atsipalaiduoti. 

— Eikš pas mane, — pratarė jis ištiesęs rankas. 

Eimė iš paskutiniųjų stengėsi sėdėti kuo tiesiau. Iki šiol juk atmes- 
davo jo pasiūlymus; negali leisti, kad baimė ir nuovargis ją įveiktų. 

— Aš į tave nesikėsinsiu, — kalbėjo Tristanas. — Tu tik padėk 
man ant kelių galvą ir užsimerk. Juk sapnuodama šalia manęs savęs 
nematei, ką? Nematei? Vadinasi, būdamas su tavimi esu saugus. Gal 
tau reikėtų būti šalia manęs kiekvieną akimirką? 

Eimė neįstengė sulaikyti šypsenos, o kadangi Tristanas tebelaikė 
ištiesęs rankas, ji prisiglaudė prie jo. Eimė padėjo jam ant kelių galvą ir 
užsimerkė. Po kelių minučių užmigo. 

Eimė nubudo gulėdama ant patiesalo, apklota antklode. Saulė 
buvo arti laidos, o Tristano niekur nesimatė. Ji akimirksniu atsisėdo 
pajutusi, kaip baimė sugniaužia gerklę. 

— Ššš... — ramino ją pasirodęs Tristanas. — Aš čia. 

Eimė pasitrynė akis. 

— Kaip ilgai miegojau? 

— Kelias valandas. Tau reikėjo pamiegoti. Eime, jeigu tu... 

Eimė grėsmingai pažiūrėjo į jį, ir Tristanas nusijuokė. 

— Norėjau pasakyti, jei naktimis neliptum iš lovos, tau nereikėtų 
miegoti dieną. 

— Miegosiu, kai žinosiu, kad esi saugus. 

— O kada taip bus? — Tristanas atsisėdo šalia. 

— Nežinau, — atsakė Eimė, bet net ir jos ausims šie žodžiai nu- 
skambėjo kaip melas. Kai Tristanas bus saugus, ji bus labai toli. 

— Aš nieko nesuprantu; — pratarė Tristanas. 

Lauke buvo šilta, ir vyro apsiaustas gulėjo numestas ant patiesa- 
lo. Jis vilkėjo siauras juodas kelnes ir plačius baltus marškinius. Eimė 
bijojo į jį pažvelgti. Sėdint tokioje gražioje vietoje, šalia tokio gražaus 
vyro, jai buvo sunku susikaupti ir mąstyti apie tai, kad šiame laike ji 
vieši dėl konkrečios priežasties. Gėlių aromatas, į mėlyną ežerą besi- 
leidžianti saulė ir šiltas vėjelis jai nepadėjo prisiminti kito laiko, vietos 
ir Vyro. 

— Tavo draugės smagiai leidžia laiką, — giliu, gražiu balsu kalbė- 
jo Tristanas. — Jos čia gyvena. Tavo bičiulė Feita senojoje oranžerijoje 
atidarė vaistinę. Per dieną aptarnauja tuziną žmonių, ir visi ją mini 
tik geruoju. Ir Beta kasdien su ja susitinka, išbūna ten po gerą gabalą 
dienos. 

Jis pažvelgė į ežerą. 

— O tavoji Zojė... 

— Tik nepasakok, — paprašė Eimė. — Girdžiu, kaip moterys 
šnibždasi virtuvėje. Dviem jauniausioms moterytėms labai knieti nu- 
rauti Žojei plaukus. Jos irgi taikėsi į Raselą. 

— Tavo draugė ir mano dailininkas kartu dirba, — užsisvajojusio 
žmogaus balsu kalbėjo Tristanas. — Kaip aš jiems pavydžiu. Jis turėjo 
tapyti Betos portretą, bet dabar viską metė. O man nesiverčia liežuvis 
pasakyti, kad grįžtų prie darbo, — jis atsirėmė alkūnėmis ir atsidūrė 
vos už kelių pėdų nuo Eimės. 

— Žinai, ką padariau? 

— Ką? — paklausė Eimė, gręždamasi į jį, suintriguota kreivai be- 
sišypsančių vyro lūpų. 

— Įsėlinau į jo kambarį pažiūrėti, ką dirba. 

— Ir ką sužinojai? 

Tristanas gurkštelėjo vyno, o paskui išsitiesė ant patiesalo sunė- 
ręs rankas virš galvos. 

— Jis piešė darbininkus. 

— Jis visada juos piešia, — atsakė Eimė. — Stebėjau Raselą tada, 
kai jis manė, kad niekas nemato. 

— Taip, bet buvo ir dar kai kas. 

— Arliausiesi mane erzinęs ir papasakosi, ką matei? 

— Manau, ne. Pasijusi per daug priblokšta. 

— Aš priblokšta? — pakartojo Eimė. — Tristanai, jei apie Ra- 
selą žinai ką nors bloga, manau, turėtum man pasakyti. Zojė yra pa- 
prasta mergaitė, gyvenime jai teko patirti tikrai didelių bėdų. Turiu 
ją saugoti. 

— Nuo Raselo? — paklausė Tristanas. — Jis geras žmogus. 

Eimė pasilenkė arčiau Tristano. 

— Tu neišmanai tų dalykų taip gerai kaip aš. Kiekvieną kartą žiū- 
riu „Teisę ir įstatymą ir žinau, kad žmonės... 

Tristanas smalsiai pažvelgė į Eimę. 

— Tu pasakoji netikėčiausius dalykus. Kodėl gi tau nepaporinus, 
ką matei? 

— Neketinu tenkinti tavo gašlaus smalsumo. O dabar dėstyk, ką 
žinai: ką Raselas daro Zojei. 

— Ką tas vyras jai daro? 

— Tristanai! — netvėrė Eimė. 

— Pažvelk į mano apsiausto kišenę ir pamatysi. 

Eimė paėmė jo apsiaustą, apieškojo abi išorines kišenes, bet nie- 
ko nerado. Vidinėje kišenėje buvo kažkas, kas pačiupinėjus atrodė kaip 
viensluoksnio kartono kortelė. Eimė ištraukė ją ir pažvelgė. Tai buvo 
šiek tiek pasilenkusio ir vieną koją į priekį atmetusio nuogo raumenin- 
go vyro eskizas. Nupieštas Raselas; nuogas ir besišypsantis dailininkei 
taip, kad niekam nekiltų abejonių, kas sukasi to vyro galvoje. 


251 


JUDE DEVERAUX 


Po akimirkos šoko Eimė prapliupo juoktis. Tristanui ištiesus ran- 
ką į piešinį, ji atsitraukė. 

— Oi, ne, negausi. Piešinys mano! 

Eimė padėjo piešinį ant pakloto krašto ir išsitiesė šalia Tristano, 
palikusi kelių pėdų tarpą. 

— O aš dėljos nerimavau. 

— Jo kambaryje buvo ir kitokių piešinių. 

— Leisk, atspėsiu. Jis piešė Zoję. Aktus. 

— Jeigu norėjai pasakyti, kad piešė ją nuogą, tu teisi. Ji tikrai 
patraukli jauna moteris. 

Eimė įsižiūrėjo į išblėsusį dangų. 

— Vadinasi, Feita turi Viljamą, Zojė — Raselą. 

— Tikiuosi, tavoji Feita nemano turinti mano dėdę. Jis visada 
mėgo žvalgytis į moteris. Galėjo paimti į žmonas bet kurią iš daugelio, 
bet negalėjo pakęsti minties, kad tada tektų gyventi su viena vienin- 
tele. 

— Visai kaip tu, — tarstelėjo Eimė. 

— Aš? Bet ašl.. 

— Nenorėjau pasakyti, kad esi neištikimas. Turėjau galvoje tai, 
kad į žmonas galėtum paimti bet kurią moterį iš daugelio. 

Tristanas ištiesė ranką, norėdamas suimti Eimės delną. 

— Eime, aš nenoriu kitų moterų. Aš noriu... 

— Tristanai, negaliu, — apgailestavo Eimė atsisukdama į jį, bet 
arčiau nesislinkdama. 

Ranka apkabino jos riešą. 

— Prašau, nereikia, — kalbėjo Eimė, žvelgdama maldaujančio- 
mis akimis. — Yra dalykų, kurių apie mane nežinai. 

— Tai papasakok! — staiga sėsdamasis sušuko Tristanas. — Pa- 
pasakok, ir aš išklausysiu viską, ką turi man pasakyti. 

Eimė neatsisėdo, nepasidavė jo pykčiui. 

— Tu manimi nepatikėsi. Negalėtum patikėti. 

— Pamėgink. 

Eimė pasirėmė alkūnėmis. Ji buvo labai pavargusi. Nieko negalė- 
jo sau padaryti — jautėsi labai vieniša. Taip, tiesa, su ja atkeliavo Feita 
ir Zojė, bet viskas susiklostė taip, kad tos moterys ją tarsi paliko. Eimė 

norėtų, kad abi padėtų jai saugoti Tristaną, bet draugės norėjo kitko. 
Feita jau po pirmos nakties išsikraustė iš namo. Taip, tiesa, be Feitos 
įsikišimo Tristano dėdė tikriausiai būtų mires, bet kartais Eimei norė- 
josi rėkte rėkti, esą jos buvo grąžintos į praeitį tam, kad išgelbėtų Tris- 
taną. Jos buvo grąžintos į praeitį ne tam, kad padėtų mielam flirtuo- 
jančiam dėdei, kuris tikriausiai niekada neves ir niekada nepaliks šioje 
žemėje jokio pėdsako. Eimė nujautė, kad Tristano gyvybė jos šeimai 
— ypač Stefanui, o gal net ir visam pasauliui, — tikrai kažką reiškia. 

Betgi dabar, mėgindama išgelbėti Tristaną, Eimė buvo visiškai 
viena. Zojė leido dienas nusimetusi drabužius, piešdama savo nuoga- 
lių draugužį, o Feita tapo vietine žiniuone gydytoja. 

— Papasakok, kokios paslaptys tau neduoda ramybės, — sėsda- 
masis šalia ir imdamas ją už rankų klausinėjo Tristanas. 

— Negaliu... 

— Taip! — sušuko Tristanas. — Eime, negali daugiau tylėti, — 
uždėjo jai ant pečių rankas ir atgręžė į save taip, kad matytų akis. — 
Žinau, kad nesu tavo vyras — Dieve duok, kad būčiau, bet nesu. Bet 
dabar esu čia, ojo nėra, todėl užimu jo vietą. 

Eimei pasislinkus tolėliau, Tristanas stipriau suspaudė jos pečius. 

— Nežiūrėk į mane taip. Manau, jau įrodžiau, kad jėga tavęs ne- 
pulsiu. Esu per daug išdidus. Eime, nejau manai, kad nepastebiu, kas 
tau negerai? Ar matei save veidrodyje? 

Tristanas nelaukė, kol ji atsakys. 

— Numetei daugiau nei stoną* svorio, veidas visai sukrito. Dra- 
bužiai kabo lyg ant karties. Akys įdubo, atrodai dvidešimčia metų vy- 
resnė nei prieš savaitę. 

Jis pasilenkė prie Eimės. 

— Taip, sutinku, noriu, kad būtum mano meilužė, bet jei man 
nevalia tavęs turėti, norėčiau, kad būtum mano draugė. Sakai nuolat 
reginti tą patį sapną, kad būsiu rastas negyvas, bet aš manau, kad yra 
kažkas daugiau. Sapnai išsisklaido vos prašvitus. Noriu, kad pasaky- 
tum, nuo ko taip susirgai. 


* Stonas — maždaug 6,3 kilogramo. 

— O kas bus, jei nepasakysiu? — paklausė Eimė; jos skruostas 
buvo vos už kelių colių nuo Tristano veido. 

— Nieko nebus, — atsakė jis. — Draugas draugui negali grasinti. 
Man neramu, todėl noriu žinoti, kas tave taip slegia ir vargina. 

Eimė norėjo su kuo nors pasikalbėti. Jai reikėjo pagalbos. Tikėjo- 
si pati pasirūpinti pagalba, čia atsigabendama dvi moteris, bet spren- 
džiant iš jų susidomėjimo Tristanu, ji kuo puikiausiai galėjo atkeliauti 
ir viena. 

— Visi mano, kad esu labai stipri, — prabilo Eimė. — Mano vyras 
Stefanas, o dabar ir Zojė su Feita mano, kad esu tvirtybės bokštas, bet 
taip nėra. Aš praradau kūdikį, ir... 

Eimei nutilus, Tristanas pasislinko paklotu ir nugara atsirėmė į 
medį; paskui jis ištiesė Eimei ranką. 

— Eikš, prisiglausk ir viską man papasakok. Žinau, ką reiškia ne- 
tekti kūdikio. 

Eimė jam papasakojo. Nusileido saulė, sužibo žvaigždės, jie baigė 
vyną ir maistą, bet vis dar sėdėjo kur sėdėję, o Eimė vis kalbėjo. Pa- 
pasakojo apie prarastą kūdikį, apie tai, kaip jos vyras sumanė kelionę 
į trobelę Meine, kur ji turėjo gyventi su dar dviem nepažįstamomis 
moterimis. 

Tristanas nieko nesakė. Jis labai ilgai neuždavė jokio klausimo. 
Eimė papasakojo apie knygyną ir knygą, kurioje parašyta apie jo nu- 
žudymą. 

— Tai nebuvo sapnas, — pratarė Tristanas tarsi patikindamas 
save, kad ir anksčiau buvo teisus. 

Eimei pradėjus pasakoti, kaip ji atsidūrė tvarte kitame laike, Tris- 
tano ranka spustelėjo ją tvirčiau, bet vyras ir vėl nieko nepasakė. 

Baigusi kalbėti Eimė atsigręžė į jį pažiūrėti. Patekėjęs mėnulis 
buvo užliejęs Tristano veidą sidabro šviesa. 

— Jeigu tai, ką žinau, nesutaptų su tavo pasakojimu, tavimi ne- 
tikėčiau. Tačiau aš pastebėjau daugiau nei tu manai, todėl tikiu, kad 
viskas, ką pasakojai, kad ir kaip neįtikėtinai skambėtų, yra tiesa. 

Tristanas pasisuko taip, kad matytų Eimės akis. 

— Norėčiau kuo smulkiau sužinoti apie tavo pasaulį. Kas tavo 
laike kitaip? — vyro akys žibėjo iš susijaudinimo. 

— O, ne, geriau nereikia, — atsakė Eimė. — Jeigu papasakosiu 
apie savo pasaulį, tu viską užrašysi ir sujauksi ateitį. 

— Ar toji ateitis tokia tobula, kad jos negalima nė truputėlio, kaip 
pati sakai, sujaukti? 

— Tiesą sakant, ateitis ištvertų daug pokyčių, bet nemanau, kad 
būtent aš turėčiau juos išprovokuoti. 

— Kodėl tau taip atrodo? Ar toji tave čia atsiuntusi ragana įspėjo, 
kad kažką padariusi gali pakenkti ateičiai? 

— Ne, — atsakė Eimė. — Kad pakeistume ateitį, mums duotos 
trys savaitės. Būtent mano ateitį; o aš įsitikinusi, kad tu kažkaip su- 
sijęs su mano ateitimi. Feita ir Zojė galės grįžti kada panorėjusios į 
bet kurį laiką. Sprendžiant iš to, kaip viskas klostosi, jos gali panorėti 
grįžti čia dar trims savaitėms. 

— Gal man reikėtų kartu su tavimi keliauti į ateitį? 

Eimė pažvelgė į jį apimta siaubo. 

— Ir ką ten veiksi? Miegosi mano svetainėje? Nemanau, kad tai 
gera mintis. 

Tristanas atsistojo ant žolės. Susinėręs už nugaros rankas, ėmė 
žingsniuoti. 

— Jeigu tai, ką sakai, yra tiesa... 

— ..ir aš nesu pamišėlė... 

— Būtent, — tęsė Tristanas. — Jeigu visa tai tiesa, vadinasi, čia 
esi tam, kad kažką pakeistum. Kad jau apie tai prabilome... tu jau pa- 
keitei. 

— Ką gi aš pakeičiau? 

— Mano dėdė gyvens. 

— Tai Feitos, o ne mano nuopelnas. Tristanai, nesvarbu, ką sakai, 
ką apie visa tai manai, man atrodo, buvau atsiųsta čia tam, kad apsau- 
gočiau tave nuo nužudymo. Štai tą ir mėginau padaryti. 

— Manau, yra dar kai kas. Aš norėčiau... — Tristanas pažvelgė į 
ją su tokiu skausmu akyse, kad Eimė net aiktelėjo. 

— Ko? 

— Norėčiau, kad būtum atkeliavusi čia dar iki numirštant mano 
žmonai. Kaip norėčiau, kad čia būtų Feita ir išgelbėtų mano žmoną bei 


kūdikį. 

— Švaros, — atsakė Eimė. — Tereikėjo švaros. Tas tavo siaubin- 
gas senasis gydytojas priėmė kaime gimusius dvynius; nei prieš tai, nei 
paskui jis nesivargino nusiplauti rankų. Tada atvyko pas tavo žmoną ir 
priėmė jos kūdikį irgi nešvariomis rankomis. Šitai vadinama gimdyvių 
karštine; niekas nerado šios ligos priežasčių iki pat Viktorijos epochos, 
kuri prasidės maždaug po šimto metų. 

— Ar gali būti taip paprasta? — paklausė Tristanas. 

— Taip, gali. Tristanai, man labai gaila. Nepasakyčiau, kad ma- 
najame pasaulyje galima išgydyti visas ligas, bet mums tikrai aišku, 
kad rankas plauti būtina. Esu mačiusi senų paveikslų, kuriuose ką nors 
operuojantys vyrai nutapyti su kostiumais. 

— O ką vilki tavo laikų vyrai? 

— Operuojantys vyrai ir moterys vilki specialius sterilius drabu- 
žius ir mūvi plonytes gumines pirštines. Jie dirba sterilioje aplinkoje. 

Tristanas ištiesė Eimei ranką, norėdamas padėti jai atsistoti. 

— Noriu, kad viską man papasakotum, — jis nuleido balsą. — 
Noriu, kad daugiau niekam nenutiktų taip, kaip nutiko mano žmonai 
ir dėdei. 

— Nori būti gydytojas? 

— Ne, aš tik noriu pasirūpinti savo šeima. 

— Ar pats saugosies? — paklausė Eimė. — Visada? Noriu išsau- 
goti tave gyvą, kol... 

— Kolesi čia? 

Tristanas pažvelgė į ją, paskui apsikabino ir pabučiavo. Akimirką 
jis laikė Eimę glėbyje; jos galva buvo prigludusi prie vyro krūtinės, jo 
širdis plakė ties skruostu. 

— Tik nesakyk, kad negaliu tavęs liesti. Jis tave turės iki gyveni- 
mo pabaigos. Grįši pas jį, būsi su jo vaikais. O aš tave turiu tik dabar, ir 
turėsiu tik kelias dienas. 

— Tristanai... — pratarė Eimė, bet nepasitraukė. 

Būtent Tristanas atplėšė ją nuo savęs ir pasitraukė ištiestos ran- 
kos atstumu. 

— Mudu elgsimės taip, kaip elgiasi kiti. Mes mokysimės. Tu pa- 
pasakosi viską, ką tik gali, kas man padėtų manajame pasaulyje. Tikrai 

nenoriu, kad kada nors ant mano rankų mirtų moteris, plūstanti krau- 
ju, tekančiu kaip mirties upė. Tikrai nenoriu, kad mano mylimas žmo- 
gus nyktų gulėdamas lovoje, nors iš tikrųjų jam tereikia išsimaudyti ir 
sočiai pavalgyti. Ar tu man padėsi? 

— Taip, žinoma. Padarysiu viską, ką galiu, bet vis tiek dar turiu 
išsaugoti tau gyvybę. Kažkas tavęs nekenčia ir trokšta tavo mirties. 

Tristanas jai nusišypsojo. 

— Aš jį rasiu, net jei tykant reikėtų išsėdėti visą naktį. Eime! Tu- 
rime grįžti namo ir pavalgyti, o tada tu man viską papasakosi. 


-—--EE A ŽŽ 7 Me ILrko4— 


— Atrodai siaubingai, — pareiškė Zojė. 

— Dėkoju, — atsakė Eimė. — Nudžiuginai. 

— Jeigu tau sunku užmigti, galėčiau šio to parūpinti, — pasiūlė 
Feita. 

Jos sėdėjo didžiojo namo pietinėje svetainėje prie apskrito stalo, 
ant kurio garavo arbata. Per visą savaitę pirmą kartą susirinko visos 
trys. 

— Ar žinai, kad pradėjai kalbėti kaip kokia narkotikų platinto- 
ja, — tarė Eimė Feitai. — Ar tai, ką dalini žmonėms, teisėta? 

Zojė ir Feita susižvalgė. 

— Ko dabar žiūrit? Taip, žinau, kur esu. Nepamiršau. Prieš kelias 
dienas Tristanui viską papasakojau. 

Minutėlę nei Zojė, nei Feita neįstengė pratarti nė žodžio. 

— Ką tu padarei? — galiausiai prabilo Zojė. — Ką turi galvoje 
sakydama „viską ? 

— Papasakojau apie kelionę laiku. 

Zojė ir Eeita susmuko kėdėse, be žado spoksodamos į Eimę. 

— Turėjau paaiškinti, kodėl jis ir aš negalime... — Eimė nudūrė 
akis į lėkštę, o paskui įžūliai pažvelgė į Zoję. — Kodėl mes negalime 
elgtis taip, kaip elgiatės judu su Raselu, keliaudami per visą dvarą. 

Užuot sutrikusi, Zojė tik nusišypsojo. 

— Mano Raselas labai geidulingas. Kaip manai, ar galėčiau jį ga- 
bentis kartu? 

— Neapkvailinsi manęs, — prisimerkusi atsakė Eimė. — Mes iš 
čia iškeliausime, bet tavo širdis pasiliks. 

— O tavo nepasiliks? — atšovė Zojė. — Nuo žvilgsnių, kuriais 
svaidotės su tuo nuostabiuoju gražuoliuku, net sidabras išsilydytų. Ti- 
kiuosi, nemėgini mūsų įtikinti, kad kasnakt nesisvečiuoji jo lovoje. 

Akimirką Eimės akys sukibirkščiavo pykčiu, bet paskui ji atsikvė- 
pė, padėjo ant stalo alkūnes ir pasirėmė galvą rankomis. 

— Turėčiau labai džiaugtis. Buvo visai paprasta, kai iš manęs jis 
tenorėjo sekso. Galėjau dingti per dešimt minučių, o paskui išsiverkusi 
užmigti. Bet dabar jis nori informacijos apie ateitį. 

— Kokios informacijos? — paklausė Feita. — Apie mobiliuosius 
telefonus ir panašiai? Ar jam įdomu, kas laimės artimiausius rinki- 
mus? 

— O galjį domina biržos? — pasidomėjo Zojė. 

— Ne, — nuvargusiu balsu atsakė Eimė. — Jis nori sužinoti vis- 
ką, ką tik galiu išspausti iš savo nuvargusių smegenų, apie moderniąją 
mediciną. 

— Gerai, kad nepaklausė manęs, — pasakė Zojė, — kitaip jau po 
penkių minučių pasijustų esąs už durų. Kodėl jo nenusiunti pas Feitą? 

— Jis ir taip pas mane siuntinėja visą kaimą, — atsakė Feita. — 
Kaip galėčiau priimti dar vieną? Dažniausiai jiems patariu maudytis 
ir valytis dantis. Jeigu čia pasilikčiau... — Feita pažvelgė į drauges. — 
Manau, galiausiai būčiau apšaukta ragana ir sudeginta. 

— Netinkamas laikas, — pritarė Zojė. — Bent man taip atrodo. 
Kada tai nutiko Saleme? 

— Gal galėtume aptarti svarbiausią klausimą? — nutraukė ją 
Eimė. — Mums liko trys dienos. 

— Taip, — tarstelėjo Zojė; jos balsas išdavė artėjančias ašaras. — 
Dar trys dienos. Kaip aš be jo gyvensiu? 

Feita apkabino Zoję ir prisiglaudė. 

— Ir aš nežinau, kaip reikės grįžti į beprasmį gyvenimą, kai nie- 
kam nesi reikalinga. 

— Abi galite grįžti į savo laiką ir pakeisti ateitį, — pasakė Eimė. — 
Ar prisimenate madam Zoją, kuria netikėjote? Ji sakė, kad jums reikės 
susitvarkyti savo gyvenimus. 

— Ir kokia iš to nauda? — prieštaravo Zojė, vaduodamasi iš Fei- 
tos glėbio ir sėsdamasi tiesiai. — Raselas yra čia, o ne ten. Net jei ir 
galėsiu su juo pabūti dar tris savaites, daugiau nieko nepešiu. 

— Manau, vis dėlto tau reikėtų išsiaiškinti, kas nutiko tavo lai- 
ku, — motinišku balsu pasiūlė Feita. 

— Tik pažiūrėkite, kas čia kalba. Manau, tau reikėtų išsiaiškinti, 
kas nužudė tavo vaikiną. 

Vos tai pasakiusi, Zojė užsičiaupė ir prikando liežuvį. 

— Atsiprašau, nenorėjau to pasakyti. 

Feita pažvelgė į Zoję, paskui — į Eimę. 

— Ką žinote jūs, ko nežinau aš? 

— Nemanau, kad dabar tinkamas metas apie tai kalbėti, — pasa- 
kė Eimė. — Pasikviečiau judvi pakalbėti apie Tristaną. 

Feita spoksojo į Zoję. 

— Noriu, kad papasakotum, ką žinai. 

— Pirmyn, pasakok, — paliepė Eimė įpykusi, kad jai niekaip ne- 
pavyksta priversti moterų kalbėti apie, jos manymu, tikrąją šios kelio- 
nės priežastį. 

Zojė įkvėpė. 

— Pamačiau internete. Prieš šešis mėnesius tavo gimtajame 
miestelyje uolos papėdėje buvo rasti griaučiai. Juos identifikavo kaip 
Tailerio Parkso palaikus. 

Feita atrodė taip, tarsi kažkas jai būtų skėlęs antausį. 

— Tajus miręs? — sušnabždėjo ji. — Kada tai nutiko? 

Zojė pažvelgė į Eimę, tarsi prašydama pagalbos. 

— Pasakok viską, — paliepė Eimė. 

— Jis nemirė sava mirtimi, — imdama Feitą už rankos kalbėjo 
Zojė. — Maždaug prieš penkiolika metų jis buvo nužudytas. 

— Kaip? — sušnabždėjo Feita. 

— Kažkokiu buku daiktu, — atsakė Zojė. — Gal... akmeniu. 

Feita pakilo nuo kėdės ir nuėjo į kitą kambario galą. 

— Štai kodėl Tajus niekada negrįžo, — tarė ji. — Po to ginčo dau- 
giau niekada jo nemačiau. Visi manėme, kad jis išvyko iš miestelio. 
Pinigai, gauti pardavus žemę, buvo atiduoti jo motinai. Kartą su ja 
kalbėjau; moteris irgi manė, kad jis pabėgo. Visada maniau, kad taip 
nutiko dėl manęs, dėl mūsų ginčo. Ir dėl to, kad labai greitai ištekėjau 
už Edžio. 

Kai Feita vėl pažvelgė į drauges, jos akyse sužibo ašaros. Ji prisi- 
dengė delnu burną. 

— Bet jis manęs nepaliko. 

— Ar tai geriau nei mirtis? — paklausė Zojė. 

— Taip. Norėjau pasakyti, ne, — Feita vėl atsisėdo. — Aš... Jis 
manęs nepaliko. 

Zojė pažvelgė į Eimę. 

— Kažkas jį nužudė, — tęsė Eimė. — Tai nutiko seniai, todėl abe- 
joju, ar kas nors nustatys, kas tai padarė, bet... 

— Mano motina, — tarstelėjo Feita. — Ji nužudė Tajų. 

— Ką? 

— Iki šiol to nesupratau, bet gulėdama mirties patale prisipažino 
jį nužudžiusi. O aš maniau, kad ji kalba apie nužudytą mano ir Tajaus 
meilę. Bet atrodo, ji norėjo pasakyti, kad iš tikrųjų nužudė Tajų. Ji taip 
troško, kad ištekėčiau už Edžio, jog net ryžosi žmogžudystei. 

Pakėlusi antakius Eimė pažvelgė į Zoję. 

— Galiu grįžti į praeitį, — kalbėjo Feita. — Kaip tu grįžai, taip 
ir aš galiu grįžti ir pakeisti savo gyvenimą su Tajumi. Kai jis įlips pro 
mano kambario langą, būsiu susikrovusi daiktus ir pasirengusi su juo 
pabėgti. Mes gyvensime tame sename name, o aš užsiveisiu dešimties 
akrų žolynų daržą. Jeigu tik rasčiau būdą, kaip pasiimti Betos sėklų, 
galėčiau gaminti tokius produktus, kokius ji gamina. 

— Įsirišk jas į plaukus, kaip Eimė įsirišo kaspinėlį, — pasiūlė 
Zojė, ir Feita išpūtė akis prisiminusi, kad joms atkeliavus į aštuonio- 
liktą amžių Eimės plaukuose tebebuvo tikrajame laike įrišta juostelė. 

— Puiki mintis, — nudžiugo Feita. — Aš galėčiau... 

— Ar judvi neprieštarautumėte, jeigu pakalbėtume apie tai, dėl 
ko čia atkeliavome? — neištvėrė Eimė. — Mums liko trys dienos, ir aš 
nerimauju, kad Tristanas nebūtų nužudytas. 

— Atleisk, Eime, — pratarė Feita, — bet dabar turiu eiti ir viską 
apmąstyti. Tai didelis pokytis mano gyvenime, ir... — ji daugiau nieko 
nebesakė, nes jau ėjo iš kambario. 

— Ohoho, — nusistebėjo Zojė. — Maniau, supyks sužinojusi, 
kad senasis jos vaikinas nužudytas. 

— Geriau miręs nei ją metęs, — tarstelėjo Eimė. — Manau, mes 
ką tik radome visą gyvenimą ją kamavusios depresijos priežastį. 

— Nusiųskime Džinei didžiulę sąskaitą, — pasiūlė Zojė. 

— Geriau pakalbėkime apie tai, ką daryti, kad Tristanas liktų 
gyvas. 

— Kai sapnavai negyvą Tristaną, ar jis gulėjo savo miegamajame 
šiame name? 

— Taip, jis buvo čia, — atsakė Eimė. 

— Tai kodėl tau nenugabenus jo į tą šiltnamį, kuriame gyvena 
Feita, kodėl nepaprašius, kad netoliese miegotų daugiau žmonių? 

— Nemanau, kad Tristanas su tuo sutiktų. Jis tikrai labai užsi- 
spyręs. 

— Tada leisk Feitai jį apkvaišinti žolėmis. Arba pasakyk, kad jei 
paklus, miegosi kartu su juo. — Išvydusi Eimės žvilgsnį Zojė kilstelėjo 
antakius. — Juk mums visiems tenka ką nors paaukoti. 

Eimė pirmą kartą nusišypsojo. 

— Šis susitikimas nepraėjo taip gerai, kaip norėjau, bet neabejo- 
tinai buvo įdomu. Manau, tu teisi; aš padarysiu viską — išskyrus seksą 
ir žmogžudystę, — kad iškrapštyčiau Tristaną iš šio namo. 

— Gerai, — stodamasi pratarė Zojė. — Vadinasi, sutarėme. Aš... 

— Visi šiame kaime, tikriausiai ir dar trijuose tolimesniuose, pui- 
kiai žino, ką šiandien ketini veikti ir ką veiki nuo tada, kai čia atvykai. 

— Net nekyla abejonių, kad celibatas moterims sukuria prastą 
nuotaiką, — pareiškė Zojė. 

Eimė nekreipė dėmesio į jos pastabą. 

— Ar išties yra per daug reikalauti to, ką kai kas buvo pažadėjęs 
padaryti — pasikalbėti su tarnaitėmis apie žmones, kurie galbūt grie- 
žia ant Tristano dantį? 

— Aš padariau dar geriau — paprašiau Raselo pagalbos. Jis pasi- 
kalbėjo su moterimis, ir tos pažadėjo papasakoti viską, ką tik išgirs. Iki 
šiol iš jų nebuvo jokios naudos. O dabar, jei neprieštarausi, turiu kai ką 
nuveikti, — tai tarusi Zojė išėjo iš kambario. 

Eimė pasirėmė galvą rankomis. 

— Oi, Stefanai, — suaimanavo ji. Dar trys dienos, ir ji bus su savo 
vyru. Tik trys dienos. 

— Ar geraijautiesi? — Feita paklausė Eimės. — Atrodai... 

— Man nereikia, kad kas nors pasakytų, kaip prastai atrodau, — 
jos stovėjo priešais oranžeriją, ir Eimė apžiūrinėjo stiklines sienas. — 
Nemanau, kad čia saugu. 

— Tau neatrodytų, kad saugu, net ir tada, jei čia būtų kalėji- 
mas, — Feita paėmė ją už rankų. — Eime, daroma viskas, ką tik įma- 
noma padaryti. Tristaną prižiūrės Tomas. Jis miegos didžiajame mie- 
gamajame kartu su daugeliu kitų žmonių, — Feita kiek įmanydama 
stengėsi neparodyti nepasitenkinimo. Šias pastarąsias savaites jos 
gyvenimas buvo labai patogus. Taip, jai buvo sunku matyti nusidrie- 
kusią pas ją atėjusių žmonių eilę, sergančių ligomis, kurių ji nemokėjo 
pagydyti, nepaisant to, su Viljamu ir Tomu ji susikūrė gražų gyvenimą. 
Gyventi su Viljamu buvo labai paprasta. Nuolatiniai jo pokštai ir gera 
nuotaika neleido išblėsti Feitos šypsenai, be to, sveikdamas jis padėjo 
prižiūrėti žolynus. Vieną rytą, atvirumo minutę, jis prasitarė, kad gy- 
vendamas dar niekada nesijautė esąs naudingas. 

— Net neabejoju, jog mano sūnėnas pasakojo, kad gyvenime ne- 
daug pasiekiau. Buvau gerokai jaunesnis už ambicinguosius savo bro- 
lius, mamos numylėtinis. Gyvenau su mama iki jos mirties, tačiau iki 
tol tikrai nebuvau nusiteikęs vesti ir apsikrauti vaikais. Savo pinigus ji 
paliko man, ir aš daugelį metų keliavau po pasaulį. Net buvau nuvykęs 
į tavo Ameriką. 

— Anksčiau to nepasakojote. 

— Jeigu būčiau pasakojęs, nebūčiau išgirdęs tavo istorijų. Man 
toji šalis nepasirodė didelių galimybių kraštas, kaip kad tu apie jį kalbi. 

Feitai teko nusigręžti, kad paslėptų nuraudusius skruostus. Ji 


prisidėjo prie Zojės ir užsipuolė Eimę už tai, kad papasakojo Tristanui 

tiesą, bet dabar suvokė ir pati Viljamui išdėsčiusi gerokai daugiau, nei 
jai atrodė. 

— Žinau, kad ketini išvykti, — pratarė Viljamas ir pakėlė ranką, 
Feitai panorus kažką pasakyti. — Aš klausau įdėmiau nei manai ir gir- 
džiu, kaip šnabždiesi su tomis kitomis dviem moterimis. Žinau, kad 
tas metas ateis greitai. Svarsčiau... 

Atsigręžusi Feita pažvelgė į jį. 

— Jeigu jauti, kad tau reikia iškeliauti, nes šiame pasaulyje neturi 
savo vietos, norėčiau tau kai ką pasiūlyti. Tas senas namas, kuriame 
laikomos karvės, dėl kurių taip rėkei, yra mano. 

Feita nusišypsojo išgirdusi jį sakant „rėkei . Ji norėjo papriešta- 
rauti ir pasakyti, kad nerėkė, bet juk iš tikrųjų rėkė. Gerai! — mąstė ji. 
Gal vis dėlto pavyko, ir joms iškeliavus šeimininkai ims rūpintis namu 
ir neleis jam sugriūti. 

— Galiu pasiūlyti tau tą namą, — švelniai kalbėjo Viljamas. — Ir 
save. 

Feita suvokė, kad Viljamas siūlo jai tekėti ir patogiai gyventi kar- 
tu su juo. Būtų miela čia gyventi, mąstė. Jai būtų gera stebėti, kaip 
pertvarkomas nuostabus senasis viduramžių namas, jai labai patiktų 
ir toliau prižiūrėti žolynus ir, mokantis vis kažko nauja, taikyti jau įgy- 
tas Žinias. 

Feita pažvelgė į Viljamą. Per pastarąsias savaites jis priaugo ne- 
mažai svorio, ir dabar ji jau matė tokį žmogų, koks jis kažkada buvo. 
Viljamas buvo gražus, protingas ir nuostabus kompanionas. Jis būtų 
geras vyras. 

Ji nudūrė akis į didelę baltą marmurinę piestą su grūstuku; piesta 
buvo pilna šantros lapų. Feitai reikėjo sutrinti lapus, kad pagamintų 
užpilą burnos žaizdelėms gydyti. Ne, mąstė Feita, kartą ji jau gyveno 
su „geru vyru . Edis buvo geras kompanionas ir pinigų turėjo daugiau, 
nei jie galėjo išleisti. Jeigu jis nebūtų susirgęs ir neturėtų velnio neštos 
ir pamestos motinos, būtų buvęs nuostabus vyras. 

Tik jam trūko vienintelio dalyko, svarstė Feita, — aistros. Jos ir 
Edžio niekada nebuvo apėmusi aistra. Žvelgiant į Tailerį jai linkdavo 
keliai. Būdama su Edžiu niekada taip nesijautė. 

— Aš susilaikysiu ir pasirinksiu aistrą, — garsiai pratarė ji ir ap- 
imta siaubo pažvelgė į Viljamą. Kokį baisų dalyką ką tik pasakė jai pa- 
sipiršusiam žmogui! 

Viljamas nustebino Feitą garsiai nusikvatodamas. 

— Tu be galo išmintinga moteris, — tarė jis, o paskui pažvelgė į 
ją taip, kaip niekada anksčiau nebuvo žiūrėjęs. — Duok man dar šiek 
tiek laiko; manau, galėsiu išpildyti tavo norą. 

Feita taip pat nusišypsojo. Ji troško aistringos meilės. Ne vienos 
nakties nuotykio, o tikros meilės ir aistros, nuo kurios linksta keliai. 

— Jums prireiks daugiau nei šiek tiek laiko, kad mane turėtumė- 
te, — tarė ji Viljamui. 

Vyras vėl nusijuokė ir ištiesė į ją rankas, bet Feita išsisuko. 

— Sėskite ir valgykite, — globėjišku balsu tarė ji; būtent taip Fei- 
ta dažniausiai su juo ir kalbėdavo. 

Nuo tos dienos tarp jos ir Viljamo išliko lengvi, bičiuliški santy- 
kiai, vienas kitą nuolat patraukiant per dantį; šitai Feitai be galo pati- 
ko. Bet dabar į jaukius stiklinius jų namus braunasi Eimė su Tristanu 
ir gal kokiu pustuziniu tarnų. 

— Nebūk tokia nelaiminga, — pasakė Viljamas. — Mano sūnė- 
nas — puikus žmogus, visada gerai nusiteikęs. 

— Taip, bet ar jis tvarkingai pasideda kojines? 

Viljamas nusišypsojo, stebėdamas jos nepasitenkinimą, ir toliau 
ėmė skabyti ramunėlių žiedus — kibo į Feitos nurodytą darbą. 

Nuo tada, kai Zojė papasakojo, kas nutiko Taileriui, Feita jautėsi 
kaip nesava. Dabar nerado sau vietos. Liko tik dvi dienos, o kas nutiks 
paskui? Ar visos trys moterys dings dūmų kamuolyje? Jei taip ir nu- 
tiks, ar jos atsidurs saulėtame madam Zojos kambaryje? Ar Feitai ir 
Zojei bus suteikta antra galimybė tvarkytis gyvenimą? 

Apsigręžusi Feita išėjo iš aptverto sodo ir patraukė bokšto link. 
Vakar ji papriekaištavo Zojei, kad kartu su Raselu ten lankėsi. 

— O tu žiūrėk savo reikalų, — atkirto Zojė. — Mes niekam nieko 
bloga nepadarėme. 

— Bet juk kalbame apie privatumą, — nesutiko Feita. — Beje, iš 
kur gavote raktą? 

— Raselas sakė pasiskolinęs. 

— Greičiau jau pavogė, — atsakė Feita. — Man reikia to rakto. 

Feita manė, kad Raselas gali būti pasigaminęs Betos rakto kopiją; 
jis galėjo taip padaryti merginai viešint Londone. Feita jo nekaltino. 
Bokštas — puiki vieta tapyti lyjant. Taip pat tai puiki vieta pasislėpti 
nuo merginų, kurios nė minutėlę nenuleisdavo nuo jo akių. 

Iš tikrųjų Feita norėjo pasinaudoti bokštu kaip šventu savo pa- 
čios prieglobsčiu, vieta, kur galima pabūti vienai. Atrodo, kad greitai 
jai teks priimti labai daug sprendimų, ir šį kartą norėjo pasielgti taip, 
kaip būtų geriausia jai. Ne Tajui, Edžiui, ne žudikei jos motinai, net ne 
žiežulai Edžio motinai. Feitai reikėjo išsiaiškinti, kas geriausia jai. 

Eidama per ramų mišką kartelį stabtelėjo, nes jai pasirodė, kad 
sujudėjo kažkoks šešėlis. Feita palaukė, bet daugiau nieko nepamatė, 
tada sparčiu žingsniu patraukė bokšto link. Beta jai pasakojo apie miš- 
ke gyvenančius vilkus, ir jai visai nesinorėjo jų sutikti. 

Nuo tada, kai Beta jai parodė bokšte tarpstančius augalus, Feita 
klausinėjo apie juos visų įmanomų dalykų, klausinėjo ir apie receptus 
ar „reseptus“, kaip buvo užrašyta Betos sąsiuvinyje. Beta parodė Fei- 
tai, kaip nuo krūmų nuimti žievę, kad išgautum sakus, kaip tą dervą 
panaudoti gaminant veido kremą, šampūną ar muilą. Receptai buvo 
paprasti, tik vienintelė sudedamoji gaminių dalis nepaprasta ir nepa- 
kartojama. 

Dirbdama su balzaminiais augalais Feita jautėsi taip, tarsi būtų 
su jais susidraugavusi. Ji jautėsi labai pagerbta, galėdama būti šalia 
tokių senų krūmų, augalų, apie kuriuos tiek daug prirašyta. Net sena- 
jame pasaulyje sklido kalbos, kad jie auga vienintelėje žemės vietoje 
— Jeriche. Bokšte ji būtų galėjusi praleisti ištisas valandas, žiūrėdama 
į augalus, kvėpdama dievišką jų aromatą ir svarstydama, kokios katas- 
trofos šiuos augalus sunaikino. 

Feita priėjo prie akmens, po kuriuo Beta slėpė sėklas. Beta pasa- 
kojo, kad jos protėviai darė ką išmanydami, kad tik šiuos augalus išau- 
gintų sode, bet jiems nepavyko. Prireikė daugelio metų, kad paaiškėtų, 
jog augalams reikia bokšto sausros, nuo akmenų sklindančios kaitros 
ir labai mažai šaknis drėkinančio vandens. 

Feita užsirašė kiekvieną Betos žodį — tiek apie augalus, tiek apie 
jos šeimos istoriją, — o paskui viską įsiminė. Ji suprato vieną dalyką: 

kadangi jos laike šio augalo nėra, vadinasi, Hotornų moterys nesuge- 
bėjo jo išsaugoti. Vienas žaibo trenksmas į stiklinį stogą, vienas po- 
tvynis, ir augalai žus, mąstė Feita. Jeigu tik tai pasirodys įmanoma, ji 
būtinai išsaugos brangiuosius augalus. Tad ištisas valandas siuvo ma- 
žytes tūteles sėkloms suberti. Paskutinę dieną ketino įrišti jas į savo ir 
kitų dviejų moterų plaukus. 

Išėjo iš bokšto jau vakarėjant; miške greitai temo. Sparčiai ženg- 
dama taku Feita dairėsi tai dešinėn, tai kairėn, prisimindama matytą 
šešėlį. Ji buvo kone priėjusi vartus, kai staiga sustojo. Ar tik tas šešėlis 
nebuvo toje pačioje vietoje, kur anksčiau ji matė nuodingus grybus? Kai 
Edis dar buvo gyvas ir jie ištisas dienas skaitydavo apie vaistažoles, vy- 
ras dažnai juokaudavo apie tuos nuostabius raudonus grybus. Septinta- 
jame ir aštuntajame dešimtmetyje hipiai iš jų gamindavosi kvaišalus. 

Taip Feitai besvarstant, šovė mintis, kad pajusti „kaifą“ — ne tik 
šiuolaikinio žmogaus troškimas. Įveikusi baimę susidurti su miške 
tykančiais pavojais, ji apsisuko ir grįžo į tamsėjantį mišką pasižiūrėti 
grybų. Anąsyk išspardė visus, kuriuos tik rado, bet vieno kito galėjo ir 
nepastebėti. 

Po kelių minučių ji pamatė, kad išties buvo nepastebėjusi tolėliau 
augusių grybų, ir kažkas pasistengė juos gerai paslėpti po lapais. Že- 
mėje matėsi vienas visai neseniai nulaužtas kotelis, vadinasi, maždaug 
prieš valandą vieną iš nuodingųjų grybų kažkas nugnybo. 

Įpykusi Feita atsistojo ir sutrypė likusius grybus; dabar aišku, kad 
kažkas juos vartoja. Kam? Kad pasimėgautų haliucinacijomis? 

Nužvelgus takelį, galvoje tarsi prašvito. Apkvaitę žmonės dažnai 
pridaro tokių dalykų, ko tikrai nepadarytų būdami blaivaus proto. 
Kartais jie krečia kvailystes, o kartais griebiasi smurto. 

— Tristanas, — garsiai ištarė Feita. Per pastarąsias savaites Eimė 
labai sulyso, beveik visai nemiegojo, mėgindama sužinoti, kas taip ne- 
kenčia Tristano, kad net yra pasiryžęs jį nužudyti. O kas, jei tokio ne- 
apykanta degančio žmogaus nėra? O kas, jei kas nors apkvaitęs įniršo 
ir jį nudūrė? 

Per minutę Feita mintyse peržvelgė visą oranžeriją. Šįryt čia buvo 
atgabenta didžioji Tristano lova. Prie aptverto sodo įėjimų Eimė buvo 
išstačiusi sargybinius; jiems buvo paliepta neleisti vidun nepažįstamų 

žmonių. Eimė net parodė, kaip apieškoti žmones ir įsitikinti, kad jie 
neturi peilio. 

Zojė juokėsi iš Eimės paranojos, bet dabar Feitai viskas paaiškėjo. 
Tristaną nužudė ne priešas, o kažkas, ką jis pažinojo, kieno manymu, 
visai smagu užvalgyti nuodingų grybų ir pasijusti taip, tarsi skristum 
arba... 

Feita neturėjo laiko ilgiau mąstyti. Ant spintelės, stovinčios ar- 
čiausiai Tristano lovos, ji buvo palikusi savo didįjį peilį. Ji pasikėlė virš 
kelių sijoną ir puolė kiek įkabindama bėgti. Lėkdama ir keiksnodama 
nerangų kūną norėjo save prilupti, kad neklausė Eimės, kad nekreipė 
įją dėmesio. Feita buvo taip įsigilinusi į savo bėdas, kad paliko Eimę 
vieną. Jeigu jau kalbėtume apie pagalbą Eimei, ji ir Zojė galėjo nė ne- 
keliauti į aštuonioliktą amžių. 

Pamačiusi aptvertą sodą Feita pasileido dar greičiau. Jai atrodė, 
kad tuoj plyš plaučiai, bet ji lėkė kiek įkabindama. Būdama dar kone už 
šimto jardų nuo vartų, pamatė palei tvorą vaikštinėjantį Viljamą. 

Feita neišmanė, kaip kitaip atkreipti jo dėmesį, todėl sušuko iš 
visų plaučių. 

Viljamas atsigręžė ir patraukė jos pusėn. Feita nesulėtino žings- 
nio, tik paleido sijoną ir mostelėjo Viljamui grįžti. 

— Tristanas! — sušuko ji, o tada netyčia primynė sijoną ir par- 
puolė kniūbsčia. Mėgindama atsistoti ji pažvelgė į Viljamą ir pamatė, 
kad tas ją suprato. 

Sutelkęs visas jėgas, pasiramsčiuodamas lazdomis, jis nuklibinkš- 
čiavo pro vartus ir dingo jai iš akių. Feita pakilo ir vėl puolė bėgti. 

Feitai atbėgus aptvertame sode buvo trys žmonės. Visi — patiki- 
mi darbininkai, besiilsintys po darbų — perkėlė į oranžeriją Tristano 
baldus. Jo čia nėra, pagalvojo Feita. Tristano čia dar nėra. Jai palen- 
gvėjo, bet ji vis tiek nesulėtino tempo. Sode buvę žmonės sustojo pa- 
žiūrėti, kai Feita pralėkė pro juos ir šovė į oranžeriją. 

Nuo to, ką pamatė viduje, ji sustojo kaip įbesta, apimta siaubo. 
Ji matė tik apatinę ant lovos tysančio Tristano kūno dalį. Priešais jį 
stovėjo jauna moteris, du kartus per dieną atnešdavusi Feitai žolynų. 
Jai už nugaros — Viljamas, liesomis rankomis suėmęs ją per pečius. 

Išgirdęs įeinančią Feitą, atgręžė merginą jos pusėn. Dešinėje rankoje 
pačiais pirštų galiukais mergina laikė kadaruojantį didžiausią Feitos 
peilį, ojos akys žvelgė įniršusiu žvilgsniu žmogaus, kuris ką tik vartojo 
haliucinogenų. 

Jiems už nugarų atviromis akimis ir visiškai nejudėdamas ant lo- 
vos gulėjo Tristanas. 

Feita prisidengė ranka burną. 

— Jis... 

Vis dar tvirtai laikydamas prie savęs merginą Viljamas pasitraukė 
į šalį, ir Feita pamatė Tristaną. Jis buvo atsimerkęs, bet geriausia pasi- 
rodė tai, kad niekur nesimatė kraujo. 

Prie jo pribėgo Feita. 

— Ar gerai jaučiatės? — jos rankos perbėgo vyro krūtine, paskui 
nusileido kojomis. — Ar ji jus sužeidė? 

— Viskas gerai, — pratarė jis, nors atrodė tarsi apsvaigęs. — No- 
risi miego. Saulė ir... — jis mostelėjo ranka, rodydamas į gražų kamba- 
rį, o paskui pažvelgė į dėdę. — Kas jai? Atrodo kaip pamišusi. 

Feita atsistojo ir pažvelgė į merginą, kurią tebelaikė Viljamas; 
senolio veidas atrodė išbalęs nuo įtampos. Feita ištraukė iš merginos 
rankos peilį. 

— Manau, kažkas jai sumaitino grybą, nuo kurio žmogus laikinai 
praranda protą, — traukdama merginą iš Viljamo rankų pasakė Feita. 

— Bet kodėl? — paklausė Tristanas. 

— Manyčiau, dėl sekso, — atsakė Feita. — Kažkas sužinojo apie 
tam tikrų grybų poveikį — galimybę išlaisvinti jausmus ir pamiršti vi- 
sus draudimus. 

Viljamas ir Tristanas sutrikę žvelgė į Feitą. 

— Na, žinote, su pyragu — viena šneka, su vyneliu — visai kita. 

Po šių žodžių abu vyrai palinksėjo viską gerai supratę. Feita nuve- 
dė merginą prie durų ir pakvietė Tomą, kad ją paimtų. 

— Nuvesk ją į namą ir laikyk uždarytą kambaryje, kol prablaivės 
protas, — paliepė. — Neskriausk jos ir neleisk, kad skriaustų save. 

Po minutėlės ant juodojo žirgo atjojo Eimė; nušokusi ant žemės 
ji prasibrovė pro Feitą ir puolė prie Tristano. Vos tik pamačiusi jį taip, 

kaip sapnavo, — vilkintį tokiais pat drabužiais, gulintį ant tokios pat 
lovos, už kurios matėsi langai, — ji prapliupo garsiai raudoti. 

— Viską žinojau. Viską buvau įsikalusi į galvą, — kalbėjo Eimė 
kūkčiodama, delnuose suspaudusi Tristano rankas, šiam sėdint ant 
lovos krašto. — Neįstengiau suvesti galo su galu. Sapne regėjau tave 
ir aplink susibūrusius žmones. Net Betą regėjau. Ši vieta taip skiriasi 
nuo mano sapno, pamaniau, tikrai būsi saugus. Be to, tave taip gerai 
saugojo. Tu... 

— Eime, — tarstelėjo Tristanas, keldamas ją nuo grindų. 

Viljamas apkabino Feitą per pečius ir išsivedė į lauką. 

— Kaip sužinojai? 

— Grybai, — pratarė Feita. — Mačiau juos augančius prie bokš- 
to, bet tuštybė pakišo man koją — maniau, kad daugiau niekas nežino, 
koks gali būti jų poveikis. Eimė meldė mūsų padėti išgelbėti Tristaną, 
bet aš į ją nekreipiau dėmesio. Vis dėlto jei nebūčiau su ja keliavusi, jei 
nebūčiau ištraukusi jūsų iš to kambario, Tristanas būtų miręs. 

— Ššššš, — ramino Feitą Viljamas ir apglėbė, kad galėtų išsiverk- 
tijam ant peties. — Viskas nutiko taip, kaip ir turėjo nutikti. Vadinasi, 
jam lemta gyventi. 

— Taip, — įsikniaubusi į petį sutiko Feita. — Galbūt Tristano 
likimas vėl įsuko į savo vėžes. — Viljamui klausiamai pažvelgus, ji nu- 
sišypsojo. — Nesvarbu. Dabar Tristanas saugus. 

Abu girdėjo, kaip jiems už nugarų oranžerijoje tyliai kalbasi Eimė 
ir Tristanas. 

— Ką pasakytum, jei šį vakarą praleistume didžiajame name? — 
paklausė Viljamas. 

— Taip, — atsakė Feita, — manau, taip ir reikėtų padaryti. Tegu 
jiedu pabūna vieni. Bet aš jiems parūpinsiu gausią vakarienę. Eimei 
reikia pavalgyti. 

Viljamas nusijuokė. 

— Man atrodo, tu mielai pamaitintum visą pasaulį. Sakyk, ar ta- 
vajam laike tebėra skurdas? 

— Nenutuokiu, ką turite galvoje sakydamas „tavajam laike“, — 
kiek įmanydama naiviau pasakė Feita. — Aš užaugau... 

— Greitai! — paragino ją Viljamas. — Pasakyk man Anglijos gra- 
fystės pavadinimą. 

— Kalifornija, — atsakė Feita. Ji apsižvalgė ir pamatė, kad jie 
yra Auksarankio Brauno projektuotame parke. Jau labai greitai nu- 
tiks taip, kad ji daugiau niekada nepamatys šios vietos, šio laiko ar šių 
žmonių. 

Feita pažvelgė į Viljamą. Iki normalaus svorio jam vis dar trū- 
ko nemažai svarų, po akimis tebejuodavo ratilai, tačiau dabar jis buvo 
gražiai nuskustas, o marškiniai net švietė baltumu. 

— Ak, — aiktelėjo jis. — Ir anksčiau esu matęs šį žvilgsnį, tik 
nemaniau, kad kada nors išvysiu dar kartą. 

— Liaukitės, — pratarė Feita. 

Viljamas ją apsikabino ir pabučiavo, o paskui stipriau prisiglaudė. 

— Gal ir neturiu pakankamai jėgų... 

— Viskas puiku, — pasakė Feita. — Man gerai ir viršuje. 

Jis nusijuokė, ir susikibę rankomis jiedu nuėjo į didįjį namą. 


—-F44TT--—- 2 —-- Le 25--—- 


Nutiko tai, ko jos labiausiai bijojo — vieną akimirką buvo aštuo- 
nioliktame amžiuje, o kitą — jau madam Zojos saulėtame kambaryje. 
Zojė akimirksniu pravirko. 

— To ir bijojau, — pasakė moteris. — Dažnai taip nutinka, kai 
žmonės užsinori nukeliauti laiku labai toli. 

— Daugiau niekada jo nepamatysiu, — kūkčiojo Zojė. — Jis mi- 
ręs. Miręs prieš šimtus metų. 

Madam Zoja žiūrėjo į Feitą ir Eimę. 

— Arjudviem pasisekė? 

Feita kilstelėjo rankas, pačiupinėjo plaukus ir nušvito. 

— O, taip! — šūktelėjo ji. — Mums neįtikėtinai, stulbinamai pa- 
sisekė. Niekas mano gyvenime negali prilygti tam, ko išmokau ir pa- 
mačiau per šias kelias pastarąsias savaites. 

— Bet tau nereikėjo nieko palikti, — guodėsi Zojė. Ji išsitraukė 
dvi servetėles iš madam Zojos dėžutės ant stalo ir išsipūtė nosį. 

— Ojjūs ar nusprendėte, į kurią laiko atkarpą norėtumėte grįžti? 

— Norėčiau kai ko paklausti, — pratarė Feita. — Kai grįžome į 
praeitį, ten atsidūrėme vilkėdamos to meto drabužiais. Norėčiau suži- 
noti, ar galėtume grįžti į savo gyvenimo praeitį vilkėdamos taip, kaip 
vilkime dabar. 

— O koks skirtumas? — nesuprato Zojė; jai ant skruostų blizgėjo 
ašaros. 

— Dėl kišenių, — abejingai paaiškino Eimė. — Ji nori grįžti pil- 
nomis kišenėmis. 

Eimė neverkė, bet mintis, kad daugiau niekada nematys Tristano 
ir Betos, taip pat ir viso dvaro, ją labai slėgė. 

— Nori ten nusigabenti pinigų? — paklausė madam Zoja; iš jos 

intonacijos buvo galima lengvai nuspėti, ką ji apie tai mano. — Nema- 
nau, kad... 

— Noriu pasiimti sėklų, — atsakė Feita, perbraukdama ranka per 
plaukus ir išsirišdama iš garbanų ilgas plonytes medžiagines tūteles. 
Tūtelėse buvo brangiosios sėklos. — Noriu pasiimti ypatingų sėklų. 

— Aaa... — nutęsė madam Zoja. — Sėklų. Ir kuo tos sėklos ypa- 
tingos? 

— Jos yra augalų, kurie šiandien jau išnykę. 

— Tai Biblijoje minimo augalo sėklos, — pridūrė Eimė, taip pat 
išsirišdama iš plaukų tūteles. Dvidešimt pirmą viešnagės aštuoniolik- 
tame amžiuje dieną Feita įrišo tūteles jai ir Zojei į plaukus. 

— Įdomu, — pratarė madam Zoja. — Ar judvi norėtumėte ke- 
liauti dabar, ar jums reikia dvidešimt keturių valandų, kad atsigautu- 
mėte? — ji pažvelgė į vis dar verkiančią Zoję. 

— Man reikėtų šiek tiek laiko pagalvoti, — tarė Feita, imdama 
Zojės ranką. 

— Gerai, — pasakė madam Zoja. — Su judviem susitiksime ry- 
toj, antrą valandą. 

Visos trys moterys išėjo iš madam Zojos namo ir nužingsniavo 
pagrindinės gatvės link. Kelias ilgas minutes jos stovėjo žvalgydamosi 
į asfaltuotą kelią, pro šalį birbiančius automobilius, kelnes dėvinčias 
nusigrimavusias moteris ir pastatus dideliais stikliniais langais. 

— Tai visai kitas pasaulis, — pratarė Feita. — Aš... — ji nežino- 
jo, kaip draugėms pasakyti, kad ji nori pabūti viena. Jai reikėjo laiko 
pagalvoti apie tai, kur buvo ir ką padarė. Ir dar norėjo pamąstyti, kur 
keliaus rytoj. Ar ji tikrai nori pakeisti visą gyvenimą? Feitai reikėjo 
priimti kelis sprendimus ir norėjo priimti juos pati, nesiklausydama 
kitų nuomonių. 

— Grįšiu į namelį apie septintą, — pasakė Eimė ir apsigręžusi 
nužingsniavo gatve. 

— Ji nori išsiaiškinti, kas rašoma knygoje apie tai, ką jai išvykus 
veikė mylimasis, — išsišnypštusi nosį pasakė Zojė. 

— Otuar nenorėtum sužinoti, ką veikė Raselas? — paklausė Fei- 
ta. — Gal ir negali turėti jo kūnu ir siela, bet gali apie jį paskaityti. 

Zojė įtariai pažvelgė į Feitą. 

— O aš norėčiau sužinoti, kur pati buvai dingusi paskutines dvi 
dienas. 

— Zoje, mieloji, esu girdėjusi, kad kiekviena karta tariasi atradusi 
sekso malonumus, bet juk taip nėra. O dabar, brangioji, nusišluostyk 
ašaras ir eik daugiau sužinoti apie savo vaikiną. 

Tai pasakiusi Feita apsigręžė ir nukulniavo gatve priešinga kryp- 
timi nei Eimė. 


Į Džinės vasarnamį Feita grįžo tik apie devintą. Ji ilgai vaikštinė- 
jo mąstydama apie savo gyvenimą, apie tai, ką patyrė pastarąsias tris 
savaites. Nesiliovė galvojusi apie tai, ką pasakojo Eimė: svarstė Prima- 
rozos žodžius, ištartus kalbant apie lemtį. Jeigu likimas yra tarsi trau- 
kinys, galintis nuvirsti nuo bėgių, vadinasi, Feitos traukinys jau labai 
seniai stovi įklimpęs purve. 
kad viešėdama aštuonioliktame amžiuje ji puikiai suprato, kaip svarbu 
jaustis reikalingai. Vos per tris savaites ji tapo be galo visiems reika- 
linga, ir šitai užpildė širdyje slypėjusią tuštumą, apie kurią nė nenu- 
manė. 

Zojė erzino Feitą kartodama, esą ši atsikratė depresijos išsiaiški- 
nusi, kad Tajus jos nemetė, bet pati Feita suprato, kad viskas yra ge- 
rokai sudėtingiau. Visą suaugusio žmogaus gyvenimą ji gerai žinojo, 
kad turėjo rinktis iš dviejų vyrų, ir nujautė, kad pasirinkimas buvo 
klaidingas. 

Šiandien Feita savęs klausė, ar apskritai kuris nors iš tų vyrų jai 
tinkamas. Labai lengva pasakyti, kad motina privertė tekėti už Edžio. 
Taip pat lengva kaltinti anytą dėl visų santuokinio gyvenimo vargų, 
bet koks pačios Feitos vaidmuo tame gyvenime? Jai patiko galvoti apie 
save kaip apie nekaltą prašalaitę, bet juk taip nebuvo. 

Grįžusi prie vasarnamio ir pamačiusi, kad šviesos jau nedega, Fei- 
ta apsidžiaugė. Ji baiminosi, kad ras Eimę ir Zoję nemiegančias, prie 
butelio vyno, pasiryžusias praleisti naktį besišnekučiuojant. 

Tačiau ant pusryčių stalo ji rado Eimės parašytą raštelį: jos su 
Zoje nuėjo miegoti vildamosis, kad Feita neprieštaraus. 

— Pasirengusios? — kitą popietę paklausė Feitos ir Zojės madam 
Zoja. 

— Taip, — atsakė Feita. Vieną ranką ji buvo įsikišusi į kišenę, 
delne suspaudusi kapsulę su sėklomis. Tris kapsules ji atidavė madam 
Zojai. Tik tiek ir tegalėjo padaryti. 

— Susitiksime rytoj, — joms išėjus iš namelio tarstelėjo Eimė. — 
Išvirsiu skanius pietus, o jūs man papasakosite, kas nutiko naujuo- 
siuose jūsų gyvenimuose. 

Jos visą rytą kalbėjo, kad jei pavyktų daugeliui metų nukeliauti į 
praeitį, tai grįžusios jos jau dalytųsi visai kitokio gyvenimo patirtimi. 
Eimė kalbėjo, kad grįžusi į praeitį Feita ištekėtų už Tailerio, gyventų 
visai kitokį gyvenimą, todėl dabar galbūt turėtų namuose jos laukian- 
čių vaikučių. 

Feita nieko neatsakė, nes turėjo kitokių minčių apie savo gyveni- 
mo planus. 

O Zojė aiškiai pasakė didelių vilčių neturinti. Ji pasakojo pabėg- 
sianti iš gimtojo miestelio ir pamėginsianti išvengti automobilio avari- 
jos, o kas tada? Tai, ką ji padarė, niekur nedings. „Be to, nebus Raselo", 
— pridūrė. 

Eimė nieko nekalbėjo. Vakar ji taip pavargo, kad išmiegojo visą 
popietę ir visą naktį. Pirmą kartą per kelias savaites ji pajuto palen- 
gvėjimą, nes Tristanas buvo saugus. Eimės manymu, jo išgelbėjimas 
visai nepakeitė jos gyvenimo. Paskambinusi namo, išklausė tos pačios 
Stefano įrašytos žinutės apie tai, kad Eimės ir dviejų jų sūnų nėra, to- 
dėl prašoma palikti pranešimą. Ir dabar viskas yra taip, kaip buvę, bet 
šiandien ji vylėsi internete rasti informacijos apie kokius nors didžius 
Tristano ir jo palikuonių darbus. 

Kad ir ką rastų, Eimė pasiryžo atrodyti linksma ir neleisti Feitai 
bei Zojei įžvelgti tikrųjų ją apėmusių jausmų. 

— Kai grįšime, galėsi papasakoti mums apie Tristaną, — pasakė 
Feita. 

— Papasakosiu, — sutiko Eimė, tačiau nepanoro pateikti jokios 
kitos informacijos. Draugėms išėjus ji uždarė duris. 

— Ar tik man taip atrodo, ar ir tu manai, kad po apsimestiniu 
linksmumu slypi nusivylimas? — paklausė Zojė. 

— Manau, kad dabar jai sunkus metas. Eimė mylėjo Tristaną ir 
turėjo jį palikti. Turėtų būti labai skaudu. 

— Norėčiau sužinoti, ką jiedu veikė paskutines dvi dienas. Žinau, 
kad miegojai su Viljamu. Tikiuosi, tu jo nepražudei. 

— Jis išgyveno, — sausai atsakė Feita. Ji džiaugėsi matydama, 
kad Zojė neprisidažė tamsiais dažais. Dabar ji atrodė kaip graži jauna 
moteris, trokštanti gyventi. 

— O aš... — Zojė įbedė akis į tolį. 

— Zoje, — tarstelėjo Feita ir paėmė ją už rankos. 

— Viskas gerai, — pasakė Zojė. — Tikrai gerai. Vakar vakare šiek 
tiek naršiau internete. 

— Ir? 

— Sakykim, ir aš įsiminiau keletą dalykų. 

— Ką tai reiškia? — paklausė Feita. 

— Pasakysiu vėliau... jeigu viskas pasiseks, štai taip, — atsakė 
Zojė. — Tai sakyk, ar Viljamas geras lovoje? Toks pat geras kaip Tai- 
leris? 

— Kitoks, — šypsodamasi atsakė Feita. — Visi trys mano vyrai 
skirtingi. 

— Tai tu visai kitokia, — pareiškė Zojė. — Dabar tavęs nepažin- 
čiau, esi visai kita moteris nei ta, kurią čia sutikau. 

— Tikrai? — tarstelėjo Feita. — O tu? Ar pritrūko pramoniniu 
būdu gaminamų akių pieštukų? 

Jos priėjo kelią į madam Zojos namus. Zojė jau buvo į jį įsukusi, 
bet paskui apsigręžė ir žengė kelis žingsnius atgal. 

— Kadangi mano portretas kabo Luvre, pamaniau, kad mano vei- 
das neturėtų nuo jo skirtis. 

Feita sustojo ir įbedė į Zoję akis. 

— Zoje! Nemeluoji? 

Zojė tik gūžtelėjo pečiais, nusijuokė ir nuskubėjo madam Zojos 
namelio link. 


Trečia dalis 

— Gerai, — pildama vyną pratarė Eimė. — Dabar norėčiau viską 
kuo smulkiau išgirsti. 

Visą rytą ji praleido bibliotekoje, o po pietų virė vakarienę turėju- 
sioms grįžti dviem moterims. 

Jai prireikė didžiulių valios pastangų, kad įveiktų tai, ko ir baimi- 
nosi, — būseną, galinčią virsti gilia depresija. Taip, Tristaną ji išgelbė- 
jo, bet taip pat jį ir prarado. Šią emociją nesudėtinga suprasti, tačiau 
Eimei labai nepatiko kitas kirbantis jausmas — nusivylimas, kad jos 
gyvenime niekas nepasikeitė. Bet argi ne pati sakė, kad jos gyvenimas 
tobulas? Vadinasi, jai reikėtų džiaugtis, kad nieko nepakeitė. 

Eimė paskambino namo, pasikalbėjo su uošviu; jis tebebuvo toks 
pat storžievis, kokį jį ir pažinojo. O ko ji tikėjosi? Jeigu išsaugos jo pro- 
tėvį gyvą, Luisas Henfordas pavirs džentelmenu? Taip nenutiko. 

Stefanas ir berniukai vis dar iškylavo, bet jie grįš laiku, kad spė- 
tų pasitikti Eimę oro uoste. Ji labai norėjo vėl visus pamatyti, nors ir 
žinojo, kad nei Stefanui, nei kam nors kitam niekada nepasakos to, 
kas nutiko. Stefanas pasakytų, kad ji per daug skaito meilės romanų, o 
paskui tik pasijuoktų. 

Šiandien ruošdama vakariene Eimė suprato, kad vieninteliai 
žmonės, su kuriais ji galėtų pasikalbėti apie tai, kas nutiko, buvo Zojė 
ir Feita. Ironiška, kad šios dvi moterys, kurių ji bijojo, nes visai nepaži- 
nojo, gali tapti jos draugėmis. 

Eimė paliko prie stalo sėdinčias moteris ir nuėjo į virtuvę atnešti 
pačios keptos duonos. Jokio pavydo! — įsakė sau. Kad ir kas nutiko 
Zojei ir Feitai per tris savaites, nugyventas praeityje — šiame laike tos 

savaitės prilygo vos kelioms minutėms, — moterys neabejotinai turi 
būti pasikeitusios. 

Eimė prisiminė, kaip pirmą kartą pamatė Feitą — susikūprinusią 
pagyvenusią moterį, atrodančią taip, tarsi iš kiekvieno sutiktojo tikė- 
tųsi nemalonumų. Dabar į vasarnamį įžengusi moteris stovėjo tiesi 
kaip styga ir atrodė esanti viso pasaulio šeimininkė. Kas, po galais, jai 
nutiko? 

Kalbant apie Zoję, ši irgi atrodė šauniai. Vilkėjo Niujorko stiliaus 
drabužius, puikiai tinkančius keliauninkams. Merginos akys švytėjo ir 
ji iš visko juokėsi. 

Abi moterys buvo pasipuošusios vestuviniais žiedais. 

Eimė giliai įkvėpė ir grįžo į valgomąjį. 

— Pasakokite! — paragino Eimė ir ėmė raikyti duoną. — Noriu 
žinoti viską. 

Iki šiol moterys jai pasakė tik tiek, kad abi norėtų prisiminti vis- 
ką — abu gyvenimus, tiek naują, tiek seną. 

— Atrodo, kad viskas nutiko taip seniai, — greždamasi į Feitą 
tarė Zojė. — Tiesa? 

— Prieš visą amžinybę. Kai tris savaites viešėjome aštuoniolik- 
tame amžiuje ir grįžome, mūsų gyvenimas tekėjo sena vaga; šį kartą 
mano gyvenimas visai kitoks, — kalbėjo Feita. — O kaip tavo? 

— Ir mano gyvenimas visai kitoks, — sutiko Zojė. 

Abi sužiuro į Eime. 

— Viskas tas pat, — pratarė ji. — Jokių aiškiai pastebimų pokyčių. 

Užuojautos kupinais žvilgsniais Feita ir Zojė žvelgė į Eimę. 

— Kas nutiko Tristanui? — paklausė Feita. 

— Jis gyveno toliau. Prisimenate, pasakojau, kad nusiunčiau jį į 
Londoną nusamdyti genealogo? Na, atrodo, jis rado mano giminaičių, 
vedė jauną moterį, vieną iš mano prosenelių, jie susilaukė keturių vai- 
kų. Ir dar žinote? 

— Ką? — mandagiai paklausė Feita. 

— Dujo sūnūs tapo gydytojais, o dvi dukros už gydytojų ištekėjo. 

— Jergutėliau! — šūktelėjo Feita. — Tiesiog gydytojų šeima. 
Nuostabu. 

— Bet bloga žinia ta, kad iškart po Pirmojo pasaulinio karo ti- 

tulas buvo prarastas, dvaras parduotas. Neišsaugojome jo šeimos vi- 
siems laikams, bet mūsų dėka jie gyvavo gerokai ilgiau. 

Minutėlę visos tylėjo. 

— Nuostabiai atrodo, — žiūrėdama į maistą pratarė Zojė. — Mir- 
tinai išalkau. 

— Na? — vėl paragino Eimė. — Jūs abi ištekėjusios? Kiek vaikų? 

Feita ir Zojė linktelėjo ir tyliai sėdėjo nuleidusios galvas. 

Eimė trinktelėjo į stalą medine pjaustymo lentele. 

— Pakaks! Nė nemanau jums leisti manęs gailėtis. Ar prisimena- 
te, kaip atrodo mano vyras? O mano vaikai? Vos prieš dieną — taip, tik- 
rai, realiame laike vos prieš dieną —abi savęs gailėjotės, nes aš turėjau 
viską. O dabar jūs gailitės manęs, nes abi viską turite. Taip negali būti! 

Feita ir Zojė susižvalgė ir prapliupo juoktis. 

— Ji teisi, — tarė Feita. 

— Visiškai teisi. Tai kuri pirma? 

— Zoje, — kreipėsi į ją Feita, — noriu žinoti, kodėl miestelis ta- 
vęs nekentė. 

— Jie nejautė man neapykantos, — pasakė Zojė ir nutilo, kad 
ilgiau išlaikytų įtampą. — Iš tikrųjų jie nekentė žmogaus, privertusio 
tą vyrą nusižudyti, mane jie tik kaltino, — Zojė uždėjo delną Feitai ant 
rankos. — Tai, ką išgirsi, tau patiks: visą košę užvirė mano sesuo. 

— Po velnių tą liemenį, įdėkite man dar makaronų! — pareikala- 
vo Feita. — Noriu išgirsti visas smulkmenas. Nieko nepraleisk. 

— Turite suprasti, — tęsė Zojė, — kad grįžusi į praeitį žinojau 
neką daugiau nei tada, kai atvykau čia. Aš vis tiek nieko neprisiminiau 
iki... 

— Iki avarijos vakaro, — nutraukė ją Eimė. 

— Taip. Iš kur žinai? 

— Tuo ir įdomi ši istorija, — tepasakė Eimė ir numojo ranka. — 
Tęsk. Atleisk, kad pertraukiau. 

— Grįžau į praeitį likus dviem savaitėms iki avarijos, — kalbėjo 
Zojė, — ir viskas klostėsi gerai. Nejutau jokios neapykantos. Niekas į 
mane nekreipė dėmesio. Tiesiog gyvenau kaip paprasta paprasto mies- 
telio mergina, miestelio, kuriame nieko ypatinga nevyksta. Baigiau vi- 
durinę mokyklą, bet į koledžą neketinau stoti. 

— Turėdama tokį talentą? — nusistebėjo Feita. — Gal išprotėjai? 

— Tikrai keista, — toliau pasakojo Zojė. — Buvau tokia papras- 
ta, kad nė nenumaniau turinti talentą. Jūs, moteriškės, gal ir per se- 
nos prisiminti, kad mokykloms buvo taip apkarpytos lėšos, jog mums 
nebevykdavo dailės pamokų. Mano mokytojai liepdavo nupiešti sody- 
bą, ir mes piešdavome. Niekas niekada manęs neprašė piešti klasės 
draugų veidų, todėl niekada ir nemėginau. Tiesą sakant, namuose taip 
pat nebuvo kūrybingų žmonių. 

Zojė nurijo kelis kąsnius. 

— Dabar turiu nuklysti tolėliau. Kai mirė mano tėvai, buvau vos 
trylikos, todėl mane išsiuntė gyventi pas seserį. Ji buvo dešimčia metų 
už mane vyresnė, ištekėjusi, augino du vaikus, todėl manimi pernelyg 
neapsidžiaugė. Kalbėdama apie paskutinius metus vidurinėje moky- 
kloje ji nuolat kartodavo, kaip džiaugsis, kai susirasiu darbą ir galėsiu 
prisidėti prie pragyvenimo išlaidų. 

— Puiki moteris, — įsiterpė Eimė. 

Minutėlę Zojė tylėjo. 

— Tačiau tuo metu nesupratau, kaip tai blogai. Sugrįžusi ir ži- 
nodama, ką dabar veikiu, pamačiau, koks siaubas taip gyventi. Mano 
sesuo buvo gražiausia mergina visoje mokykloje. Ji visada ir visur lip- 
davo ant scenos, laimėdavo vietinius grožio konkursus. Visas miestelis 
šventė jos vestuves su jos „vyriškos lyties kopija“ — gražiausiu moky- 
klos vaikinu, futbolo komandos kapitonu ir taip toliau. 

— Auksinė porelė, — tarstelėjo Eimė ir nusuko žvilgsnį. Viskas 
buvo labai panašu į ją ir Stefaną. — Betgi tikrasis pasaulis visai kitoks, 
tiesa? 

— Tiesa, — sutiko Zojė. — Tekėdama ji buvo nėščia, o jos vy- 
ras susirado darbą — pardavinėjo naudotus automobilius. Net keista, 
kaip greitai gali dingti mokyklinė šlovė. Kai grįžau, mano sesuo atrodė 
pasenusi ir išvargusi. 

Zojė nudūrė akis į lėkštę. 

— Na, galji ir neatrodė tokia jau sena ir išvargusi. 

— O kaip dėl tos avarijos? Ką darei? — paklausė Feita. 

— Kažkada sakei, kad jei tau tektų gyventi iš naujo, tiesiog išvyk- 
tum iš miestelio, — pridūrė Eimė. 

— Aš taip ir padariau, — atsakė Zojė. — Supratau, kad tai, kas 
turi nutikti, atsitiks bet kokiu atveju, nesvarbu, ar aš ten būsiu, ar ne, 
ir visai nenorėjau į tuos reikalus veltis. Turėjau šimtą penkiasdešimt 
dolerių, taigi pasiėmiau pinigus, keletą drabužių ir niekam nieko nesa- 
kiusi išvykau į Niujorką. 

— Spėju, kad ketinai internete paieškoti to, ką jau radai, — tyliai 
įsiterpė Eimė. 

— Taip, — šyptelėjo jai Zojė. 

— Judvi varote mane iš kantrybės, — pasakė Feita. — Kokį vyrą 
radai internete? 

— O kas sakė, kad kalbu apie vyrą? — paklausė Zojė. 

— Oi, atsiprašau, — tarstelėjo Feita. — Esu tikra, jog išsiaiškinai, 
kad turi netikrą seserį, kurios niekada nebuvai mačiusi, todėl ją ir susi- 
radai, būtent jos dėka dabar štai šitaip šypsaisi. 

Eimė pažvelgė į Zoję. 

— Pasiglemžei mano idėją? 

— Taip, — sutiko Zojė. — Pavogiau tavo idėją pačia tikriausia 
prasme. Tą patį vakarą, kai grįžome iš aštuoniolikto amžiaus, inter- 
nete ieškojau Raselo Džonso pavardės. Esu perskaičiusi daugybę dai- 
lės istorijos knygų, bet neprisimenu, kad kur nors būčiau aptikusi jo 
pavardę. Tačiau kai grįžome čia, visas internetas mirgėjo jo vardu. Ar 
žinote kodėl? 

— Todėl, kad jis tapė paprastus žmones, — spėjo Eimė. — Tris- 
tano laikais jis visada mus piešdavo tada, kai traukdavome iš krosnies 
duoną. Jam patikdavo skalbėjos. Ei! Kaip manote, ar esame kokiame 
nors jo paveiksle? 

— Nežinau, kaip judvi, bet aš mačiau keletą savo aktų, — pasakė 
Zojė, ir visos trys moterys nusijuokė. 

— Luvre, — pridūrė Feita, ir po šių žodžių jos ėmė dar garsiau 
juoktis. 

— Tai kas jam nutiko? — paklausė Eimė, tepdama sviestą ant 
duonos riekės. — Jis buvo be galo talentingas žmogus. 

— Vedė ir susilaukė kelių vaikų, — švelniu balsu pasakė Zojė. — 
Tai skaitydama verkiau iš pavydo. 

— Bet ne dabar, — tarstelėjo Eimė ir smakru parodė į vestuvinį 
Zojės žiedą. 

Zojė pasukiojo ant piršto žiedą. 

— Taip, dabar jau ne. Matote, pasinaudojau Eimės idėja apie įpė- 
dinius ir ieškojau, kol radau Raselo šeimos medį. 

— Toliau gali nepasakoti! — pertraukė Eimė. — Sužinojai, kad 
vienas jo palikuonių gyvena Niujorke, įsiminei adresą ir išėjusi iš se- 
sers namų nuvykai tiesiai pas jį. Ar jis dailininkas? 

Feita ir Zojė nustebusios sužiuro į Eimę. 

— Kada išmokai kurti tokias istorijas? — paklausė Feita. 

— Manau, aš kaip Zojė ir jos dailė. Tikriausiai visada mokėjau 
kurti istorijas, tik pati to nežinojau. Na, ar aš teisi? 

— Taip, — atsakė Zojė, — tik jis ne dailininkas, jis... 

— Fotografas, — įsiterpė Eimė, bet pamačiusi draugių veidus, 
pratarė: — Gerai, užsičiaupiu. Pati pasakok savo istoriją, Zoje. 

— Dėkoju. Beje, taip, jis fotografas. Jis yra padaręs keletą darbų 
reklamai, bet gerą vardą pelnė... — ji pažvelgė į Eimę, tarsi drąsindama 
ką nors pasakyti. 

Eimė pridėjo prie lūpų pirštą. 

— Rasas fotografuoja paprastus žmones kasdienėje aplinkoje, 
dirbančius paprastus darbus. Jis yra laimėjęs daugybę apdovanojimų. 

— Rasas? — pakartojo Feita. 

Zojė gūžtelėjo pečiais. 

— Jo pavardė Endrius, bet vardas toks pat. 

— Ir tu be proto jį įsimylėjusi, — pasakė Eimė ir pažvelgė į abi 
drauges. — Ar man galima tai pasakyti? 

Zojė nusijuokė: 

— Žinoma. Ar norite išgirsti kai ką labai keista? 

— Nežinau, ar ištversiu tas keistenybes, — atsakė Feita. — Mane 
labai lengva šokiruoti. 

— Kai mudu su Raselu buvome drauge jo laike, jis daug klausinė- 
jo apie mano gyvenimą. Negalėjau jam pasakoti apie Oregoną, nes tais 
laikais jo nė nebuvo, todėl išklojau viską, ką tik žinojau, apie ankstyvą- 
ją savo šeimos istoriją. 

Zojė pažvelgė į Eimę tarsi mesdama jai iššūkį — provokuodama 
baigti pradėtą istoriją. Eimė minutėlę sėdėjo susikaupusi, suraukusi 
kaktą, o paskui jos veidas nušvito. 

— Tu visko nepasakei! Jis visko nepasakė! 

— Nesuprantu, — tarstelėjo Feita. 

Zojė nusišypsojo. 

— Atrodo, kad didysis tapytojas Raselas Džonsas išplaukė į Ame- 
rikos kolonijas 1797-ųjų rudenį. Jis įsikūrė Viljamsburge, ir šiandien 
galime grožėtis jo tapytais kai kurių savo protėvių paveikslais. 

— Tikriausiai jis tapė Eimės bičiulį Tomą Džefersoną, — neva 
rimtu balsu įsiterpė Feita. 

— Kas tau taip sakė? — nesuprato Eimė. Ji pažvelgė į Zoję. — Ką 
jis vedė? 

— Jauną moterį, pavarde Prentis. 

— Kaip suprantu, tai tavo giminės pavardė, — pasitikslino 
Eimė. 

Feita trumpam suraukė kaktą. 

— Jei tu esi Raselo žmonos giminaitė, o tavo vyras — jų vaikų 
palikuonis, ar nėra taip, kad judu su vyru — pusseserė ir pusbrolis? 

— Visai kaip karališkose giminėse, — pritarė Zojė, ir vėl visos 
nusijuokė. 

— Gerai, o dabar papasakok, kodėl miestelis tavęs nekentė, — 
paprašė Feita. 

— Aa, apie tai, — tarstelėjo Zojė. — Visa atmintis grįžo, kai, 
mano manymu, įvyko toji avarija. Turėjau atkreipti dėmesį į tą datą 
ir pasisaugoti, bet kai tik nuvykau į Niujorką, jau pačią pirmą dieną 
nuėjau pas Rasą, mes gana gerai sutarėme ir, na, eee... 

— Kai turėjo įvykti avarija, tu su juo gulėjai, taip? — padėjo jai 
Eimė. 

Zojei linktelėjus, Feita paklausė: 

— Ir kaip tu atspėji? 

— Nežinau, bet atrodo, tarsi matyčiau viską parašyta. Tiesiog Ži- 
nau. Bet aš daugiau nekalbėsiu. Zoje, papasakok, ką prisimeni. 

— Man nepatinka tai prisiminti, nors žinau, kad iš tikrųjų to ne- 
buvo. Bent jau aš nebuvau įsipainiojusi. 

— Ką tau padarė sesuo? — paklausė Feita, priversdama kitas nu- 
sišypsoti. 

— Dabarjūs pasakojate mano istoriją, — pratarė Zojė. — Ir esate 
visiškai teisios. Dėl visko kalta mano sesuo. 


— Daugiau nenoriu girdėti nė žodžio, — pasakė Zojė savo sese- 
riai Karenai ir delnais užsikimšo ausis. Zojė sėdėjo Karenos kambaryje 
ant senos, nudėvėtos sofos, o jos sesuo matavo kambarį žingsniais. 

— Turi man padėti. Esi vienintelė, kuria galiu pasikliauti, — Ka- 
rena suėmė Zojės riešus ir atidengė sesers ausis. 

— O kaip Bobas? — paklausė Zojė. — Kaip tu gali šitaip su juo 
elgtis? 

— Bobas? — pasibjaurėjusi pakartojo Karena — O kas jam rūpi? 
Jo klestėjimo viršūnė buvo tada, kai per vienerias rungtynes įmušda- 
vo po tris įvarčius. Nuo tada jis tik ritasi žemyn. Zoje, prašau, juk man 
tai visam gyvenimui. 

Zojė pažvelgė į savo seserį stebėdamasi, kaip jai pavyko užmegz- 
ti romaną su svarbiausiu miestelio žmogumi. Alanas Džonsonas buvo 
vyriausias turtingiausio miestelio žmogaus sūnus; gyvenime jis dau- 
giau nieko ir nedarė, tik klestėte klestėjo. Jis buvo visų labdaros ko- 
mitetų narys, vedęs, augino du vaikus, sūnų ir dukrą, mandagius ir 
labai mielus. Jo žmona — gražuolė; kol vaikai būdavo mokykloje, ji 
dirbdavo savanore ligoninėse ir senelių globos namuose. 

— Niekaip nesuprantu, kodėl jis įsipainiojo į romaną su tavi- 
mi, — stebėjosi Zojė. 

Karena puolė Zoję netramdydama įsiūčio. 

— Tavo žiniai, nepaisant šito... — ji mostelėjo ranka į savo 
butą — langus aliuminio rėmais, dėmėtus kilimus, nubarstytus ryš- 
kaus plastiko žaislais — ir į save pačią, vilkinčią berankove nublukusia 
suknele. — Nepaisant šito, aš esu labai geidžiama moteris. 

Zojė tikrai mėgino suprasti, bet jai niekaip nepavyko. Taip, kaž- 
kada jos sesuo buvo gana graži, bet tikrai nepanaši į kino žvaigždę. 


Ji buvo daugiau mažo miestelio merginai būdingo grožio. Ir visi san- 

tuokinio gyvenimo metai jai neišėjo į naudą. Nepadėjo ir tai, kad per 
dieną surūkydavo po du pakelius cigarečių ir pietaudama gerdavo bur- 
boną, perpus skiestą kola. 

— Arjis tikrai tave myli? — paklausė Zojė. 

— Artauišties atrodo, kad tuo neįmanoma patikėti? Alanas mane 
myli, jis ketina išsiskirti su ta šalta kaip ledas kale ir vesti mane. 

Zojė tik sėdėjo ant senos sofos ir nebyliai spoksojo į seserį. Ka- 
rena visada kartodavo Zojei, esą ši nieko neišmano apie gyvenimą, 
tačiau net Zojė žinojo, kad tokios istorijos senos kaip pasaulis, net 
komedijų autoriai jomis grindė geriausius savo kūrinius. Tačiau Zojė 
žinojo ir tai, kad su seseria neverta ginčytis. Jai būnant štai tokios 
būsenos — traukiant vieną cigaretę po kitos ir kartojant, kad būtinai 
reikia padaryti tą ir aną, — suja tiesiog neįmanoma kalbėtis. 

— Noriu, kad eitum su manimi, — pasakė Karena. 

— Kur? — paklausė Zojė ir paslėpė sukryžiuotus pirštus. Prašau, 
tik nesakyk, kad reikės eiti pas poną Džonsoną. Kartą jis persirengė 
Velykų kiškučiu ir įteikė Zojei prizą už daugiausia rastų kiaušinių. Zojė 
nenorėjo matyti jo įsivėlusio į šį bjaurų romaną. Beje, dar buvo ir Bo- 
bas, Karenos vyras. Gal jis ir nėra nuostabiausias vyras pasaulyje, bet 
Bobas myli vaikus ir yra nuoširdžiai jiems atsidavęs. Pernai jam ne- 
paaukštino pareigų tik todėl, kad labai daug dienų nebuvo darbe, nes 
turėjo sėdėti namuose su vaikais, kadangi Karena „niekaip negalėjo 
suimti savęs į rankas“. 

— Susitikti su Alanu. 

— Karena, — suinkštė Zojė. — Nenoriu ten eiti. Prašau, neversk 
manęs. 

— Po to, kai tiek daug dėl tavęs padariau! — užsiplieskė ji ir dar 
kartą išpylė viską, ką jau milijoną kartų buvo kartojusi. Atrodė, kad 
Zojė turėtų paaukoti Karenai gyvybę ir amžinai dėkoti už tai, kad ta- 
pus našlaite, sesuo ją priglaudė. O kad Karena gavo veltui dirbančią 
aukle, minėti neverta. 

— Aš liksiu su vaikais, o tu eik. Turėtum viena su juo pasikalbė- 
ti, — pasakė Zojė. 

— Ne. Noriu, kad su vaikais liktų Bobas. Tada jis nekaišios nosies 
į mano gyvenimą. 

— Arjis žino apie tave ir poną Džonsoną? — apimta siaubo pa- 
klausė Zojė. 

— Galliausiesi jį taip vadinti? Kai taip kalbi, atrodo, kad jis... kad 
jis koks bendruomenės šulas, o aš — ištvirkusi sekretorė. Tai mane 
žemina. 

Vengdama sesers žvilgsnio, Zojė apžiūrinėjo savo rankas. 

— Klausyk, Zoje, — keisdama toną prabilo Karena. — Man tie- 
siog reikia jį pamatyti. Šiandien iš jo sulaukiau keisto telefono skam- 
bučio ir... 

— Kąjis pasakė? 

— Nieko, kas būtų tau įdomu, bet jei nori žinoti, jis jau lyg ir abe- 
joja dėl mūsų, — sesuo abejingai mostelėjo ranka. — Nieko baisaus. 
Aš pasakiau, kad viską galiu iškloti jo žmonai, bet, žinoma, neišklosiu. 
Kiekvienas, kas mane pažįsta, supras, kad niekada taip nepasielgčiau. 
Ne, Alanas turės atsistoti prieš visą miestelį ir garsiai pasakyti, kad 
myli mane, tik mane. 

— O kaip vaikai? — paklausė Zojė. 

— Tik nedrįsk žiūrėti tokiu šventeivos žvilgsniu. Tu niekada ne- 
buvai įkliuvusi kaip aš. Ar žinai, kad galėjau važiuoti į koledžą studi- 
juoti? Būčiau gavusi stipendiją, bet jos atsisakiau, kad tik ištekėčiau 
už Bobo. Maniau, kad jis daug pasieks, visko prasimanys. Kokia buvau 
kvaila. 

Zojė nedrįso pakelti akių. Jos sesuo mokykloje mokėsi labai vi- 
dutiniškai. Ir kas gi jai ketino skirti stipendiją? Už ką? Beje, Zojė labai 
gerai prisiminė, kad dar iki baigiant mokyklą Bobas rengėsi nutraukti 
draugystę. Tai jam buvo pasiūlyta ketverių metų futbolininko stipen- 
dija valstybiniame universitete, bet kai Karena pastojo ir pareiškė gim- 
dysianti, vaikinas stipendijos atsisakė ir vedė Kareną. 

Karena dėbtelėjo į seserį. 

— Dėl tavęs, Bobo ir vaikų padariau viską. O dabar atėjo metas 
tau dėl manęs ką nors padaryti. Šįvakar eisi kartu su manimi, ir viskas. 
Daugiau nieko nenoriu girdėti. O dabar eik rengtis. Keliausime iškart, 
kai tik Bobas grįš namo. 

O tai reiškia, kad jam teks išvirti vaikams pietus, pamanė Zojė. 

Po pusantros valandos abi jau sėdėjo automobilyje. Karena vil- 
kėjo trumpą raudoną kokteilių suknelę ir buvo pasipuošusi dirbtinių 
deimantų vėrinėliu. 

— Ar taip ir būsi apsirengusi? — paklausė Zojė žvelgdama į sese- 
rį, giliai traukiančią cigaretės dūmus. Ji ir vėl buvo pamiršusi atidaryti 
automobilio langą. 

— Noriu atrodyti kaip galima gražiau, — atsakė Karena. — Kada 
nors, kai susirasi tikrą vaikiną, ne tokį apkiautėlį, su kuriuo dabar trai- 
niojiesi, suprasi moters poreikį kartais apsivilkti ką nors kita nei džin- 
sus, — dirstelėjusi į Zojės Levis, ji šyptelėjo. 

Privažiavusi prie pono Džonsono namo, tako pradžioje Karena 
išjungė automobilio žibintus. 

— Reikia pasirūpinti šia menka smulkmena, — šypsodamasi pa- 
sakė Karena, žvelgdama į Zoję, tarsi abi būtų suokalbininkės. Ji nu- 
vairavo taku laviruodama tarp žibintų, o paskui pastatė automobilį už 
šiukšlių konteinerių. 

Visame name švietė tik vienas langas. 

— Tai jo kabinetas, — pasakė Karena. — Ten ir susitinkame, kai 
norime pabūti vieni, — ji atitinkamai pažvelgė į Zoję, leisdama supras- 
ti, ką iš tikrųjų turi galvoje. 

— Vidun aš neisiu, — pasakė Zojė. 

— Aišku, kad neisi, — patikino Karena. — Man tik reikėjo, kad 
išvažiuotum su manimi, nes tada Bobas turės būti su vaikais. Nenoriu, 
kad šįvakar jis būtų laisvas. 

Karena nuleido nuo saulės saugantį skydelį ir žvelgdama į mažytį 
veidrodėlį dar kartą pasidažė lūpas. 

— Palauk čia. Labai ilgai neužtruksiu. Na, gal kiek ir pabūsiu. 

Zojė žinojo, kad pamėginusi ką nors pasakyti, sulauktų Karenos 
antpuolio, o dabar ji nieko nenorėjo girdėti. Ji stebėjo, kaip sesuo, siū- 
buodama klubais ir taukšėdama aukštakulniais, šaligatviu žingsniuoja 
į pono Džonsono namus. 

Turiu išvažiuoti iš šio miesto, mąstė Zojė, sėdėdama automobily- 
je ir laukdama sesers. Karena sakė, kad Zojė turėtų būti jai dėkinga už 
visus tuos metus, kuriuos „už dyką ja rūpinosi, tačiau dabar Zojė buvo 
pakankamai subrendusi, kad suvoktų, jog iš tikrųjų būtent ji neša visą 

Karenos naštą. Zojei šovė mintis, kad jei ji nebūtų prižiūrėjusi sesers 
vaikų, Karena nebūtų turėjusi laiko užmegzti romano. 

Staiga atsilapojus automobilio durelėms, Zojė kone iškrito. Kare- 
na atrodė tarsi paklaikusi, jos akių dažai nubėgę skruostais. 

— Turi su juo pakalbėti, — reikalavo Karena. — Jis pamišęs. 

— Aš? Ką aš galiu jam pasakyti? 

— Nežinau, — atsakė Karena, — bet jis manęs neklauso. Jis ne- 
siliauja kalbėjęs apie pinigus, bet ką tai turi bendra su manimi? Jis 
nupirko man kelias menkutes dovanėles, bet tik tiek. Zoje, jam visada 
patikai, gal tavęs jis paklausys. 

— Aš negaliu... — pradėjo Zojė, bet Karena čiupo ją už rankos 
ir ištempė iš automobilio. — Aš ten neisiu! Negaliu! — Šįkart Zojė 
pasijuto stipri. Atrodė, kad visą gyvenimą ji gyveno bauginama vyres- 
niosios sesers. Karena buvo toji gražioji, bendraujančioji, gebančioji 
parklupdyti visą pasaulį. Tėvai jai niekada to nesakė, bet jiems atro- 
dė, kad Zojė — „tikra keistuolė“, mergaitė, visada užsisklendus savyje 
ir retai su kuo besišnekanti. Vienišė. — Aš ten neisiu, — pakartojo 
Zojė. — Čia tavo bėdos, pati prisivirei košės, ir aš neketinu jos srėbti. 

— Ne aš, — pasakė Karena ir užsidengė rankomis veidą. — Čia 
kažkas kita. Nežinau kas, bet jis... — ji žvelgė į seserį maldaujančiu 
žvilgsniu. — Man atrodo, jis ketina nusižudyti. 

— Iškviesk policiją, — pasakė Zojė ir įkišusi galvą į automobilį 
ėmė ieškoti mobiliojo telefono. 

— Ne! — riktelėjo Karena. — Klausyk, Zoje, jeigu tu man dabar 
padėsi, padarysiu viską, ko tik panorėsi. Negaliu leisti, kad apie tai su- 
žinotų miestelis. Negaliu leisti, kad viską sužinotų Bobas. Arba vaikai. 
Ar pagalvojai apie juos? 

— Tikriausiai neketini visko suversti ant mano galvos! — sušuko 
Zojė. — Tu... 

— Prašau, — meldė Karena. — Prašau. Tik nueik su juo pasikal- 
bėti. 

— Jeigu ir nueisiu, paskui iškart išvažiuosiu, — įspėjo Zojė. — 
Visada kartoji, kad tau liksiu skolinga visą gyvenimą, bet dabar už vis- 
ką užmokėsiu. 

— Žinoma, — sutiko Karena. — Duosiu tau viską, ko tik norė- 
si. Padėsiu susirasti butą, padėsiu jį susitvarkyti. Bobas tau parūpins 
automobilį. Gal norėtum gražaus BMW su nukeliamu stogu? Juk tau 
patiktų, ką? 

Zojė nebuvo tokia naivi ir nepatikėjo, kad Karena tikrai jai padės; 
sakydama „išvažiuosiu“ ji neturėjo galvoje buto už dviejų mylių nuo 
Karenos namų. Padėjusi seseriai šiuo kritiniu momentu Zojė atsikra- 
tys dėkingumo naštos, su kuria iki šiol jai teko gyventi. 

Karena pasitraukė, kad Zojė galėtų įeiti į namą. Jai žengiant vi- 
dun, smarkiai daužėsi širdis. Mergina paliko duris praviras, jei kartais 
tektų bėgti. Name buvo tamsu, tik pro šiek tiek praviras duris kairėje 
smelkėsi šviesa; visur buvo klaikiai tylu. 

— Pone Džonsonai? — sušuko Zojė, bet jis neatsakė. Mergina 
priėjo prie durų irjas stumtelėjo. Kabinete palei dvi sienas stovėjo kny- 
gų lentynos, didelės stiklinės durys vedė į vidinį kiemą. Patalpoje buvo 
šviesus ąžuolinis rašomasis stalas, prie kurio ir sėdėjo ponas Džonso- 
nas. Jis laikė prie smilkinio pridėtą revolverį. — Prašau, — tarstelėjo 
Zojė. — Pone Džonsonai, labai prašau to nedaryti. 

— Zoje, daugiau negaliu taip gyventi, — pasakė jis ir šovė į smil- 
kinį. 

Minutėlę ji negalėjo nė pajudėti. Tiesiog stovėjo ir žiūrėjo. 

Po akimirkos į kambarį įpuolė Džonsono žmona. Ji pažvelgė į 
vyrą kruvina galva, sukniubusį ant stalo, paskui — į Zoję. Moteris pa- 
kėlė kumščius ir metėsi ant Zojės. 

— Tu jį nužudei! — rėkė ji. — Tu nužudei mano vyrą. 

— Aš... nežudžiau, — lemeno Zojė, prisidengusi veidą rankomis 
ir traukdamasi knygų lentynomis nustatytos sienos link. Kai už mo- 
ters nugaros pasirodė Karena, Zojė kaip niekada apsidžiaugė. Karena 
pribėgo prie Zojės, tarsi gindama apglėbė ją per pečius ir abi kartu išė- 
jo iš namo; Džonsono žmona nulėkė prie telefono. 

— Jis nusišovė, — virpėdama visu kūnu pasakė Zojė. — Aš ma- 
čiau. 

— To aš ir bijojau. Klausyk, man reikia šį tą padaryti, o tu lipk į 
automobilį ir... 

— Karena, tu negali ten grįžti. Ten liko užtaisytas ginklas. Ji tave 
užmuš. 

— Turiu kai ką paimti. Klausyk, Zoje, imk automobilį ir važiuok. 
Lauk manęs prie sankryžos ties Ketvirtąja gatve. Pasistengsiu apsi- 
sukti kiek galima greičiau. Prašau tik vieno dalyko — jei policija tavęs 
klausinės, sakyk, kad buvau su tavimi. 

— Tu negali... — pradėjo sakyti Zojė, bet mintyse buvo vieninte- 
lis vaizdas — kulką sau į smilkinį paleidžiantis žmogus. 

— Pasitikėk manimi, — vesdama Zoję prie paslėpto automobilio 
kalbėjo Karena. — Žinau, kad ne visada buvau pati geriausia sesuo 
pasaulyje, bet juk nenori manęs pamatyti kalėjime, ką? 

— Kalėjime? 

— Tame name yra keli daiktai, kuriuos radę žmonės pamanytų, 
kad aš kažkaip susijusi su jo žūtimi. 

— Daiktai? — pakartojo Zojė. Jai sunkiai sekėsi mąstyti. 

— Laiškai. Turiu rasti ir jų atsikratyti, ir dar man reikia alibi. Ne- 
pamiršk! Aš visą vakarą buvau su tavimi. O dabar važiuok. 

Ji įgrūdo Zoję prie vairo ir uždėjo jos ranką ant raktelių. Kai Zojė 
nesureagavo, Karena įjungė variklį ir užtrenkrė dureles. Ji nepasiliko 
pamoti, tik apsigręžė ir nubėgo į pono Džonsono namus. 


— Taigi aš nuvažiavau, — Feitai ir Eimei pasakojo Zojė, — ir 
pavažiavusi apie mylią įsirėžiau į medį. Atsipeikėjau visa sutvarstyta, 
praradusi atmintį, viso miestelio nekenčiama. 

— Po to, kai matei tokią baisybę, ji tave pasodino prie automobi- 
lio vairo, — stebėjosi Feita. 

— Tavo sesuo papasakojo visam miesteliui, kad tas vyras buvo 
užmezgęs romaną su tavimi, tiesa? — paklausė Eimė. 

Zojė gūžtelėjo pečiais. 

— Kai dėjosi visi tie dalykai, be sąmonės gulėjau ligoninėje, o kai 
perrašiau savąją istoriją, avarijos nepadariau, bet... taip, aš manau, 
kad ji būtent taip ir pasielgė. 

— Niekingas elgesys, — tarstelėjo Feita. — Net su seseria elgėsi 
niekingai. 

Zojė linktelėjo. 

— Kaip tu ir sakei, tą naktį, kai turėjau patirti avariją, gulėjau 
vienoje lovoje su žmogumi, už kurio vėliau ištekėjau. 

— Ir kas nutiko tąkart? — pasidomėjo Feita. 

— Kitą rytą išėjusi iš Raso buto suvokiau, kokia tai diena, ir 
ėmiau svarstyti, ar ponas Džonsonas vis tiek nusišovė. O gal aš viską 
taip pakeičiau, kad jis to nepadarė? Panaršiau internete ir perskaičiau, 
kad jis tikrai nusišovė. 

— Ar tavo sesuo ten buvo? — paklausė Eimė. 

— Taip, — atsakė Zojė. — Ji sakė, kad tą vakarą iš tikrųjų jai ma- 
nęs nereikėjo, buvau tik priedanga, todėl kai manęs nebuvo, Karena 
ten nuėjo viena. Ji paliko Bobą su vaikais, apsivilko raudonąją suknelę 
ir išėjo susitikti su Alanu Džonsonu. 

Zojė žiūrėjo į savo tuščią lėkštę. 

— Kai ką sužinojau vėliau, bet tądien Niujorke nežinojau nieko. 
Grįžusi į savo butą telefone radau keturias paklaikusiu balsu įrašytas 
Karenos žinutes. Ji sakė, kad turiu paskambinti, turiu grįžti namo, 
kad jai manęs reikia. Sakė, kad po to, ką ji dėl manęs padarė, negaliu 
jos palikti. 

Feita uždėjo delną Zojei ant rankos, norėdama nuraminti. 

— Man prireikė šiek tiek laiko, kad viską sudėliočiau į savo vie- 
tas, prisiminusi, kas nutiko pirmą kartą, bet... — ji pažvelgė į Eimę. 

— Nemanau, kad tavo sesuo būtų turėjusi daug vargo, įtikinė- 
dama tą moterį, kad jos vyras užmezgęs romaną su tavimi, o ne su 
pavargusia dviejų vaikų motina, — pareiškė Eimė. 

— Ir aš nemanau, — sutiko Zojė, — o po avarijos mano komos 
būsena jai buvo labai paranki; man atrodo, kad sesuo darė viską, kad 
tik suteptų mano vardą ir išsuktų savo kailį, — ji nusišypsojo. — Bet 
antrą kartą viskas nutiko visai kitaip. Kai ponia Džonson grįžo namo, 
jos vyras buvo negyvas, o po kabinetą šniukštinėjo mano sesuo, mė- 
gindama rasti laiškus. Ponia Džonson iškart paskambino policijai, ir 
jie... 

— Kąjie? — paklausė Feita. 

— Mano seserį kelioms dienoms pasodino į kalėjimą. 

— Gavo, ko nusipelniusi! — pasidžiaugė Eimė. 

— Tikriausiai taip, — pritarė Zojė. — Ji meldė manęs grįžti ir 
būti su ja, bet aš negrįžau. Dėkui Dievui, šįkart jau kuris laikas su ja 
negyvenau, ką jau kalbėti apie tris savaites aštuonioliktame amžiuje, 
todėl galėjau pasakyti jai „ne“. Jeigu tai būtų nutikę iškart po to, kai 
išvažiavau... 

— Būtum įklimpusi į tą pelkę visam gyvenimui, — pasakė Eimė. 

— Tikriausiai. 

— Tai kas nutiko paskui? — smalsavo Feita. 

— Išsiaiškinę, kad tai savižudybė, jie paleido mano seserį iš ka- 
lėjimo, bet, savaime suprantama, visi norėjo sužinoti, kodėl toks didis 
žmogus nusižudė. 

— Aišku, jie kaltino moterį, — pasakė Feita. 

— Neabejotinai taip. Policija rado mano sesers rašytus laiškus, 
taigi apie meilės romaną sužinojo visi. 

— O kodėljis nusižudė? — paklausė Eimė. — Nemanau, kad šia- 
me amžiuje gyvenantys vyrai žudosi iš meilės. 

Zojė neįstengė sulaikyti šypsenos. 

— Kokia tu puiki diplomatė. Taip, jie tikrai nesižudo dėl tokių 
niekam tikusių moterų kaip mano sesuo. — Zojė gurkštelėjo vyno. — 
Atrodo, tas žmogus buvo lošėjas ir turėjo didelių bėdų — buvo iki ausų 
prasiskolinęs. Prireikė metų, kol išaiškėjo visos bjaurios smulkme- 
nos — visa jo veikla tebuvo apsimestinė. Jis neturėjo pinigų, nieko 
neturėjo. Jo žmona viską prarado ir turėjo ieškotis darbo. 

— O tavo sesuo? — paklausė Feita. 

— Bobas su ja išsiskyrė ir pasiliko vaikus. Karena išsikraustė ki- 
tur, paskutinį kartą ją mačiau... 

— Ką? — nesuprato Feita. 

— Ji aplankė mane Niujorke, manydama, kad ras tą pačią mažą 
mergaitę, kurią visą gyvenimą vyniojo aplink pirštą. Bet aš pasikei- 
čiau. Kai ji pasakydavo ką nors bjauraus, aš tik nusijuokdavau. Nuolat 
prisimindavau, kad man gulint ligoninėje ir kovojant dėl savo gyvybės, 
sesuo įtikinėjo visą miestelį, kad mudu su ponu Džonsonu buvome už- 


mezgę romaną. 

— Vis dėlto labiau tikėtina, kad jis būtų panorėjęs tokios žavios 
damos kaip tu, o ne varganos bobelės, — pratarė Feita. 

Zojė nusijuokė. 

— Judvi pataikaujate manajam ego. 

— O kaip Rasas? — paklausė Eimė. — Ar ji nesikabino jam ant 
kaklo? 

— O kaipgi, — atsakė Zojė. — Taip, poliesterio suknele vilkinti 
ir keturis pakelius cigarečių per dieną surūkanti mano sesuo kabinosi 
ant kaklo mano vaikinui. O kai tas ją atstūmė, įpykusi Karena mėgino 
įtikinti mane, kad Rasas pats priekabiavo. 

— Klasika, — tarstelėjo Eimė. — Galiu lažintis, kad ji išvyko įnir- 
šusi. 

— O, taip, — patikino ją Zojė. — Įtūžusi. Bet man visai nerūpė- 
jo. Galvojau tik apie visus tuos kančių metus jos namuose. Tada dar 
nesuvokiau, bet buvau išties be galo prislėgta viso miestelio elgesio. 
Gulėjau ligoninėje suknežinta kaukole, o jie manęs nekentė ir net ne- 
mėgino sužinoti tiesos. 

— Kaip manai, ar ji jautėsi nors truputį kalta? Na, turiu galvoje 
pirmą kartą, — pasiteiravo Feita. 

— Gal šiek tiek. Prisimenu sesers veidą, kai pamačiau ją miesto 
aikštėje degindama automobilį. Jai nepavyko taip greitai nuo manęs 
pabėgti. Tiesą sakant, man gėda, nes negaliu jai atleisti. 

Eimė pažvelgė į Zoję. 

— Primaroza sakė, kad visada ir visur, kur tik įsikiša madam Zoja, 
kalba sukasi apie tikrą meilę. Kas tavo tikroji meilė? 

— Nesu įsitikinusi — atsakė Zojė. — Žinau, kad turėjau kažko- 
kį vaikiną. Mokyklos metais mudu draugavome, bet vos tik pakvipo 
skandalu, jis nuo manęs nusigręžė. Aš jo nepasigedau. 

— Manau, tikroji tavo meilė yra tavasis menas, — svarstė Fei- 
ta. — Kai pagalvojai apie grėsmę prarasti talentą, susitaikei su mies- 
telio neapykanta ir savo sužalotu kūnu. Jeigu tai ne tikroji meilė, neži- 
nau, kas tada yra tikroji. 

— Niekada apie tai nepagalvojau, — atsakė Zojė, — bet gal ir 
tavo tiesa. Manau, tikroji mano meilė išplėtė ribas apglėbdama vyrą ir 

dukrą, tačiau jei kalbėtume apie tikrąją meile anais laikais, tai ir buvo 
man duotas talentas. Beje, menas mane nuvedė pas du mano gyveni- 
mo vyrus. 

— Tai kaip labai tas naujasis vyrukas panašus į Raselą? — smal- 
savo Feita. 

Zojė nusijuokė. 

— Palauk, kol ateis tavo eilė pasakoti. Aš tavęs klausiu tik asme- 
niškų dalykų. 

— Pavyzdžiui, kuris iš trijų mano vyrų geriausias meilužis? — 
paklausė Feita. 

Zojė vėl nusijuokė. 

— Ką tu atsakei? — paklausė Eimė Feitos. 

— Dar neatsakiau, — atšovė Feita, ir dabar jau visos trys mote- 
rys garsiai nusikvatojo. 

— Turiu tešlainių su mėlynėmis, — pasakė Eimė. — Gal vaišin- 
simės jais kambaryje? 

— Ir išklausysime Feitos istoriją, — pridūrė Zojė. 

— Tu skaitai mano mintis, — pritarė Eimė. 


— -=it---—- kB Ap -——-- PL 5r-0— 


Per rekordinį laiką moterys suplovė indus, viską sutvarkė ir pato- 
giai įsitaisė kambaryje, pasirengusios klausytis Feitos istorijos. 
— Manau, turėtumėte atspėti, — pradėjo Feita. 


— Taip neteisinga, — paprieštaravo Zojė. — Man prastai sekasi 
kurti istorijas. 

— O man patinka ši mintis, — įsiterpė Eimė. — Leiskite pagal- 
voti, — ji įsižiūrėjo į Feitą. — Nesu įsitikinusi, kad nutiko taip, kaip 


mes manome. 

— Tu neištekėjai už Edžio, — spėliojo Zojė. — Tai jau tikrai. Ir 
nemanau, kad buvai taip įsimylėjusi Viljamą, jog norėtum ieškoti jo 
palikuonių, vadinasi, ištekėjai už Tailerio. 

Feita tik šypsojosi ir per taurės kraštą žvelgė į jas. 

— O aš taip nemanau, — tarė Eimė. — Man atrodo, Tristano pa- 
saulyje nugyventos dienos tave pakeitė. Sakyčiau, jei dar iki tol būtum 
grįžusi į savąją praeitį, būtum ištekėjusi už Tailerio, bet... 

Zojė dirsčiojo tai į vieną draugę, tai į kitą, o paskui atsistojo, pri- 
ėjo prie Džinės spintelės ir išsiėmė piešimo reikmenis. 

— Džiaugiuosi matydama, kad kai kas vis dėlto nepasikeitė. Ar aš 
judviem sakiau, kad keli aštuonioliktame amžiuje mano piešti darbai 
išliko? Sakoma, kad juos nupiešė Raselo Džonso mokinys. 

— Ar yra likę jo aktų? — paklausė Eimė. 

— Iš kur apie juos žinai? — nesuprato Zojė. 

— Tristanas šniukštinėjo Raselo kambaryje. 

— Tikriausiai juokauji, — pasakė Zojė. — Jis neturėjo teisės taip 
daryti. 

— Bet juk jis — tų namų šeimininkas; manau, Tristanui atrodė, 
kad gali daryti ką panorėjęs, — kalbėjo Eimė. — Na, tai ar nors keli iš 
to patrauklaus buliuko aktų pasiekė mus per amžių glūdumas? 

— Tiesą sakant, du aktai išliko. Abiem piešiniams pozavo Rase- 
las, bet niekas nežino, kas tas pozuotojas. Visi mano, kad tai vietinis 
kalvis. Niekas negali patikėti, kad taip atrodė dailininkas. 

— Suprantu, — tarstelėjo Eimė. — Šiandieniniai žmonės mano, 
kad rinkoje paklausūs tik gražūs vyrai. 

— Kadjau apie tai prakalbome, — įsiterpė Feita, — kaip judu su 
Tristanu leidote paskutines dvi dienas? 

Eimė nusišypsojo. 

— Man norėtųsi išgirsti, kaip tu leidai pastaruosius šešiolika 
metų. Matau, esi ištekėjusi, bet kažkodėl nemanau, kad už Edžio ar 
Tailerio. 

Zojė pakėlė akis nuo eskizų bloknoto. 

— Tik nesakyk, kad ji teisi. 

— Ji teisi. 

Zojė pakėlė už Eimę vyno taurę. 

— Gerai, apie mane jau pakaks, — tarė Eimė. — Noriu išgirsti 
apie jus. 

— Jeigu Taileris nebūtų miręs... 

— Nebūtų nužudytas tavo motinos, — patikslino Zojė. 

— Na, gerai, bet man nepatinka apie tai galvoti, — atsakė Fei- 
ta. — Mano motina buvo užvaldyta įvairiausių aistrų, o aš niekada 
nesužinosiu, kas iš tikrųjų tądien įvyko, bet esu tikra, kad tai tebuvo 
akimirkos įniršis. Esu įsitikinusi, kad ji neplanavo nužudyti Tailerio. 

— Miręs, tai miręs, — nenuleisdama akių nuo piešinio pratarė 
Žojė. 

— Taip, todėl aš ir grįžau, — pasakojo Feita. — Jeigu ne per anks- 
tyva Tajaus mirtis, nebūčiau niekur grįžusi ir nieko keitusi. 

— Tikriausiai juokauji, — stebėjosi Zojė. 

— Ne. Grįžusi iš ten, kur jaučiausi esanti naudinga moteris, žino- 
jau, kaip tvarkytis savo gyvenimą, — pasakė Feita. 

— Be to, turėjai sėklų, — įsiterpė Eimė. — Tau jos labai rūpėjo. 
Jos ištvėrė vieną kelionę, bet negalėjai garantuoti, kad ištvers ir kitą. 

— Būtent! — pritarė Feita. 

Zojė pažvelgė į ją. 

— Ar nori pasakyti, kad tik dėl augalų būtum atsisakiusi galimy- 
bės pakeisti visas tavo gyvenime nutikusias baisybes? 

— Taip, — patikino Feita. 

Zojė papurtė galvą. 

— Galima sakyti, džiaugiuosi, kad Tajus buvo nužudytas, nes 
tada apsisprendei grįžti ir perrašyti gyvenimą. 

— Ir aš džiaugiuosi, — prisipažino Feita. — Man reikėjo jaunys- 
tės metų, kad pakaktų laiko užaugti balzaminiam krūmui. 

— Pradėk nuo to, kaip Tajus įlipo pro tavo kambario langą, — pa- 
prašė Eimė. — Mums sakei, kad jei turėtum progą viską pakartoti, bū- 
tum susikrovusi daiktus ir su juo išėjusi. 

— Taip, daiktus buvau susikrovusi, bet neketinau išeiti su jokiu 
vyru, — žiūrėjo į Eime Feita. — Ar gali paaiškinti? 

— Manau... — pradėjo Eimė, o paskui pakėlė akis. — Manau, 
bėda ta, kad, tavo manymu, galėjai rinktis tik iš dviejų vyrų. Vienas 
buvo motociklu važinėjantis prasčiokas, o kitas — arbatėlę gurkšno- 
jantis turtuolis. 

Zoja pažvelgė į Feitą. 

— Arji teisi? 

— Visiškai, — patikino Feita. — Kai grįžome iš aštuoniolikto 
amžiaus, supratau, kad nė su vienu jų nebūsiu laiminga. Net ir žino- 
dama apie dabartinį savo gyvenimą būčiau supratusi, kad ištekėjusi už 
Tajaus nebūsiu laiminga. Įsivaizdavau jį dirbantį keturiolika valandų 
per dieną, septynias dienas per savaitę. 

— Vien tam, jog įrodytų, kad yra ne prastesnis už Edį, — pasakė 
Eimė. 

— Taip, — pritarė Feita. — Net nežinau, kas man padėjo prare- 
gėti, gal tai, kad, kaip Eimė sako, Tristano laikais pirmą kartą pasiju- 
tau esanti visiškai laisva. Juokingai skamba, kai pagalvoji apie ištisų 
šimtmečių laikotarpį. Mes įsivaizduojame, kad šiandien moterys yra 
laisvos, o tais laikais buvo pavergtos. Mano atveju viskas priešingai. 

— Kita vertus, šiame laike turėjai dvi motinas, nurodinėjančias, 
ką daryti, ir taip visą gyvenimą, — įsiterpė Zojė. 

— Sunku patikėti, bet manau, kad motinos čia beveik niekuo dė- 
tos, — atsakė Feita. — Manau, augau visą laiką mėgaudamasi min- 

timi, kad mane įsimylėję du berniukai. Savo vaikystę prisimindavau 
šviesiai, bet nesimėgaudama emocijomis ir sentimentais. 

Feita atsikvėpė. 

— Manau, į savo gyvenimą visada žvelgiau netinkamai. Nuolat 
save regėjau kaip motinos auką, o vėliau — kaip Edžio motinos bokso 
kriaušę. Tačiau į viską pažvelgusi iš tolo supratau, kad būtent aš ir su- 
keldavau daugiausia bėdų. 

— Visa tai turi paaiškinti, — nesuprato Zojė, bet Eimė nieko ne- 
sakė. 

— Visą vaikystę praleidau su dviem berniukais — Taileriu ir 
Edžiu. Man atrodo, tai buvo įmanoma tik todėl, kad vaikystėje buvau 
labai stipri; gali būti, kad į abu žvelgiau motiniškai, globėjiškai. 

— Gyvenime labai paprasta su vyrais elgtis motiniškai, — prata- 
rė Eimė. — Tai viena didžiųjų mano nuodėmių. 

— Nesupratau, kaip motiniškai elgiausi, kol neapsigyvenau 
su Viljamu oranžerijoje. Maniau, kad visus tuos metus rūpindamasi 
Edžiu buvau kankinė, tačiau Viljamas padėjo suvokti, kad man patinka 
rūpintis žmonėmis. 

Feita nudūrė akis į rankas. 

— Visada manydavau, kad į siaubingas Tajaus ir Edžio gyvenimo 
aplinkybes žvelgiu pro pirštus, bet galiausiai supratau, kad man ir to- 
kia situacija patiko. 

— Jiems tavęs reikėjo, — pratarė Eimė. 

— Taip, tikrai. Tajus buvo užspeistas savo šeimos gyvenime, o 
Edis... nors jo gyvenimas ir atrodė šviesesnis, iš tikrųjų taip nebuvo. 
Tiesiog jis turėjo daugiau pinigų. 

— Tau atrodė, kad turi už vieno kurio ištekėti, nes jauteisi kal- 
ta, — pasakė Eimė. 

— Teisingai, — sutiko Feita. — Būčiau juos ištraukusi iš prastų 
šeimų, būtume sukūrę naują šeimą. 

— Ne toks jau ir prastas sumanymas, — tarstelėjo Zojė. 

— Ateina diena, kai turi išstumti iš lizdo savo vaikus, — kalbėjo 
Eimė. — Negaliu apie tai pagalvoti. Savo sūnums noriu nupirkti na- 
mus artimiausioje kaimynystėje. Vien nuo minties, kad jiems teks iš- 
vykti į koledžą, man darosi bloga. 

— Sutinku, — tarė Feita. — Bet labai gerai žinau ir tai, kad atėjus 
laikui nelaikysi įsikibusi savo sūnų. 

— Ne, — atsiduso Eimė. — Esu įsitikinusi, kad sukaupsiu visą 
drąsą ir juos paleisiu. Vis dėlto man gaila tos merginos, kuri panorės 
ištekėti už vieno kurio mano sūnaus. 

Feita ir Zojė nusijuokė. 

Feita pasakojo toliau: 

— Supratau, kad norėdama Edžiui ir Tajui suteikti gyvenime tik- 
rą progą, turėjau juos palikti. Nieko neketinau aiškinti, tiesiog turėjau 
juos palikti. 

— Kaip aš, — įsiterpė Zojė. 

— Būtent. Kartais žodžiais nieko negalima pataisyti, — kalbėjo 
Feita. — Žinojau, kad manasis atvejis būtent toks ir yra. Jeigu būčiau 
atsidūrusi tą akimirką, kai motina rengėsi nužudyti žmogų tik todėl, 
kad priverstų mane ištekėti už jos išrinkto vyro, būčiau turėjusi pa- 
keisti viską. 

— Tai ką tu darei? — paklausė Eimė. 

— O tu negali atspėti? — pasidomėjo Zojė. 

— Gal ir galiu, — atsakė Eimė, — bet mieliau paklausysiu, kas 
nutiko iš tikrųjų. 

— Kai tą vakarą Tajus įlipo pro mano kambario langą, manęs ten 
nebuvo. Manęs nebuvo ir tada, kai įėjo Edis, besirengiantis pavydo 
scenai. Užuot laukusi savo kambaryje, nuėjau pas Edžio motiną. 

— Ką tu padarei? — išpūtusi akis paklausė Zojė. — Maniau, jos 
nekenti. 

— Nekenčiau. Juk žinojau, kiek siaubingų dalykų ji man buvo 
iškrėtusi per visus tuos metus, kai gyvenau ištekėjusi už jos sūnaus. 
Tačiau tada viso to dar nebuvo nutikę ir nebeturėjo nutikti, nors aš 
viską prisiminiau. Vis dėlto žinojau ir tai, kad ji yra teisi. 

— Tu Edžio nemylėjai, — pasakė Eimė. 

— Mylėjo, — paprieštaravo Zojė. — Mylėjo juos abu. 

— Tiesa, — sutiko Feita. — Edį mylėjau kaip brolį, o Tajų — kaip 
sekso partnerį. Su juo man buvo smagu, bet galiausiai ištekėjau už 
Edžio. 

— Taigi kodėl nuėjai pas jo motiną? — susidomėjo Zojė. 

Feita pažvelgė į Eimę. 

— Ar žinai, kodėl? 

— Manyčiau, kad pas ją nuėjai prašyti pinigų. 

— Tik nesakyk, kad tai tiesa, — pasibaisėjo Zojė. — Būčiau kiau- 
rai nuvaikščiojusi visas gatves, kol būčiau pasiryžusi prašyti jos pinigų. 

— Todėl, kad gali nueiti į galeriją, parodyti savo kūrinius ir aki- 
mirksniu gauti darbą. 

— Ne visai taip, — pakėlusi nuo piešinio akis pratarė Zojė. — 
Reikia padirbėti gerokai daugiau, be to, man reikia prisipirkti daug 
įvairiausių reikmenų. 

Abi draugės sužiuro į Zoję. 

— Gerai, gerai, Rasas man viską nupirko, taip, tikrai gana greitai 
pardaviau savo darbus galerijai. Liaukitės į mane taip spoksoti! Man 
tik atrodo, kad eiti pas Edžio motiną prašyti pinigų būtų lygiai tas pat, 
kaip man prašyti sesers pinigų. 

— O iš kur gavai šimtą penkiasdešimt dolerių kelionei į Niujor- 
ką? — pasidomėjo Feita. 
buvo man skolinga? 

— Kaip ir Edžio motina, — tęsė Feita. — Bet aš tų pinigų nesi- 
skolinau, o pasiūliau dalį verslo, kurį norėjau pradėti. 

— Ir koks gi tai verslas? — paklausė Eimė. 

— Tiesa, — kalbėjo Feita, — juk tu liūdėjai šiame namelyje ir 
nematei, kaip pakeičiau pasaulį. 

— Tu pakeitei pasaulį? — nesuprato Eimė. 

— Šiek tiek pakeičiau, — tarė Peita, stodamasi ir eidama pasiimti 
koridoriuje ant stalo paliktos rankinės. Ji įkišo ranką į rankinę ir iš- 
traukė veido kremo stiklinį indelį. Indelis buvo tamsiai mėlyno stiklo, 
kokių dviejų colių aukščio, sidabriniu dangteliu ir tokiu pat užrašu. 
Feita padavė indelį Eimei. 

— Niekada anksčiau tokio nemačiau, — nustebo Eimė. — „In- 
digo , — perskaitė ji užrašą etiketėje. Eimė atsuko dangtelį, pauostė 
kremą, o paskui išpūtė akis. — Beta. Sėklos. 

Ji dirstelėjo į Zoję ir pamatė, kad ši sėdi ir spokso į Feitą nuosta- 
bos kupinu veidu. 

— Ar aš ką nors pražiopsojau? — paklausė Eimė. 

— „Indigo“? — pakartojo Zojė. — Tu nežinai tokio dalyko? Ne, 
tiesa, juk tu buvai čia. Tai toji kompanija tavo? 

— Taip, išskyrus septynis procentus, kurie priklauso Edžio mo- 
tinai. Mėginau išsiderėti penkis, bet ji reikalavo septynių. Milijoninį 
pelną ji leidžia užsiiminėdama labdara Edžio vardu. Jis mirė tą pačią 
dieną, kaip ir tada, kai juo rūpinausi aš. 

— Likimas, — tarė Eimė, o paskui pakartojo: — Milijoninį pelną? 

Zojė nusijuokė. 

— Greičiau jau multimilijoninį. Net sunku patikėti, kad parduo- 
tuvių lentynose nematei tų buteliukų. Yra ir šampūnų, ir veido kremų. 
Tai visa kosmetikos linija, ir jos pilna visur — televizijoje ir žurnaluo- 
se. Nėra kino žvaigždės, kuri nevartotų tų produktų. — Zojė pažvelgė 
į Feitą. — Jeigu vadovauji tokiai įmonei, kaip tau užtenka laiko gy- 
venti? 

— Kiaurą dieną Niujorke verslu rūpinasi būrelis kostiumuotų 
žmonių. O aš su vaikais sėdžiu namuose. Ir... — ji kiek padvejojo. — 
Rūpinuosi savo įmonės labdaringa veikla. Atiduodame didžiules pini- 
gų sumas. Ir... 

Feita nutilo, tarsi dabar turėtų pasigirsti tratantis būgnas. 

— Vienas pirmųjų mano pirkinių — Tristano namas ir tas sena- 
sis viduramžių namas netoliese. Sužinojau, kad mums išvykus Vilja- 
mas išginė iš ten karves ir viską suremontavo, todėl namas ten stovi ir 
šiandien, — šypsojosi Feita. — Skaičiau, kad Viljamas niekada nevedė, 
bet išgyveno iki devyniasdešimt penkerių. Jeigu atidžiau pavartytu- 
mėte mažiau žinomas knygas apie aplinkos tvarkymą, rastumėte ir jo 
vardą. 

— Kaip puiku! — džiaugėsi Zojė. 

— Tie namai mano, ir aš išleidau labai daug, kad atstatyčiau juos 
tokius, kokie buvo. Kai mano vaikai išeis iš namų, tikiuosi, rasiu laiko 
atkurti aštuoniolikto amžiaus dvarą ir atverti jį visuomenei, bet dabar 
tai privatūs namai. Nedažnai ten nuvykstu, bet gal judvi panorėsite 
apsilankyti. Eime, ar tavo vaikams ten patiktų? 

— Tikrai patiktų. Visiems mums patiktų. O kaip bokštas? 

Feita papurtė galvą. 

— Dalis bokšto tebestovėjo, bet nebeliko stiklinio stogo ir, savai- 
me suprantama, augalų. 

— Bet tu tikrai juos išgelbėjai, — pasakė Eimė. 

— Norėčiau sužinoti, kas nutiko nuo tada, kai gavai iš Edžio mo- 
tinos pinigų, iki tada, kai tapai multimilijoniere. 

Viską prisiminusi Feita nusišypsojo. 

— Pasikalbėjau su Edžio motina ir išklojau jai visą tiesą — pasa- 
kiau, kad gavau šiandien jau išnykusio Biblijoje minimo augalo sėklų, 
kad noriu tuos augalus išauginti ir iš jų gaminti kosmetiką. Ji nesusi- 
domėjo, kol nepasakiau, kad ketinu vykti į Kaliforniją ir augalus au- 
ginti būtent ten. 

— Vadinasi, ji tau sumokėjo, kad išvyktum iš miesto, — suprato 
Zojė. 

— Maždaug taip. Tiesą sakant, ji ir pati rengėsi mane išguiti. Prieš 
vakarą ji buvo radusi sąskaitą už sužadėtuvių žiedą, kurį man nupirko 
Edis, todėl žinojo, kas turi nutikti. Nukabinau nuo grandinėlės žiedą 
ir pasakiau, kad aukoju jį dėl mūsų sandorio. Deimantą atidaviau jai, 
o grandinėlę pasilikau, — Feita kyštelėjo ranką po apykakle ir ištrau- 
kė gražią smulkutę aukso grandinėlę. — Visada ją segiu, brangindama 
Edžio atsiminimą ir galvodama apie tai, kas galėjo nutikti. 

— Apie tai, ko išvengei, — patikslino Eimė. 

— Tai kiek ji tau davė? — smalsavo Zojė. 

— Pinigus laikėme atnaujinamojoje sąskaitoje. Ji turėjo mane 
remti septynerius metus, kiek, mano skaičiavimais, reikėjo augalams 
užaugti iki reikiamo dydžio; savaime suprantama, turėjau įsigyti že- 
mės. Galutinė Edžio motinos investuota suma buvo ganėtinai didelė, 
bet dabar jai grąžinta daug kartų daugiau. 

— Kas nutiko asmeniniame tavo gyvenime nuvykus į Kaliforni- 
ją? — paklausė Eimė. 

— Sutikau žmogų, kurio vaikystė prabėgo ne su manimi, kurio 
neglobojau kaip motina. Mes susituokėme, pradėjome gaminti „Indi- 
go liniją, taip besidarbuodama susilaukiau šešių vaikų. 

— Šešių! — pasibaisėjusi šūktelėjo Zojė. 

— Šešių, — pavydžiai pakartojo Eimė. 

— Gyvename gražiame name Napos slėnyje, — pasakojo Fei- 
ta, — oaplink namą auga ištisi akrai balzaminių krūmų. Grąžinau au- 
galus Šventajai Žemei, — pridūrė Feita taip, tarsi tai nieko nereikštų, 
nors toji diena, kai padovanojo augalus jų gimtinei, buvo laimingiausia 
moters gyvenime. 

— Kas nutiko Taileriui? — paklausė Eimė. 

— Praėjus keleriems metams po mano persikraustymo jis vedė ir 
tapo puikiai dirbančiu rangovu. Jis pastatė kelis labai gražius namus. 

— O vaikų? 

— Trys, — pasakė Feita. 

— Ar buvai dar kada nors su juo susitikusi? — klausinėjo Eimė. 

— Daug kartų. Mes su šeima dažnai važinėdavome į mano gimtą- 
jį miestelį ir visada aplankydavome jį, Edį ir mano motiną. Nepatikėsi- 
te, bet mes su Edžio motina susidraugavome. Ji puikiai išmano verslą. 
Maniau, kad visi pinigai palikti velionio jos vyro, bet sužinojau, kad 
toji apsukri senutė yra puikiai pasikausčiusi biržų versle. Ji tuzinus 
kartų viešėjo mūsų namuose Napoje. Mano vaikai ją labai myli. 

Feita minutėlę patylėjo, paskui pakėlė akis. 

— Vieną vakarą gurkšnojome vyną ir ji man pasakė, kad norėtų 
turėti tokią marčią kaip aš. 

— Ar tują pasmaugei? — paklausė Zojė. 

— Ne. Tiesą sakant, išgirdusi tokius žodžius, apsiverkiau. Ji to 
neprisimena, bet aš daug metų dirbau išsijuosusi, nepaisydama mir- 
tino nuovargio, kad tik jai patikčiau, bet vis tiek nepatikau. O kai lio- 
viausi stengtis, taip ir įvyko. 

— Labai blogai, kad negalėjai pasakyti Tajui, jog išgelbėjai jam 
gyvybę, — apgailestavo Zojė. 

— Vos nepamiršau! — sušuko Feita. — Per mano mamos laido- 
tuves jis papasakojo tokią istoriją, nuo kurios kūnu man nuėjo pagau- 
gai. Jis panoro pasakyti kalbą ir papasakojo, kaip mano motina išgel- 
bėjo jam gyvybę. Praėjus kelioms dienoms po to, kai jis įlipo pro mano 
kambario langą... 

— O tavęs ten nebuvo... — įsiterpė Eimė. 

— Taip, tada jau buvau sudariusi sandorį su ponia Velman ir ren- 
giausi išvykti į Kaliforniją. 

— Kaip Edis ir Taileris sutiko žinią, kad ketini išvykti iš mieste- 
lio? — paklausė Zojė. 

Feita papurtė galvą. 

— Labai gerai. Tiesą sakant, net per gerai, kaip man pasirodė. 

— Kadangi tu neatitekai nė vienam jų, — spėjo Eimė. 

— Tu teisi! Man atrodo, buvau tarsi kaulas, dėl kurio tie du šunys 
pešėsi visą gyvenimą, o kai nė vienas nelaimėjo, labai ir nenusiminė. 
Man nesmagu apie tai galvoti, bet tam tikra prasme manau, kad jiems 
palengvėjo išgirdus, jog neketinu tekėti nė už vieno iš jų. 

— Tai kaip baigėsi toji šiurpulius kelianti laidotuvių istorija? — 
nekantravo Zojė. — Kaip tavo mama išgelbėjo Taileriui gyvybę? 

— Tajus sakė, kad nuėjo prie uolų; taip vadinome nuošalią mūsų 
miestelio vietą. Ją prisiminusi ir dabar puolu į paniką, galvodama, kas 
būtų, jei ten nuklystų mano vaikai. Tikrai labai pavojinga. Toje vietoje 
yra staigus posūkis, kuriame atsiduri visai prie pat didžiulio skardžio 
krašto. Mes dažnai ragindavome vienas kitą tame posūkyje dirstelėti 
žemyn, nes apačioje jau tada buvo trys automobiliai. Tas skardis galėjo 
būti kokio tūkstančio pėdų gylio. Tikrai baisu. 

Feita pažvelgė į Eimę. 

— Tajus priėjo per arti krašto ir nuslydo. Jis pasakojo, kad tada 
buvo vidurdienis, arti nieko nesimatė, o jis kybojo ant uolos krašto, įsi- 
tvėręs pirštų galiukais. Tikimybė, kad mano motina eis pro šalį, buvo 
vienas atvejis iš milijono, tačiau taip ir nutiko — būtent ji ir pasirodė. 
Tajus ėmė rėkti ir ji, pasinaudojusi virve ir Tailerio sunkvežimiu, jį iš- 
traukė. 

— Ohoho, — stebėjosi Zojė. — Man net oda pašiurpo. 

— Kai tavo mama manė, kad gali už jo ištekėti, trenkė jam akme- 
niu ir... — kalbėjo Eimė. 

— Žiūrėjo, kaip jis garma į prarają, — baigė Zojė. — Labai gerai, 
kad grįžai į praeitį. 

— Taip, — sutiko Feita. — Labai gerai. Gal norėtumėte išgirs- 
ti dar keistesnių dalykų? Kai išvykau iš miestelio ir kai mano mama 
išgelbėjo jam gyvybę, jiedu su Tajumi susidraugavo. Jis supažindino 

mano mamą su savo motina, o kai įsibėgėjo jo statybų verslas, abiem 
pastatė naują namą, o aš sumokėjau už jo apstatymą. Abi moterys taip 
ir gyveno kartu iki mano motinos mirties. Beje, Tajus su Edžiu ir toliau 
buvo labai geri bičiuliai. Per Edžio laidotuves Tajus nešė karstą, aš irgi 
dalyvavau. 

Feita pažvelgė į laikrodį. 

— Nežinau, kaip jūs, jauniklės, bet aš jaučiuosi mirtinai pavargu- 
si. Rytoj jau turiu išskristi. 

— Ir aš, — vienu balsu ištarė Zojė su Eime; trijulė nusijuokė. 

Zojė atsuko eskizų bloknotą ir parodė ką nupiešusi. Piešinyje 
buvo pavaizduotos besijuokiančios Eimė ir Feita, rankose laikančios 
vyno taures. Jos atrodė taip, tarsi būtų geriausios draugės pasaulyje. 

— Nuostabu, — žavėjosi Eimė. — Gal galėčiau gauti kopiją? 

— Įrėminsiu ir atsiųsiu. Juk mes apsikeisime adresais, ką? Na, 
turiu galvoje naujuosius mūsų adresus. 

— Manasis tas pats, — pasakė Eimė ir nusuko žvilgsnį, kol dar 
nepamatė draugių veiduose atsispindinčios užuojautos. Ji palinkėjo 
bičiulėms labos nakties ir nuėjo į miegamąjį. 

Prausdamasi po dušu Eimė galvojo apie kelionę namo. Viskas 
bus taip pat, bet Eimė žinojo, kad ji pati pasikeitusi. Ji stengėsi ne- 
pasiduoti kirbantiems jausmams, bet faktas, kad nei Feita, nei Zojė 
nepadėkojo, kai nusigabeno jas į aštuonioliktą amžių, išties skaudino. 
Jeigu Eimė nebūtų primygtinai jų prašiusi keliauti kartu, Feita nebūtų 
gavusi sėklų, jos kosmetikos įmonei atnešusių multimilijoninį pelną. 
O Zojė nebūtų susiradusi vyro ir įgavusi tvirto pagrindo po kojomis, 
svarstė Eimė. Jai reikėjo daug jėgų, kad atsilaikytų prieš seserį. 

Tačiau Eimeijos nepratarė nė žodelio. Ir gerai, mąstė ji. Jeigu nori 
būti tokios savanaudės, tebūnie. Eimė neturi kuo skųstis. Rytoj keliaus 
namo pas vyrą bei sūnus ir laimingai gyvens, kaip visada gyveno. 

— Aš net nežinau, kodėl man reikėjo čia vykti, — atsigulusi tarė 
sau Eimė. — Tik tiek, kad išgelbėjau Tristaną. Padariau, ką norėjau, o 
tai ir yra svarbu. 

Nepaisant išgertų trijų taurių vyno, jai buvo sunku užmigti. 

— Ji nieko nežino, tiesa? — bendrame vonios kambaryje Zojė 
sušnabždėjo Feitai. 

— Nieko, — patikino Feita. — Ir man nesmagu, kad nieko jai 
nepasakėme. Ji nusipelnė žinoti. 

— Ir sužinos; manau, viską turi pasakyti jos vyras, o ne mes. 

— Neabejoju, kad tu teisi. Jeigu taip nemanyčiau, nebūčiau suti- 
kusi laikyti liežuvio už dantų. 

Zojė nusišluostė rankas. 

— Beje, puikiai laikeisi — nieko neprasitarei. „Kada išmokai kur- 
ti tokias istorijas?“ — nusišaipė Zojė. — Tada vos nepratrūkau. 

— Tyliau, — ramino ją Feita. — Ji gali išgirsti. Jeigu tau būtų 
tekę tvarkyti reikalus su verslo pasaulio rykliais, kaip teko man, irgi 
puikiai mokėtum meluoti. Mums tik reikia ir rytoj nepamiršti, kad ne- 
valia prasitarti. Rytą kartu teks praleisti kelias valandas, o jau tada ji 
bus savo vyro rankose. 

— Vyro, kuris nieko nežino, — pridūrė Zojė. — Ar tau nebuvo 
neramu supratus, kad niekas neprisimena, kas buvo nutikę? Uždaviau 
seseriai kelis klausimus apie tas dienas, kai gulėjau ligoninėje, bet ji 
pamanė, kad man pasimaišė protas. 

— Man gaila Džinės. Dabar mudvi jau nesame jos pacientės. Aš 
neprimušiau savo anytos per jos sūnaus laidotuves, o tu nepadegei au- 
tomobilio. 

— Ne, šį kartą kalba sukasi tik apie Eimę. Džinė paskolino savo 
vasarnamį pasaulinio garso... — pamačiusi Feitos žvilgsnį, Zojė nu- 
kando sakinį ir prakalbo daug tyliau. — Kaip manai, ar Eimė permie- 
gojo su Tristanu? — sušnabždėjo ji. 

— Nemanau, kad kada nors sužinosime, — atsakė Feita. — Be 
to, nemanau, kad tai mūsų reikalas. 

— Feita, — kalbėjo Zojė, — žinau, kad madam Zoja mums nelei- 
do susitikinėti ar kaip nors susisiekti, kol atvyksime čia, bet... 

— Bet kas? 

— Pamačiusi Eimės pavardę nesusilaikiau. Išsiunčiau jai dovaną. 

— Kokią dovaną? Ne, palauk, gali nesakyti. Kieno nors paveikslą. 

— Taip, — tarstelėjo Zojė. — Tu nemanai, kad tai gali ką nors 
sujaukti, ką? 

— Tikriausiai negali. Tiesą sakant, ir man sunkiai sekėsi tvardytis 
ir neieškoti jos arba tavęs. Pamačiusi vieną ar kitą tavo paveikslą trokš- 
davau šokinėti iš džiaugsmo ir visiems šaukti: „Aš ją pažįstu!“ Mačiau, 
kad ištekėjai už žmogaus, vardu Raselas, bet net nenutuokiau, kad jis 
yra palikuonis žmogaus... 

— Žmogaus, kurį mylėjau? — baigė sakinį Zojė. — Jis toks pa- 
našus į Raselą, kad kartais man net būna nejauku. Aš kraustausi dėl jo 
iš proto. O tu! Tau taip pasisekė! Net nenutuokiau, kad „Indigo“ tavo. 
Išties įspūdinga. Bet ir gerai, kad nežinojau, kitaip būčiau pradėjusi 
naršyti po internetą ir aiškintis, už ko ištekėjai. 

— Už ko neištekėjau, — patikslino Feita. — Zoje, nežinau, kaip į 
tai pažiūrėsi, bet mano įmonė sukūrė naują produktų liniją, kurią pa- 
vadinau „Eimė“. Ketinu jai atiduoti nemažą dalį pajamų, kurias galės 
panaudoti kaip tinkama. 

— Ji viską atiduos labdarai, — užtikrino Zojė. — Tikiuosi, ne- 
manai, kad jai pavydžiu. Mudvi esame labai skolingos Eimei. Jeigu ji 
nebūtų paėmusi mūsų kartu... — Zojė išpūtė akis. 

— Nenoriu apie tai nė galvoti, — pareiškė Feita. — Būčiau ište- 
kėjusi už Tailerio ir antrą kartą įklimpusi į varganą gyvenimą. 

— O aš būčiau gyvenusi gailėdama savęs. Beje, aš jau išsiunčiau 
Eimei laišką su pasiūlymu kas penkerius metus nutapyti jos šeimos 
paveikslą, ir taip — iki gyvenimo pabaigos, — Zojė kilstelėjo antakį, 
žvelgdama į Feitą. — O kas, jei pradėjusi tapyti paveikslą pamatysiu, 
kad jos sūnus stebėtinai panašus į vieną garsų amerikiečių rašytoją? 

— Žinau tokią žolelę, kurią tau reikėtų duoti gelbstint nuo juo- 
ko, — pasakė Feita. — Turėjau ja pasinaudoti kelių tarybos posėdžių 
metu. 

Besijuokdamos abi pasuko į savo miegamuosius. 


— Nesijausiu nusivylusi, — kartojo sau Eimė laukdama eilėje prie 
lėktuvo trapo. — Nesijausiu nusivylusi ar apgauta. Padariau viską, dėl 
ko ten ir keliavau, tik to man ir reikėjo. Jeigu būčiau savanaudė, būčiau 
ko nors paprašiusi sau, bet tokia nesu, todėl ir neprašiau. 

Prieky stovėjęs vyras atsigręžė ir pasižiūrėjo į ją. 

— Atleiskite, — tarė Eimė atsiprašydama, kad garsiai kalbėjosi 
su savimi. 

Vos atvykus į oro uostą ir pamačius Stefaną su berniukais, Eimei 
išgaravo visos mintys apie galimybę gauti „daugiau“. Pro apsaugą pra- 
lėkę berniukai mamą kone pargriovė. Atšlijusi į kelionkrepšį Eimė juos 
apsikabino ir apibėrė bučiniais. 

— O aš ar galiu prieiti? — paklausė Stefanas, pakštelėjo Eimei ir 
paėmęs krepšį nusivedė visus toliau. — Tik tiek? 

— Turbūt juokauji, — tarstelėjo Eimė. — Yra dar trys krepšiai, 
pilni... — Eimė pasilenkė prie besiglaustančių berniukų. 

— Dovanų! — vaikai sušuko taip garsiai, kad į juos ėmė dairytis 
aplinkiniai. 

Stefano lūpos atsidūrė prie Eimės ausies. 

— Galėčiau paprašyti jų nurimti, bet ir pats jaučiuosi visai kaip 
jie. Noriu klykti iš džiaugsmo, kad pagaliau būsi namuose. 

— Buvau išvykusi vos kelias dienas, — pasakė Eimė. 

— Žinau, bet kažkodėl atrodė, kad taves nebuvo šimtmečius. At- 
rodo, kad paskutinį kartą tave mačiau prieš amžinybę. 

— Bet dabar esu čia, — atsakė Eimė. — Ir daugiau neketinu nie- 
kur išvykti. 

Stefanas nusijuokė. 

— O tai reiškia, kad kitais metais tau teks vykti su mumis išky- 
lauti, nors pati žinai, kaip tau nepatinka. 

Eimės vaizduotėje išryškėjo matyti paveikslai. Ji daugiau nei me- 
tus maistą ruošė ant atviros liepsnos. Įkišusi ranką į akmeninę krosnį 
galėjo pasakyti temperatūrą kelių laipsnių tikslumu. Jai teko rankioti 
iš miltų straubliukus, o nuo mėsos — musių lervas. Teko vaikščioti į 
lauko išviete. 

— Manau, kitais metais mane bus galima įkalbėti kartu vykti į 
iškylą, vyručiai, — Eimė nusišypsojo pamačiusi Stefano išraišką. — 
Jeigu pasirodysiu esanti nevykusi iškylautoja, jau kitą dieną galėsite 


išsiųsti mane namo. — Jie jau buvo priėję prie bagažo išdavimo sky- 
riaus. — Štai mano krepšiai, — Stefanui nespėjus ištarti nė žodelio 
pasakė ji. 


Jie nugabeno bagažą į automobilį ir atidariusi vieną krepšį Eimė 
davė vaikams žaislus, jos manymu, „tinkamus žaisti automobilyje 
Dabar pakeliui į namus berniukai bus ramūs. Šįkart jie džiaugėsi plas- 
tikinėmis dėžutėmis, pilnomis bukų detalių, iš kurių galėjai sudėlioti 
įvairiausias žmogaus kūno dalis. 

Jiems sulipus į automobilį Stefanas suėmė Eimės rankas, norėda- 
mas jas pabučiuoti, o paskui atšlijo. 

— Ką, po galais, veikei? — Jis laikė jos rankas delnais į viršų ir 
žiūrėjo apimtas siaubo. Eimės delnai buvo išmarginti įpjovimų, ne- 
spėjusių sugyti pūslių, nuospaudų ir randų, o delnų oda atrodė tokia 
šiurkšti, kad jais galėjai zulinti nuo automobilio dažus. 

Eimė patraukė rankas. 

— Tiesiog vieną dieną jodinėjau be pirštinių... — pamėgdžioda- 
ma Skarletę O'Harą pajuokavo Eimė. 

Stefanas užvedė automobilį ir pajudėjo iš aikštelės. 

— O ar nebuvo taip, kad iš tikrųjų ji dirbo lauko darbus? 

— Būtent tuo užsiėmiau ir aš, — atsakė Eimė, traukdama iš krep- 
šio Feitos dovanotą „Indigo“ kremo indelį. Duodama jai kremą Feita 
sušnabždėjo: „Visus mano produktus gausi dykai. 

— Atrodai kitokia, — vairuodamas ir vis dirsčiodamas į žmoną 
pasakė Stefanas. — Kalbu ne tik apie medvilnės rinkėjos rankas. Nu- 
metei svorio? 


— Jau prieš išvažiuodama buvau numetusi, tik nepastebėjai, — 

pamelavo Eimė. — Turėjau laiko įveikti liūdesį; tai ir yra didysis po- 
kytis. 

— Ne, yra kažkas daugiau. Tu kažin kokia kitokia. Negaliu baks- 
telėti pirštu ir aiškiai pasakyti, kokia, bet kitokia. 

— Galėsi pamėginti vėliau. 

— Ką? 

— Bakstelėti pirštu. 

Stefanas porą kartų sumirksėjo. 

— Tai nėra koks nors seksu atsiduodantis pokštas, ką? 

— Gal, — paslaptingai šypsojosi Eimė. 

Stefanas tylėjo neabejotinai priblokštas, vairavo įbedęs žvilgsnį 
į kelią. 

Nejau anksčiau buvau davatka? — svarstė Eimė; moteris nusi- 
šypsojo nuo minties, kaip ją pakeitė naujoji patirtis. Ji prisiminė, kokį 
šoką patyrė Feita, pamačiusi Viljamo miegamąjį. Patalynės blakės, utė- 
lės, blusos... Papasakojusi apie tai Eimei, Feita tikėjosi didžiulio jos pa- 
sipiktinimo. Dabar Eimė prisimena, kad tada pripažino tokias bėdas, 
bet tikrai nesijautė šokiruota. 

— Ar tujuokiesi? — paklausė Stefanas. 

— Juokiuosi iš to, ką pasakė viena moteris, su kuria buvau. 

— Vadinasi, tu su jomis sutarei? 

— Taip, puikiai. 

— Kai paskutinį kartą tave mačiau, elgeisi taip, tarsi būčiau siun- 
tęs tave į giljotiną. Nenorėjai gyventi viename name su grupele nepa- 
žįstamųjų. 

— Žinai, nemanau, kad kada nors nervinsiuosi dėl būsimų susiti- 
kimų su nepažįstamaisiais. 

Nustebęs Stefanas pažvelgė į Eimę, o paskui vėl nusisuko į kelią. 
Berniukai ėmė šaukti, kad Eimė būtinai turinti pažiūrėti, ką jie padarė, 
todėl ji visą dėmesį sutelkė į vaikus. 

Visiems grįžus namo, berniukai kibo į kitas dovanas, Stefanas 
išsinešė į kiemą išbandyti Eimės nupirktą meškerę, o pati Eimė vaikš- 
tinėjo po namus. Namai buvo tie patys, bet dabar jai atrodė kaip tikras 
stebuklas. Perbraukė ranka per milžinišką viryklę — nerūdijančio plie- 
no degikliai, užsižiebiantys vos pasukus rankenėlę; niekam nereikia 

nieko valyti ar ištisą dieną prižiūrėti ugnies. Jos orkaitėje net buvo 
portatyvus elektrinis įrenginys kepsniams kepti. Eimė prisiminė Tris- 
tano namuose matytus ugnį „prižiūrinčius“ šunis. Ugnis liepsnodavo 
specialiuose geležiniuose aptvaruose, kuriuos po valandą sukdavo 
aplink bėgiojantys nedidukai kurtai. Ten nukeliavusi pirmą kartą Eimė 
pamatė, kad šunys darbuojasi po daugelį valandų. Juos išlaisvinusi ir, 
kaip ir visiems kitiems, jiems paskyrė tam tikras darbo valandas. 

Indaplovė, didelis maišytuvas, virtuvės kombainas... Stebėdama- 
si ji pažvelgė į elektros lizdą, tada kelis kartus įjungė ir išjungė plaktu- 
vą. Stebuklai. 

— Džiaugiuosi, kad grįžai namo, mama, — apsivydamas ranko- 
mis jos liemenį pasakė vyresnysis sūnus. 

— Manei, kad negrįšiu? 

— Sapnavau blogą sapną, — kalbėjo berniukas, veidu įsikniaub- 
damas Eimei į pilvą. 

Klaupdamasi ji prisiglaudė sūnų. 

— Ar mes buvome keistame name, ir aš tavęs ieškojau sakydama, 
kad turi keltis, nes mums reikia bėgti iš namų? 

Jis linktelėjo prisispaudęs prie peties. 

— Aš sapnavau tą patį sapną ir žinai ką? Tai buvo tik sapnas. Tu 
nubudai, o dabar ir aš jau čia. Taip? 

Berniukas linktelėjo, bet vis dar nepakėlė galvos. 

— Aš tave myliu ir džiaugiuosi, kad ten nepasilikai. 

— Ir aš, — atsakė Eimė. 

Jis nusišypsojo Eimei, išsivadavo iš motinos rankų ir nubėgo kaž- 
ką šaukdamas broliui. 

Atsistojusi Eimė pamatė gale stalo stovintį Stefaną. 

— Ir jis mato tą patį. Tu kažkokia kitokia. 

— Gal tik todėl, kad aš švari, — atsakė Eimė. — Kada paskutinį 
kartą šie berniukai maudėsi vonioje? 

— Kaip ilgai buvai išvykusi? 

— Oi, Stefanai, — apsimestinai pasibjaurėjusi kalbėjo Eimė. — Iš 
tavęs tikėjausi daugiau. Tikrai! To jau per daug. 

Išeidama iš virtuvės pakviesti berniukų Eimė įsirėmė rankomis į 


šonus. 

Stefanas čiupo ją suėmęs per liemenį ir prisitraukė arčiau, ketin- 
damas kaip reikiant pabučiuoti. 

— Pasiilgau tavęs. 

— Ir aš tavęs pasiilgau. 

Vyro ranka slydo Eiknės nugara. 

— Ar Deivis tau pasakojo savo sapną? 

Veidu įsikniaubusi Stefanui į petį Eimė linktelėjo. Ji buvo beveik 
pamiršusi Stefano kvapą. Niekas nekvepėjo taip, kaip jis. 

— Miegojome palapinėje ir jis nubudo klykdamas. Sakė, kad lie- 
pei jam keltis ir bėgti iš namų. Net ir nubudęs jis nepaliovė kartoti, 
kad mamytė pasiklydo. Iki dabar, kol nepamatė tavęs, Deivis buvo kaip 
nesavas. 

Stefanas atsitraukė, kad galėtų įdėmiau pažvelgti į Eime. 

— Ar Meine kas nors nutiko? 

— Ir taip, ir ne, — atsakė Eimė. — Nenutiko nieko bloga. Išklau- 
siau kelių moterų gyvenimo istorijas ir supratau, kad manasis gyveni- 
mas man patinka. 

— Tikiuosi, — tarstelėjo Stefanas. — Labai nenorėčiau jo keisti 
tik todėl, kad kažkokiame Meino vasarnamyje kažkas atsitiko. Kodėl 
juokiesi? 

— Todėl, kad džiaugiuosi vėl būdama namuose. O dabar leisk 
man eiti, kad galėčiau tuos berniukus sumerkti į vonią. Tikriausiai 
teks griebtis šarminio muilo. 

— Šarminio muilo? — pakartojo Stefanas. — Iš kur dabar toks? 

— Jis labai tinka blusoms ir patalynėms blakėms naikinti, — su- 
čiupusi vieną berniuką ir vydamasi kitą atsakė Eimė. 


Eimė ieškojo Stefano. Šeimai pamaitinti (kinų maistas į namus) 
ir berniukams nuprausti jai prireikė daugiau nei dviejų valandų, o pas- 
kui dar turėjo apvilkti vaikus pižamomis. Kad sūnūs nurimtų, prirei- 
kė keturiasdešimt penkių minučių „vakaro skaitinių“. Galiausiai jiems 
sumigus, Eimė dar pusvalandį juos glostė prisiglaudusi prie miego pri- 
lenktų kūnelių. Ji nė neįsivaizdavo, kaip labai pasiilgo vaikų. 

Nusileidusi laiptais Stefano niekur nerado. 

— Stefanai? — pašaukė Eimė. 

— Aš čia. 

Ji išgirdo vyro balsą, bet niekaip nesuprato, iš kur jis sklinda — 
atrodė, lyg ir iš už valgomojo sienos, bet Eimė negirdėjo, kad jis būtų 
išėjęs. 

Tik dar kartą šūktelėjusi ir antrą kartą išgirdusi jo balsą Eimė pa- 
matė valgomajame esančias duris, kurių, prieš jai išvykstant į Meiną, 
nebuvo. 

Nedrąsiai ir šiek tiek susirūpinusi, svarstydama, kokį amžių ras 
už sienos, Eimė pravėrė duris. Ji pamatė didelį kambarį, kabinetą, 
skendintį tamsiai žaliose ir kaštoninėse spalvose. Ant sienų kabojo 
niekada anksčiau nematytos nuotraukos, jose buvo nufotografuotas 
Stefanas su žmonėmis, kurių ji nepažinojo. 

Jos vyras stovėjo prie milžiniško drožinėto stalo, atrodančio taip, 
tarsi būtų išneštas iš Baltųjų rūmų; Stefanas vartė pluoštą laiškų. 

— Atleisk, mažute, — tarė jis. — Pažadėjau rytoj viską peržiūrė- 
ti, bet, kol mūsų nebuvo, susikaupė nemenka krūva. 

Eimė storu rytietišku kilimu priėjo prie stalo ir dirstelėjo į šalin 
atidėtus laiškus. Ant kiekvieno voko buvo užrašytas tas pats adresatas 
— daktaras Stefanas Henfordas. 

Eimė paėmė voką, atsisėdo ant ilgos odinės sofos ir ėmė apžiūri- 
nėti laišką. 

— Stefanai? — tyliai pašaukė ji. 

— Taip? 

Ji atidžiau apsidairė po kambarį. Kabineto sienos buvo nukabi- 
nėtos lentelėmis ir ženkleliais, kokius paprastai įteikia kaip apdova- 
nojimus. 

— Kuo tu gyvenime užsiimi? 

— Juokingas klausimas. 

— Palinksmink mane, — tepasakė Eimė. 

Stefanas pakėlė į ją akis. 

— Juk ne blogiau už mane žinai, kuo užsiimų; viską kuo puikiau- 


siai žinai nuo tada, kai susituokėme iškart man baigus internatūrą. 

— Internatūrą? 

— Eime, kas tau nutiko? Na, gerai, — kalbėjo galvą purtydamas 
Stefanas. — Esu kardiologas, tu tai žinai taip pat gerai kaip ir aš. Juk 
buvai šalia manęs kiekvieną žingsnį. 

— Kardiologas, — pakartojo Eimė. — O kaip tavo tėvo transpor- 
to įmonė? 

— Transporto? Eime, ko jūs, mergaitės, ten prisirūkėte? — Jis 
padėjo ant stalo laiškus ir priėjęs atsisėdo šalia Eimės. — Gerai, aš pa- 
sirengęs. Ir ko gi tu neprisimeni? Mano tėvas jau nedirba, bet kažkada 
buvo geriausias kardiologas visoje valstijoje. Ne ne, garsaus gydytojo 
šlovė jo nesuminkštino. Jis ir dabar yra kaip rakštis uodegoj. Vis dėlto 
jei man iškyla rimtų bėdų, kurių pats negaliu įveikti, vis dar kreipiuosi 
į tėtį. 

— Tavo tėvas — gydytojas? 

— Eime, tu tikrai labai keistai elgiesi. Visi mano giminės vyrai 
yra gydytojai. Tai tarsi šeimos tradicija, kuriai... ohoho, jau kokie keli 
šimtai metų. Tik negaliu tvirtai pasakyti, kokios srities gydytojai buvo 
Anglijoje gyvenę mano protėviai. Tikriausiai jie dėlėmis nuleidinėjo 
kraują. 

— Ir tavo broliai — gydytojai? — šnabždėjo Eimė. — Tie alučio ir 
nuotykių mėgėjai tavo broliai yra gydytojai? 

Stefanas atsiduso. 

— Juk ir pati viską žinai. Na, gerai, gal tai išties panašu į vieną iš 
tavo knygų. Visi trys mano broliai yra gydytojai, keliaujantys po visą 
pasaulį. Jie skraido sraigtasparniais, lipa į kalnus. Jeigu kurį nors pa- 
saulio kampelį ištinka katastrofa, galima lažintis, kad ten bus ir vienas 
kuris mano brolių. Jiems patinka ekstremalios situacijos kaip ir pats 
gyvenimas. 

— Vaikų? Žmonų? 

— Daugybė. Jie turi tiek daug buvusių žmonų, vaikų, įvaikių ir 
pusiau giminaičių, kad nė negaliu visų supaisyti. Betgi tu visada galė- 
davai. Kiekvienais metais ruoši Padėkos dienos pietus maždaug pen- 
kiasdešimčiai žmonių. Tu žinai visų vardus ir giminystės ryšius, taip 
pat visiems siunti gimtadienio dovanas. 

— Tikiuosi, nesugriausiu savo reputacijos, — pratarė Eimė. Tiesą 
sakant, mintys taip dūzgė, kad ji neįstengė visko suvokti. Tristanas, 
gydytojai; gydytojai, Tristanas. Vis dėlto ji pakeitė savo gyvenimą. Ne, 
ji pakeitė Stefano gyvenimą. Kažkokiu būdu nutiko taip, kad nukelia- 
vus pas vieną iš Stefano protėvių ir išgelbėjus jam gyvybę, o paskui pa- 
sitelkus Feitą ir supažindinus jį su medicinos paslaptimis, visa patirtis 
persismelkė per ištisus amžius ir tapo Stefano šeimos tradicija — jie 
visi yra gydytojai. 

Eimė šimtu procentų atliko tai, ką ir ketino padaryti. Ji pažvelgė 
į Stefaną. 

— Arjau pasirengęs eiti miegoti? 

— Taip, — atsakė Stefanas ir pažvelgė į ją taip, kad neliktų jokių 
abejonių, apie ką jis dabar galvoja. 

Gerai nors tiek, kad kai kas vis dėlto nepasikeitė, pamanė sau 
Eimė. 

— Dar turiu paskambinti, o tada jau lipsiu į viršų. 

— Gerai, — pasakė Eimė ir nužingsniavusi prie durų atsigrę- 
žė. — Ar tu pasakei „tavo knygose“? Kalbėjai apie mano knygas? 

— Žinoma, — Stefanas vėl sklaidė laiškus. — Apie tavo knygas. 
Apie knygas, kurias rašai savo kabinete. 

Stefano žodžiai Eimei sukėlė tokį šoką, kad ji neįstengė nė žodžio 
pratarti. Pasukusi į virtuvę, ji išėjo pro galines duris ir užžiebė lauko 
šviesas. Jų nuosavo trijų akrų sklypo gale stovėjo nedidelis Viktorijos 
laikų namelis. Šalia durų buvo pritaisyti kabliukai su kabančiais rak- 
tais. Vienintelis jai nepažįstamas raktas buvo su pakabučiu, ant kurio 
matėsi užrašas, teigiantis, kaip gera būti karaliene. Eimė suprato, kad 
tai jos raktas. 

Paėmusi raktą nuėjo prie namelio. Eimė nenustebo pamačiusi, 
kad jis labai panašus į namelį Meine, kuriame gyveno Primaroza ir 
madam Zoja. Atidariusi duris nusišypsojo. Pagrindinis kambarys buvo 
kaip du vandens lašai panašus į kambarį, kuriame ji ir Primaroza gėrė 
arbatą. Pro skliautuotas duris matėsi kitas kambarys — tiksli knygy- 
nėlio, kuriame ji rado knygą apie Hotornų šeimą, kambario kopija. Dar 
viena patalpėlė buvo „su vandentiekiu — tai vonios kambarys, ša- 


317 


JUDE DEVERAUX 


lia kurio įrengta nedidelė virtuvėlė. Vonios kambario spintelės viršus 
buvo nustatytas mėlynais buteliukais ir stikliniais indeliais, pažymė- 
tais užrašu „Indigo . 

Eimė grįžo į didįjį kambarį. Dešinėje durų pusėje stovinčioje 
knygų lentynoje ji rado tai, ko ieškojo. Lentynoje pamatė aštuonias 
knygas, kurių autorė — Eimė Hotorn. Ji skubiai permetė akimis trum- 
pas anotacijas ir sužinojo, kad knygose pasakojama apie aštuonioliktą 
amžių. Tituliniuose puslapiuose buvo pateikta recenzijų citatų. Viena 
citata teigė, esą Eimės to meto aprašymai tokie ryškūs, kad skaitytojas 
gali pamanyti autorę pačią ten lankiusis. 

Eimė apsidairė po gražų kabinetą ir juste pajuto, kaip ją užlieja 
prisiminimai. Dabar viskas buvo taip, kaip ir tada, jai atsidūrus aštuo- 
nioliktame amžiuje. Ji tarsi naujokė, bet vis tiek puikiai pažįsta žmo- 
nes ir vietas. 

Paėmusi vieną knygą su savo vardu — slapyvardžiu — kiek pa- 
laikė. Taip, Eimė ėmė prisiminti, kaip ją rašė; dabar prisiminė ir tai, 
kiek savaičių toji knyga buvo New York Times perkamiausiųjų sąraše. Ji 
dirstelėjo į knygos viršelį ir perskaitė, kad pagrindinis romano perso- 
nažas — Tristanas. 

Pažvelgusi į židinį pamatė, kad virš atbrailos kabo portretas. Eimė 
žinojo, kur ieškoti židinį apšviečiančios lempos jungiklio. Jai šypsojosi 
Tristano portretas — šią šypseną ji mačiusi šimtus kartų. Paveikslo 
apačioje, savaime suprantama, buvo Žojės parašas. 

— Jos žinojo apie mano knygas, — sušnabždėjo Eimė. — Jos 
visą laiką viską žinojo. 

Ji nusišypsojo prisiminusi, kaip Zojė ir Feita turėjo stengtis iš- 
laikyti paslaptį. Iš naujo gyvendamos savuosius gyvenimus moterys 
turėjo matyti jos knygas knygynuose, o Zojė nutapė Tristano portretą 
ir atsiuntė jai. Eimė pažvelgė į mažytę varinę plokštelę rėmo apačioje ir 
užrašą: „Natanielis Hotornas ; Eimė nusijuokė iš tokio pramano. 

Ji pakeitė ne tik Stefano, bet ir savo gyvenimą. Galbūt šiame gy- 
venime jos vyras turėjo mėgstamą darbą, todėl ir pati Eimė jautėsi ma- 
žiau susikausčiusi ir savimi pasitikėjo tiek, kad galėtų užrašyti mintyse 
kirbančias istorijas. 

— O aš maniau, kad nori gulti, — nuo slenksčio pratarė Stefa- 
nas. — Tik nesakyk, kad ir vėl varvini seilę žiūrėdama į tą vyruką. 

— Niekada nevarvinu, — atsakė Eimė. 

— Cha! Niekada nepavyduliavau jokiam vyrui, išskyrus šitą, — 
apsikabindamas Eimę kalbėjo Stefanas. — Kartais man atrodo, kad jei 
jis įžengtų į kambarį, ir pabėgtum su juo. 

— Aišku, kad nepabėgčiau, — atsakė Eimė, kai Stefanas pasilen- 
kė jos pabučiuoti; ji suprato, kad iki miegamojo jau nenueis. — Pasi- 
rinkčiau tave, o ne jį. 

Stefanui nubraukus nuo jos pečių marškinius, Eimė pažvelgė į 
Tristano portretą ir galėjo prisiekti, kad tas jai mirktelėjo. Eimė taip 
pat jam mirktelėjo, o paskui atsidavė savo vyrui. 

